
PSICHOTERAPIJA KAIP NUOLATINĖ 
GYVENIMO REPETICIJA 


V ieno plačiausiai pasaulyje žinomų šiuolaikinių psichotera- 
peutų Irwin'o Yalom'o naujausia knyga „Terapijos dovana“, 


kurios vertimą imate į rankas, turi paantraštę, nurodančią, 
kam ji skirta - būsimoms terapeutų ir jų pacientų kartoms. 

Tarp įvairiausios psichologinės ir psichoterapinės literatūros 
retai galima aptikti knygą, kuri gali būti vienodai vertinga pra- 
dedantiems konsultantams ir psichoterapeutams, patyrusiems 
šių sričių specialistams, taip pat žmonėms, ieškantiems psicholo- 
ginės-psichoterapinės pagalbos. „Terapijos dovana“ profesiona- 
lams - tai puikūs, kūrybiški, kartais netikėti, kartais diskutuotini 85 
patarimai, kaip galima elgtis įvairiausiose sunkiai nuspėjamo psicho- 
terapijos proceso situacijose. Jie gausiai iliustruojami konkrečiais 
pavyzdžiais iš turtingos autoriaus 35 metų darbo patirties. Psichote- 
rapijos pacientams ši knyga - tai itin turiningas vadovas po klaidžius 
psichoterapijos proceso labirintus, galintis padėti geriau suprasti ne 
tik, kas vyksta per psichoterapijos seansus, bet ir prasmingiau pa- 
naudoti šią dažniausiai įtempto dialogo patirtį. 
do universiteto psichiatrijos profesorius, kartu nuolat praktikuoda- 
mas individualiąją ir grupinę psichoterapiją. Būdamas psichoterapi- 
jos profesionalas, jis yra ir itin talentingas rašytojas. Plačiai žinomos 
jo knygos „Egzistencinė psichoterapija“ (bene geriausiai žinoma ir 

dažniausiai cituojama šios psichoterapijos krypties knyga), „Gru- 
pinės psichoterapijos teorija ir praktika“ (jau išėję 5 šios knygos 
leidimai), puikiai literatūriškai perteiktų psichoterapijos praktikos 
atvejų, savotiškų psichoterapijos novelių rinkiniai „Meilės budelis“, 
„Mamytė ir gyvenimo prasmė“, taip pat romanai apie psichoterapiją 
„Kai Nyčė verkė“ ir „Gulėjimas (arba melavimas) ant kušetės“. 

Rašydamas apie savo darbą, I. Yalom'as nuolat mėgina atsakyti 
į klausimą, kas psichoterapiją daro profesionalia pagalba gyvenimo 
problemų kamuojamam ir kenčiančiam Žmogui. Jo atsakymas - psi- 
choterapijoje svarbiausia ne tai, apie ką kiekvieną kartą ateidamas 
pas psichoterapeutą kalba pacientas (nors, žinoma, tai irgi svarbu), 
o kaip rutuliojasi psichoterapeuto ir paciento santykiai, kiek jie daro 
gyvą, intensyvų, tikrovišką kiekvieną jųdviejų susitikimą. Būtent šie 
santykiai atspindi kliento kasdienio gyvenimo problemas, būtent šie 
santykiai gali padėti jas spręsti. Todėl viename iš interviu I. Yalom'as 
psichoterapiją pavadino „gyvenimo repeticija, nepastebimai tam- 
pančia pačiu gyvenimu“. 

Esu tikras, kad šis I. Yalom'o „atviras laiškas“ bus tikra dovana 
visiems mums, nelengvai statantiems kasdien savo gyvenimo rūmą. 


Prof. Rimantas Kočiūnas 


ĮVADAS 


Tamsu. Ateinu į tavo kabinetą, tačiau negaliu tavęs rasti. 
Kabinetas tuščias. Įeinu ir apsidairau. Matau vienintelį 
daiktą - tavo panamą. Ji pilna voratinklių. 


ano pacientų sapnai pasikeitė. Mano skrybėlė pilna 
voratinklių. Mano kabinetas tamsus ir apleistas. Manęs 
niekur nebegalima rasti. 

Pacientai rūpinasi mano sveikata: ar būsiu su jais per visą ilgą tera- 
pijos kelionę? Kai išvykstu atostogų, jie bijo, jog niekada nebesugrįšiu. 
Jie įsivaizduoja, kad dalyvauja mano laidotuvėse ar lanko mano kapą. 

Pacientai neleidžia man užmiršti, jog senstu. Tačiau jie tik dirba 
savo darbą: argi aš jų neprašiau atskleisti visų jausmų, minčių bei 
sapnų? Net ir tie, kurie norėtų tapti mano pacientais, įsilieja į bendrą 
chorą ir nesuklysdami pasitinka mane klausimu: „Ar jūs vis dar pri- 
iminėjate pacientus?“ 

Vienas iš pagrindinių mirties neigimo būdų - tikėjimas asmeni- 
niu ypatingumu. Tai įsitikinimas, kad biologijos dėsniai mums ne- 
galioja, o gyvenimas negali būti toks žiaurus kaip kitiems. Pamenu, 
prieš daugelį metų dėl silpnėjančio regėjimo lankiausi pas optomet- 
ristą*. Jis paklausė mano amžiaus ir pasakė: „Keturiasdešimt aštuo- 
neri? Taip, jums jau pats laikas!“ 


* Optometristas - specialistas, parenkantis akinius (vert. past.). 

Žinoma, sąmoningai žinojau, kad jis teisus, tačiau giliai iš vidaus | 
veržėsi šauksmas: „Koks laikas? Kam laikas? Visai teisinga, kad tau ir 
kitiems gali būti laikas, bet tik ne man!“ 


Taigi baugu suvokti, k kad į d įžengiau į vėlyvąjį gyvenimo laikotarpį. 
Galima nuspėti,. 


Gyvenimo ciklo analizėje Erik'as Ericson'as šią vėlyvąją gyvenimo 
stadiją vadina generatyvumu. Tai postnarcisistinis. laikmetis, kurio 
metu Žmogus daugiau dėmesio skiria nebe sau, o ateinančioms 
kartoms. Dabar, kai pasiekiau septyniasdešimt, galiu įvertinti Eric- 
son'o samprotavimus. Man atrodo teisinga jo generatyvumo sąvoka. 
Norėčiau naujajai kartai perduoti tai, ką aš išmokau. Ir kaip galima 
greičiau. 

Psichoterapija šiuo metu yra gana sudėtingoje situacijoje, tad 
problemiška ateinančiai psichoterapeutų kartai siūlyti pamokymus. 
Sveikatos sistema grindžiama ekonomika, o dėl to stipriai keičiasi 
psichologinis gydymas. Psichoterapija supaprastinama, o tai reiškia, 
kad ji yra nebrangi ir neišvengiamai trumpa, paviršutinė bei nepa- 
kankama. | 

Man įdomu, kur bus mokomi naujosios kartos psichoterapeutai. 
Tikrai ne pagal psichiatrijos mokymo programas, nes psichiatrija jau 
palieka psichoterapijos. sritį. Jauni psichiatrai yra priversti speciali- 
zuotis psichofarmakologijoje, nes mokama tik už nedaug kainuo- 
jančią psichoterapiją (kitaip tariant, ją teikiantys specialistai yra tik 
šiek tiek mokyti). Atrodo, dabartinė klinikinių psichiatrų karta, kuri 
išmano tiek dinaminę psichoterapiją, tiek ir farmakologinį gydymą, 
yra nykstanti rūšis. 

O kaip klinikinės psichologijos mokymo programos? Atrodytų, 
turėtų būti rengiami būtent šios srities psichoterapeutai. Deja, kli- 


Rikiniai- psichologai-susiduzia „su tuo -pačiu-rinkos spaudimu. Dau- 


guma psichologijos mokyklų į šią situaciją reaguoja mokydamos 

:„Paprastesnės terapijos, kuri yra trumpa ir orientuota į simptomus N 


(dėl to pigesnė). 
Taigi man neramu dėl psichoterapijos. Juk dėl ekonominio spau- 


dimo ji pasikeis, o labai sutrumpinus mokymo programas - nusilps. 


Vis dėlto įsitikinęs, kad ateityje būrelis įvairių mokymo disciplinų 
(psichologijos, konsultavimo, socialinio darbo, pastoracinio konsul- 
tavimo, klinikinės filosofijos) tęrapeutų, baigę studijas, nepaisydami 
nieko ir toliau kruopščiai mokysis. Jie ras tokių pacientų, kurie 
trokšta didesnio augimo ir pasikeitimo, kurie nori visiškai atsiduoti 
terapijai. Būtent tokiems terapeutams ir tokiems pacientams aš pa- 
rašiau Terapijos dovaną. 


ŠIOJE KNYGOJE studentams patariu nebūti vienos teorijos pasekė- 
jais ir efektyvių poveikio būdų ieškoti į įvairiose terapinėse kryptyse. 
Aš pats "daugiausia dirbu pagal < asmenybių i ir egzistencinę kryptis, su 
kuriomis ir bus susiję visi toliau Į pateikti patarimai. 

Nuo pirmosios pažinties su psichiatrija mane domino du daly- 
«kai: grupinė terapija ir egzistencinė terapija. Tai paraleliniai, tačiau 
skirtingi dalykai. Aš nepraktikuoju „egzistencinės grupinės terapi- 
jos“ - tiesą pasakius, netgi nežinau, kaip tai atrodytų. Šie du būdai 
skiriasi ne tik forma (tai yra grupinėje terapijoje dalyvauja nuo šešių 
iki devynių narių, o egzistencinėje psichoterapijoje dirbama su vienu 


pacientu), bet ir pažiūrų sistemomis. Grupinės tęrapijas metu dirbu 


VŽ 
> 


pagal asmenybių pažiūrų sistemą ir darau prielaidą, kad pacientams 


neviltį-kelia jų nesugebėjimas formuoti ir palaikyti patenkinamus 


"asmenybių santykius. 

Dirbdamas pagal egzistencinį požiūrį darau visiškai kitokią prie- 
laidą. Aš manau, kad neviltį sukelia pacientų konfrontacija su žiau- 
riais žmogaus.būties faktais - egzistencijos „duotybėmis“. Kadangi 
dauguma šios knygos siūlymų kilę iš egzistencinio požiūrio, kuris 
daugumai skaitytojų yra nepažįstamas, reikia trumpos įžangos. 


| 

Egzistencinės psichoterapijos apibrėžimas: egzistencinė psichote-. 
rapija yra dinaminis terapinis požiūris, kuris domisi egzistenciniais 
klausimais. 

Leiskite plačiau pakalbėti apie šį trumpą apibrėžimą ir paaiškinti 
frazę „dinaminis požiūris“. Žodis dinaminis turi tiek bendrąjį, tiek 
techninį apibrėžimus. Bendroji reikšmė dinaminis (graikiškai dy- 
lią ar jėgą) nurodo galingumą arba vitališkumą 


(tai yra, dinamo - energingas futbolo bėgikas ar politinis oratorius). 
Ši reikšmė mums netinka. O jei šį apibrėžimą mėgintume pritaikyti 
mūsų profesijai, ar galėtų terapeutas būti nedinamiškas (kitaip ta- 
riant, lėtas, inertiškas)? 

Aš žodį „dinamiškas“ vartoju technine prasme. Čia paliekama 
jėgos idėja, bet ji pagrįsta Freud'o psichikos funkcionavimo modeliu. 
Šis modelis teigia, jog individo mintis, emacijas ir elgesį sukuria vi= 
duje konfliktuojančios jėgos. Be to, - ir tai esminis momentas - šios 
" konfliktuojančios jėgos yra skirtingų sąmoningumo lygmenų. Kai ku- 
rios jų yra pasąmonėje, visiškai nesuvokiamos. 

Taigi egzistencinė psichoterapija yra dinaminė terapija. Kaip ir 
įvairios psichoanalitinės terapijos, ji teigia, kad pasąmoningos jėgos 
veikia sąmoningą funkcionavimą. Dėl šių konfliktuojančių vidinių 
jėgų prigimties, egzistencinė psichoterapija skiriasi nuo psichoana- 
litinių ideologijų. J Mo) 

Egzistencinės psichoterapijos požiūriu, mus kankinantys vidiniai 
konfliktai kyla ne tik dėl.kovos su nuslopintais instinktais, viduje 
esančiomis gyvenime buvusių reikšmingų-asmenų projekcijomis ar 


užmirštais traumuojančiais atsiminimais, bet taip pat dėl mūsų susi- 


dūrimo su egzistencijos „duotybėmis“. 

O kokios tos egzistencinės „duotybės“? Jei leisime sau peržiūrėti 
kasdienius rūpesčius ir pamąstyti apie mūsų situaciją pasaulyje, neiš- 
(„ribiniais rūpesčiais“, jei naudosime teologinį Pauliaus Tillich'o 


in 
Mm —- 

terminą). Keturi psichoterapijai labai svarbūs „ribiniai rūpesčiai *: 
„mirtis, vienatvė, gyvenimo prasmė ir laisvė. (Kiekvienas jų bus api- 
brėžtas ir aptartas tam skirtame skyriuje.) 

Studentai dažnai klausia, kodėl aš nepropaguoju egzistencinės 
terapijos mokymo programų. Priežastis ta, kad aš niekad nemaniau, 
jog egzistencinė psichoterapija yra atskira mokykla. Todėl aš nemėgi- 
nu sukurti egzistencinės psichoterapijos programų, o dirbu su jau 
baigusiais mokslus dinaminiais terapeutais. Didindamas jų jautrumą 
egzistencinėms problemoms, padedu tobulinti įgytus gebėjimus. 


Procesas ir turinys. Kaip atrodo egzistencinė terapija prak- 
tiškai? Kad atsakytume į šį klausimą, turime atkreipti dėmesį į pa- 
grindinius terapijos aspektus: „procesą“ ir „turinį“. „Turinys“ reiškia 
tikslius išsakytus žodžius, esmines problemas. „Procesas“ susijęs su 
visiškai skirtingu ir labai svarbiu matmeniu - asmenybių (paciento 

ir terapeuto) santykiais. Kalbėdami apie sąveikos „procesą“, turime 
omenyje tai, ką žodžiai (taip pat ir nežodinis elgesys) mums pasako 
apie dalyvaujančių šalių sąveikos santykius. 

Jeigu stebėtume mano terapijos susitikimus, juose nerastume ilgų 
diskusijų apie mirtį, laisvę, prasmę ar izoliaciją. Kai kuriems pacien- 
tams toks egzistencinis turinys gali būti labai svarbus tam tikrose 
terapijos stadijose. Tačiau ne visiems ir ne visuomet. Tiesą pasakius, 
efektyvus terapeutas niekuomet neturėtų skatinti diskusijų bet kokia 
tema. Terapijos variklis turi būti ne teorija, o tarpusavio santykiai. 


Tačiau visai ką kita rastume per tuos pačius susitikimus ieškoda- 
mi proceso, kuris kyla dėl egzistencinės orientacijos. Didesnis jaut- 
rumas egzistenciniams klausimams labai veikia terapeuto ir paciento 
santykius ir daro įtaką kiekvienam atskiram terapijos susitikimui. 

Aš pats stebiuosi ta forma, kurią įgavo ši knyga. Niekad nemaniau 
rašyti terapeutams patarimų knygą. Dabar, žvelgdamas į praeitį, aš 
žinau, nuo ko tai prasidėjo. Prieš dvejus metus, Pasadenoje pamatęs 

japoniškus Huntington'o sodus*, Huntington'o bibliotekoje paste- 
bėjau knygų ekspoziciją ir ją apžiūrėjau. Buvo eksponuojamos nuo 
Renesanso laikų Didžiojoj Britanijoj geriausiai parduodamos kny- 
gos. Trijose iš dešimties knygų buvo sunumeruoti „patarimai“ - apie 
gyvulininkystę, siuvimą, daržininkystę. Buvau priblokštas, kad net 
tuomet, prieš šimtus metų, vos atsiradus spausdinimui, patarimų 
sąrašai pritraukė daugumos dėmesį. 

Prieš daugelį metų pažinojau rašytoją, kuri po dviejų iš eilės ne- 
pasisekusių knygų nusprendė niekuomet daugiau nepradėti kitos, 
kol ji pati pas ją neateis. Aš pasijuokiau iš jos pastabos, tačiau iki to 
nutikimo Huntington'o bibliotekoje iš tiesų nesupratau, ką ji turėjo 
galvoje. Tuomet pas mane atėjo knygos apie patarimus idėja. Tuoj 
pat nutariau atidėti kitus rašymo projektus, ėmiau tyrinėti savo kli- 
nikinius užrašus bei žurnalus ir rašyti atvirą laišką pradedantiems 
terapeutams. 

Šioje knygoje sklando Rainer'io Maria Rilke'ės dvasia. Prieš pat 
mano potyrį Huntington'o bibliotekoje dar kartą perskaičiau jo 
knygą Laiškai jaunam poetui. Stengiausi pakylėti save iki jo sąžinin- 
gumo, visapusiškumo ir sielos kilnumo. 

Patarimai šioje knygoje yra parinkti iš keturiasdešimt penkerių 
metų klinikinės praktikos užrašų. Tai ypatingas idėjų ir technikų, 
kurios man buvo naudingos darbe, mišinys. Vargu ar skaitytojas kur 
nors kitur ras tokių idėjų, jos yra labai asmeniškos ir originalios. Tai- 
gi ši knyga jokiu būdu nepretenduoja būti sisteminiu vadovėliu; aš 
siūlau ją kaip priedą prie bendrosios mokymo programos. Šioje kny- 
goje pateikti aštuoniasdešimt penki atrinkti skyreliai. Rinkdamasis 


* Kalifornijoje, San Marino mieste, yra Huntington'o biblioteka. Jos teritorijoje 
galima apžiūrėti daugybę įvairių sodų (džiunglių, rožių, australiškuosius ir kt.), 
tarp jų ir japoniškuosius, pasižyminčius ramia, apmąstymams nuteikiančia ap- 


linka (vert. past.). 

vadovavausi ne kokia nors tvarka ar sistema, o savo jausmais. Pra- 
džioje turėjau daugiau nei dviejų šimtų patarimų sąrašą ir atmečiau 
tuos, kurie mane mažiausiai jaudino. 

Atranką veikė ir dar vienas veiksnys. Savo neseniai parašytose 
knygose ir istorijose esu aprašęs daugybę terapijos procedūrų, kurios 
pasirodė naudingos mano klinikiniame darbe. Tačiau kadangi mano 
kūriniai turi komišką, kartais netgi parodijinį toną, daugeliui skai- 
tytojų yra neaišku, kada apie aprašomas terapijos procedūras kalbu 
rimtai. Terapijos dovana man suteikia galimybę pataisyti ankstesnius 
kūrinius. 

Šioje knygoje teorijos nedaug, tai daugiau mano mėgstamų po- 
veikio būdų bei teiginių kolekcija. Tie skaitytojai, kuriems reikia 
daugiau teorijos, gali pasiskaityti kitas mano knygas: Existential Psy- 
chotherapy (Egzistencinė psichoterapija) ir The Theory and Practice of 
Group Psychotherapy (Grupinės psichoterapijos teorija ir praktika), 
šios knygos pirmtakes. 

Kadangi mokiausi medicinos ir psichiatrijos, pripratau prie 
žodžio pacientas (lotyniškai patiens „tas, kuris kenčia“), tačiau šį 
terminą vartoju kaip sinonimą žodžiui klientas - tai bendras pava- 
dinimas, vartojamas psichologijoje bei konsultuojant. Kai kuriems 
žodis pacientas asocijuojasi su siekiančiu išlaikyti distanciją, nesu- 
interesuotu, neįsitraukusiu, autoritarišku terapeutu. Tačiau paskai- 
tykite toliau - aš skatinu įsitraukimu, atvirumu bei lygiateisiškumu 
pagrįstus terapinius santykius. 

Daugelis knygų, taip pat ir mano paties, susideda iš tam tikro 
skaičiaus atskirų punktų bei daugybės grakščiai juos siejančių intar- 
pų. Kadangi parinkau labai daug savarankiškų patarimų ir praleidau 
intarpus bei perėjimus, tekstas nebus vientisas. 

Nors šiuos patarimus parinkau atsitiktinai ir tikiuosi, kad dauge- 
lis skaitytojų atsirinks juos nesistemiškai, vis dėlto vėliau mėginau 
juos sugrupuoti, kad būtų lengviau skaityti. 

Pirmoji dalis (1-40) susijusi su terapeuto-paciento santykių pri- 
gimtimi, ypač pabrėžiant čia ir dabar, terapeuto savęs panaudojimą 
terapijoje ir terapeuto savęs atskleidimą. 

Kita dalis (41-51) nuo proceso pereina prie turinio ir siūlo mir- 
ties, gyvenimo prasmės ir laisvės (apimant atsakomybę ir apsispren- 
dimą) tyrinėjimo metodus. 

Trečioji dalis (52-76) susijusi su daugybe per terapiją iškylančių 
problemų. 

Ketvirtojoje dalyje (77-83) kalbu apie sapnų panaudojimą tera- 
pijoje. 

Paskutinėje dalyje (84-85) aptariami buvimo terapeutu pavojai 
ir nauda. 

Šioje knygoje pateikta daugybė mano mėgstamų specifinių frazių 
ir poveikio būdų. Drauge noriu pabrėžti spontaniškumą bei kūrybiš- 
kumą. Taigi nepriimkite mano mėgstamų poveikio būdų kaip recepto. 
Šie poveikio būdai atspindi tik mano asmeninę patirtį bei pastangas 
atrasti savo paties stilių ir balsą. Daugelis studentų galbūt atras, kad 
jiems tinkamesnės kitos teorinės pozicijos ir techniniai stiliai. Pata- 
rimai šioje knygoje kilo iš mano klinikinės praktikos su nesunkiais 
pacientais (ne su tais, kurie yra psichotiški ar ryškiai neįgalūs). Susi- 
tikimai vykdavo vieną ar rečiau du kartus per savaitę, tęsdavosi nuo 
keleto mėnesių iki dvejų trejų metų. Mano terapijos tikslai su tokiais 
pacientais yra dvejopi: siekdamas panaikinti simptomą ir sumažinti 
skausmą, aš stengiuosi padėti asmeniniam augimui bei charakterio 
pokyčiams. Žinau, kad mano skaitytojų situacija gali būti visiškai ki- 
tokia: kitokia aplinka, kitokie pacientai, trumpesnė terapijos trukmė. 
Vis dėlto tikiuosi, kad tai, ką aš išmokau, skaitytojai sugebės kūrybiš- 
kai pritaikyti tam tikrai savo darbo situacijai. 


PADĖKA 


uvo daug padėjusių man rašyti šią knygą. Pirmiausia, kaip 

visada, esu labai dėkingas savo žmonai Marilyn'ai. Ji visuo- 

met yra pirmoji ir pati dėmesingiausia mano skaitytoja. Visą 
rankraštį perskaitė ir kvalifikuotai vertino keletas kolegų: Murray'us 
Bilmes'as, Peter'is Rosenbaum'as, David'as Spiegel'is, Ruthellen'a 
Josselson ir Saul'us Spiro'as. Rankraščio dalis recenzavo studentai: 
Neil'as Brast'as, Rick'as Van Rheenen'as, Martel'is Bryant'as, Ivan'as 
Gendzel'is, Randy'is Weingarten'as, Ines'a Roe, Evelyn'a Beck, Su- 
san'a Goldberg, Tracey'a Larue'a Yalom ir Scott'as Haigley'us. Mano 
profesionaliosios paramos grupės nariai suteikė man pakankamai 
laiko aptarti šios knygos skyrius. Keletas mano pacientų leido man 
aprašyti jų terapijos įvykius ir sapnus. Dėkoju jiems visiems. 


1 SKYRIUS 


Pašalinkite augimo kliūtis 


>“ ai buvau jaunas psichoterapijos studentas ir dar tik ieško- 
jau savojo kelio, pati naudingiausia perskaityta knyga buvo 


2. "e. Karen'os Horney Neurosis and Human Growth (Neurozė 
ir žmogaus raida). Vertingiausia jos idėja - žmogiškoji būtybė turi 
įgimtą savirealizacijos polinkį. Horney tikėjo, kad, pašalinus kliūtis, 
individas išsivystys į subrendusį, visiškai save realizavusį suaugusįjį, 
taip kaip iš gilės išauga ąžuolas. 

„Taip kaip iš gilės išauga ąžuolas...“ Koks tinkamas ir aiškus 
įvaizdis! Šis suvokimas visam laikui pakeitė mano požiūrį į psi- 
eerapija pradėjau kitaip tis savo darbą: mano > užduotis yra 
darbo, nereikia skatinti paciento 5 troškimo augti, jo smalsumo, noro, 
energijos gyvenimui, rūpestingumo, ištikimybės bei daugybės kitų 


dalykų, kurie daro mus žmonėmis. Vienintelis dalykas, kurį aš turiu 


—- 


padaryti - surasti ir pašalinti jo kelyje esančias kliūtis. Visa kita. vyks 


automatiškai;veikiant vidinėms paciento saviaktualizacijos jėgoms. 

Pamenu jauną našlę „sudaužyta širdimi“ - taip ji vadino savo ne- 
galėjimą kada nors vėl pamilti. Pasijutau bejėgis, susidūręs su nesu- 
gebėjimu mylėti, ir nežinojau, kaip jai padėti. Pagalvojau apie kliūčių 
atpažinimą ir daugybės slopinančių jos.gebėjimą mylėti dalykų pa- 
šalinimą. Taip, tą aš galėjau padaryti. | 

Greitai supratau, kad meilė jai reiškė išdavystę. Mylėti kitą reiškė 
išduoti mirusį vyrą - ji jautėsi tarsi kalanti paskutines vinis į jo karstą. 
Mylėti kitą taip stipriai, kaip ji mylėjo savo vyrą (o mažesnė meilė jos 

nepatenkintų), reiškė, jog jos meilė vyrui būtų buvusi lyg ir nepakan- 
kama ar turinti trūkumų. Mylėti kitą - tai savęs griovimas, nes ir vėl 
tektų patirti deginantį praradimo skausmą. Mylėti vėl - reiškė būti 
neatsakingai: juk ji buvo prakeikta, jos bučinys - mirties bučinys. 

Mes keletą mėnesių sunkiai dirbome ieškodami, kas gi jai trukdo 
pamilti kitą vyrą. Su kiekviena iracionalia kliūtimi kovojome paei- 
liui - mėnesių mėnesius. Tačiau, kai viskas buvo padaryta, iniciatyvą 
perėmė pacientės vidiniai procesai: ji sutiko vyriškį, įsimylėjo ir vėl 
ištekėjo. Man nereikėjo jos mokyti, kaip ieškoti, duoti, branginti, my- 
lėti - aš net ir nežinočiau, kaip tai padaryti. 

Norėčiau pasakyti keletą žodžių apie Karen'ą Horney, nes daugu- 
mai jaunų terapeutų jos vardas yra nežinomas. Kadangi psichotera- 
pijoje dažniausiai kalbama tik apie keletą įžymių asmenybių, kartais 
aš prisiminsiu užmirštuosius. Tai ne vien tik iš pagarbos, o ir norint 
pabrėžti, jog psichoterapijos istorijoje yra daug svarbių asmenų, kurie 
žymiai prisidėjo kuriant šiuolaikinės psichoterapijos pagrindus. 

Psichodinaminę teoriją papildė unikalus amerikiečių „neofroidis- 
tinis“ judėjimas. Tai grupė klinicistų ir teoretikų, kurie pasisakė prieš 
Freud'o impulsų teoriją, tiksliau, prieš jos idėją, kad besivystantį in- 
dividą labiausiai kontroliuoja įgimtų impulsų sklaida ir raiška. 


per gyvenimą formuoja jo charakterio struktūrą. Labiausiai žinomi 
asmenybių teorijos autoriai - Harry'is Stack'as Sullivan'as, Eric'as 
Fromm'as ir Karen'a Horney - buvo taip gerai integruoti ir asimi- 
liuoti į mūsų psichoterapijos kalbą ir praktiką, kad mes visi, net to 
nežinodami, esame neofroidistai. Taip pat nutiko ir ponui Žurdenui, 
kurį aprašo Moljeras (Moliėre's) komedijoje Miestelėnas bajoras (Le 
Bourgeois Gentilhomme). Kai jis išmoko žodžio „proza“ apibrėžimą, 
nustebęs sušuko: „Tik pagalvokite, visą savo gyvenimą, pats to net 
nežinodamas, kalbėjau proza.“ 


2 SKYRIUS 


Venkite diagnozių 


(nebent to reikalauja draudimo įstaigos) 


ūsų laikų psichoterapijos studentams per daug akcen- 

tuojamos diagnozės. Sveikatos priežiūros įstaigų admi- 

nistratoriai reikalauja, kad terapeutai greitai nustatytų 
tikslią diagnozę ir tuomet pagal ją atliktų trumpą, koncentruotą 
terapiją. Skamba gražiai. Skamba logiškai ir efektyviai. Tačiau tai 
turi mažai ką bendra su tikrove, o tik atspindi iliuzines pastangas 
įteisinti mokslinį tikslumą ten, kur jis nėra nei įmanomas, nei pa- 
geidautinas. 

Diagnozė yra neabejotinai labai svarbi daugelio sunkių, biologinį 
pagrindą turinčių ligų gydymui (tokių kaip, pavyzdžiui, šizofrenija, 
bipoliniai sutrikimai, didieji afektiniai sutrikimai, epilepsija, apsi- 
nuodijimas vaistais, įvairios organinės ar smegenų ligos, kurių prie- 
žastys - toksinai, išsigimimas ar infekciniai veiksniai). Tačiau kas- 
dienėje psichoterapijoje, dirbant su mažesnius pažeidimus turinčiais 
asmenimis, diagnozė dažnai yra neproduktyvi. 

Kodėl? Viena priežastis - psichoterapija yra laipsniškas atsklei- 


dimo procesas, kurio metu terapeutas stengiasi kaip galima geriau 


pažinti pacientą. Diagnozė apriboja matymą, sumažina gebėjimą 


palaikyti santykius su kitu asmeniu. Jei nustatome diagnozę, esame 
linkę selektyviai nepastebėti tų dalykų, kurie-jos-neatitinka, ir, prie- 
šingai, pastebėti-net nedidelius ją patvirtinančius požymius. Be to, 
diagnozė gali tapti save išpildančia pranašyste. Jei su asmeniu ben- 


-— 

draujame kaip su „ribine“ ar „isteriška“ asmenybe, tai gali skatinti 
ir palaikyti būtent šiuos žmogaus bruožus. Be to, yra ilga jatrogeni- 
nių* įtakų klinikinių kategorijų formavimuisi istorija, kurios pavyz- 
džiais gali būti prieštaravimai dėl daugybinio asmenybės sutrikimo 
bei išstumtų prisiminimų apie seksualinį išnaudojimą. Reikia taip 
pat nepamiršti ir mažo DSM asmenybės sutrikimų kategorijos pa- 
tikimumo. 

Tikriausiai ne vienas terapeutas nustebo pastebėjęs, jog nėra sun- 
ku po pirmojo susitikimo nustatyti diagnozę pagal DSM-IV. Kur 
kas lengviau nei, tarkime, po dešimtojo, kai apie individą sužinome 
daug daugiau. Argi tai ne keista mokslo atmaina? Mano kolega savo 
psichiatrijos studentams užduoda klausimą: „Jei užsiimate asmeni- 
ne terapija ar ketinate tai daryti, kaip jūs manote, kokia DSM-IV 
diagnoze jūsų terapeutas aprašytų tokią komplikuotą asmenybę 
kaip jūsų?“ 

Terapiniame darbe mes turime stengtis būti objektyvūs, bet ne- 
persistengti. Jei DSM diagnostinę sistemą priimsime pernelyg rimtai, 
jei tikrai patikėsime, jog galime viską išnarstyti ir išsiaiškinti - tuo- 
met iškils grėsmė tam, kas terapijoje yra i žmogiška, spontaniška, kū- 
rybiška ir neapibrėžta. N Nepamirškite, jog klinicistai, kažkada sukūrę 
dabar jau atmestas diagnostines sistemas, buvo jomis patenkinti, 
kaip ir dabartiniai DSM komitetų nariai. Neabejotinai laikui bėgant 
psichinės sveikatos profesionalams pasirodys absurdiškas dabartinis 
DSM-IV formatas, primenantis kinų restorano meniu. 


* Jatrogenija - [gr. iatros - gydytojas + genos - kilmė] liga, kylanti dėl netinkamo 
gydytojo elgesio arba klaidingo gydymo (vert. past. pagal Tarptautinių žodžių 
žodyną). 


3 SKYRIUS 


Terapeutas ir pacientas 
kaip „kelionės bičiuliai“ 


“ rancūzų rašytojas Andrė Malraux'as aprašė kaimo kunigą, 


" kuris daugelį metų klausėsi išpažinčių, ir apibendrino tai, ką 
jis tokiu būdu išmoko apie žmogaus prigimtį: „Visų pirma 
žmonės yra daug nelaimingesni negu manoma... ir nėra tokio daly- 
ko kaip suaugęs žmogus.“ Kiekvienam - ir tai apima ne tik pacien- 
tus, bet ir terapeutus - lemta patirti ne tik gyvenimo pakilimą, bet ir 
tamsą: nusivylimą, senėjimą, ligą, izoliaciją, praradimą, beprasmybę, 
skausmingus pasirinkimus ir mirtį. 
Dar niekas viso to neaprašė taip akivaizdžiai ir atvirai kaip vokie- 


čių filosofas Arthur'as Schopenhauer'is: 


Ankstyvoje jaunystėje, kai mąstome apie savo gyvenimą, 
mes esame tarsi vaikai teatre prieš atsiveriant uždangai, 
sėdintys pakiliai nusiteikę ir nekantriai laukiantys pra- 
sidedančio spektaklio. Tikra palaima, kad nežinome, kas 
nutiks. Jei mes galėtume tai numatyti, pamatytume, jog 
kartais vaikai yra tarsi nuteistieji, nuteisti ne mirčiai, o 
gyvenimui ir kol kas visai nesuvokiantys, ką jų nuospren- 


dis reiškia. 


Arba vėl: 

Mes esame kaip ėriukai laukuose, besilinksminantys savo 
skerdiko akyse. Jis pirmiausia paima vieną, paskui kitą 
savo aukojimui. Taigi tik gyvendami gerai mes nesuvokia- 
me to blogio, kurį Likimas gali būti numatęs mums - ligą, 


skurdą, luošumą, regėjimo ar proto netekimą. 


Nors Schopenhauer'io požiūris yra nuspalvintas jo paties as- 
meninio nelaimingumo, vis dėlto sunku paneigti neatsiejamas nuo 
paties gyvenimo neviltis, slypinčias kiekvieno sąmoningo individo 
egzistencijoje. Mes su žmona kartais smagindavomės organizuo- 
dami įsivaizduojamus vakarėlius žmonėms su panašiais polinkiais. 
Pavyzdžiui, vakarėlis monopolistams, aistringiems narcizistams 
arba klastingiems, pasyviai agresyviems asmenims, kuriuos mes pa- 
žįstame. Arba, priešingai, „laimingas“ vakarėlis, į kurį pakviestume 
tik tikrai laimingus mūsų pažintus žmones. Niekad nebuvo sunku 
surinkti svečių įvairiems vakarėliams, tačiau niekuomet negalėjome 
užpildyti visų vietų už stalo „laimingų žmonių“ vakarėliui. Kaskart 
rasdavome tik keletą malonių žmonių ir įrašydavome juos į sąrašą, 
tuo metu ieškodavome kitų, kad užpildytume laisvas vietas. Tačiau 


sunkios ligos, jei ne savo, tai vaiko ar žmonos. 

Šis tragiškas, tačiau tikroviškas požiūris į gyvenimą ilgai veikė 
mano santykius su tais, kurie ateina pagalbos. Nors terapiniai san- 
tykiai turi daug pavadinimų (pacientas/terapeutas, klientas/konsul- 
tantas, analizuojamasis/analitikas, klientas/fasilitatorius ir pasku- 
tinis - labiausiai atstumiantis - vartotojas/tiekėjas), nė vienas iš jų 
neišreiškia to, kaip aš jaučiu terapinius santykius. Aš linkęs laikyti 
savę ir savo paci ionės is, - tai terminas, kuris panaiki- 


na skirtumus tarp „jų“ (negaluojančių) ir „mūsų“ (gydančiųjų). Be- 

simokydamas dažnai susidurdavau su išėjusio visą analizę terapeu- 
to idėja, tačiau laikui bėgant suvokiau, jog tai - tik prasimanymas. 
Gyvendamas aš tobulėjau, artimai bendravau su daugybe kolegų te- 
rapeutų, teko sutikti žymių šios srities žmonių, turėjau galimybę atsi- 
lyginti už pagalbą savo pirmiesiems terapeutams ir mokytojams, - ir 
galiausiai pats tapau mokytoju ir žinomu žmogumi. Iš viso to supra- 
tau vieną dalyką - mes visi esame panašūs;-ir-nei-vienas terapeutas, 
nei vienas asmuo neturi imuniteto neišvengiamoms egzistencijos 
tragedijoms. 

Vienoje iš mano mėgstamų terapinių istorijų, kurią radau Her- 
mann'o Hesse'ės/pasakojime Magister Ludi, kalbama apie du pa- 
garsėjusius gydytojus, gyvenusius bibliniais laikais - Juozapą ir 
Dioną. Abu jie buvo labai efektyvūs, tačiau dirbo skirtingais būdais. 
Juozapas, jaunesnysis gydytojas, gydė tyliu, įkvepiančiu klausymusi. 
Piligrimai pasitikėjo Juozapu. Kančia ir nerimas, išsakyti jam, iš- 
nykdavo lyg vanduo ant dykumos smėlio ir atgailaujantieji išeidavo 
išsipasakoję ir ramūs. Dionas, vyresnysis gydytojas, elgdavosi kitaip. 
Jis aktyviai konfrontuodavo su tais, kurie atėjo jo pagalbos, ieškoda- 
vo neišpažintų nuodėmių. Jis buvo didis teisėjas, baudėjas, barėjas ir 
taisytojas. Jis gydė aktyvios intervencijos būdu. Su atgailaujančiais 
Dionas elgėsi kaip su vaikais, patardavo jiems, kaip bausmę skirdavo 
atgailą, liepdavo atlikti piligriminę kelionę arba vesti, priešus pri- 
versdavo susitaikyti. 

Abu gydytojai daugelį metų dirbo nesusitikdami, kaip konkuren- 
tai. Ir vieną kartą Juozapą ištiko dvasinė krizė, jį apėmė didelė neviltis 
ir kamavo mintys apie savižudybę. Jis nesugebėjo padėti sau savais 
terapijos metodais, tad išsiruošė į Pietus ieškoti Diono pagalbos. 

Vieną savo piligriminės kelionės vakarą Juozapas ilsėjosi oazėje ir 
įsitraukė į pokalbį su vienu pagyvenusiu keliautoju. Juozapas papa- 
sakojo jam savo kelionės tikslą, o šis pasisiūlė būti jo kelionės vado- 
vu, padėti ieškoti Diono. Vėliau, įpusėjus kelionei, senasis keliautojas 

pasisakė, kas jis iš tikrųjų esąs. Stebėtina, bet tai ir buvo Dionas - tas 
pats žmogus, kurio Juozapas ieškojo. 

Nedvejodamas Dionas pakvietė jaunąjį nevilties apimtą konku- 
rentą į savo namus, kur jie kartu gyveno ir dirbo daugelį metų. Iš 
pradžių Dionas siūlė Juozapui būti tarnu. Vėliau šis tapo jo moki- 
niu ir pagaliau lygiateisiu kolega. Praėjus metams, Dionas susirgo 
ir pasikvietė Juozapą prie mirties patalo, kad šis išklausytų jo iš- 
pažintį. Jis kalbėjo apie sunkią ankstesnę Juozapo ligą ir jo kelionę 
pas senąjį Dioną prašyti pagalbos. Jis kalbėjo apie tai, kaip Juozapas 
jautėsi sužinojęs, jog jo kelionės draugas ir vadovas pasirodė esąs 
pats Dionas. 

Prieš mirtį Dionas nutarė nebetylėti ir atskleisti paslaptį apie 
stebuklingą jų susitikimą. Jis prisipažino, kad tuomet jam tai iš tiesų 
atrodė kaip stebuklas, nes ir jį, taip pat kaip ir Juozapą, buvo apėmusi 
neviltis, jis jautėsi tuščias ir dvasiškai miręs. Jis nesugebėjo pats pa- 
dėti sau, tad išsiruošė į kelionę ieškoti pagalbos. Tą pačią naktį, kai jie 
susitiko oazėje, jis, kaip piligrimas, keliavo ieškoti žinomo gydytojo, 
vardu Juozapas. 

ŠI HESSP'ĖS ISTORIJA man visuomet sukelia antgamtiškumo 
pojūtį. Ji sukrečiamai atskleidžia, kas yra pagalbos davimas ir gavi- 
mas, sąžiningumas ir dviveidiškumas bei kas yra santykiai tarp gy- 
dytojo ir paciento. Du vyrai gavo didžiulę pagalbą, tačiau skirtingais 
būdais. Jaunesnysis gydytojas buvo ugdomas, prižiūrimas, mokomas, 
jam buvo vadovaujama - ir tai jam padėjo. Priešingai, vyresnysis 
gydytojas pagalbą gavo tarnaudamas kitam, turėdamas pasekėją, iš 
kurio patyrė meilę, pagarbą ir nusiraminimą vienatvėje. 

Tačiau dabar, dar kartą permąstydamas istoriją, aš klausiu savęs: 
gal tie du kenčiantys gydytojai galėjo dar labiau padėti vienas kitam? 
Manau, jie praleido galimybę būti išmintingesni, autentiškesni, la- 
biau pasikeitę. Manau, tikroji terapija įvyko prie mirties patalo, kai 
buvo sąžiningai prisipažinta, jog jie abu buvo kelionės bičiuliai, tie- 

siog žmonės. Dvidešimt metų laikoma paslaptis galbūt ir buvo kuo 
nors naudinga, tačiau trukdė didesnei pagalbai. Kas būtų nutikę, jei 
priešmirtinė išpažintis būtų įvykusi dvidešimčia metų anksčiau, jei 
gydytojas ir ieškotojas būtų susivieniję klausimams, kurie neturi at- 
sakymų? 

Visa tai atkartoja Rilke'ės „Laiškai jaunam poetui“, kuriuose jis 
pataria: „Turėk kantrybės viskam, kas neišspręsta, ir bandyk mylėti 
pačius klausimus.“ Aš pridurčiau: „Bandyk mylėti ir tuos, kurie tuos 
klausimus užduoda.“ 


4 SKYRIUS 


Įtraukite pacientą 


 augybė mūsų pacientų susiduria su koniliktiškais artimais 
santykiais ir pagalbą terapijoje gauna tiktai patirdami ar- 


timus santykius su terapeutais. Kai kurie pacientai bijo ar- 
tumo, nes. mano; jog jie yra kuo-noers laba:-nepriimtini, atstumiantys. 
Atsižvelgiant į tai, pagrindinis terapijos variklis gali būti faktas, kad 
visiškai save atskleidęs kitam, pacientas tebėra priimamas. Kiti gali 
vengti artumo, nes bijo išnaudojimo, priklausomybės, būti palikti. 
Tokiems pacientams artimi terapiniai santykiai, nesukeliantys lauk- 
tos katastrofos, taip pat suteiks koreguojantį emocinį patyrimą. 
Nėra nieko svarbesnio už mano rūpestį santykiais su klientu, tad 
labai atidžiai stebiu, kaip mes priimame vienas-kitą. Ar pacientas 
šiandien atrodo nutolęs? Konkuruojantis? Neatidus mano komen- 
tarams? Gal jis pasinaudoja tuo, ką aš sakau, tačiau atsisako atvirai 
pripažinti mano pagalbą? Gal jis pernelyg pagarbus? Pataikaujantis? 
Pernelyg retai prieštarauja ar išsako nesutikimą? Savarankiškas ar 
įtarus? Ar esu jo sapnuose ar vizijose? Kokiais žodžiais jis kalbasi su 
manimi mintyse? Aš noriu žinoti visus šiuos dalykus ir dar daugiau. 
Aš niekuomet neleidžiu pasibaigti valandai, nepatikrinęs mūsų san- 
tykių. Kartais tą galima išsiaiškinti tokiu paprastu klausimu: „Kaip 


viem šiandi i?“ Kartais prašau paciento nusikelti ateitin:; 


„Įsivaizduok pusvalandį vėliau - tu pakeliui į namus, prisimeni mūsų 


susitikimą. Kaip tu jausiesi galvodamas apie mudu šiandien? Kas ne- 
pasakyta, ko nepaklausei apie mudviejų šiandienos santykius?“ 


—— 


» 


5 SKYRIUS 


Palaikykite pacientus 


eikiant intensyviai asmeninei terapijai, viena didžiausių 
vertybių yra paramos, palaikymo jutimas. Klausimas: „Ką 
pacientai praėjus metams prisimins apie savo terapijos pa- 
tirti?“ Atsakymas: „Ne įžvalgas, ne terapeuto interpretacijas. Dažniau- 
siai jie prisimins tai, ką terapeutas pasakė teigiamo, palaikančio.“ | 

Aš nuolatos parodau savo pacientams, ką gero manau ar jaučiu 
jiems. Galima kalbėti apie daug ką - pavyzdžiui, socialinius ge- 
bėjimus, intelektą, šiltumą, ištikimybę draugams, aiškumą, drąsą 
susiduriant su savo vidiniais demonais, pasiaukojimą keitimuisi, 
gerumą ir meilę savo vaikams, pasiryžimą įveikti savo ydas (ir 
„neperduoti“ jų kitoms kartoms). Nėra prasmės būti šykštiems iš- 
reiškiant savo teigiamus-jausmus ir pastebėjimus;-tačiau nereikia 
sakyti tuščių-kompiimentų - jūsų pagalba turi būti įžvalgi, taip 
kaip ir grįžtamasis ryšys ar interpretacijos. Ir nepamirškite didelės 
terapeuto galios, tos galios, kurią jis įgyja susipažinęs su slapčiau- 
siais pacientų gyvenimo įvykiais, mintimis ir fantazijomis. Žmo- 
gaus, kuris tiek daug žino,-priėmimas-ir-parama yra labai-svarbus 
teigiamas patyrimas. 

Jeigu pacientai ryžtasi svarbiam terapijos žingsniui - pagirkite 
juos. Jei dirbome produktyviai ir man gaila, kad valanda jau baigiasi, 
aš pasakau, jog dar nenoriu jos užbaigti. Ir nedvejodamas užtęsiu 
keletą minučių (juk kiekvienas terapeutas turi savo mažus slaptus 


nusižengimus!). 

Dažnai terapeutas yra vienintelis žiūrovas, stebintis dideles 
dramas ir drąsius veiksmus. Tokia privilegija reikalauja reaguoti 
į aktorių. Nors pacientai dažnai turi artimų draugų, tačiau tera- 
peutas vykstančius įvykius supranta geriau, suvokia jų svarbą. 
Pavyzdžiui, prieš keletą metų turėjau pacientą, rašytoją Michaelį. 
Vieną dieną jis man pasakė, kad ką tik uždarė slaptą savo elek- 
troninio pašto dėžutę. Daugelį metų, naudodamasis šia dėžute, 
jis palaikė nesantuokinius meilės ryšius. Taigi dėžutės uždarymas 
buvo reikšmingas įvykis ir aš nusprendžiau, jog turiu pagirti jį už 
šį drąsų veiksmą. Taip ir padariau, išreikšdamas susižavėjimą to- 
kiu poelgiu. 

Po keleto mėnesių jį vis dar kamavo pasikartojantys vaizdiniai ir 
geismas paskutinei meilužei. Aš pasiūliau paramą. 


„Žinai, Michaeli, tokia aistra, kokią tu patyrei, niekuomet 
greitai neišnyksta. Žinoma, tave vis lankys troškimai. Tai 
neišvengiama - tai tavo žmogiškumo dalis.“ 

„Tu manai, tai - mano silpnumo dalis. Norėčiau būti ge- 
ležinis vyras ir pamiršti ją.“ 

„Tokie geležiniai vyrai vadinami robotais. O tu, ačiū Die- | 
vui, nesi robotas. Mes dažnai kalbėjome apie tavo jaut- 
rumą ir kūrybingumą - tai yra didžiausias tavo turtas, ir 
būtent dėl to tavo kūryba yra tokia stipri ir patraukli.“ 


Štai dar vienas pavyzdys, kai performuluotas komentaras pa- 
guodė mane patį. Kadaise pasiskundžiau savo draugui William'ui 
Blatty'ui, knygos The Exorcist (Dvasių užkeikėjas) autoriui, dėl vieno 
prasto atsiliepimo apie mano knygą. Jo atsakymas buvo toks paguo- 
džiantis, kad akimirksniu pagydė mano žaizdą: „Irvai, žinoma, tu 
nusiminęs dėl recenzijos. Ačiū Dievui! Jei tu nebūtum toks jautrus, 
nebūtum toks geras rašytojas.“ 

Kiekvienas terapeutas suras savų būdų, kaip. palaikyti pacientus. 
Aš visuomet prisiminsiu, kaip Ram'as Dass'as aprašė atsisveikinimą 
su guru, pas kurį daugelį metų mokėsi Indijoje. Kartą Ram'as Dass'as 
padejavo, jog dar nėra pasirengęs išvykti, nes turi daug trūkumų ir 
netobulumų. Tuomet jo guru pakilo ir tylėdamas atidžiai jį apžiūrėjo 
iš visų pusių, o tada pasakė: „Nematau jokių trūkumų.“ Pats aš nie- 
kuomet nevaikštau aplink pacientus ir jų neapžiūrinėju ir niekuo- 
met nemanau, kad augimo procesas kada nors gali pasibaigti, tačiau 
dažnai vadovaujuosi šiuo įvaizdžiu. 

Palaikyti galima ir pastebint išvaizdos detales: aprangą, pa- 
ilsėjusio žmogaus išvaizdą, įdegusį veidą, naują šukuoseną. Jei 
pacientas labai susirūpinęs dėl savo fizinio nepatrauklumo, aš 
manau žmogiška yra pastebėti (jei tik taip jaučiame), jog laikome 
jį/ją patraukliu, ir pasidomėti, iš kur atsirado įsitikinimas apie ne- 
patrauklumą. 

Vienoje knygos Momma and the Meaning of Life (Mamytė ir 
gyvenimo prasmė) psichoterapinėje istorijoje pagrindinį herojų, 
daktarą Ernest'ą Lash'ą, viena labai patraukli pacientė prirėmė 
prie sienos. Ji užduoda labai atvirus klausimus: „Ar aš patraukli 
vyrams? Tau? Jei nebūtum mano terapeutas, ar sutiktum už- 
megzti su manimi seksualinį ryšį?“ Tai baisiausi košmaruose 
sapnuojami klausimai - jų terapeutai bijo labiausiai. Bijodami 
tokių klausimų, kai kurie terapeutai atiduoda per mažai savęs. Aš 
manau, kad tokia baimė yra nepagrįsta. Jei manote, kad tai padės 
pacientui, kodėl paprasčiausiai nepasakyti, kaip mano išgalvotas 
veikėjas pasakė: „Jei viskas būtų kitaip, mes susitiktume kitame 
pasaulyje, aš būčiau vienas ir nebūčiau tavo terapeutas, - tuomet 
taip, tu man patiktum ir neabejotinai aš pasistengčiau geriau 


tave pažinti.“ Ar čia yra rizikos? Mano nuomone, tai tiesiog 


padidintų paciento pasitikėjimą terapeutu ir terapijos prpcesu. 

Žinoma, tai netrukdo užduoti ir kitų klausimų, pavyzdžiui, kodėl 
būtent dabar iškilo šis klausimas, kodėl toks didelis susidomėji- 
mas fiziniais dalykais ir gundymu. Tai gali atskleisti ir dar svar- 


besnius dalykus. 


6 SKYRIUS 
Empatija: žiūrėjimas pro 
paciento langą 


eista, kaip tam tikros frazės ar įvykiai įstringa žmogaus at- 
mintyje ir veikia jo elgesį. Prieš kelis dešimtmečius turėjau 
krūties vėžiu sergančią pacientę, kuri paauglystėje nuolat 
konfliktuodavo su viską draudžiančiu tėvų. Trokšdama nors kokio 
susitaikymo, naujos jų santykių pradžios, ji laukė dienos, kada tėvas 
ją veš į koledžą. Tada ji keletą valandų būtų viena su tėvu. Tačiau ilgai 
laukta kelionė tapo tikra nelaime: tėvas elgėsi kaip paprastai, smulk- 
meniškai bambėjo apie bjaurų, šiukšlių primėtytą upelį šalia kelio. 
O ji visiškai nematė jokių šiukšlių gražioje, paprastoje, neužterštoje 
srovėje. Ji nerado žodžių, kuriais galėtų jam atsakyti, ir pagaliau, abu 
nutilę, likusį kelią praleido žiūrėdami į skirtingas puses. 

Vėliau, kai šį kelią ji įveikė viena, apstulbo pastebėjusi, kad buvo 
du upeliai - po vieną kiekvienoje kelio pusėje. „Šįkart aš buvau vai- 
ruotoja, - pasakė ji liūdnai, - ir ta srovė, kurią mačiau pro savo langą 
vairuotojo pusėje, buvo tikrai tokia bjauri ir užteršta, kaip ją nupa- 
sakojo mano tėvas.“ Tačiau tuomet, kai ji išmoko žiūrėti pro tėvo 
langą, buvo jau per vėlu - jos tėvas buvo miręs. i 

Ši istorija pasiliko mano atmintyje ir daugeliu atvejų aš primin- 
davau sau ir savo studentams: ;;Žiūrėkite-pro kito žmogaus langą. 
Mėginkite pasaulį pamatyti tekį-kekį-jį- mato pacientas.“ Moteris, 


papasakojusi man šią istoriją, netrukus mirė nuo krūties vėžio. Aš 


y 

gailiuosi, kad negaliu jai papasakoti, kokia naudinga jos istorija buvo 
ilgus metus man, mano studentams ir mano pacientams. 

Prieš penkiasdešimt metų Carl'as Rogers'as „tikslią empatiją“ 
apibūdino kaip vieną iš trijų pagrindinių efektyvaus terapeuto 
bruožų (šalia „besąlygiškos pozityvios pagarbos“ ir „nuoširdumo ) 
ir psichoterapijos srityje pradėjo tyrimus, kuriais buvo gauti svarbūs 
įrodymai, patvirtinantys empatijos efektyvumą. 

Terapija yra-stipresnė, jei terapeutas tiksliai įeina į paciento pa- 
saulį. Pacientai gauna labai daug naudos tiesiog dėl to, kad. jaučiasi. 
visiškai pamatyti-ir visiškai suprasti. Taigi mums yra svarbu suprasti, 
kaip pacientas jaučia praeitį, dabartį ir ateitį. Dirbdamas su pacien- 
tais, aš nuolat patikrinu savo prielaidas. Pavyzdžiui: 


„Bobai, kai aš galvoju apie tavo santykius su Mary, š štai ką 
nesuderinami, kad tu labai nori atsiskirti nuo jos, kad jos 
draugijoje jautiesi nuobodžiai ir vengi su ja praleisti visą 
vakarą. Dabar, kai ji padarė tai, ko tu norėjai, ir atstūmė 
tave, tu vėl jos trokšti. Manau, girdžiu tave sakant, kad 
nenori būti su ja, tačiau negali pakęsti minties, kad ji ne- 
bus pasiekiama tuomet, kai tau jos gali prireikti. Ar aš 
teisus?“ 


„ „Tiksli empatija yra pats svarbiausias dalykas tiesioginei dabar- 
čiai — tai yra terapijos čia ir dabar momentu. Nepamirškite, jog pa- 


cientai terapijos valandas mato visai kitai 1ip nei terapeutai. Terapeutai, 
nors ir labai patyrę, vis nustemba atrasdami šį fenomeną. Dažnai 
nutinka, kad pacientas pradeda susitikimą pasakodamas intensyvias 
emocines reakcijas į kažką, kas įvyko praeitą kartą. Tuomet jaučiuosi 
suglumęs ir negaliu net įsivaizduoti, kas įvyko tą valandą, kad sukėlė 
tokią stiprią reakciją. 

Tokie skirtingi terapeuto ir paciento požiūriai jau seniai patraukė 
mano dėmesį. Pries daugelį R setų adikau tyrimą apie gxupės narių- 
patyrimą psichoterapijos ir susitikimų grupėse. Daugybės grupių 
narių paprašiau užpildyti klausimyną, kuriame jie kiekvienam susi- 
tikimui turėjo nustatyti kritinius momentus, Aprašytų įvykių buvo 
daug ir įvairių, jie labai skyrėsi nuo grupių vadovų įvertinimų. Toks 
pat skirtumas pastebėtas ir grupės nariams bei vadovams išskiriant 
pačius svarbiausius grupės patyrimo įvykius. 

Kitas mano susidūrimas sy-terapeutų ir pacientų požiūrių. skir- 
tumais kilo iš vieno neformalaus eksperimento. Jo metu viena mano 
pacientė ir aš, kiekvienas atskirai, rašėme kiekvieno mūsų susitikimo 
santraukas. Eksperimento istorija gana keista. Pacientė, vardu Dži- 
nė, buvo talentinga kūrybiška rašytoja. Ji kentėjo ne tik dėl rašymo 
įgūdžių, bet ir dėl kitų saviraiškos formų blokavimo. Metai, praleisti 
lankant mano. „grupinę terapiją, buvo santykinai neproduktyvūs: ji 
mažai atsiskleidė, mažai savęs. davė kitiems grupės nariams ir taip 
stipriai mane. idealizavo, kad nebuvo įmanomas joks tikras mūsų 
susitikimas. Tuomet, kai Džinė turėjo palikti grupę dėl finansinių 
sunkumų, aš pasiūliau jai neįprastą eksperimentą, t. y. individualiąją 
terapiją, su sąlyga: užuot mokėjusi honorarą man, ji parašys laisvos 
formos, neredaguotą kiekvieno susitikimo santrauką, išreikšdama 
visus neišsakytus jausmus ir mintis. Aš pasisiūliau daryti lygiai tą 
patį. Kiekvieną savaitę mes turėjome užklijuoti savo ataskaitas ir 
perduoti mano sekretorei. Kas kelis mėnesius turėjome perskaityti 
vienas kito užrašus. 

Toks mano pasiūlymas turėjo daug priežasčių. Aš tikėjausi, kad 
rašymo užduotis ne tik išlaisvins mano pacientės rašymą, bet ir pa- 
drąsins ją laisviau atsiskleisti terapijoje. Aš taip pat tikėjausi, kad, jei 
ji skaitys mano pastabas, tai pagerins mūsų santykius. Pats aš ketinau 
pateikti neredaguotus užrašus, atskleidžiančius mano paties patyri- 
mą per susitikimą: mano pasitenkinimą, frustracijas, susierzinimą. 


> 

Tikėjausi, kad jei Džinė mane pamatytų realistiškiau, ji mažiau idea- 


lizuotų mane ir galėtų būti su manimi žmogiškesnė. 


(Buvo ir daugiau nesusijusių su šia diskusija apie empatiją prie- 
žasčių. Galiu pridurti, kad šis eksperimentas atsirado tuo metu, kai 
bandžiau ugdyti savo, kaip rašytojo, balsą. Mano pasiūlymas rašyti 
paraleliai su paciente turėjo ir savanaudišką motyvą: tai man būtų 
tarsi neįprasti rašymo pratimai ir galimybė sulaužyti profesinius 
pančius, išsilaisvinti rašant viską, kas ateina į galvą, iškart po kiek- 
vieno susitikimo.) 

Pasikeitimas užrašais kas keletą mėnesių davė stulbinantį patyri- 
mą: nors tą valandą mes būdavome kartu, tačiau ją patirdavome ir 
prisimindavome skirtingai. Vienas dalykas - mumsvertingos-atrodė 
skirtingos susitikimo dalys... Mano elegantiškos ir puikios interpre- 
tacijos? Ji niekuomet jų negirdėjo/ Ji vertino asmeninius veiksmus, 
kuriuos aš vargiai tepastebėdavau: mano komplimentus jos apran- 
gai, išvaizdai ar rašymui, nerangius pasiteisinimus dėl atvykimo porą 
minučių vėliau, kikenimus iš jos satyros, paerzinimus vaidmenų žai- 
dimų metu*. 

Visa tai išmokė mane, jog nereikia manyti, kad per susitikimą 


visada išmokstu ką nors nauja ir netikėta. Buvimas ęmpatiškam yra 


* Vėliau šias susitikimų santraukas naudojau dėstydamas psichoterapiją ir mane 
nustebino jų pedagoginė vertė. Studentai pastebėjo, kad mūsų užrašai primena 
laiško formos noveles. Galiausiai 1974 metais kartu su paciente Džine Elkin 
(pseudonimas) juos publikavome pavadinimu Every Day Gets a Little Closer 
(Kasdien vis arčiau). Po dvidešimties metų knyga buvo pakartotinai išleista 
minkštu viršeliu. Dabar manau, kad knygai labiau būtų tikęs pavadinimas A Twi- 
ce-Told Therapy (Dukart papasakota terapija), tačiau Džinė senojo pavadinimo 
nekeistų. 

taip paplitęs kasdienybėje - dainininkai dainuoja banalybes apie 
"buvimą kito kailyje, kad mes užmirštame proceso sudėtingumą. Yra 
nepaprastai sunku iš tiesų žinoti, ką jaučia kitas-žmegus-- Pernelyg 
dažnai mes į kitus perkeliame savo jausmus. | 

Mokydamas studentus empatijos, Erichas Fromm'as dažnai ci- 
tuodavo dviejų tūkstančių metų senumo Terencejaus sakinį: „Aš ; 
esu Žmogus ir tegu niekas žmogiška nebūna man svetima.“ Ir jis 
ragindavo mus būti atvirus tai mūsų daliai, kuri dera su bet kokiais 
pacientų poelgiais ar fantazijomis, nesvarbu, kiek tai bjauru, žiauru, 
gašlu, mazochistiška ar sadistiška. Jei mes to nedarome, jis siūlė pasi- 
domėti, kodėl mes užsklendžiame tą savęs dalį... 

Paciento praeities žinojimas itin padidina mūsų galimybę pa- 
žvelgti pro..paciento langą. Pavyzdžiui, jei pacientai patyrė daug 
praradimų, jie pasaulį matys pro praradimo akinius. Jie gali neno- 
rėti leisti jums būti reikšmingam ar tapti pernelyg artimam, nes bijo 
kentėti dėl dar vieno praradimo. Taigi praeities tyrinėjimas gali būti 
svarbus ne tik dėl priežastinių grandinių išsiaiškinimo, bet ir dėl to, 
jog tai leidžia mums tiksliau būti empatiškiems. 


7 SKYRIUS 


Mokykite empatijos 


iksli empatija yra svarbi ne tik terapeutams, bet ir pacien- 

tams, ir mes turime padėti jiems ugdyti empatiją kitų atžvilgiu. 

Nepamirškite, kad mūsų pacientai dažniausiai ateina dėl to, 
kad jiems nesiseka užmegzti ir palaikyti patenkinamų asmenybių 
santykių. Daugeliui nepavyksta empatiškai priimti kitų Žmonių 
jausmus ir patyrimą. 

„Aš manau, kad pagelbėti terapeutams mokant pacientus empa- 
tijos gali čia ir dabar principas. Strategija yra nesudėtinga: padėti 
pacientams patirti empatiją kartu su jumis, ir jie automatiškai ją 
perkels į santykius su svarbiais savo gyvenimo žmonėmis. Terapeu- 
tams yra gana įprasta klausti, kaip tam tikras paciento pasakymas ar 
veiksmas galėtų paveikti kitus. Siūlau .terapeutams ir save įtraukti į 
tą klausimą. 

Jei pacientas ryžtasi spėti, kaip aš jaučiuosi, stengiuosi tobulinti 
Šį gebėjimą. Pavyzdžiui, pacientas interpretuoja kokį nors mano 
gestą ar pastabą ir sako: „Tu tikriausiai labai pavargai nuo manęs“ 
arba „Žinau, gailiesi, kad prasidėjai su manimi“, arba „Susitikimai su 
manimi tikriausiai yra patys nemaloniausi per visą dieną.“ Tuomet 
aš mėginu pažiūrėti, kaip viskas yra iš tikrųjų, ir pasidomiu: „Ar tai 
klausimas man?“ 

Žinoma, tai pats paprasčiausias socialinių gebėjimų treniravimas: 
aš raginu pacientą kreiptis ar klausti tiesiai mane ir stengiuosi atsa- 
kyti tiesiogiai. Šiuo atveju atsakyčiau: „Tu visiškai neteisingai manė 

supranti. Aš nejaučiu nei vieno iš šių jausmų. Man patinka mūsų 
darbas. Tu parodei daug drąsos, dirbi sunkiai, niekuomet nepralei- 
dai susitikimo, niekuomet nevėlavai, pasidalijai su manimi daugeliu 
asmeniškų dalykų. Kiekvienąkart čia būdamas, tu dirbi savo darbą. 
Tačiau aš pastebėjau, kad kiekvienąkart, kai tu mėgini spėti tai, kaip 
aš jaučiuosi su tavimi, tai dažnai neatitinka mano vidinio patyrimo ir 
klaida visuomet yra tokia pati: tu manai, jog man rūpi daug mažiau, 
nei tai yra iš tikrųjų.“ 
Kitas pavyzdys: 


„Aš žinau, tu jau girdėjai šią istoriją, tačiau ...“ (ir pa- 
cientas tęsia ilgos istorijos pasakojimą). 

„Mane stebina, kaip dažnai tu sakai, kad aš jau esu girdė- 
jęs tą istoriją ir tuomet tęsi pasakojimą.“ 

„Tai įprotis, aš žinau. Aš to nesuprantu.“ 

„Kaip manai, kaip aš jaučiuosi klausydamasis vis tos pa- 
čios istorijos?" 

„Manau, nuobodžiauji. Tu tikriausiai nori, kad valanda 
pasibaigtų - gal žvilgčiojai į laikrodį.“ 

„Ar tai klausimai man?“ 

„Na, tai ar taip buvo?“ 

„Aš nekantrauju klausydamasis tos pačios istorijos. Jaučiu, 
jog tai įsiterpia tarp mūsų, tarsi tu ne iš tiesų kalbėtumeisi 
su manimi. Tu buvai teisus dėl žvilgčiojimo į laikrodį. Aš 
rija pasibaigs, mes vis dar turėsime laiko užmegzti ryšiui, 
kol nesibaigė susitikimas.“ 


8 SKYRIUS 


Tegu pacientas būna 
jums svarbus 


eveik prieš trisdešimt metų aš išgirdau vieną liūdniausių 

psichoterapinių istorijų. Metams gavau stipendiją mok- 

sliniam darbui Londone, žymioje Tavistock'o klinikoje. 
Tenai susitikau įžymų britų psichoanalitiką ir grupinės terapijos 
specialistą, kuris, sukakus septyniasdešimt metų, išėjo į pensiją ir 
vedė paskutinį ilgalaikės terapinės grupės susitikimą. Nariai, kurių 
dauguma grupėje dalyvavo daugiau nei dešimtmetį, kalbėjo apie 
daugybę vienas kito pastebimų pasikeitimų. Tačiau visi sutiko, kad 
buvo vienas žmogus, kuris visiškai nepasikeitė - terapeutas! Jie kal- 
bėjo, kad jis yra tiksliai toks pat, nors s praėjo jau dešimt metų. Tada 
stalą, pasakė itin pamokančiu tonu: „Tai, mano berniuk, yra gera 
technika.“ 

Prisiminęs šį įvykį, visuomet nuliūsdavau. Liūdna pagalvojus: 
galima būti su kitais taip ilgai ir niekuomet neleisti jiems būti tiek 
svarbiems, kad jie galėtų daryti įtaką ar skatinti pokyčius. Aš siūlau 
jums leisti pacientams tapti svarbiems, leisti j jiems įžengti į jūsų min- 
tis, daryti jums įtaką, keisti jus — ir neslėpkite to nuo jų. 

Prieš keletą metų turėjau pacientę, kuri koneveikė kai kuriuos 
savo draugus dėl „ištvirkavimo“. Tai buvo jai būdinga: ji buvo labai 
kritiška kiekvienam, apie kurį man pasakodavo. Aš nusistebėjau dėl 
jos kritiškumo įtakos draugams: 

„Ką tu turi galvoje? - atsakė ji. - Argi tai, jog aš kritikuoju 
kitus, daro įtaką tau?“ 

„Aš manau, tai verčia mane būti atsargesnį, kad neat- 
skleisčiau pernelyg daug savęs. Jei mes būtume draugai, aš 
būčiau atsargus rodydamas tau savo tamsiąją pusę.“ 

„Na, šis klausimas man atrodo visiškai aiškus. Kokia 
tavo nuomonė apie atsitiktinius seksualinius santykius? 
Ar tu asmeniškai galėtum įsivaizduoti seksą atskirai nuo 
meilės?“ 

„Žinoma, galėčiau. Tai dalis žmogaus prigimties.“ 

„Tai atstumia mane.“ 


Valanda baigėsi šia gaida ir po to keletą dienų mąsčiau apie mūsų 
susidūrimą. Kito susitikimo pradžioje aš priminiau jai, kad man 
buvo labai nesmagu manyti, jog tuomet ji jautėsi atstumta. Ji nu- 
stebo dėl mano reakcijos ir pasakė, kad aš ją visai ne taip supratęs: ji 
turėjusi galvoje, jog ją atstumianti tokia žmogiškoji prigimtis ir jos 
pačios seksualiniai troškimai, o ne aš ar mano žodžiai. 

Vėliau per sesiją ji sugrįžo prie to įvykio ir pasakė, kad nors jai 
gaila, jog sukėlė man diskomfortą, tačiau malonu, jog ji yra man 
reikšminga. Išsikalbėjimas buvo labai naudingas terapijai: per 
kitus susitikimus ji vis daugiau pasitikėdavo manimi ir labiau rizi- 
kuodavo. 

Neseniai vienas mano pacientas atsiuntė elektroninį laišką: 


Aš tave myliu, bet ir nekenčiu, nes tu išvyksti, ne dėl to, 
kad į Argentiną ir Niujorką ir, kiek aš žinau, ne į Tibetą 
ir Timbuktu, bet kiekvieną savaitę tu išeini, uždarai duris, 
tikriausiai tiesiog žiūri krepšinį, švilpaudamas linksmą 
melodiją pasidarai puodelį arbatos ir visiškai neprisimeni 
manęs, 0 ir kodėl turėtumei? 

Šie žodžiai išsako svarbų nepaklaustą mano pacientų klausimą: 
„Ar tu kada nors tarp susitikimų prisimeni mane, ar aš tiesiog iš- 
krentu iš tavo gyvenimo visai likusiai savaitei?“ 

Dažniausiai mano pacientai taip paprastai neišnyksta iš mano 
minčių. Ir, jei praėjus susitikimui, man kyla minčių, kurias jiems 
būtų naudinga išgirsti, aš būtinai jomis pasidaliju. 

Jei jaučiu, kad susitikime padariau klaidą, aš tikiu, jog geriausia 
yra tiesiogiai ją pripažinti. Kartą pacientė papasakojo savo sapną: 


„Aš esu senoje pradinėje mokykloje ir kalbuosi su maža 
mergaite, kuri yra išbėgusi iš savo klasės ir verkia. Aš sa- 
kau: „Tu turi atsiminti, kad čia yra daug tave mylinčių ir 
būtų geriau nuo nieko nebėgti.“ 


Aš išsakiau savo prielaidą, kad galbūt ji pati yra ir pasakotojas, ir 
maža mergaitė, o sapnas atkartoja tai, apie ką mes kalbėjomės praeitą 
susitikimą. Ji atsakė: „Žinoma.“ 

Tai mane suerzino - jai buvo būdinga nepripažinti, jog mano 
pastabos naudingos. Tad aš atkakliai reikalavau išanalizuoti jos atsa- 
kymą „Žinoma“. Vėliau, prisimindamas šį nepasitenkinimą sukėlusį 
susitikimą, suvokiau, jog problema yra mano užsispyrimas išsiaiš- 
kinti jos „žinoma“, tokiu būdu parodant savo teisumą analizuojant 
sapną. 

Kito susitikimo pradžioje pripažinau nebrandų savo elgesį ir tuo- 
met mes tęsėme darbą. Šis susitikimas buvo vienas produktyviausių: 
pacientė atskleidė keletą svarbių paslapčių, kurias ilgai slėpė. Tera- 

, „peuto atsivėrimas sukelia paciento atsivėrimą. 

Kartais pacientai būna tokie svarbūs, kad įžengia į mano sapnus, 
ir jei aš manau, kad tai kuo nors padės terapijai, nedvejodamas pasi- 
daliju tuo sapnu su jais. Kartą sapnavau, kad susitinku pacientę aero- 
uoste ir mėginu ją apkabinti, bet man sutrukdo didelė rankinė, kurią 

ji laikė. Aš susiejau sapną su ja ir mūsų praeito susitikimo diskusija 
apie „bagažą“, kurį ji atsinešė santykiams su manimi, tai yra jos stip- 
rius ir ambivalentiškus jausmus tėvui. Ji buvo sujaudinta to, kad pa- 
sidalijau su ja savo sapnu, ir pripažino, jog logiška susieti jos tėvą su 
manimi. Tačiau pasiūlė kitą įtikinamą sapno prasmę. Jos nuomone, 
sapnas išreiškia mano apgailestavimą, kad mūsų santykių tikrumui 
trukdo profesinis kontraktas (rankinė, skirta pinigams laikyti, sim- 
bolizuoja mokestį už terapiją). Negaliu paneigti, kad jos interpretaci- 
ja yra įtikinama ir atspindi mano giliai slypinčius jausmus. 


9 SKYRIUS 


Pripažinkite savo klaidas 


nalitikas D. W. Winnicott'as pastebėjo, kad skirtumas tarp 


„daro su klaidomis. | | 

Esu sutikęs pacientę, kuri savo ankstesnį terapeutą paliko dėl, at- 
rodytų, nesvarbios priežasties. Per trečiąjį jų susitikimą ji daug ver- 
kė ir ėmė ieškoti popierinių nosinaičių, bet dėžutė jau buvo tuščia. 
Tuomet terapeutas savo kabinete ėmė ieškoti popierinių nosinių ar 
servetėlių, tačiau nerado. Galiausiai koridoriumi nubėgo iki tualeto 
ir atnešė popierinio rankšluosčio. Kitą susitikimą ji pastebėjo, kad 
tas įvykis tikriausiai sukėlė jam rūpesčių, tačiau jis tai paneigė. Kuo 
daugiau pacientė spaudė terapeutą pripažinti, jog ji sukėlė jam rū- 


pesčių, tuo labiau jis laikėsi savo ir visus jos klausimus sugrąžindavo 
atgal, klausdamas, kodėl ji taip atkakliai abejoja jo atsakymu. Galiau- 
siai pacientė padarė išvadą (aš manau, teisingą), kad jis nebuvo su ja 
visiškai atviras ir ji negali pasitikėti juo tokiam ilgam darbui. 
Pripažintos klaidos pavyzdys: pacientė, kuri iškentė daug prara- 
dimų ir kovojo su gresiančiu vyro netekimu (šis merdėjo nuo sme- 
genų auglio), kartą paklausė manęs, ar aš kada nors tarp susitikimų 
mąstau apie ją. Aš atsakiau: „Aš dažnai mąstau apie tavo situaciją.“ 
Neteisingas atsakymas! Mano žodžiai ją įžeidė. „Kaip tu galėjai taip 
pasakyti? - paklausė ji. - Tu, kuris turėtum man padėti, tu, kuris 
prašei mane pasidalyti savo vidiniais asmeniniais jausmais. Po tų žo- 
džių aš dar labiau bijau neturinti savojo Aš - visi galvoja apie mano 

situaciją ir nė vienas apie mane.“ Vėliau ji pridūrė, kad ne tik ji nė- 
turi savasties, bet kad ir aš vengiau atiduoti daugiau savęs per mūsų 
susitikimus. 

Aš visą kitą savaitę mąsčiau apie jos žodžius ir nusprendžiau, jog 
ji buvo visiškai teisi. Kitą susitikimą pradėjau atvirai pripažindamas 
savo klaidą ir prašydamas jos pagalbos surandant ir suprantant 
mano paties šio reikalo silpnąsias vietas. (Prieš daugelį metų per- 
skaičiau talentingo analitiko Sandor'o Ferenczi'o straipsnį, kuriame 
jis rašo žodžius pacientui: „Galbūt jūs galite padėti man nustatyti kai 
kurias silpnąsias mano vietas.“ Tai dar viena iš tų frazių, kurios įstri- 
go mano atmintyje ir kurias aš dažnai panaudoju savo klinikiniame 
darbe.) 

Kartu mes pažvelgėme į mano nerimą dėl jos kančios ir nuoširdų 
troškimą kaip nors, bet kokiu būdu jai padėti. Galbūt per paskutinius 
susitikimus aš traukiausi nuo jos dėl to, kad bijojau suvilioti savo 
pažadais. Žadėjau jai daug daugiau palengvėjimo, nei kada nors ga- 
lėčiau suteikti. Aš tikiu, kad toks buvo mano neasmeniško sakinio 
apie jos „situaciją“ kontekstas. Būtų buvę daug geriau, pasakiau jai, 
tiesiog būti sąžiningam ir prisipažinti apie troškimą paguosti ją ir 
sumišimą dėl to, ką daryti toliau. 

Jei jūs padarote-klaidą, pripažinkite tai. Bet kokios pastangos nu- 
slėpti galų gale atsigręš prieš jus. Tam tikru metu pacientai pajus, jog 
elgiatės nesąžiningai, ir terapija nukentės. Be to, atviras klaidos pri- 
pažinimas yra geras elgesio modelis, taip pat dar vienas ženklas, kad 
pacientai jums svarbūs.. 


10 SKYRIUS 


Kiekvienam pacientui 
sukurkite naują terapiją 


augelyje šiuolaikinių psichoterapijos tyrimų slypi para- 

doksas. Tyrėjai, norėdami palygint vieną psichoterapinio 

gydymo formą su kitokiu-gydymu (farmakologiniu ar ki- 
tokia psichoterapijos forma), turi pasiūlyti „standartizuotą“ terapiją, 
tai yra visiems tyrimo dalyviams vienodą terapiją, kad ateityje kiti 
tyrėjai ir terapeutai galėtų tai pakartoti. (Kitaip tariant, išlaikyti tuos 
pačius standartus kaip įvertinant farmakologinio veiksnio efektą, 
būtent: visi dalyviai gauna to paties grynumo ir stiprumo vaistus ir 
tiksliai tokie vaistai bus prieinami ir ateities pacientams.) Būtent šis 
standartizacijos veiksmas terapiją paverčia ne tokia tikroviška ir ne to- 
kia efektyvia. Prie šio fakto pridėkime tai, kad dažnai psichoterapijos 
tyrimus atlieka nepatyrę tyrėjai ar besimokantys terapeutai, ir bus 
nesunku suprasti, kodėl tokie tyrimai, geriausiu atveju, turi mažai 
ryšio su tikrove. 

Apsvarstykime, koks gi yra patyrusių terapeutų uždavinys. Su 
pacientais jie turi užmegzti tikrus santykius, kurie pasižymėtų nuo- 
širdumu, besąlygiška pozityvia pagarba ir spontaniškumu. Kiekvie- 
ną susitikimą terapeutas skatina pacientus pradėti nuo „didžiausios 
skubos taško“ (kaip tai pavadino Melanie Klein) ir vis atviriau 
tyrinėti reikšmingus klausimus, iškilusius per susitikimą. Kokius 
klausimus? Galbūt kai kuriuos jausmus terapeutui. Arba klausimus, 
kilusius ankstesnį susitikimą ar prieš susitikimą sapnuotame sapne. 

Mano nuomone, terapija yra spontaniška, santykiai yra dinamiški ir 
nuolat besikeičiantys; visa, kas vyksta, yra išgyvenama, o po to tyri- 
nėjama. 

Savo prigimtimi terapija turi būti spontaniška, jos tėkmė visuo- 
met turi būti nenuspėjama. Terapija tampa iškreipta, kai ją bandoma 
įsprausti į kokią nors formulę, leidžiančią nepatyrusiems, netinka- 
mai mokytiems terapeutams (ar kompiuteriams) taikyti standartinį 
terapijos kursą. Viena didžiausių blogybių, paplitusi sveikatos prie- 
žiūros įstaigų judėjime, yra vis didėjantis pasitikėjimas protokoline 
terapija. Čia terapeutas turi tvirtai laikytis aprašytos sekos, temų ir 
pratimų plano, kurio reikia laikytis kiekvieną savaitę. 

Savo autobiografijoje Jung'as rašo apie kiekvieno paciento vidi- 
nio pasaulio ir kalbos unikalumo pripažinimą. Šis unikalumas rei- 
kalauja, kad terapeutas kiekvienam pacientui surastų naują terapijos 
kalbą. Galbūt aš perdedu, bet manau, jog dabartinė psichoterapijos 
krizė yra tiek rimta ir terapeutų spontaniškumui gresia toks rimtas 
pavojus, kad būtini radikalūs pokyčiai. Turėtumne eiti dar toliau: tera- 
peutas turėtų siekti kurti naują terapiją kiekvienam pacientui. 

Terapeutai turi perteikti pacientui, kad pirmučiausias jų užda- 
vinys yra kartu sukurti tokius santykius, kurie patys savaime taptų 
keitimosi veiksniu. Itin sunku to išmokyti intensyviai mokantis, 
naudojant protokolus. Be to, terapeutas turi būti pasirengęs eiti ten, 
kur eina pacientas, daryti viską, kas būtina kurti santykių saugumą ir 
pasitikėjimą. Aš stengiuosi kiekvienam pacientui pritaikyti terapiją, 
yrą nedarbo įžanga, o.esmė. Šios pastabos tinka trumpalaikės terapi- 
jos pacientams, bet dar daugiau lankantiems ilgalaikę terapiją. 

Aš stengiuosi vengti jau sukurtų darba metodų ir geriausią rezul- 
tatą pasiekiu tuomet, kai leidžiu sau būti spontaniškam tiesioginės 
klinikinės situacijos poreikių atžvilgiu. Manau, jog „technika“ pa- 
deda tuomet, kai ji kyla iš unikalaus terapeuto susitikimo su pa- 

cientu. Kai tik aš siūlau savo vizituojamiems kokį nors darbo būdą, 
jie dažniausiai bando mechaniškai panaudoti jį kitą susitikimą su 
pacientu, ir jiems visuomet nepasiseka. Taigi aš išmokau pradėti savo 
komentarus įžanga: „Nebandykite to kitą savo susitikimą, tačiau šioje 
situacijoje aš galėčiau patarti...“ Mano nuomone, kiekvienos terapi- 
jos eiga susideda iš didelių ir mažų spontaniškai atėjusių atsakymų 
arba technikų, kurių neįmanoma iš anksto numatyti. 


Žinoma, naujokui technika turi kitokią prasmę nei patyrusiam | 


terapeutui. Mokantis groti pianinu technika yra reikalinga, tačiau 
ilgainiui, kai imame kurti muziką, išmokta technika pamirštama ir 
pasitikima spontaniškais judesiais. 


Pavyzdžiui, pacientė, kuri iškentė daugybę skausmingų prara- ' * 


dimų, vieną dieną į susitikimą atėjo labai sielvartaujanti, ką tik su- 
žinojusi apie tėvo mirtį. Ji jau ir taip labai sielojosi dėl prieš keletą 
mėnesių mirusio vyro, tad negalėjo net pagalvoti apie tai, kad galėtų 
sugrįžti į savo tėvų namus laidotuvėms ar pamatyti savo tėvo kapą 
šalia brolio, kuris mirė jaunas. Tačiau kita vertus, ji lygiai taip pat 
negalėjo įveikti kaltės dėl nedalyvavimo tėvo laidotuvėse. Paprastai 
ši pacientė buvo ypač išradinga ir efektyvi, ji dažnai kritikuodavo 
mane ir kitus už mėginimą pasirūpinti ja. Tačiau dabar jai kai ko rei- 
kėjo iš manęs - kažko apčiuopiamo, kažko išvaduojančio nuo kaltės. 
Pasiūliau jai neiti į laidotuves („daktaro nurodymai“, taip tai pava- 
dinau). Aš paskyriau kitą mūsų susitikimą tiksliai tuo laiku kaip ir 
laidotuvės ir skyriau jį prisiminimams apie jos tėvą. Po dvejų metų, 
kai baiginėjome terapiją, ji papasakojo, kaip jai buvo naudingas tas 
susitikimas. 

Kita pacientė jautėsi taip apimta streso gyvenime, kad per vieną 
susitikimą nebegalėjo kalbėti, o tik apkabino save ir lengvai siūbavo. 
Man labai norėjosi paguosti ją, apkabinti ir pasakyti, jog viskas bus 
gerai. Tačiau norą apkabinti atmečiau, nes ji buvo seksualiai išnau- 
dojama patėvio ir aš turėjau būti ypač atidus mūsų santykiuose, kad 

ji jaustųsi saugiai. Todėl susitikimo pabaigoje aš impulsyviai pasiū- 
liau pakeisti kito mūsų susitikimo laiką, kad jis būtų jai patogesnis. 
Paprastai ji turėdavo išeiti iš darbo, kad susitiktų su manimi, o šįkart 
aš pasiūliau jai susitikti prieš darbą, anksti ryte. 
Šis žingsnis nesuteikė tos paguodos, kurios aš tikėjausi, tačiau 
vis dėlto pasirodė naudingas. Prisiminkite esminį terapijos princi- 
„Pa, kad viskas, kas.nutinka, yra naudinga. Šiuo atveju pacientei kilo 
įtarimas, kad aš nenoriu susitikinėti su ja, kad mūsų valandos, pra- 
leistos kartu, yra pačios prasčiausios per visą mano darbo savaitę ir 
kad aš pakeičiau susitikimo laiką ne jos, o savo paties patogurnui. Tai 
nuvedė mus į derlingą teritoriją, kyr galėjome dirbti-su jos savęs nie- 
kinimu ir neapykantos sau perkėlimu į mane. 


11 SKYRIUS 


Terapinis veiksmas, 0 ne žodis 


audokitės galimybe mokytis iš pacientų. Dažnai klaus- 
kite paciento, kas, jo nuomone, yra naudinga terapijos 
procesui. Anksčiau man keldavo įtampą terapeutų ir 
pacientų nuomonių apie tai, kas terapijoje naudinga, skirtumai. 
Pacientai kaip vertingiausius paprastai išskiria santykių momen- 
tus, apimančius terapeuto veiksmus, išeinančius už terapijos ar 
demonstruojančius terapeuto nuoseklumą, pasirengimą būti su pa- 
cientu. Pavyzdžiui, vienas pacientas paminėjo mano norą susitikti 
su juo net po to, kai jis telefonu pranešė, jog serga gripu. (Neseniai 
jo terapeutas, pas kurį jis lankėsi su žmona, bijodamas užsikrėsti, 
sutrumpino susitikimą, kai jis pradėjo čiaudėti ir kosėti.) Kita pa- 
cientė, įsitikinusi, jog aš galiausiai nustosiu susitikinėti su ja dėl 
nuolatinių jos pykčio priepuolių, terapijos pabaigoje pasakė, jog 
vienintelis ir naudingiausias dalykas buvo tai, kad kiekvienąkart, 
kai tik jai užeidavo pykčio priepuolis, aš paskirdavau papildomą 
susitikimą. 
Dar kita pacientė paminėjo įvykį, kada, prieš man išvykstant 
į kelionę, ji padavė man savo parašytą istoriją ir aš po to at- 
siunčiau jai žinutę, kad man labai patiko jos kūryba. Laiškas buvo 
akivaizdus mano rūpesčio įrodymas ir, kol buvau išvykęs, palai- 
kydavo ją. 
Telefono skambutis kenčiančiam ar turinčiam suicidinių ketini- 
mų pacientui paprastai neužima daug laiko ir yra jam labai svarbus. 

Turėjau vieną pacientę, kurios problema buvo kompulsyvus vagilia- 
vimas parduotuvėse, dėl to ji buvo pakliuvusi net ir į kalėjimą. Ji kaip 


naudingiausią terapijos dalyką įvardijo mano telefono skambutį. +: * 


Tuomet aš buvau išvykęs iš miesto, o buvo kaip tik kalėdinis pirki- 
mo metas - laikas, kai jai būdavo sunkiausia kontroliuoti save. Mano 
skambutis nuolat jai priminė, kad ji negalinti būti tokia nedėkinga ir 
vogti, jei jau aš nusižengiau taisyklėms ir paskambinau jai parody- 
damas, kaip ja rūpinuosi. Jei terapeutams yra svarbu sustiprinti pa- 
ciento priklausomybę, jie gali paprašyti paciento dalyvauti atrandant 
tokią strategiją, kuri jiems labiausiai padėtų kritiniais laikotarpiais. 

Ta pati kompulsyviai vagiliaujanti pacientė vėliau ėmė vogti 
tik nebrangius daiktus, pavyzdžiui, ledinukus ar cigaretes. Jos 
racionalus vagiliavimo paaiškinimas kaip visada buvo tai, jog jai 
reikia palaikyti šeimos biudžetą. Šis įsitikinimas buvo akivaizdžiai 
iracionalus: viena, ji buvo turtinga (bet atsisakydavo pripažinti 
savo vyro turtą), antra, suma, kurią ji sutaupydavo vogdama, buvo 
nedidelė. 

„Ką galiu padaryti, kad padėčiau tau dabar? - paklausiau. - Kaip 
tau padėti nustoti jaustis neturtingai?“ „Mes galėtume pradėti nuo 
to, kad tu duotum man kažkiek pinigų“, - pasakė ji šelmiškai. Tada 
aš išsiėmiau piniginę, paėmiau penkiasdešimt dolerių ir, įdėjęs juos į 
voką, liepiau kiekvieną kartą išimti iš jo tiek, kiek kainuoja norimas 
pavogti daiktas. Kitaip tariant, geriau tegul ji vagia iš manęs nei iš 
parduotuvės. Šitai padėjo jai nutraukti kompulsyvų šėlsmą, kuris ją 
valdė, ir po mėnesio ji man grąžino penkiasdešimt dolerių. Nuo tada 
mes dažnai grįždavome prie to įvykio, kai tik ji imdavo kalbėti, kokia 
ji neturtinga. 

Vienas kolega man papasakojo, kad jo pacientė šokėja terapijos 
pabaigoje kaip patį prasmingiausią terapijos veiksmą įvardijo tai, 
kad jis apsilankė viename jos solinių koncertų. Kita pacientė tera- 
pijos pabaigoje paminėjo mano sutikimą atlikti auros terapiją. Ji 

buvo New Age* idėjų sekėja ir kreipėsi įsitikinusi, jog serga dėl auros 
trūkio. Ji atsigulė ant kilimo ir aš, laikydamasis jos nurodymų, sten- 
giausi pagydyti šį trūkį, vedžiodamas rankomis nuo galvos iki kojų 
pirštų keletą centimetrų virš kūno. Aš dažnai skeptiškai vertindavau 
įvairius New Age požiūrius, ir mano sutikimą išpildyti jos prašymą ji 
suprato kaip pagarbą. 


* New Age - 1980-ųjų pabaigoje susiformavusi filosofija, kuriai būdingas tikėjimas 
alternatyvia medicina, astrologija, spiritualizmu ir pan. (vert. past.). 


12 SKYRIUS 


Užsiimkite asmenine terapija 


ano nuomone, pati svarbiausia psichoterapijos moky- 
mo dalis yra asmeninė psichoterapija. Klausimas: „Kas 
yra pats vertingiausias terapeuto instrumentas?“ Atsa- 
kymas: „Paties terapeuto asmenybė.“ Čia aš pamėginsiu pakalbėti 
apie terapeuto savęs panaudojimą keletu aspektų. Leiskite pradėti 
nuo to, kad terapeutai turi parodyti pacientams kelią savo pavyz- 
džiu. Mes turime parodyti savo pasiryžimą atviram asmeniškam 
bendravimui su pacientų. Tai reikalauja gero savo paties jausmų 
supratimo, nes jie yra patikimiausias informacijos apie pacientą 


šaltinis. 

Terapeutai turi būti susipažinę su savo pačių tamsiąja puse ir 
sugebėti įsijausti į visus žmogiškus norus ir impulsus. Asmeninės 
terapijos patirtis besimokančiam terapeutui leidžia iš paciento kėdės 
patirti daugelį terapinio proceso aspektų: tendenciją idealizuoti tera- 
peutą, troškimą būti priklausomam, dėkingumą besirūpinančiam ir 
dėmesingam klausytojui, terapeutui suteikiamą galią. Jauni terapeu- 
tai turi padirbėti su savo pačių neurotiniais dalykais; jie turi išmokti 
priimti atgalinį ryšį, atrasti savo silpnybes ir pamatyti save taip, kaip 
juos mato kiti; jie turi suprasti savo daromą įtaką kitiems ir išmokti 
duoti tikslų atgalinį ryšį. Galiausiai psichoterapija reikalauja daug 
psichologinių pastangų ir terapeutai turi tobulinti įsisąmoninimą 
„dr vidinį stiprumą tam, kad galėtų susidoroti su daugybe profesinių 
pavojų. 

Daugelis mokymo programų reikalauja, kad studentai išeitų as- 
meninės psichoterapijos kursą: pavyzdžiui, kai kurios Kalifornijos 
psichologijos mokyklos šiuo metu reikalauja išeiti nuo šešiolikos iki 
trisdešimties individualiosios terapijos valandų. Tai gerai - bet tik 
pradžiai. Savęs tyrinėjimas yra visą gyvenimą trunkantis procesas ir 
aš patarčiau, kad terapija būtų kiek įmanoma išsamesnė ir ilgesnė ir 
kad terapeutas išeitų terapiją skirtingais gyvenimo etapais. 

Štai mano paties terapijos odisėja per daugiau nei keturiasdešimt 
penkerių metų karjerą: 750 valandų penkis kartus per savaitę orto- 
doksinės froidistinės psichoanalizės būnant psichiatrijos rezidentū- 
roje (su analitiku konservatyvioje Vašingtono Baltimorės mokyklo- 
je), metai analizės pas Charles'ą Rycrot'ą (analitikas Britanijos Psi- 
choanalizės instituto „vidurinėje mokykloje“), dveji metai su Pat'u 
Baumgartner'iu (geštaltinis terapeutas), treji metai psichoterapijos 
su Rollo'u May'umi (asmenybių ir egzistencinės pakraipos analitikas 
iš William Alanson White instituto) ir daugybė trumpesnių terapijų 
su įvairių sričių terapeutais, kartu ir elgesio terapija, bioenergetikas, 
sutuoktinių porų terapija, taip pat tęstinis dešimties metų (iki šio 
momento) dalyvavimas vyrų terapeutų paramos grupėje (be vado- 
vo) ir 1960 metais įvairios psichoterapinės grupės, kartu ir nudistų 
maratono grupė. 

Dar du svarbūs šio sąrašo aspektai. Pirmiausia požiūrių įvairovė. 
Jaunam terapeutui yra svarbu vengti sektantiškumo ir siekti išnau- 
dotž-įvairių terapinių mokyklų stipriąsias puses. Nors studentams 
gali tekti paaukoti tą užtikrintumą, kurį duoda viena pažiūrų siste- 
ma, jie gali gauti ir kai ką labai vertinga - didesnį terapinio proceso 
neapibrėžtumo ir sudėtingumo supratimą. 

Tikiu, jog nėra geresnio būdo pažinti tą ar kitą psichoterapijos 
kryptį nei būnant pacientu. Į gyvenime pasitaikančius sunkumus aš 
žvelgiu kaip į galimybę pamatyti, ką gali duoti skirtingi terapiniai 
požiūriai. Žinoma, tam tikra problema turi atitikti taikomą metodą. 

Pavyzdžiui, elgesio terapija labiausiai tinka gydyti konkretų simpto- 
mą - taigi aš nuėjau pas bihevioristą, kad padėtų dėl nemigos, atsi- 
randančios keliaujant skaityti paskaitų ar vesti seminarų. 

Antra, aš išeidavau terapiją skirtingais gyvenimo etapais. Nepai- 
sant nuostabaus ir plataus terapijos kurso karjeros pradžioje, visiškai 
kitokių problemų gali kilti kitu amžiaus tarpsniu. Ryškų mirties 
nerimą pajutau tuomet, kai pradėjau daugiau dirbti su mirštančiais 
pacientais (savo ketvirtuoju dešimtmečiu). Nė vienam nepatinka 
nerimas - ir man taip pat, tačiau aš nudžiugau gavęs galimybę pa- 
tyrinėti šią vidinę sritį su geru terapeutu. Taip pat tuo metu pradėjau 
rašyti knygą Existential Psychotherapy (Egzistencinė psichoterapija) ir 
žinojau, kad sunkus asmeninis darbas praplės mano žinias apie eg- 
zistencinius dalykus. Taigi pradėjau vaisingą ir informatyvią terapiją 
su Rollo'u May'umi. 

Daugelis mokymo programų kaip mokymo dalį siūlo patyrimo 
grupes, tai yra grupes, kurios koncentruojasi ties jose vykstančiais 
pracesais. Tokios grupės gali daug išmokyti, nes jos dažnai provo- 
kuoja dalyvių nerimą (jos taip pat nelengvos ir vadovams - jie turi 
atsižvelgti į kartu besimokančių dalyvių konkurenciją ir sudėtin- 
gus santykius ne grupėje). Aš tikiu, kad jauni psichoterapeutai dar 
daugiau naudos gali gauti iš neįprastos patyrimo grupės arba, dar 
geriau, tęstinės psichoterapinės grupės. Tiktai būnant grupės nariu 
galima tinkamai įvertinti tokius dalykus kaip grupės spaudimas, at- 

„palaiduojantis ke katarsio poveikis, grupės vadovo jėga, skausmingas, 


tačiau patikimas atgalinis ryšys apie buvimą tarp kitų. Galiausiai jei 
jums pasisekė patekti į darnią, gerai dirbančią grupę, aš užtikrinu, 
kad niekuomet to nepamiršite ir šį grupėje gautą terapinį patyrimą 
stengsitės perduoti savo būsimiems pacientams. 


13 SKYRIUS 


Terapeutas turi daug pacientų, 
pacientas - tik vieną terapeutą 


artais būna, kad mano pacientai sielojasi dėl psichoterapi- 

nės situacijos nelygybės. Jie mąsto apie mane nepalygina- 

mai dažniau nei aš apie juos. Aš daug dažniau šmėsteliu 
jų gyvenimuose nei jie manajame. Jei pacientai galėtų užduoti kokį 
tik nori klausimą, esu tikras, jog daugelio tas klausimas būtų: „Ar tu 
kada nors mąstai apie mane?“ 

Yra daug būdų atkreipti dėmesį į šią situaciją. Viena, nepamirški- 
te, jog nors nelygybė gali erzinti daugelį pacientų, ji drauge yra svarbi 
ir būtina. Mes norime dažnai šmėkščioti paciento mintyse. Freud'as 
kartą pastebėjo, kad terapeutui yra svarbu užimti didelę erdvę pa- 
ciento mintyse tam, kad sąveika tarp paciento ir terapeuto pradėtų 
daryti įtaką paciento simptomams (tai yra psichoneurozė palaips- 
niui yra pakeičiama perkėlimo neuroze). Mes norime, kad terapijos 
valanda būtų vienas svarbiausių įvykių paciento gyvenime. 

Nors mūsų tikslas nėra pašalinti visus stiprius jausmus terapeu- 
tui, kartais perkeliami jausmai būna pernelyg disforiški, pacientas 
yra taip kankinamas tų jausmų, kad būtina sumažinti šį spaudimą. 
Aš linkęs sustiprinti realybės jausmą, atkreipdamas dėmesį į iš- 
ankstinį terapijos situacijos žiaurumą - paties proceso esmė ta, jog 
pacientas daugiau galvoja apie terapeutą, o ne atvirkščiai: pacientas 
turi tik vieną terapeutą, o terapeutas turi daug pacientų. Dažnai man 
padeda mokytojo analogija, kai primenu, jog mokytojas turi daug 

mokinių, o mokiniai turi tik vieną mokytoją ir, žinoma, mokiniai 
apie savo mokytoją galvoja daugiau nei jis apie juos. Jei pacientas 
yra turėjęs mokymo patirties, tai ypač tinkamas pavyzdys. Taip pat 
gali būti paminėtos kitos panašios profesijos, pavyzdžiui, gydytojas, 
seselė, vizituotojas. 

Kitas mano dažnai naudotas būdas yra užuomina apie savo as- 
meninę psichoterapijos paciento patirtį. Galima pasakyti ką nors 
panašaus: „Aš žinau, kad yra neteisybės ir nelygybės jausmas, kai tu 
mąstai apie mane dažniau nei aš apie tave: tarp susitikimų tu daug 
kalbiesi su manimi, žinodamas, kad aš savo fantazijose tiek su tavimi 
nebendrauju. Tačiau tokia yra terapijos proceso prigimtis. Aš taip 
pat tai patyriau dalyvaudamas terapijoje, kai sėdėjau paciento kėdėje 
ir norėjau, kad terapeutas dažniau apie mane galvotų.“ 

Čia ir dabar principas - naudokite, 
naudokite, naudokite 


ia ir dabar principas yra pagrindinis terapinės galios šal- 

tinis, derlinga terapijos žemė, geriausias terapeuto (taigi ir 

paciento) draugas. Šis principas gyvybiškai svarbus terapi- 
jai, todėl jį aptarsiu plačiau nei bet kurią kitą šios knygos temą. 

Čia ir dabar principas yra susijęs su tiesioginiais terapinės valan- 
dos įvykiais, su tuo, kas vyksta čia (šiame kabinete, šiuose santykiuo- 
se tarp manęs ir tavęs) ir dabar, būtent šią valandą. Tai užistorinis 
procesas, kuris nuvertina paciento istorinę praeitį ar už terapijos 
vykstančio gyvenimo įvykius (tačiau neneigia jų svarbos). 


15 SKYRIUS 


Kodėl naudotinas 
čia ir dabar principas? 


ia ir dabar principo naudojimas remiasi dviem pagrindi- 
nėm prielaidom: 1) asmenybių santykių svarba ir 2) terapi- 
jos kaip socialinio mikrokosmo idėja. 

Socialinių mokslų atstovams ir šiuolaikiniams terapeutams as- 
menybių santykių svarba yra akivaizdi, tad nėra prasmės dar kartą 
tai įrodinėti. Pakanka pasakyti, kad nesvarbu, koks mūsų profesinis 
išeities taškas - ar mes studijuojame mūsų giminaičių primatų, ar 
primityvių kultūrų, ar individo raidos istoriją, ar esamo gyvenimo 
būdą, yra visiškai aišku, jog esame socialios būtybės. Gyvenime ap- 
linka - bendraamžiai, draugai, mokytojai, taip pat kaip ir šeima — 
daro didžiulę įtaką tam, kuo mes tampame. Mūsų savęs vaizdui su- 
sidaryti labai didelę įtaką turi tai, kaip mes priimame mums svarbių 
asmenų vertinimus. 

Be to, dauguma ieškančių pagalbos turi rimtų tarpusavio santy- 


—— 


kių problemų; jie ištikti nevilties dėl savo nesugebėjimo užmegzti ir - 


palaikyti ilgalaikius ir patenkinamus asmenybių santykius. 

Antrasis postulatas - kad terapija yra socialinis mikrokos- 
mas - reiškia, kad galiausiai paciento santykių problemos pasireikš 
per terapinius santykius. Jei savo gyvenime pacientas yra reiklus, 
bailus, arogantiškas, save menkinantis, gundantis, kontroliuojantis, 
teisiantis ar turintis kitokių asmenybių santykių sunkumų, tuomet 
šių bruožų atsiras pacientui bendraujant su terapeutu. Tad šis dalykas 


Kodėl naudotinas čia ir dabar principas? 63 


yra užistorinis: kad suvoktume problemų prigimtį, nėra didelio rei- 
kalo plačiau kalbėti apie istoriją, nes problemos gana greitai, gyvai ir 
spalvingai pasireikš terapijoje. 

Apibendrinant galima pasakyti: čia ir dabar principas naudo- 
jamas remiantis tuo, kad dažniausiai žmogiškosios problemos yra 
santykių problemos ir kad asmenybių santykių problemos galų gale 
pasireikš ir per terapinį susitikimą. 


16 SKYRIUS 


Čia ir dabar principo naudojimas — 
išlavinkite savo klausą 


ienas iš pirmųjų terapijos žingsnių yra nustatyti pacientų 

tarpusavio santykių problemų atitikmenis čia ir dabar 

situacijoje. Svarbiausia mokymosi dalis yra išmokti susi- 
koncentruoti į čia ir dabar. Turite išlavinti savo čia ir dabar klausą. 
Kiekvieno terapijos susitikimo įvykiai gali suteikti labai daug in- 
formacijos: atkreipkite dėmesį, kaip pacientai pasisveikina, sėdasi, 
dairosi aplink ar ne, kaip pradeda ir baigia susitikimą, kaip pasakoja 
savo istoriją, kaip būna su jumis. 

Mano kabinetas yra atskirame kotedže, nuo mano namų reikia 
eiti apie trisdešimt metrų žemyn vingiuotu sodo takeliu. Kadangi 
kiekvienas pacientas praeina tuo pačiu takeliu, per daugelį metų su- 
kaupiau daug medžiagos palyginimui. Dauguma pacientų ką nors 
pasako apie sodą: švelnių levandos žiedų gausumą; saldų, sunkų gli- 
cinijos aromatą ar spalvų maišalynę (purpurinė, rausva, koralų spal- 
va ir tamsiai raudona). Tačiau kai kurie pacientai to nedaro. Vienas 
vyras visuomet pastebėdavo ką nors negatyvaus: purvą ant takelio, 
triukšmą iš gretimo namo arba tai, jog lyjant lietui sode praverstų tu- 
rėklai. Visiems pacientams pirmajam vizitui į mano kabinetą duodu 
tas pačias nuorodas: važiuoti X gatve pusę mylios nuo XX kelio, ties 
XXX alėja, kur ant kampo yra rodyklė į „Fresca“ (populiarų vietinį 
restoraną), pasukti į dešinę. Kai kurie pacientai komentuoja nuoro- 
das, kiti - ne. Vienas pacientas (tas pats, kuris skųsdavosi dėl purvino 

takelio) pirmą susitikimą paklausė manęs: „Kaip čia tu pasirinkai 
„Fresca“ kaip orientyrą, o ne „Taco Tio“? („Taco Tio“ yra meksikie- 
tiškas nemalonios išvaizdos greito maisto restoranėlis priešingame 
gatvės kampe.) 

Kad išlavintumėte savo klausą, nepamirškite vieno principo: 
vienas stimulas daug reakcijų. Jei individams pateikiamas bendras 
sudėtingas stimulas, jie reaguoja skirtingai. Šis fenomenas ypač 
akivaizdus per grupinę terapiją, kur grupės nariai tuo pačiu metu 
patiria tą patį stimulą, pavyzdžiui, vieno nario verkimą, vėlavimą ar 
konfrontaciją su terapeutu, ir vis dėlto kiekvienas dalyvis į įvykį rea- 
guoja skirtingai. 

Kodėl taip atsitinka? Yra tik vienas galimas paaiškinimas: kiekvie- 
nas individas turi skirtingą vidinį pasaulį ir tas pats stimulas kiekvie- 
nam turi skirtingą prasmę. Per individualiąją terapiją galioja tas pats 
principas, tačiau įvykiai nutinka ne tuo pačiu metu, o vienas paskui 
kitą (tai yra daugelis vieno terapeuto pacientų laikui bėgant patiria tą 
patį stimulą. Terapija yra kaip gyvas Rorschach'o testas - pacientai 
į ją projektuoja suvokimus, požiūrius ir prasmes iš savo pačių pa- 
sąmonės). 

Aš sukuriu tam tikrus bazinius lūkesčius, nes visi mano pacientai 
susitinka su tuo pačiu asmeniu (jei laikysime, jog esu gana stabilus), 
gauna tas pačias nuorodas atvykti pas mane, keliauja tuo pačiu keliu, 
kad čia patektų, įeina į tą patį kambarį su tais pačiais baldais. Taigi 
išsiskiriantis paciento atsakymas yra labai informatyvus, leidžiantis 
suprasti vidinį paciento pasaulį. 

Kai sugedo mano durų skląstis, kuris uždarydavo jas tyliai ir 
tiksliai, pacientai reagavo labai įvairiai. Viena pacientė nuolat pra- 
leisdavo daug laiko krapštinėdama jį ir kiekvieną savaitę atsiprašinė- 
dama, tarsi ji būtų jį sulaužiusi. Dauguma nekreipė į tai dėmesio, kiti 
nepraleisdavo progos priminti gedimą ir ragindavo jį sutaisyti. Kai 
kurie stebėdavosi, kodėl aš taip ilgai delsiu. 

Netgi banali popierinių nosinių dėžutė gali suteikti daug infor- 
macijos. Viena pacientė atsiprašydavo, jei traukdama nosinę lengvai 
pajudindavo dėžutę. Kita atsisakydavo paimti iš jos paskutinę nosi- 
nę. Kita neleisdavo, kad aš paduočiau jai nosinę, sakydama, jog pati 
galinti tai padaryti. Kartą, kai nepakeičiau tuščios dėžutės, viena pa- 
cientė kelias savaites apie tai juokavo („taigi šįkart nepamiršai“ arba 
„nauja dėžutė! Tikriausiai šiandien tikiesi sunkaus darbo“). Kita 
atnešė ir padovanojo man dvi dėžutes nosinių. 

Dauguma pacientų perskaitė kai kurias mano knygas ir jų reak- 
cija į mano kūrybą taip pat yra informatyvi. Kai kuriuos gąsdina 
tai, jog esu tiek daug parašęs. Kai kurie išreiškia susirūpinimą, kad 
nepasirodys man tokie įdomūs. Vienas pacientas pasakė man, kad 
paskubomis perskaitė mano knygą knygyne ir nenori jos pirkti, nes 
„jau ir taip paaukojo šiam kabinetui“. Kiti, gailintys pinigų knygoms, 
nemėgsta jų dėl to, kad juos trikdo mano aprašyti artimi santykiai 
su kitais pacientais. Jie mano, jog jiems patiems liko mažai mano 
meilės. 

Be paciento reakcijų į kabineto aplinką, terapeutas dar gali gauti 
daug informacijos iš daugybės įprastinių įvykių (pavyzdžiui, susi- 
tikimų pradžia ir pabaiga, užmokesčio mokėjimas). Visais atvejais 
galima palyginti pacientų reakcijas. Ir galiausiai yra dar vienas, pats 
elegantiškiausias ir sudėtingiausias iš visų instrumentų, t. y. psicho- 
terapijos Stradivarijus - paties terapeuto asmenybė. Apie šio instru- 
mento naudojimą ir rūpinimąsi juo aš pakalbėsiu daug daugiau. 


17 SKYRIUS 


Ieškokite čia ir dabar atitikmenų 


P“ ą turi daryti terapeutas, jei pacientas ateina turėdamas 
nelaimingų santykių su kitu asmeniu problemą? Papra- 


A. stai terapeutai išsamiai tyrinėja situaciją ir bando padėti 
pacientui suprasti jo/jos vaidmenį tuose santykiuose, tyrinėja al- 
ternatyvaus elgesio galimybes, pasąmoningą motyvaciją, svarsto 
kito asmens motyvaciją ir ieško pasikartojimų, tai yra panašių 
situacijų, į kurias pacientas patekdavo praeityje. Ši strategija, atsi- 
žvelgianti į istoriją, yra gana ribota - ne tiek dėl intelektualizavi- 
mo grėsmės, bet ir dėl didelio pavojaus remtis paciento pateiktais 
netiksliais duomenimis. 

Čia ir dabar principas siūlo geresnį darbo būdą. Pagrindinė stra- 
tegija yra surasti netinkamo elgesio atitikmenis čia ir dabar situaci- 
joje. Kai tai pavyksta, darbas tampa daug tikslesnis ir nuoširdesnis. 
Keletas pavyzdžių: 


Keitas ir nuolatinis nepasitenkinimas. Keitas, nuola- 
tinis pacientas ir praktikuojantis psichoterapeutas, papasakojo apie 
konfliktą su savo suaugusiu sūnumi. Jų šeima kiekvienais metais 
stovyklauja ir žvejoja, ir šiais metais pirmą kartą išvyką apsiėmė or- 
ganizuoti sūnus. Nors Keitui malonu, kad sūnus užaugo ir nustojo 
būti našta, tačiau jam sunku atsisakyti kontrolės. Kai jis pabandė ne- 
paisyti sūnaus plano ir pasiūlė šiek tiek ankstesnę datą bei kitą vie- 
tovę, jo sūnus pratrūko ir išvadino tėvą atgrasiu ir kontroliuojančiu. 

Keitas buvo priblokštas ir visiškai tikras, jog visam laikui prarado 
sūnaus meilę ir pagarbą. 

Kokie mano uždaviniai šioje situacijoje? Ilgalaikė didelė užduotis, 
prie kurios mes sugrįšime ateityje, buvo ištirti Keito nesugebėjimą at- 
sisakyti kontrolės. Tiesioginis uždavinys buvo tuoj pat nuraminti jį ir 
padėti atstatyti pusiausvyrą. Aš stengiausi padėti Keitui suprasti, kad 
šis nesutarimas buvo vienas iš trumpalaikių epizodų mylinčių tėvo 
ir sūnaus gyvenime. Aš maniau, kad nėra efektyvu ilgai ir išsamiai 
analizuoti tą situaciją su sūnumi, kurio aš niekad nesu sutikęs ir apie 
kurio tikruosius jausmus galėčiau tiktai spėlioti. Man atrodė daug 
geriau būtų atrasti čia ir dabar nerimą keliantį įvykį ir dirbti prie jo. 

Tačiau koks čia ir dabar įvykis? Štai kur reikalinga jautri „klausa“. 
Neseniai Keitui buvau nusiuntęs pacientą, kuris po poros susitikimų 
su juo daugiau nebeatėjo. Jis labai nerimavo praradęs šį pacientą ir 
ilgai kankinosi prieš prisipažindamas apie tai. Jis buvo įsitikinęs, kad 
aš jį pasmerksiu, kad neatleisiu jo nesėkmės ir daugiau niekuomet 
nesiųsiu jam kito paciento. Pastebėkite simbolinį abiejų situacijų 
panašumą - Keitas kiekvienu atveju mano, kad vienintelis veiksmas 
visam laikui suterš jį kieno nors, ką jis brangina, akyse. 

Aš pasirinkau toliau gvildenti čia ir dabar epizodą, nes jis buvo 
naujas ir tikslus. Aš pats buvau Keito nuogąstavimų objektas ir ga- 
lėjau įvardyti savo jausmus, o ne tik spėlioti apie tai, kaip jautėsi jo 
sūnus. Pasakiau jam, kad jis mane visiškai neteisingai suprato, kad 
neabejoju jo jautrumu ir gebėjimu atjausti ir esu tikras, jog jis atliko 
puikų klinikinį darbą. Negalėjau net pagalvoti apie tai, kad galėčiau 
nepaisyti visos ilgos patirties su juo tik dėl vieno epizodo, ir pasakiau, 
jog ir ateityje siųsiu jam pacientus. Pabaigus terapiją jaučiausi tikras, 
kad darbas su čia ir dabar epizodu buvo daug naudingesnis negu 
ten ir tada krizės su sūnumi tyrinėjimas. Manau, šį mūsų susitikimą 
Keitas atsimins dar ilgai po to, kai pamirš bet kokią intelektualią epi- 
zodo su sūnumi analizę. 

Alisa ir šiurkštumas. Alisa - šešiasdešimties metų našlė, be- 
viltiškai ieškanti kito vyro. Ji skundėsi daugybe nepavykusių santy- 
kių su vyrais, kurie dažnai išnykdavo iš jos gyvenimo nepasiaiškinę. 
Trečią mūsų terapijos mėnesį ji išvyko į kruizą su Morisu, savo pas- 
kutiniu kavalieriumi. Jam nepatiko tai, kad Alisa taip įkyriai derasi 
dėl kainų, begėdiškai braunasi į eilių priekį ir autobusuose varžosi 
dėl geresnių vietų. Po jų kelionės Morisas dingo ir nebeatsakinėjo į 
jos skambučius. 

Aš nepuoliau analizuoti jos santykių su Morisu, o ėmiausi savo 
paties santykių su Alisa. Supratau, kad aš taip pat nebenorėjau 
jos matyti, ir svajojau apie tai, kaip ji praneša, jog nutarė užbaig- 
ti terapiją. Nors ji akiplėšiškai (ir sėkmingai) nusiderėjo kur kas 
mažesnę terapijos kainą, dažnai sakydavo, kad neteisinga imti tokį 
didelį mokestį. Ji niekuomet nepraleisdavo progos ką nors pasakyti 
apie pinigus - klausdavo, ar uždirbau šiandien arba kodėl nenoriu 
jai, pagyvenusiai moteriai, sumažinti mokestį. Taip pat Alisa vertė 
skirti jai papildomo laiko. Besibaigiant susitikimui, ji iškeldavo 
svarbias problemas arba duodavo man perskaityti ką nors („jūsų 
laisvu laiku“, kaip ji tai pavadino): jos sapnų dienoraštį; straipsnius 
apie našlystę, terapijos dienoraštį ar pastebėjimus apie Freud'o įsi- 
tikinimų klaidingumą. Nutiko lygiai taip kaip ir su Morisu: mūsų 
santykius ji pavertė į kažką šiurkštaus. Aš žinojau, kad mums 
reikėjo dirbti būtent prie to, kas vyksta čia ir dabar. Iš lėto ir at- 
sargiai ėmėme tyrinėti tai, kaip ji savo santykius su manimi pavertė 
šiurkščiais. Tai pasirodė taip naudinga, kad prabėgus mėnesiams 
kai kurie pagyvenę vyriškiai labai nustebo, sulaukę jos atsiprašymo 
skambučių. 


Mildred ir buvimo stoka. Mildred vaikystėje buvo seksua- 
liai išnaudojama ir dabar jos santuokai iškilo pavojus dėl nepaten- 
kinamų lytinių santykių su vyru. Vos tik vyras paliesdavo ją, ji vėl 

prisimindavo skausmingus praeities įvykius. Dėl to buvo sunku ana- 
lizuoti jos santykius su vyru, mat pirmiausia jai reikėjo išsivaduoti iš 
bauginančios praeities. 

Kai atkreipiau dėmesį į mūsų čia ir dabar santykius, pamačiau 
daug panašumų tarp to, kaip ji elgėsi su manimi ir su savo vyru. 
Per susitikimus aš dažnai jausdavausi ignoruojamas. Nors ji mokėjo 
ilgam sudominti savo pasakojimais, supratau, jog man sudėtinga 
„būti“ su ja, tai yra būti susietam su ja, artimam jai, jausti santykių 
abipusiškumą. Ji kalbėdavo padrikai, niekuomet nieko neklausdavo 
apie mane, atrodė, jog ji nelabai supranta ir nesidomi mano išgy- 
venimais susitikimų metu, ji niekuomet nebuvo čia - santykyje su 
manimi. Kai aš stengdavausi susikoncentruoti į tai, kas vyksta tarp 
mūsų, į jos nebendravimą ir į tai, kad aš jaučiuosi neįsileidžiamas, 
Mildred pamažu ėmė suprasti, jog ji ištrėmė savo vyrą. Vieną dieną 
susitikimą ji pradėjo sakydama: „Dėl nežinia kokių priežasčių ką tik 
padariau didelį atradimą: aš niekuomet nežiūriu vyrui į akis, kai mes 


mylimės.“ 


Albertas ir prarytas pyktis. Albertas į mano kabinetą 
keliaudavo daugiau nei valandą. Jį dažnai apimdavo panika, kai 
jausdavosi išnaudojamas. Jis žinojo, kad jį tokiais momentais užlieja 
pyktis, tačiau negalėjo rasti būdų jam išreikšti. Vieną susitikimą Al- 
bertas papasakojo apie slogų pasimatymą su mergina, kuri, jo požiū- 
riu, aiškiai vedžioja jį už nosies, tačiau jis buvo paralyžiuotas baimės 
jai prieštarauti. Jaučiau, kad mes vis kartojamės: susitikimuose daug 
laiko praleidome kalbėdami apie tuos pačius dalykus ir aš visuomet 
jaučiau, jog mažai jam padedu. Jutau jo susierzinimą mano atžvilgiu: 
jis duodavo suprasti, kad kalbėjosi su daugeliu draugų, kurie atsklei- 
dė tuos pačius esminius dalykus kaip ir aš, ir galiausiai patardavo 


aprėkti ją ar nutraukti santykius. Aš mėginau sakyti jam: 

„Albertai, leisk man pamėginti atspėti, kaip tu jautiesi 
šio susitikimo metu. Tu keliauji visą valandą, kad mane 
pamatytum, ir sumoki man nemažai pinigų. Man atrodo, 
kad mes vis kartojamės. Tu jauti, kad aš neduodu tau 
kažko vertingo. Aš sakau tau tuos pačius dalykus kaip ir 
tavo draugai, kurie tai daro už dyką. Tu turi būti nusivylęs 
manimi, netgi jaustis plėšomas pykčio, kad tau tiek mažai 
duodu.“ 


Jis nusišypsojo ir pripažino, kad mano įvertinimas buvo sąžinin- 
gas ir tikslus. Aš buvau visai arti. Paprašiau pakartoti tai jo paties 
žodžiais. Jis padarė tai truputį jaudindamasis ir aš atsakiau, kad nors 
negaliu būti patenkintas neduodamas jam to, ko jis nori, tačiau man 
labai patiko, kad jis tiesiai pasakė apie tai. Daug geriau jaustis atvi- 
resniems vienas kitam, o jis bet kokiu atveju šiuos jausmus išreikšda- 
vo netiesiogiai. Visa tai pasirodė naudinga Albertui. Jo jausmai man 
buvo analogiški jo jausmams merginai, ir jam buvo naudinga patirti, 
kad, išreiškus jausmus, nenutinka nieko pražūtinga. 


18 SKYRIUS 


Darbas su problemomis čia ir dabar 


aigi mes apžvelgėme, kaip atpažinti pagrindines pacientų 
problemas čia ir dabar situacijoje. Tačiau kai tai padaryta, 
ką daryti toliau? Kaip šiuos čia ir dabar pastebėjimus galime 


panaudoti terapijoje? 


Pavyzdys. Prisiminkime anksčiau aprašytą situaciją - duris 
su sulūžusia sklende ir mano pacientę, kuri kiekvieną savaitę ją 
krapštinėdavo ir visuomet atsiprašinėdavo už tai, kad negali už- 
daryti durų. 


„Nense, - pasakiau aš, - man keista, kad tu atsipra- 
šinėji manęs. Nors tai mano sulūžusios durys ir mano 
aplaidumas, kad jų nesutaisau, kažkodėl čia yra ir tavo 
kaltės.“ 

„Tu teisus. Aš tai žinau. Ir vis dėlto aš ir toliau taip el- 
giuosi.“ 

„Ar įtari kodėl?“ 

„Aš manau, tai susiję su tuo, koks svarbus man esi tu ir 
mūsų terapija, ir aš jokiu būdu nenoriu tavęs įžeisti.“ 
„Nense, ar įsivaizduoji, kaip aš jaučiuosi kaskart, kai tu 
atsiprašinėji?“ 


„Tai tikriausiai tave erzina.“ 

Aš linktelėjau. „Aš negaliu to paneigti. Bet tu taip greitai 
atsakei - tarsi tai tau ne naujiena. Ar anksčiau yra buvę 
kažkas panašaus?“ 

„Aš jau esu girdėjusi tai anksčiau, daug kartų, - atsakė 
ji. - Mano vyrą tai varo iš proto. Aš žinau, kad erzinu 
daugelį žmonių, vis dėlto ir toliau taip elgiuosi.“ 

„Taigi, prisidengdama atsiprašinėjimu ir mandagumu, tu 
erzini kitus. Taip pat, nors tu tai žinai, tau sunku sustoti. 
Toks elgesys turi būti kuo nors naudingas tau. Kas tai ga- 
lėtų būti?“ 


Šis pokalbis ir kiti susitikimai išsišakojo į daugelį vaisingų kryp- 
čių, daugiausia kalbėjome apie jos pyktį kitiems: jos vyrui, tėvams, 
vaikams ir man. Ji suprato, kad ją, tokią pedantišką, nervino sulūžu- 
sios durys. Ir ne tik durys, bet taip pat mano sujauktas stalas, iki vir- 
šaus apkrautas netvarkingomis knygų krūvomis. Ji taip pat pasakė, 
kaip ji nekantravo, kad su ja dirbčiau greičiau. 


Pavyzdys. Keletą mėnesių mano terapiją lankė Luiza. Ji kriti- 
kavo viską: kabineto baldus, prastą spalvų suderinimą, netvarką ant 
mano stalo, mano aprangą, mano sąskaitas, išrašytas nesilaikant for- 
malumų ir ne visai užpildytas. Kartą ji papasakojo man apie naujai 


užmegztą romaną. Pasakodama ji pastebėjo: 


„Taigi, nenoromis, tačiau turiu pripažinti, kad man darosi 
geriau.“ 

„Mane stebina žodis „nenoromis“. Kodėl „nenoromis“? 
Atrodo, tau sunku pasakyti ką nors teigiama apie mane ar 
mūsų abiejų darbą. Ką tu apie tai manai?“ 

Jokio atsakymo. Luiza tyliai pakratė galvą. 


74 TERAPIJOS DOVANA 


„Tiesiog mąstyk garsiai, Luiza, sakyk bet ką, kas ateina į 
galvą.“ 

„Na, toje galvoje viskas maišosi. Negaliu taip.“ 

„Tęsk.“ 

„Tu laimėsi. Aš pralaimėsiu.“ 

„Laimėti ir pralaimėti? Mes mūšyje? O dėl ko tas mūšis? 
O dėl ko karas?“ 

„Aš nežinau, tik dalis manęs, kuri yra čia, visuomet šaipo- 
si iš žmonių, ieško jų blogųjų pusių, mato juos sėdinčius 
ant savo mėšlo krūvos.“ 

„O su manimi? Aš matau, kokia kritiška tu esi dėl mano 
kabineto. Ir dėl takelio taip pat. Tu visuomet pastebėdavai 
purvą, bet niekuomet nepaminėdavai gėlių žydėjimo.“ 
„Taip visuomet nutinka mano draugui - jis atneša man 
dovanų, 0 aš matau, kiek mažai dėmesio jis skyrė įpaka- 
vimui. Mes susipykome praeitą savaitę, kai jis iškepė duo- 
nos, 0 aš erzindama padariau pastabą, kad vienas plutos 
kraštas truputį apdegęs.“ 

„Tu visuomet leidi kalbėti vienai savo pusei ir verti tylėti 
kitą, vertinančią tai, kad jis kepa tau duoną. Tavo kitai pu- 
sei aš patinku, ji mane vertina. Luiza, sugrįžkime į diskusi- 
jos pradžią - tavo pasakymą, kad „nenoromis“ pripažįsti, 
jog tau geriau. Pasakyk man, kas būtų, jei tu išlaisvintum 
teigiamą savo dalį ir pasakytum be „nenoromis“? 

„Matau ratu sukančius ryklius.“ 

„Tiesiog galvok apie kalbėjimą su manimi. Ką tu įsivaiz- 
duoji?“ 

„Bučiuojanti tave į lūpas.“ 


Keletą po to vykusių susitikimų mes tyrinėjome jos baimes. 
Kalbėjome apie artumo baimę, apie norėjimą per daug, apie ne- 

patenkinamus, nepasotinamus troškimus, jos meilę tėvui ir baimę, 
kad aš pabėgsiu, jei iš tiesų sužinosiu, kiek daug ji iš manęs tikėjosi. 
Nepamirškite, kad šiuo atveju aš priminiau terapijos praeityje įvy- 
kusius įvykius. Čia ir dabar darbas nėra griežtai užistorinis, jis gali 
apimti bet ką, kas buvo bendraujant su pacientu. Kaip tai pavadino 
Sartre'as, „introspekcija visuomet yra retrospekcija“. 


19 SKYRIUS 


Čia ir dabar suteikia 
terapijai energijos 


arbas čia ir dabar visuomet yra įdomesnis nei darbas su 

abstrakčiais dalykais ar praeities įvykiais. Tai ypač akivaiz- 

du grupinėje terapijoje. Prisiminkime vieną istorinį grupi- 
nio darbo epizodą. 1946 metais Konektikuto valstija suorganizavo 
seminarą, kuris padėtų susidoroti su rasine įtampa darbe. Mažos 
grupelės, kurioms vadovavo žymus psichologas Kurt'as Lewin'as, 
ir socialinių psichologų komanda diskutavo apie dalyvių iškeltas 
problemas. Grupių vadovai ir stebėtojai vakarais susirinkdavo į po- 
grupinius susirinkimus (grupių dalyviai juose nedalyvavo), kuriuose 
diskutuodavo ne tik apie turinį, bet taip pat ir apie grupės darbo 
„procesą“. (Nota bene: turinį sudaro išsakyti žodžiai ir sąvokos. „Pro- 
cesą“ sudaro santykių tarp individų, išreiškiamų žodžiais ir sąvoko- 
mis, pobūdis.) 

Greitai pasklido žinios apie šiuos vakarinius susitikimus ir po 
dviejų dienų grupės nariai paprašė leidimo juose dalyvauti. Po di- 
delių abejonių (tokia procedūra buvo visiška naujovė) leidimas buvo 
gautas, ir grupės nariai galėjo stebėti, kaip vadovai ir tyrėjai disku- 
tuoja apie juos. 

Yra keletas publikuotų pasakojimų apie šį įsimintiną susitikimą, 
kuriame buvo atskleista čia ir dabar principo svarba. Visi sutiko, 
kad susitikimas buvo įaudrinantis. Grupės nariai buvo sužavėti 
girdėdami, kaip diskutuojama apie juos ir jų elgesį. Greitai jie jau 

nebegalėjo tylėti ir įsiterpdavo tokiais komentarais, kaip „ne, aš ne 
taip sakiau“ arba „kaip aš sakiau“ arba „ką aš turėjau omenyje“. So- 
cialinių mokslų specialistai suprato, kad jie aptiko svarbią terapijos 
(taip pat ir mokymo) aksiomą: mes daugiausiai sužinome apie save , 
ir savo elgesį tuomet, kai asmeniškai dalyvaujame sąveikoje kartu su 
tos sąveikos stebėjimu ir analize. 

Grupinėje terapijoje yra labai aiškus skirtumas tarp grupės, ku- 
rioje kalbama apie narių problemas, esančias už grupės ribų, ir gru- 
pės, įsitraukusios į čia ir dabar situacijos aptarimą, tai yra kalbančios 
apie tai, kas vyksta pačioje grupėje. Čia ir dabar grupė energinga, jos 
nariai yra įsitraukę į procesą ir klausiami visuomet (kalbantis ar pa- 
teikus klausimyną) pastebi, kad grupė atgyja, kai susikoncentruoja į 
vykstantį procesą. 

Bethel'yje, Maine, esančioje laboratorijoje, kur keletą dešimtme- 
čių buvo vedamos įvairios dviejų savaičių trukmės grupės, greitai 
visiems tapo akivaizdu, kad proceso grupių - pirmiausia jos buvo 
pavadintos jautrumo-treniravimo grupėmis (tai yra asmenybių 
jautrumo), o vėliau T-grupėmis (mokymo) ir dar vėliau susitikimų 
grupėmis (Carl'o Rogers'o terminas) - jėga ir keliamas entuziazmas 
greitai išstūmė visas kitas siūlomas grupes (pavyzdžiui, teorijos 
grupes, pritaikymo grupes ar problemų sprendimo grupes). Tie- 
są sakant, dažnai buvo sakoma, kad T-grupės „prarijo visą likusią 
laboratoriją“. Žmonės nori bendrauti vieni su kitais, juos jaudina 
tiesioginio atgalinio ryšio davimas ir gavimas, jie trokšta sužinoti, 
kaip juos priima kiti, jie nori nusimesti savo išorinius fasadus ir 
tapti artimesni. 

Prieš daugelį metų, kai mėginau sukurti efektyvesnį būdą vesti 
trumpalaikės terapijos grupes sunkiems stacionariniams ligoniams, 
visoje šalyje aplankiau dešimtis grupių ligoninėse ir supratau, kad 
visos jos neefektyvios dėl vienos priežasties. Kiekviena grupė per 
susitikimus naudojo „pagal eilę“ arba „registracijos“ formą: nariai 

paeiliui pasisako apie kokį nors ten ir tada buvusį įvykį, pavyzdžiui, 
haliucinacinius išgyvenimus, suicidinius ketinimus praeityje ar jų 
hospitalizacijos priežastis. Kiti nariai tuo metu klausydavosi tylėda- 
mi ir dažnai be susidomėjimo. Galiausiai aš suformulavau darbo čia 
ir dabar principus gydant šiuos sunkius pacientus stacionaro sąly- 
gomis. Šie principai gerokai padidino dalyvių įsitraukimą į grupinę 
terapiją. 

Tas pats galioja ir individualiajai terapijai, kuriai nuolat sutei- 
kiama papildoma energija, kai susikoncentruojama į santykius tarp 
terapeuto ir kliento. Knygoje Every Day Gets a Little Closer (Kasdien 
vis arčiau) aprašomas eksperimentas, kuriame abu, pacientė ir aš, 
rašėme terapijos susitikimų santraukas. Daro įspūdį tai, kad kai tik 
mes perskaitydavome ir aptardavome vienas kito pastebėjimus, tai 
yra, kai tik susikoncentruodavome į čia ir dabar, kitas terapijos susi- 
tikimas būdavo gyvesnis. 


20 SKYRIUS 


Pasinaudokite savo jausmais 


P ienas iš didžiausių terapijos uždavinių - atkreipti dėmesį 
į esamus jausmus, nes jie suteikia vertingos informacijos. 


Jei per susitikimą jūs jaučiatės nuobodžiai ar susierzinęs, 
sutrikęs, seksualiai sujaudintas ar atstumtas paciento, tuomet priim- 
kite tai kaip vertingą informaciją. Būtent dėl to pabrėžiu asmeninės 
terapijos svarbą. Jei jūs gerai pažinsite save, pašalinsite daugumą bal- 
tųjų dėmių savyje ir pabūsite paciento vietoje, - jūs pradėsite atskirti, 
kiek nuobodulys ar sumišimas yra jūsų, o kiek jį sukėlė pacientas. 
Yra svarbu tai atskirti, nes jei nuobodulį terapijoje sukelia pacientas, 
tuomet turime pagrindo manyti, kad jis yra nuobodus ir kitiems. 
terapinė galimybė. Ieškokite būdų, kaip tą nuobodulį galima būtų 
padaryti naudingą terapijai. Kada tai prasidėjo? Kuo būtent pacien- 
tas sukelia nuobodulį? Kai patiriu nuobodulį, galiu pasakyti ką nors 
panašaus: 


„Mere, leisk tau kai ką pasakyti. Paskutines keletą minu- 
čių aš pastebėjau, kad jaučiuosi atitrūkęs nuo tavęs, kaž- 
kaip nutolęs. Aš nesu tikras kodėl, tačiau žinau, jog dabar 
jaučiuosi kitaip nei susitikimo pradžioje, kai tu kalbėjai 
apie savo jausmus dėl to, kad negavai to, ko norėjai iš ma- 
nęs, arba per paskutinį susitikimą, kai tu kalbėjai labiau 
iš širdies. Man įdomu, kiek tu šiandien su manimi? Ar 


80 TERAPIJOS DOVANA 


tavo jausmai panašūs į manuosius? Pamėginkime supra- 
sti, kas vyksta.“ 


Prieš keletą metų aš gydžiau Martiną, puikų prekiautoją, kuris 
mūsų terapijos dieną turėjo išvykti į verslo kelionę ir paprašė ma- 
nęs perkelti susitikimą į kitą savaitės dieną. Negalėjau pakeisti savo 
tvarkaraščio ir pasakiau jam, kad turėsime praleisti susitikimą ir su- 
sitiksime kitą savaitę įprastu laiku. Tačiau vėliau, kai mąsčiau apie 
tai, aš supratau, kad neabejodamas pakeisčiau savo tvarkaraštį dėl 
bet kurio kito paciento. 

Kodėl negalėjau to padaryti Martinui? Todėl, kad aš nelaukiau 
susitikimų su juo. Tai buvo kažkaip susiję su jo niekingumu, kuris 
mane vargino. Jis nuolat kritikuodavo mane, mano kabineto baldus, 
automobilio laikymo vietos trūkumą, mano sekretorę, mokestį už 
mano darbą. Susitikimus jis paprastai pradėdavo vardydamas pra- 
eitos savaitės mano klaidas. 

Nuovargio jausmas, sukeltas Martino, turėjo potekstę. Jis atėjo į 
terapiją dėl daugybės nepasisekusių santykių su moterimis, kurių nė 
viena, kaip jis manė, niekuomet jam nedavė pakankamai - nė viena 
nepasisiūlė pasidalyti su juo restorano ar parduotuvės sąskaitos, nė 
viena gimtadieniui nepirkdavo dovanų, pagal kainą atitinkančių 
dovanas, kurias jis joms dovanodavo (jo pajamos, beje, buvo keletą 
kartų didesnės nei jų). Kai jie kartu keliaudavo, jis reikalaudavo, kad 
kiekvienas į „kelionės krepšį“ įdėtų po tiek pat pinigų, ir visos ke- 
lionės išlaidos, įskaitant benziną, automobilio laikymą ir išlaikymą, 
arbatpinigius, netgi laikraščius, būtų sumokamos iš to kelionės krep- 
šio pinigų. Taip pat jis dažnai bambėdavo ant savo merginų dėl to, 
kad jos ne visai įsitraukia į tokius darbus kaip vairavimas, kelionės 
planavimas ar žemėlapio studijavimas. Galiausiai Martino kilnumo 
stoka, absoliutaus teisingumo siekimas ir negailestingas kritiškumas 
išsekindavo jo gyvenimo moteris. Jis lygiai tą patį darė su manimi! 

Tai buvo geras save išpildančios pranašystės pavyzdys - jis taip bijo- 
jo, kad juo niekas nesirūpins, jog tokiu elgesiu būtent to ir pasiekė. 
Tai, kad aš atpažinau šį procesą, leido man nereaguoti į jo kritiką (tai 
yra nepriėmiau to asmeniškai), nes aš supratau, kad tai buvo jo gyve- 
nimo būdas, kurį jis daug kartų kartojo ir galiausiai norėjo pakeisti. 


21 SKYRIUS 


Čia ir dabar komentarus 
išsakykite atsargiai 


5 ia ir dabar komentarai yra unikalus terapinių santykių 
aspektas. Yra nedaug situacijų, kurios mums leidžia ko- 


=— Mmentuoti tiesioginį kitų elgesį. Tai suteikia laisvumo, netgi 
pakilumo jausmą - būtent dėl to susitikimų grupės yra tokios ne- 
paprastai įdomios. Tačiau tai ir rizikinga, nes mes nesame pripratę 
duoti ir priimti atgalinį ryšį. 

Terapeutai turi išmokti savo komentarus pateikti taip, kad tai 
būtų priimtina pacientams ir jie jaustų, jog jais rūpinamasi. Prisi- 
minkite atgalinį ryšį apie nuobodulį, kurį aprašiau ankstesniame 
skyriuje. Aš vengiau naudoti žodį „nuobodus“, nes tai nėra produk- 
tyvus žodis: jis gali sukelti pacientui jausmą, kad jis yra kaltinamas, 
taip pat gali paskatinti manyti - „aš moku ne už tai, kad tau būtų 
linksma“ (pacientas tai gali išsakyti arba ne). 

Labiau tinka vartoti tokius žodžius kaip „nutolęs“, „atskirtas“ ar 
„nesusietas“ - jie išreiškia jūsų norą būti artimesniam, labiau susie- 
tam ir labiau įsitraukusiam. Klientai dėl to neįsižeis. Kitaip tariant, 


kalbėkite apie tai, kaip jūs jaučiatės, o ne apie tai, ką daro pacientas. 


22 SKYRIUS 


Viskas, kas vyksta čia ir dabar, 
yta naudinga 


7 iskas, kas vyksta čia ir dabar, yra naudinga terapijai. Kartais 
geriausia kažką pakomentuoti tuojau pat, o kartais geriau 


paprasčiausiai palaukti ir sugrįžti prie įvykio vėliau. Jei, 
pavyzdžiui, pacientas verkia sielvartaudamas, geriau čia ir dabar 
klausinėjimą atidėti kitam kartui, kai galima bus grįžti prie šio įvy- 
kio: „Tomai, aš norėčiau grįžti prie to, kas buvo praėjusią savaitę. 
Atsitiko kai kas neįprasta: tu patikėjai man daug slaptesnius savo 
jausmus ir pirmą kartą mano akivaizdoje daug verkei. Pasakyk man, 
kaip jauteisi? Kaip jauteisi griaudamas barjerus tarp mūsų? Leisda- 
mas man matyti tavo ašaras?“ 

Atsiminkite, pacientai tiesiog šiaip sau neverkia ir savo jausmų 
nerodo vakuume. Jie tai daro jūsų akivaizdoje. Čia ir dabar aptarimas 
leidžia perprasti tikrąją jausmų reiškimo prasmę. 

Arba pagalvokite apie pacientą, kuris gali būti labai sukrėstas 
per susitikimą ir neįprastai pabaigoje prašo jį apkabinti. Jei jaučiu, 
jog taip daryti tinka, aš apkabinu pacientą, tačiau niekuomet nepra- 
leidžiu progos kada nors, paprastai kitą susitikimą, sugrįžti prie jo 
prašymo apkabinti. Nepamirškite, kad efektyvi terapija susideda iš 
pakaitomis vykstančios sekos: jausmo sužadinimo ir išgyvenimo, po 
kurio eina jo analizė ir integracija. Kiek ilgai laukti, kol galima pra- 
dėti emocinio įvykio analizę, tai jau klinikinio patyrimo klausimas. 
Dažnai, kai susiduriame su stipriais jausmais - kančia, sielvartu, 

pykčiu, meile, geriausia laukti, kol jausmas nurimsta ir sumažėja gy- 
nybiškumas. (Žiūrėkite 40 skyrių „Atgalinis ryšys: kalkite, kai geležis 
šalta“.) 

Džeinė buvo pikta, demoralizuota moteris, kuri po keleto mėne- 
sių jau pakankamai pasitikėjo manimi, kad atskleistų savo nevilties 
stiprumą. Kaskart aš susijaudindavau ir mėgindavau ją nuraminti. 
Bet man niekuomet nepavykdavo. Kiekvienąkart, kai pamėgindavau, 
ji man atsakydavo įgėlimu. Bet ji buvo labai trapi ir pernelyg jautri 
kritikai, tad aš laukiau daugelį savaičių, kol pasidalijau tuo pastebė- 
jimu. 

Viskas, o ypač epizodai, sklidini emocijų, yra naudingi. Terapijoje 
įvyksta daugybė netikėtų įvykių bei reakcijų: terapeutai gali sulaukti 
piktų elektroninių laiškų ar telefono skambučių, jie gali nesugebė- 
ti suteikti paguodos, kurios nori pacientai, gali būti laikomi viską 
žinančiais, jais niekuomet neabejojama arba visuomet stengiamasi 
nuginčyti, jie gali vėluoti, klysti rašydami sąskaitas, netgi paskirti du 
pacientus tą pačią valandą. Nors man nemalonu patirti kai kuriuos 
šių dalykų, aš tikiu, kad jei tinkamai aptarsiu juos, galiu padaryti 
naudingus terapiniame darbe. 


23 SKYRIUS 


Kiekvienąkart patikrinkite, 
kas vyksta čia ir dabar 


iekvieną susitikimą, net jei jis buvo produktyvus ir neiš- 

kilo jokių problemų, stengiuosi paklausti paciento apie 

tai, kas vyksta čia ir dabar. Baigiantis valandai, aš visuo- 
met sakau: „Trumpai peržvelkime, kaip mudviem šiandien sekėsi“ 
arba „Kokius jausmus tau kelia mūsų darbas, bendravimas?“ arba 
„Prieš baigdami, gal pažiūrėkime, kas vyksta tarp mūsų?“ Jeigu pa- 
stebiu sunkumų, galiu pasakyti ką nors panašaus: „Prieš sustodami, 
pasitikrinkime savo šiandienos santykius. Tu kalbėjai apie tai, kad 
kartais jautiesi labai toli nuo manęs, o kartais labai arti. O kaip 
šiandien? Koks atstumas tarp mūsų šiandien?“ Priklausomai nuo 
atsakymo, aš galiu tęsti mūsų santykių kliūčių ar likusių mano neiš- 
sakytų jausmų aptarimą. 

Taip elgiuosi netgi per pirmąjį susitikimą, kai mūsų santykiai dar 
tik mezgasi. Iš tiesų labai svarbu pirmaisiais susitikimais nustatyti 
tam tikras darbo normas. Pirmąjį susitikimą aš būtinai paklausiu, 
kaip pacientai apsisprendė ateiti pas mane. Jei juos atsiuntė kas 
nors, kolega ar draugas, aš noriu žinoti, ką jiems pasakė apie mane, 
kokie jų lūkesčiai ir kiek jų įspūdžiai pirmąjį susitikimą atitiko tai, 
ko jie tikėjosi. Paprastai pasakau ką nors panašaus: „Pirmasis susiti- 
kimas yra abipusis klausinėjimas. Aš klausinėju tavęs, bet tu taip pat 
turi galimybę susidaryti nuomonę apie mane ir darbo su manimi 
ypatumus.“ Pacientams tai patinka ir paprastai pritardami jie linksi 

galva. Tada aš tęsiu: „Ar negalėtume pasižiūrėti, ką jūs pamatėte 
iki šiol?“ 

Daugelis mano pacientų ateina pas mane po to, kai perskaito 
kurią nors iš mano knygų. Žinoma, aš būtinai pasiteirauju apie tai: 
„Kas būtent toje knygoje atvedė tave pas mane? Kiek tai, ką matai, 
atitinka tuos lūkesčius? Ar nerimauji dėl to, kad terapeutas yra taip 
pat ir rašytojas? Ko norėtum manęs apie tai paklausti?“ 

Nuo tada, kai prieš daugelį metų pacientų istorijas aprašiau kny- 
goje (Loves Executioner (Meilės budelis)), aš supratau, kad naujieji 
pacientai, kuriuos aš konsultuoju, gali būti ramūs dėl to, kad apie 
juos galiu parašyti. Aš užtikrinu juos dėl konfidencialumo ir dėl to, 
kad niekuomet nerašau apie pacientus negavęs jų leidimo ir visuo- 
met atlieku maskuojančius tikrąjį atvejį pakeitimus. Laikui bėgant 
pastebėjau, kad pacientų rūpesčiai visai kitokie - dažniausiai jie ma- 
žiau rūpinasi tuo, ar aš apie juos rašysiu, nei tuo, kad jie gali būti man 
nepakankamai įdomūs. 

Ką tu man pamelavai? 


ažnai vykstant terapijai pacientai gali papasakoti apie ap- 
gavystes jų gyvenime - atvejus, kai jie nuslėpė ar iškraipė 
informaciją apie save. Naudodamasis čia ir dabar principu, 
tokį prisipažinimą laikau puikia galimybe pasiteirauti apie tai, ką jie 
pamelavo man per terapiją. Visuomet yra tam tikras informacijos 
slėpimas, sulaikymas dėl gėdos, dėl noro, jog į juos Žžiūrėčiau tam 
tikru būdu. Pokalbis apie tokius nutylėjimus beveik visuomet yra 
vaisingas terapijoje - jis skatina apžvelgti terapijos santykius ir sutei- 
kia galimybę ne tik keisti ir geriau reguliuoti mūsų santykius, bet ir iš 
naujo grįžti prie svarbių anksčiau terapijoje pasirodžiusių temų. 
Bendriausias būdas „pagauti“ viską, kas vyksta, paprasčiausiai 
peržvelgti visą susitikimo medžiagą, ieškant poteksčių ir, kai įmano- 
ma, pereiti prie terapijos santykių analizės. 

Tuščias ekranas? Pamirškite tai! 
Būkite realistai 


irmasis idealių terapeuto-paciento santykių modelis buvo 

dabarjau pasenęs „tuščias ekranas',kai terapeutas būna neu- 

tralus ir daugiau ar mažiau anonimiškas, tikėdamasis, kad 
pacientai į jį, kaip į tuščią ekraną, projektuos svarbiausius su per- 
kėlimu susijusius santykių iškraipymus. Kai tik perkėlimas (aki- 
vaizdžiai pasireiškiantis ankstesnių santykių su tėvais atspindys) 
tapo prieinamas analizei, terapeutai galėjo tiksliau atkurti anks- 
tesnį paciento gyvenimą. Jei terapeutas labiau atskleistų save kaip 
atskirą individą, tai apsunkintų (taip buvo manoma) projekcijos 
pasireiškimą. 

Tačiau pamirškime tuščią ekraną! Tai nei dabar, nei kada nors 
anksčiau nebuvo geras efektyvios terapijos modelis. Idėja esamus 
santykių iškraipymus panaudoti tam, kad atkurtume paciento pra- 
eitį, - dalis seno, dabar jau pasenusio požiūrio apie terapeutą tarsi 
archeologą, kantriai nušluostantį dešimtmečių dulkes tam, kad su- 
prastų (taigi ir tam tikru mistišku būdu pakeistų) pirminę traumą. 
Daug geriau yra manyti, kad praeities supratimas svarbus esamiems 
terapeuto ir paciento santykiams suvokti. Tačiau nė dėl vieno iš šių 
požiūrių neverta aukoti tikro žmogiško psichoterapinio susitikimo. 

Ar pats Freud'as apskritai vadovavosi „tuščio ekrano“ modeliu? 
Greičiausiai ne. Mes galime tai rasti jo terapijos ataskaitose (žiūrė- 
kite, pavyzdžiui, terapijos aprašymus knygoje Studies in Hysteria 

(Isterijos studijos)) arba jo analizuojamųjų aprašymuose apie darbą 
su Freudu. 

Prisiminkite tai, kaip Freud'as siūlo savo pacientui „šventinį“ ar 
„pergalingą“ cigarą po to, kai atliko ypač stiprią interpretaciją. Prisi- 
minkite jį, stabdantį pacientus nuo skubėjimo prie kitų temų tam, 
kad kartu su jais pasidžiaugtų itin gilia įžvalga. Psichiatras Roy'us 
Grinker'is papasakojo man įvykį su Freud'u, kai Grinker'io analizės 
metu Freud'o šuo, kuris visuomet dalyvaudavo terapijoje, susitiki- 
mui įpusėjus priėjo prie durų. Freudas pakilo ir išleido šunį laukan. 
Po keleto minučių šuo pakrapštė duris, kad jį vėl įleistų. Freud'as 
pakilo, atidarė duris ir pasakė: „Matai, jis negalėjo pakęsti klausyda- 
masis viso šito gynybiško šlamšto. Dabar jis grįžo, kad suteiktų tau 
antrą šansą.“ 

Knygoje Studies in Hysteria (Isterijos studijos) pateiktuose at- 
vejuose Freud'as į savo pacientų gyvenimus ėjo asmeniškai ir netgi 
akiplėšiškai. Jis jiems darė stiprias užuominas, jų vardu bendraudavo 
su šeimos nariais, jis įsigudrino atlikti socialines pareigas, kad pama- 
tytų pacientus kitoje aplinkoje, liepdavo pacientui lankyti kapines ir 
medituoti prie mirusio brolio ar sesers antkapio. 

Ankstyvasis „tuščio ekrano“ modelis gavo netikėtą pastipri- 
nimą 1950 metais, kai Carl'o Rogers'o nedirektyviosios terapijos 
teorija terapeutams pasiūlė suteikti darbui kryptį, apsiribojant tik 
paskutinės paciento frazės pakartojimu. Kai Carl'as Rogers'as sub- 
rendo kaip terapeutas, jis greitai visiškai atsisakė šios netinkamos 
pozicijos, vietoje „paskutinės eilutės“ technikos pasirinkdamas 
žmogiškesnį, sąveikaujantį stilių. Nepaisant to, nedirektyvaus po- 
žiūrio juokai, parodijos ir nesusipratimai persekiojo jį iki gyvenimo 
pabaigos. 

Grupinėje terapijoje tampa vis akivaizdžiau, kad vienas iš grupės 
terapeuto uždavinių yra elgtis taip, kad grupės nariai patys pradėtų 
elgtis taip pat. Tas pats, tik ne taip ryškiai, yra ir individualiojoje 

terapijoje. Psichoterapijos rezultatus aptarianti literatūra patvirtina 
požiūrį, kad terapeuto atsivėrimas sukelia paciento atsivėrimą. 
Mane ilgai žavėjo terapeuto atvirumas ir aš daug eksperimenta- 
vau, kad padėčiau atsiskleisti. Galbūt šio susidomėjimo pagrindas 
yra mano grupinės terapijos patirtis, kur reikalavimas terapeutui 
būti atviram yra ypač didelis. Grupės terapeutų uždaviniai yra ypač 
sudėtingi, nes jie turi stebėti ne tik kiekvieno individualaus paciento 
poreikius, bet taip pat rūpintis ir socialinės sistemos - mažos gru- 
pės - kūrimo ir palaikymo procesu. Taigi jie turi sekti, kad rastųsi 
tinkamos normos, ypač atsiskleidimo norma, kuri yra labai svarbi 
sėkmingam mažos grupės darbui. Be asmeniško pavyzdžio terapeu- 
tas neturi jokio kito geresnio būdo elgesio normoms sukurti. 
Daugybė mano paties eksperimentų, padedančių terapeutui atsi- 
skleisti, atsirado studentams stebint terapines grupes. Psichoterapi- 
jos mokymo programos retai suteikia studentams galimybę stebėti 
individualiosios terapijos susitikimus - terapeutai siekia privatumo 
ir intymumo, kurie yra būtini individualiosios terapijos procesui. Ta- 
čiau beveik kiekviena terapijos mokymo programa siūlo grupės ste- 
bėjimą per vienpusį veidrodį arba vaizdajuostėje. Grupės terapeutai, 
žinoma, turi gauti leidimą stebėti, ir grupės nariai paprastai leidžia, 
tačiau daro tai nenoromis. Grupės narius paprastai piktina stebė- 
tojai. Jie klausia, ar terapeutas labiau atsidavęs grupės nariams ar 
studentams stebėtojams, ir jiems labai smalsu, kokie yra stebėtojų (ir 
vadovų) atsiliepimai apie juos diskutuojant po grupės užsiėmimo. 
Norėdamas pašalinti šiuos grupės stebėjimo trūkumus, aš pap- 
rašau grupių narius ir studentus po kiekvieno grupės susitikimo 
pasikeisti kambariais: grupės nariai pereina į stebėjimo kambarį, 
iš kur stebi, kaip aš ir studentai diskutuojame apie grupę. Grupės 
nariai kitą susitikimą taip stipriai reaguodavo į stebėtą aptarimą, 
kad aš greitai modifikavau metodą - grupės narius pradėjau kviesti 
į susitikimo kambarį, kad jie stebėtų diskusiją ir galėtų tiesiogiai rea- 


Tuščias ekranas? Pamirškite tai! Būkite realistai 91 


guoti į studentų pastabas. Greitai grupės nariai duodavo atgalinį ryšį 
studentams ne tik apie studentų pastabų turinį, bet taip pat ir apie 
procesą, pavyzdžiui, kad jie yra pernelyg pagarbūs vadovui ar labiau 
susikaustę nei terapinė grupė. 

Tokį patį modelį naudojau kasdienėse grupėse su sunkiai sergan- 
čiais stacionariniais ligoniais. Grupės susitikimą padalydavau į tris 
dalis: 1 - vienos valandos trukmės pacientų susitikimas; 2 - dešim- 
ties minučių dalis, per kurią vadovai ir stebėtojai aptaria grupę sėdė- 
dami „vidiniame“ rate, apsupti stebinčių grupės narių ir 3 - paskuti- 
nė dešimties minučių dalis, didysis ratas, kai grupės nariai reaguoja į 
stebėtojų komentarus. Apklausa parodė, kad dauguma grupės narių 
paskutines susitikimo dvidešimt minučių laiko vertingiausiomis. 

Naudodamas kitą asmeninio atvirumo būdą, reguliariai rašau 
detalų ambulatorinių ligonių grupių susitikimų apibendrinimą ir 
nusiunčiu jį pacientams prieš kitą susitikimą. Šią techniką atradau 
1970 metais, kai pradėjau vesti grupes pacientams alkoholikams. 
Tuo metu dinaminė grupinė terapija pacientams alkoholikams buvo 
nelabai gerai vertinama ir dauguma konsultuojančių alkoholikus 
nusprendė, kad geriausia grupinį alkoholikų gydymą palikti AA 
organizacijoms. Aš nutariau pamėginti dar kartą, tačiau panaudoti 
intensyvų čia ir dabar metodą ir perkelti dėmesį nuo priklausomy- 
bės alkoholiui prie tarpusavio problemų, kurios paskatino potraukį 
gerti. (Visiems grupės nariams reikėjo dalyvauti AA susitikimuose ar 
kokioje kitoje programoje, kad kontroliuotų savo gėrimą.) 

Koncentravimasis į čia ir dabar įelektrino grupę. Susitikimai buvo 
jaudinantys ir intensyvūs. Nelaimei, pernelyg intensyvūs! Dalyvių 
nerimas buvo pernelyg didelis ir jiems, kaip ir daugumai alkoholi- 
kų, tapo sunku kontroliuoti ir toleruoti nerimą kaip nors kitaip nei 
destruktyviai. Jiems greitai kilo noras po susitikimų išgerti ir jie kal- 
bėdavo: „Jei aš visada taip jausiuosi kaip paskutiniajame susitikime, 
tai pakeliui į namus sustosiu bare.“ 

Kadangi atrodė, kad čia ir dabar susitikimai buvo reikalingi ir 
sprendė daug svarbių kiekvieno grupės nario problemų, aš sten- 
giausi sukurti kokį nors metodą, kuris sumažintų susitikimų keliamą 
grėsmę ir nerimą. Panaudojau keletą technikų. 

Pirmiausia - čia ir dabar kiekvieno susitikimo darbotvarkė, para- 
šyta ant lentos. Pavyzdžiui: 


Duoti galimybę Džonui ir Mary toliau aptarti savo skir- 
tumus, bet jie turėtų bendrauti ne taip grasinamai ir įžei- 
džiamai. 

Padėti Pauliui paprašyti šiek tiek grupės laiko, kad galėtų 
pakalbėti apie save. 


Antra - mes pakartotinai peržiūrėdavome pasirinktų susitikimų 
epizodų vaizdo įrašus. 

Trečia - po kiekvieno susitikimo nusiųsdavau nariams savaitės 
santrauką. Joje būdavo ne tik kiekvieno susitikimo turinio atpasa- 
kojimas, bet taip pat ir mano atsiskleidimas. Aš aprašydavau savo 
išgyvenimus grupėje - sumišimą, pasitenkinimą dėl tam tikro savo 
indėlio, nusivylimą dėl padarytų klaidų, nepastebėtų problemų ar 
grupės narių, kurių nepaisiau. 

Iš visų šių metodų efektyviausia pasirodė savaitės santrauka ir 
nuo tada savo vieną kartą per savaitę vykstančiose grupėse jų da- 
lyviams prieš kiekvieną kitą susitikimą nuolat siunčiu buvusio su- 
sitikimo detalią santrauką. (Jei aš turiu koterapeutą, mes dalijamės 
atsakomybe dėl santraukos rengimo.) Santrauka turi daug ir įvairių 
privalumų, pavyzdžiui, ji didina terapijos tęstinumo jausmą, pa- 
nardindama grupę į ankstesnio susitikimo temas. Čia apie tai kalbu 
todėl, kad tai skatina terapeuto atsivėrimą. 

„Daugybinė terapija“ yra kitas atsivėrimu pagrįstas mokymo bū- 
das, kurį naudojau kelerius metus. Čia du instruktoriai ir penki stu- 

dentai (psichiatrijos rezidentai) apklausdavo vieną pacientą kas šešis 
susitikimus. Užuot dėmesį sutelkę tik į pacientą, analizavome (tai 
mums atrodė svarbiau) mūsų pačių grupės darbo procesą, apimantį 
tokius dalykus kaip studentų klausinėjimo stilius, jų santykiai vienas 
su kitu ir su fakulteto vadovais, grupės konkurencijos ar empatijos 
lygis. Žinoma, dėl ekonominių priežasčių „daugybinė“ terapija netu- 
ri ateities, tačiau kaip mokymo priemonė ji atskleidė keletą terapeu- 
tų asmeninio atsiskleidimo efektų: tai yra geras būdas būti pavyzdžiu 
pacientams ir skatina jų atsiskleidimą, paspartina terapijos procesą, 
rodo terapeuto pagarbą terapijos procesui, į kurį jis pats asmeniškai 
įsitraukia. 

Prisiminkite eksperimentą, kuriame aš ir pacientė Džinė pasi- 
keisdavome savo įspūdžių apie kiekvieną susitikimą santraukomis. 
Tai buvo iššūkis terapeuto atvirumui. Pacientė taip idealizavo mane, 
užkėlė ant tokio aukšto pjedestalo, kad tikras mūsų susitikimas buvo 
neįmanomas. Taigi savo užrašuose aš sąmoningai stengiausi at- 
skleisti pačius Žmogiškiausius jausmus ir potyrius: savo frustracijas, 
susierzinimus, nemigas, tuštybę. Šis darbo būdas, aptiktas karjeros 
pradžioje, palengvino terapiją ir padėjo man jaustis laisviau tolimes- 
niame terapiniame darbe. 

Mane visuomet intrigavo vienas drąsus eksperimentas, susijęs su 
terapeuto atvirumu, kurį atliko vengrų psichoanalitikas Sandor'as 
Ferenczis (1873-1933). Jis buvo Freud'o artimojo psichoanalitikų 
rato narys ir galbūt artimiausias jo profesinis ir asmeninis draugas. 
Freud'as, labiau įsitraukęs į hipotetinius klausimus apie psichoana- 
lizės pritaikymą kultūros supratimui, pesimistiškai vertino terapijos 
galimybes ir retai užsiimdavo metodų, galinčių pagerinti terapijos 
techniką, paieška. Iš visų artimų analitikų tik Sandor'as Ferenczi's 
nenuilstamai ir drąsiai ieškojo techninių inovacijų. 

Jis niekuomet nebuvo toks drąsus kaip savo radikaliame 
1932 metų eksperimente, aprašytame knygoje Clinical Diaries 

(Klinikiniai dienoraščiai). Terapeuto atsiskleidimą jis praplėtė iki 
„abipusės analizės“ - tai būdas, kuriame jis ir viena jo pacienčių 
(psichoterapeutė, kurią jis kurį laiką analizavo) valandą pakaitomis 
analizuodavo vienas kitą. 

Galiausiai Ferenczis prarado entuziazmą ir nutraukė eksperi- 
mentą dėl dviejų pagrindinių priežasčių: 1 - konfidencialumo, nes 
tikras įsitraukimas į laisvas asociacijas reikalautų iš jo pasidalyti bet 
kokiomis kylančiomis mintimis apie kitus jo pacientus ir 2 - terapi- 
jos mokesčio - Ferenczis nerimavo, kas kam turėtų mokėti? 

Jo pacientė, priešingai, noro taip dirbti neprarado. Ji pajuto, kad 
šis metodas palengvino terapiją, ir jai atrodė, jog Ferenczi's nenorėjo 
tęsti darbo dėl baimės prisipažinti, kad ją įsimylėjo. Ferenczi's buvo 
priešingos nuomonės. „Ne, ne, ne“, - pareiškė jis. Tikroji priežastis 
buvo ta, kad jis nenorėjo prisipažinti jos nekenčiąs. 

Neigiamas Ferenczi'o požiūris į savo paties atsiskleidimo ban- 
dymus atrodo pasenęs. Mano knyga Lying on the Couch (Gulint ant 
kušetės) bando grąžinti jo eksperimentą į šiuolaikinę terapiją. Pa- 
grindinis veikėjas, psichiatras, nusprendė būti visiškai atviras su pa- 
cientu, kuris, kaip nutiko šioje išgalvotoje istorijoje, buvo dviveidis. 
Vienas pagrindinių knygos sumanymų - patvirtinti, kad terapeuto 
autentiškumas atsiperka net esant blogiausioms aplinkybėms, tai yra 
esant klinikiniam susitikimui su klastingu pseudopacientu. 

Trys terapeuto atsiskleidimo būdai 


eproduktyvu, jei terapeutas lieka nesuprantamas ir pasi- 

slėpęs nuo paciento. Yra daug priežasčių, dėl kurių reikėtų 

atsiskleisti pacientui, ir nė vienos geros priežasties, kad to 
nereikėtų daryti. Kai su šiuo klausimu kreipiuosi į terapeutus, pa- 
stebiu diskomfortą, kuris kyla iš dalies dėl termino atsiskleidimas ne- 
tikslumo. Terapeuto atsiskleidimas nėra poelgis, tai - veiksmų seka. 
Kai kurie šių veiksmų palengvina terapiją, o kai kurie yra problemiš- 
ki ir gali būti neproduktyvūs. Aiškumo gali suteikti trijų terapeuto 
atsiskleidimo sričių išskyrimas: 1 - terapijos mechanizmas; 2 - čia 
ir dabar jausmai; 3 - terapeuto asmeninis gyvenimas. Kiekvieną jų 
aptarsime atskirai. 

Terapijos mechanizmas - 
būkite atviri 


idysis inkvizitorius Dostojevskio knygoje Broliai Kara- 

mazovai skelbia, kad žmonės visuomet norėjo „magijos, 

paslapties ir autoriteto“. Seniau gydytojai tai žinojo ir 
savo gydymo praktiką apgaubdavo paslapties skraiste. Šamanistinis 
mokymas ir praktika visuomet buvo apgaubti mistikos, o Vakarų 
gydytojai šimtmečius naudojo priemones, skirtas didinti pagarbią 
baimę ir placebo efektą: baltą aprangą, prestižiniais diplomais nu- 
kabinėdavo sienas ir lotyniškai rašydavo receptus. 

Šioje knygoje aš siūlau visiškai priešingą požiūrį į gydymo pro- 
cesą. Norėdami sukurti autentiškus santykius su pacientais, mes tu- 
rime atsisakyti magijos, paslapties ir autoriteto galių. Psichoterapija 
savo stiprybę semia iš visiško jos proceso atskleidimo ir gydymo 
principų paaiškinimo. Daugybė įtikinamų psichoterapijos tyrimų 
rodo, kad terapeutas turėtų atsargiai rengti naujus pacientus in- 
formuodamas juos apie psichoterapiją - jos pagrindines prielaidas, 
principus ir ką kiekvienas klientas gali daryti, kad pagalbos procesas 
būtų kuo efektyvesnis. 

Pacientus ir taip jau slegia pradinis nerimas, atvedantis juos į 
terapiją. Tad nėra prasmės įtraukti juos į procesą, galintį sukelti dar 
didesnį nerimą - dėl susidūrimo su neaiškia socialine situacija, ne- 
turint tinkamo elgesio gairių. Taigi išmintinga nuosekliai rengti pa- 
cientus psichoterapijai. 

Ypač svarbu rengti pacientus grupinei terapijai, nes asmenybių 
grupės situacijai būdingi svetimumo ir baimės jausmai. Nauji gru- 
pės nariai, ypač neturintys ankstesnės panašios patirties, dažnai 
nerimauja dėl mažos grupės galių - grupės spaudimo, intymu- 
mo lygio ir bendro intensyvumo. Nerimą mažinančios aplinkos 
ir darbo principų paaiškinimas yra esminis grupinės terapijos 
dalykas. 

Rengimas individualiajai terapijai taip pat yra svarbus. Nors daž- 
niausiai pacientams yra tekę patirti intensyvių santykių, vargu ar tai 
buvo santykiai, reikalaujantys visiško pasitikėjimo, atvirumo, nieko 
neslėpimo nuo kitų, visų savo jausmų kitam analizės ir paremti ne- 
vertinančiu priėmimu. Per pirmus susitikimus aš įvardiju svarbiau- 
sias taisykles: konfidencialumą, visiško atsivėrimo būtinumą, sapnų 
svarbą, kantrybės poreikį. Kadangi koncentravimasis į čia ir dabar 
pacientams gali atrodyti neįprastas, aš paaiškinu, kam to reikia. Jei 
naujas pacientas kalba apie santykių sunkumus (o taip atsitinka be- 
veik su kiekvienu pacientu), aš galiu pasakyti: 


4 „Aišku, kad viena iš sričių, į kurias turime atkreipti dėme- 
- sį, yra tavo santykiai su kitais: Man sunku žinoti tikslią 
tavo problemiškų santykių priežastį, nes apie kitus asme- 
nis tavo gyvenime žinau tik iš tavo pasakojimų. Kartais 
tavo pasakojimas gali būti nesąmoningai šališkas ir man 
atrodo, kad daugiau naudos tau bus, jei mes sutelksime 
dėmesį į santykius, iš kurių aš gaunu pačią tiksliausią 
informaciją - santykius tarp tavęs ir manęs. Dėl šios prie- 
žasties aš dažnai tavęs prašysiu kalbėti apie tai, kas vyksta 

tarp mudviejų.“ 


Trumpai tariant, aš siūlau apie terapijos mechanizmą kalbėti vi- 
siškai atvirai. 

Čia ir dabar jausmų atskleidimas - 
būkite apdairūs 


ad santykiai su pacientu būtų nuoširdūs, būtina atverti 

pacientui iš tiesioginės dabarties kylančius savo jausmus. 

Tačiau čia ir dabar atsivėrimas neturi būti savitikslis, ne- 
reikia siekti atvirumo tik dėl jo paties. Visi pasisakymai turi išeiti 
vieną testą: ar tas atsivėrimas naudingas pacientui? Šioje knygoje 
aš kaskart pabrėžiu, kad vertingiausias informacijos šaltinis yra 
jūsų jausmai. Jei per valandą jūs jaučiate, kad pacientas yra nu- 
tolęs, gėdijasi, flirtuoja, yra pašaipus, baimingas, įžūlus, vaikiškas 
ar demonstruoja daugybę kitų įmanomų elgesio formų, tai yra ver- 
tingi duomenys ir turite ieškoti būdų, kaip tą informaciją paversti 
naudinga terapijai. Tai matyti iš pavyzdžių, kuriais parodau, jog 
jaučiuosi paciento atstumtas arba artimesnis ir labiau įsitraukęs, 
arba susierzinęs dėl nuolatinių atsiprašinėjimų pajudinus dėžutę 
su nosinėmis. 


Klinikinis pavyzdys. Pacientui buvo būdinga pasakoti apie 
problemiškus jo gyvenimo įvykius, tačiau jis retai papasakodavo 
man, kuo tos istorijos baigėsi. Dažnai jaučiau atstūmimą ir smalsu- 
mą. Aš mąsčiau, kas nutiko, pavyzdžiui, kai jis konfliktavo su savo 
viršininku dėl paaukštinimo? Kokia buvo jo draugo reakcija, kai 
atsisakė paskolinti tai, ko jis prašė? Ar jis įvykdė ketinimą pakviesti 
buvusios draugės kambariokę į pasimatymą? Galbūt iš dalies mano 

smalsumas kilo iš noro sužinoti istorijų pabaigas. Tačiau aš pajutau, 
kad mano reakcijose slypi svarbi informacija apie pacientą. Ar jis 
niekuomet savęs neįsivaizdavo mano vietoje? Ar nepamanė, kad 
man įdomu, kas dedasi jo gyvenime? Galbūt jis jautė, jog nėra man 
svarbus. Galbūt jis matė mane kaip mechanizmą be mano paties 
norų ir troškimų. 

Pagaliau aš išsakiau visus šiuos jausmus (ir spėliojimus), ir mano 
atsivėrimas sukėlė jo atsiskleidimą. Jis pasakė, kad jam būtų geriau, 
jei aš nebūčiau realus žmogus, kad jis pastebėtų mano trūkumus ir 


prarastų pasitikėjimą manimi. 


Klinikinis pavyzdys. Pacientas savo asmeniniuose ir verslo 
sandoriuose patyrė neteisėtumo ir gėdos jausmą. Mūsų terapijos 
valandomis jo neapibrėžta kaltė dažnai pasirodydavo priekaištų 
sau dėl neautentiško elgesio mūsų santykiuose forma. Jis nekentė 
būdo, kuriuo bandė padaryti man įspūdį savo sumanumu ir intelek- 
tu. Pavyzdžiui, jis mėgo kalbas ir, nors anglų kalba buvo jo antroji, 
jis džiaugėsi gerai perpratęs jos niuansus ir prisipažino, kad dažnai 
vartydavo žodyną prieš susitikimus, ieškodamas specialių, mažai ži- 
nomų žodžių, kuriuos galėtų pavartoti kalbantis. Man kėlė nerimą 
tas jo savęs smerkimas. Kažkurią akimirką pajutau jo kaltės ir savik- 
ritikos galią, nes buvau jo bendrininkas: man visuomet buvo labai 
malonu dalyvauti jo žodžių žaidimuose, tad aš pats neabejotinai 
skatinau tokį jo elgesį. Aš pasidalijau tuo ir tuomet išteisinau mus 
abu pareikšdamas: „Ne, aš su tuo nesutinku. Galų gale kurgi nusi- 
kaltimas? Mes gerai dirbame kartu ir kokia yra žala, kad džiaugiamės 
mūsų bendru intelektualiu žaidimu?“ 

Talentingas terapeutas Peter'is Lomas aprašo sąveiką su pacientu, 
susitikimą pradėjusiu, kaip jam įprasta, pasakojimu su beviltiškumu 
balse apie savo vienišumą. 

Terapeutas papasakojo, kad šis pokalbis iš esmės sumažino pra- 
rają tarp jo ir paciento. Pacientas užbaigė valandą sakydamas: „Tai 
sunkus pasaulis.“ Bet jo sakinys buvo pateiktas ne ta prasme, kad 
„vargšas aš, nelaimingas“, o kad „tai sunkus pasaulis tau ir man, ar 

„Ar tu nemanai, kad ir aš taip pat galiu 
būti vienišas? Štai aš sėdžiu čia, šiame 
kambaryje, su tavimi ir tu esi užsisklen- 
dęs nuo manęs. Ar tu nematai, kad aš 
to nenoriu, kad aš noriu geriau tave pa- 
žinti?“ 

„Ne, aš negaliu tuo patikėti. Tau pakan- 
ka savęs. Tu manęs nenori.“ 

„Kas tave verčia manyti, kad man už- 
tenka savęs? Kodėl aš turiu būti kitoks 
nei tu? Man, kaip ir tau, reikia žmonių. 
Ir man reikia, kad tu nustotum laikytis 
atokiai nuo manęs.“ 

„Ką aš tau galėčiau duoti? Aš negaliu įsi- 
vaizduoti. Aš jaučiuosi niekas. Aš nieko 
nepadariau savo gyvenime.“ 

„Bet žmonės vieni kitus mėgsta dėl to, 
kokie jie yra, o ne dėl jų laimėjimų. 
O tu?“ 

„Taip, ir aš taip pat.“ 

„Taigi, kodėl tu netiki, kad žmonėms gali 
patikti už tai, koks tu esi?“ 


ne, tau ir man, ir visiems kitiems, kurie jame gyvena*“. 

Terapeuto asmeninio gyvenimo 
atskleidimas - būkite atsargūs 


tsivėrimas pirmose dviejose srityse, kalbant apie terapijos 

mechanizmą ir atskleidžiant čia ir dabar jausmus, atrodo 

paprastas ir nesudėtingas procesas. Tačiau kalbant apie 
trečiąjį atsivėrimo tipą, terapeuto asmeninio gyvenimo atskleidimą, 
kyla daug diskusijų. 

Manau, esu iš tų terapeutų, kurių asmeninis atsivėrimas yra 
didelis. Tačiau niekuomet nepatyriau, kad būčiau pernelyg daug 
atsiskleidęs. Priešingai, jei pasakydavau ką nors apie save, terapijai 
visuomet tai būdavo naudinga. 

Prieš daugelį metų mirė mano mama ir aš skridau į jos laidotuves 
Vašingtone bei pabūti su seserimi. Tuo metu vedžiau ambulatori- 
nių pacientų grupę ir mano koterapeutas buvo jaunas psichiatrijos 
rezidentas. Nežinodamas kaip pasielgti, jis tiesiog informavo grupę, 
kad manęs nebus dėl mirties mano šeimoje. Grupės susitikimai buvo 
filmuojami tyrimo ir mokymo tikslais, tad susitikimo įrašą galėjau 
peržiūrėti po savaitės, sugrįžęs iš laidotuvių. Tai buvo produktyvus, 
intensyvus susitikimas. 

Ką daryti kitą susitikimą? Kadangi neabejojau, jog mano motinos 
mirties slėpimas būtų žalingas grupės procesui, nutariau būti atviras 
ir dalytis su grupe viskuo, ko ji prašys. Yra tokia taisyklė, kad jei gru- 
pė aktyviai vengia kokios nors problemos, tada jokia kita problema 
negali būti efektyviai sprendžiama. 

Susitikimą pradėjau informuodamas apie savo mamos mirtį ir 
atsakiau į visus klausimus. Kai kurie norėjo sužinoti mirties ir lai- 
dotuvių detales, kiti klausė, kaip aš tai ištvėriau, kiti - apie mano 
santykius su mama ir seserimi. Į visa tai atsakiau visiškai atvirai. Pa- 
vyzdžiui, papasakojau jiems apie mano įtemptus santykius sų mama 
ir kad pasirinkau gyventi Kalifornijoje iš dalies dėl to, kad mane ir 
motiną skirtų trys tūkstančiai mylių. Pasakiau jiems, kad ji buvo 
drakonas daugeliu prasmių, tačiau senstant jos iltys nudilo ir pas- 
kutiniuosius kelerius metus mūsų santykiai tapo daug artimesni, aš 
buvau pareigingas sūnus. Galiausiai grupė paklausė, ar kuo nors ga- 
lėtų man padėti per šį susitikimą. Aš atsakiau, kad nemanau, nes su 
savo mamos mirtimi intensyviai tvarkiausi be perstojo kalbėdamas 
su draugais ir šeima. Galiausiai pasakiau, kad dabar galiu efektyviai 
dirbti grupėje, taigi grupė vėl grįžo prie savo reikalų ir šis susitikimas 
buvo ypač produktyvus. 

Prabėgus metams šio susitikimo vaizdajuostę naudojau mokyda- 
mas apie grupinį procesą. Esu tikras, kad mano atsivėrimas ne tik 
pašalino galimą kliūtį grupės kelyje, bet ir išlaisvino ją. 

Kitas pavyzdys, kurį aprašiau istorijoje „Seven Advanced Lessons 
in the Therapy of Grief“ („Septynios pamokos pažengusiems gedė- 
jimo terapijoje“ knygoje Momma and the Meaning of Life (Mamytė 
ir gyvenimo prasmė)) apie panašų įvykį. Turėjau pacientę gydytoją, 
netekusią artimų žmonių (vyro ir tėvo). Prieš pat susitikimą su ja 
sužinojau apie savo svainio mirtį. Kadangi mano pacientė išgyveno 
krizę, aš, prieš išvykdamas į aerouostą, turėjau laiko, todėl nuspren- 
džiau neperkelti susitikimo su ja. Susitikimo pradžioje papasakojau 
jai viską, kas nutiko, ir pasakiau, kad nepaisant viso to, nusprendžiau 
su ja susitikti. 

Ji tiesiog sprogo iš įsiūčio ir apkaltino mane, jog mėginu suly- 
ginti savo širdgėlą su jos. „Ir leisk tau pasakyti, - pridėjo ji, - jei aš 
galiu pasirodyti operacinėje savo pacientams, tada tu, be abejo, gali 

susitikti su manimi.“ Įvykis buvo labai naudingas terapijai - mano 
atsivėrimas padėjo jai atidengti jos širdgėlos pyktį. O tai atvėrė naują 
vaisingą mūsų terapijos laikotarpį. 

Prieš daugelį metų vienas kolega dirbo su paciente, kurios vaikas 
mirė nuo vėžio. Ilgas terapijos kursas buvo naudingas, tačiau ne vi- 
siškai sėkmingas. Mano kolega, kuris taip pat prieš dvidešimtį metų 
prarado vaiką, pasirinko nesidalyti šia informacija su savo paciente. 
Po daugelio metų pacientė vėl susirado terapeutą ir jie atnaujino 
terapiją. Terapeutas, kurį patį persekiojo jo praradimas, metų metus 
rašė apie savo vaiko mirtį. Šįkart jis nutarė pasidalyti rašiniu su pa- 
ciente. Šis atsivėrimas pasirodė labai vaisingas, tai pagreitino terapi- 
jos darbą. 

Jei pacientai nori sužinoti, ar aš esu vedęs, ar turiu vaikų, ar man 
patiko tam tikras filmas, ar skaitau tam tikrą knygą arba ar jaučiausi 
nepatogiai mums susitikus kur nors viešai, aš visuomet atsakau jiems 
tiesiai. Kodėl gi ne? Kas čia tokio? Kaip galima būti nuoširdžiam su 
kitu žmogumi, jei esame neatviri? 

Dar vieną kartą sugrįžkime prie paciento, kuris kritikavo mane, 
kad pasinaudojau prašmatniu restoranu kaip orientyru atrasti mano 
kabinetą, o nepastebėjau šalia esančios greito maisto užkandinės. Aš 
pasirinkau atsakyti tiesiai: „Gerai, Bobai, tu esi teisus! Užuot pasakęs 
pasukti į dešinę ties „Fresca“, aš galėjau pasakyti pasukti į dešinę, 
pasiekus restoranėlį. O kodėl aš pasirinkau būtent taip? Esu tikras, 
kad tai atsitiko todėl, kad susiejau save su geru restoranu. Jaučiuosi 
nejaukiai, sakydamas „pasukite ties užkandine“. Kokia čia rizika? Aš 
tik pripažįstu tai, ką jis ir taip žinojo. Ir tik tada, kai aš prisipažinau, 
tai nebetrukdė mums vėl užsiimti svarbiais reikalais - tyrinėti jo 
norą Mane sutrikdyti. 

Be abejo, terapeuto atsiskleidimas nustumia į šalį paciento asme- 
ninių klausimų aptarimą. Bet dirbkite abu darbus! Kai kurie terapeu- 
tai mano, jog tinka į klausimus atsakyti: „Aš mielai į tai atsakyčiau, 

bet pirma noriu kiek galima daugiau sužinoti apie tai, kodėl uždavei 
tokį klausimą.“ Kartais aš taip sakau, bet retai kada matau prasmę 
laikytis tokios tvarkos („pirma tu pasakyk, tada aš atsakysiu“). Jei tai 
naujas pacientas, dažnai pasirenku tiesiog atsiverti, o apie patį klau- 
simo uždavimą tik galvoju, kad vėliau būtų galima prie jo sugrįžti. 

Jei pacientas retai jūsų klausia, panaudokite terapijoje klausimo 
faktą ir užtikrinkite jį, kad būtinai prie to sugrįšite. Reikia gerai ap- 
galvoti laiką, kada tai padaryti. Dažnai terapeutas gali palaukti, kol 
baigiasi pokalbis, gal net iki kito susitikimo ir tada sugrįžti: „Man 
atrodo, kad praeitą savaitę nutiko kažkas neįprasta: tu uždavei man 
keletą asmeniškų klausimų. Ar galime grįžti prie to? Kaip tau patiko 
pasikeitimas klausimais? Kas leido tau prisiartinti prie manęs kito- 
kiu būdu? Kaip jautiesi dėl mano atsakymo?“ 

Savo asmeninio gyvenimo 
atskleidimas - būkite apdairūs 


' ienas iš dalykų, kurių labiausiai bijo terapeutai atsiverdami 
asmeniškai - kad tam nebus pabaigos. Jie bijo, kad kartą at- 
vėrus duris, pacientas reikalaus vis daugiau ir daugiau, kol 

galiausiai jie ims kankintis dėl slapčiausių ir nemaloniausių paslap- 
čių atskleidimo. Tai baimė be pagrindo. Mano patyrimas rodo, kad 
didžioji dauguma pacientų priima tai, ką jiems siūlau, nespaudžia 
atsiverti daugiau ar išsakyti tai, ko nenoriu, o tuomet pereina prie 
terapijos reikalų, kaip padarė anksčiau aprašyta grupė, sužinojusi 
apie mano mamos mirtį. 

Tačiau reikia perspėti: nepamirškite, kad nors mes pacientams 
garantuojame konfidencialumą, patys to neturime. Negalime to 
reikalauti iš pacientų. Ateityje jie gali konsultuotis pas kitą terapeutą 
ir turi jaustis nevaržomi, rinkdamiesi apie ką kalbėti. Jei yra dalykų, 
kurių tikrai nenorite paviešinti, nesidalykite jais terapijoje. Daugelis 
terapeutų yra dar atsargesni ir iš viso nesidalija jokiais asmeniniais 
dalykais, kurie ištraukti iš konteksto gali būti neteisingai aiškinami 
ir pridaryti keblumų. 

Tačiau neleiskite tokiems rūpesčiams varžyti jūsų darbo, daryti 
jus pernelyg atsargų ir besisaugantį, nes taip nustosite būti efekty- 
vus. Negalite apsisaugoti nuo to, kad kitam terapeutui pacientai jus 
gali pristatyti iškreiptai. Turėkite tai omenyje, kai išgirsite pacientus 
pasakojant apie piktinantį ankstesnio terapeuto elgesį. Nespręskite 


106 TERAPIJOS DOVANA 


automatiškai, kad ankstesnis terapeutas buvo kvailas ar piktnau- 
džiaujantis. Geriausia yra klausytis, įsijausti ir laukti. Labai dažnai 
pacientai galiausiai pateikia ir terapeuto vieno ar kito veiksmo kon- 
tekstą, kuris leidžia jį pamatyti visai kitaip. 

Kartą vieno paciento žmoną nukreipiau pas kolegą - artimą 
draugą. Tačiau po poros mėnesių pacientas paprašė nusiųsti ją pas 
ką nors kitą, nes mano kolega pasielgė blogai: jis norėjo uostyti pa- 
ciento žmoną ir aptarinėti jos kvapą. Uostyti pacientus? Tai skam- 
bėjo taip keistai, kad susirūpinau dėl savo draugo ir kaip galėdamas 
švelniau pasiteiravau apie įvykį. Jis man papasakojo, kad su paciente 
buvo problemų dėl kvapo. Ji nuolatos naudojo kvepalus, kurie, nors 
ir malonūs, buvo tokie stiprūs ir prasismelkiantys, kad kai kurie kiti 
pacientai skundėsi ir reikalavo juos priimti kitą dieną ar kitame ka- 
binete! 

Kartais būna taip, kad norint išsaugoti terapiją, reikia priimti 
sunkius sprendimus. Kartą kolega man papasakojo apie įvykį, kai 
nuolatinė pacientė į susitikimą atėjo labai nusiminusi dėl to, kad jos 
draugė tvirtino turinti romaną su terapeutu. Kaip turėtų reaguoti te- 
rapeutas? Mano kolega, kuris buvo labai sąžiningas, sukando dantis 
ir pasakė savo pacientei, kad jis iš tikrųjų daugiau nei prieš dvidešim- 
tį metų turėjo savaitgalio „nuotykį“ su šia moterimi ir po to daugiau 
nebuvo jos susitikęs. Jo atsivėrimas turėjo labai didelę įtaką jai ir 
įkvėpė gyvybės tolesnei terapijai. Jie abu pasinėrė į svarbių, anksčiau 
neaptartų problemų tyrinėjimą. Jie kalbėjo apie jos neapykantą ki- 
tiems pacientams, kuriuos ji laikė konkurentais dėl jo dėmesio, apie 
jos įsisenėjusį požiūrį į save kaip nesirenkamą, nemoterišką ir nepa- 
trauklią. 

Kitas pavyzdys: turėjau ypatingą klientą, kuris buvo gėjus, tačiau 
to nerodė. Jis išsakė erzinančią problemą, kuri kilo pirmą terapi- 
jos mėnesį. Vienas iš jo pacientų gėjų matė jį sportuojantį ten, kur 
dažniausiai sportuoja gėjai, ir tiesiai jo paklausė apie seksualinę 

orientaciją. Mano studentas pasijuto labai nepatogiai ir mėgino 
išvengti klausimo, sutelkdamas dėmesį į tai, kodėl toks klausimas 
buvo užduotas. Nenuostabu, kad pacientas atidėjo kitą susitikimą 
ir daugiau nesugrįžo į terapiją. Didelės paslaptys, kurių nutylėti ne- 
galima, yra nepalankios terapijai. Mano pažįstami terapeutai gėjai 
atvirai kalba apie savo seksualinę orientaciją su savo klientais gėjais 
ir pasirengę būti atviri su kitais savo klientais, jei tik tai pasirodys 
svarbu terapijai. 

Terapeuto atvirumas ir universalumas 


sminis terapinis veiksnys grupinėje terapijoje yra universa- 

lumas. Daugelis pacientų terapijos pradžioje jaučiasi unika- 

lūs savo nelaimingumu. Jie mano, kad tik jiems vieniems bū- 
dingos bjaurios, draudžiamos, sadistinės, savanaudiškos ir seksualiai 
iškrypusios mintys bei fantazijos. Kai panašias mintis atskleidžia kiti 
grupės nariai, tai labai nuramina ir leidžia pajusti žmogiškosios pri- 
gimties esmę. 

Individualiojoje terapijoje pacientai atskleidžia daug jausmų, 
kuriuos mes, terapeutai, taip pat esame patyrę, tad nereikia praleisti 
progos tuo pasidalyti. Jei, pavyzdžiui, pacientas jaučiasi kaltas, kad 
lankydamasis pas pagyvenusius tėvus netrukus ima nekantrauti, aš 
galiu pasidalyti tuo, kad pas mamą galėdavau išbūti daugiausia tris 
valandas. Jei pacientas jaučiasi nusivylęs dėl to, kad po dvidešimties 
terapijos valandų nesijaučia geriau, aš nedvejodamas pasakau, jog 
tai tik „lašas jūroje“, paminiu savo paties per keletą terapijos kursų 
išeitus šimtus terapijos valandų. Jei pacientai yra suglumę dėl per- 
keliamų jausmų intensyvumo, aš jiems papasakoju, kaip man būnant 
pacientu vyko panašūs dalykai. 

Pacientai priešinsis jūsų atsivėrimui 


ano ankstesnis pastebėjimas, kad terapeuto atsivėrimas 

nepatenkina pacientų apetito ir skatina juos toliau reika- 

lauti didesnio atvirumo, yra nepakankamas. Labai daž- 
nai nutinka priešingai - pacientai aiškiai parodo, kad nenori kažko 
daugiau sužinoti apie asmeninį terapeuto gyvenimą. 

Tie, kurie nori magijos, paslapties ir autoriteto, nelinkę ieškoti, kas 
slepiasi po terapeuto skraiste. Jiems daug patogiau manyti, kad tai iš- 
mintingas ir viską žinantis asmuo, galintis jiems padėti. Ne vienas pa- 
cientas man priminė Ozo burtininko metaforą, išsakydami savo norą 
tikėti, jog terapeutas žino kelią - aiškų, neabejotiną kelią iš skausmo. 
Jie jokiu būdu nenori pažvelgti už uždangos ir pamatyti ten pasime- 
tusį ir sutrikusį apsimetėlį burtininką. Viena pacientė, kuri svyravo 
tarp dviejų norų - matyti manyje „burtininką“ ir žmogų, Ozo dilemą 
aprašė savo eilėraštyje, pavadintame „Dorothy pasidavimai“: 


Lėktuvas mano žemėn krito Kanzase, 

ir praregėjau - suvokiau tiesas skaudžias, 
kurpaites užčiuopiau, gyvybės tėkmę per smiltis, 
kristalą tuščią... Aš bandžiau. Neoninėj nakty 
ieškodama žaliam stikle brangiųjų akmenų 

ar magų, slypinčių už šiaudadvasių asmenų, 
išvysdavau spalvingą žirgą, lekiantį prošal, 

- ir pasenau, jo šuoliai buvo man per spartūs gal... 

Mane skraidinę šiaurūs viesulai 

plikai nudraskė. Ir dabar klūpėdama sakau: 
palikčiau raganai jos šluotą jau, 
nebeieškočiau, kam priklauso tie balsai, 

tik eičiau amžiais stebuklinguoju keliu, 
kurs veda tolin - bet ne į namus.* 


Pacientai nori, kad terapeutas būtų visažinis, labai patikimas ir 
nepajudinamas. Kai kurios mano pacientės moterys, kurios daug 
kartų susidūrė su nepatikimais vyrais, bijojo mano (ir visų vyrų) silp- 
numo. Kiti bijo, kad aš įsijausiu į paciento vaidmenį. Viena pacientė, 
kurios terapijos kursą nuodugniai aprašiau savo knygoje Momma 
and the Meaning of Life (Mamytė ir gyvenimo prasmė), vengė žiūrėti į 
mane ar paklausti ko nors asmeniško. Ji nesureagavo net tada, kai po 
kelio operacijos į susitikimą atėjau su ramentais. Kai aš tai pasakiau, 
ji paaiškino: 


„Aš nenoriu, kad tavo gyvenimas turėtų istoriją.“ 
„Istoriją? - paklausiau. - Ką tu turi galvoje?“ 

„Aš noriu palikti tave už laiko ribų. Istorija turi pradžią, 
vidurį ir pabaigą - ypač pabaigą.“ 


Ji patyrė keleto jai svarbių gyvenime vyrų mirtis - vyro, brolio, 
tėvo, krikštasūnio - ir mintis apie dar vieną praradimą kėlė siaubą. 
Aš atsakiau, kad negaliu jai padėti, jeigu nėra žmogiško mūsų susi- 
tikimo. Man reikia, kad ji matytų mane kaip realų asmenį ir raginau 
klausti apie mano gyvenimą ir sveikatą. Tą dieną paliekant mano 
kabinetą, ją kankino viena mintis: kitos laidotuvės, kuriose aš daly- 
vausiu, bus Irvo. 


* Vertė Ugnius Mikučionis. 

Venkite apgaulingos pagalbos 


as yra apgaulinga pagalba? Tai terminas, vartotas ankstyvo- 

joje psichoanalizėje. Taip vadintas staigus ir ryškus pacien- 

to būklės pagerėjimas, atsirandantis dėl iliuzinio terapeuto 
galių įsivaizdavimo. 

Keturiasdešimt penkerių metų netekėjusi, vieniša moteris iš mano 
kabineto dažnai išeidavo kupina gerovės jausmo, kuris išlikdavo ke- 
letą dienų po kiekvieno susitikimo. Iš pradžių galėjau tik džiaugtis 
jos būklės palengvėjimu po mėnesius trukusios juodos nevilties. Ir 
tegalėjau priimti jos svaiginančius žodžius apie mane: koks aš įžval- 
gus ir kaip nepaprastai sugebu nuspėti, kas bus. Tačiau greitai dėl 
tokių šamaniškų galių darėsi vis nejaukiau ir nejaukiau. Ji pasakojo, 
kaip per terapiją apsidengia manimi tarsi magišku apsaugančiu ap- 
siaustu, kaip, vos tik išgirdusi telefono atsakiklyje įrašytą mano balsą, 
prisipildo drąsos ir ramybės. 

Kodėl man buvo taip nejauku? Dėl vieno dalyko - aš žinojau, kad 
nepaisydamas, jog pagerėjimas neturi tvirto pagrindo, skatinu jos 
regresiją, ir kai tik aš išnyksiu iš jos gyvenimo, išgaruos ir pagerėji- 
mas. Man taip pat buvo nejauku dėl nerealios ir neautentiškos mūsų 
santykių prigimties. Kuo labiau traukėsi jos simptomai, tuo platesnis 
ir gilesnis darėsi plyšys tarp mūsų. 

Pagaliau pasakiau visa tai jai ir paaiškinau, kad tai, ką ji patiria 
mums bendraujant, yra sukurta jos pačios, t. y. manęs ten nėra. 
Pasakiau jai viską: kad nesu apgaubęs jos pečių tarsi stebuklingas 

apsiaustas, kad nepatyriau kartu su ja tos daugybės džiaugsmų, ku- 
riuos ji patyrė per mūsų susitikimus, kad man patiko būti jai tokiam 
svarbiam, tačiau kartu jaučiausi esąs apgavikas. O kaip su ta magiška 
pagalba, kurią ji iš manęs gavo? Na, tai ji, o ne aš, buvo burtininkė, tai 
ji pati sau ir suteikė tą pagalbą. 

Ji vėliau man pasakė, kad mano kalba buvo stipri, žiauri ir dez- 
orientuojanti. Tačiau iki to laiko ji buvo pakankamai pasikeitusi, 
kad sugebėtų priimti mano žodžius. Taip pat ji suprato, kad mano 
žodžiai reiškė ne atstūmimą, o priešingai, kvietimą kurti artimesnius 
ir sąžiningesnius santykius. 

Galbūt yra atvejų, kai mes turime duoti „magijos, mistikos ir 
autoriteto“ esant didelei krizei ar kai norime palengvinti pacientui 
jo buvimą terapijoje. Tačiau jei jau imamės žiniuonio vaidmens, pa- 
tarčiau, kad tas žaidimas būtų trumpas ir padėtų pacientui greitai 
pereiti į nuoširdesnius terapinius santykius. 

Viena pacientė, kuri terapijos pradžioje mane labai idealizavo, 
vieną naktį sapnavo du sapnus: pirmame priartėjo tornadas, ir aš 
ją bei kitus atvedžiau prie atsarginio išėjimo, kuris galiausiai baigėsi 
plytų siena. Antrame sapne ji ir aš laikėme egzaminą ir nė vienas 
mūsų nežinojo atsakymų. Aš džiaugiausi abiem sapnais, nes jie pa- 
cientei pasakojo apie mano ribas, mano žmogiškumą, apie tai, jog aš 
turiu susigrumti su tomis pačiomis esminėmis gyvenimo problemo- 
mis kaip ir ji. 

Nuvesti pacientus toliau, 
nei esate nuėję patys 


ažnai, kai susitinku pacientą, kovojantį su tais pačiais neuro- 
tiškais dalykais, kurie ir mane persekioja visą gyvenimą, aš 
klausiu savęs, ar galiu nuvesti jį toliau, nei esu nuėjęs pats. 

Šiuo klausimu yra dvi priešingos nuomonės. Senasis, tradicinis 
analitinis požiūris, kuris šiandien mažiau pastebimas, teigia, kad tik 
išėjęs visą analizę terapeutas gali palydėti pacientus į visišką neu- 
rotinių problemų išsprendimą, o „baltos dėmės“ klinicistų viduje, 
esančios dėl neišspręstų neurotinių problemų, riboja jų teikiamos 
pagalbos galimybes. 

Vienas iš Nietzscheės aforizmų išreiškia priešingą nuomonę: 
„Kai kurie gali neišsilaisvinti iš grandinių, tačiau vis dėlto išgelbėti 
savo draugus“. Panašus yra Karen'os Horney požiūris apie savęs 
aktualizavimo paskatas (neabejotinai kilęs iš Nietzsche ės): jei tera- 
peutas pašalina kliūtis, pacientas savaime subręs ir realizuos savo 
potencialą, netgi taps integruotesnis nei terapeutas. Šis požiūris daug 
labiau atitinka mano darbo patirtį. Iš tikrųjų turėjau daug pacientų, 
kurių pasikeitimai ir drąsa keldavo susižavėjimą. 

Literatūroje galima aptikti analogiškų pavyzdžių. Kai kurie iš 
žymiausių gyvenimo filosofų (filosofai, nagrinėjantys egzistencijos 
problemas) buvo savotiškai kenčiančios asmenybės. Prisiminkime 
Nietzsche'ę ir Schopenhauer'į (ypač vienišos, kenčiančios sielos), 
Sartre'ą (vartojo alkoholį ir narkotikus, asmenybių santykiuose buvo 

nejautrus ir išnaudotojiškas) ir Heidegger'į (kuris taip įžvalgiai rašė 
apie autentiškumą, tačiau palaikė nacių judėjimą ir išdavė kolegas, 
kartu ir savo mokytoją Husserl'į). 

Tą patį galima būtų pasakyti ir apie daugelį ankstesniųjų psicho- 
logų, kurių įnašas buvo svarbus ir vertingas visiems: Jung'as, tikrai 
negalintis būti asmenybių bendravimo pavyzdžiu, seksualiai išnau- 
dojo klientus, taip kaip ir daugelis artimų Freud'ui žmonių, pavyz- 
džiui, Ernest'as Jones'as, Otto Rank'as ir Sandor'as Ferenczi's. Taip 
pat prisiminkime didelius pagrindinių psichoanalitinių mokyklų 
nesutarimus. Jų atstovai, nepaisant pagalbos kitiems, kompetencijos, 
kartu rodė tokį nebrandumą, abipusį kandumą ir nepagarbą, kad vis 
išsiskirdavo, atsirasdavo naujų (dažniausiai konfliktuojančių) mo- 
kyklų, labiau nutoldavusių nuo savo ištakų. 

Kai pagalbą suteikia pacientas 


jesės Emergency (Kritiška padėtis) ištraukoje psichoanalitikas 

Helmut'as Kaiser'is pasakoja istoriją apie vieną žmoną, kuri 

kreipiasi į terapeutą ir prašo padėti jos vyrui psichiatrui, iš- 
gyvenančiam gilią depresiją ir galinčiam nusižudyti. Terapeutas su 
malonumu sutinka padėti ir prašo, kad vyras paskambintų susitarti 
dėl susitikimo. Moteris atsako, kad čia ir yra problema: jos vyras nei- 
gia savo depresiją ir atmeta visus siūlymus padėti. Terapeutas su- 
trikęs. Jis sako moteriai, kad negali įsivaizduoti, kaip jis galėtų padėti 
nenorinčiam pas jį konsultuotis žmogui. 

Moteris atsako turinti planą. Ji paragina psichiatrą konsultuotis 
pas jos vyrą apsimetant pacientu ir, jiems susitikinėjant, palaipsniui“ 
surasti būdą jam padėti. 

Šis ir kiti apsakymai, taip pat ir mano klinikinė patirtis padarė įta- 
ką mano knygai When Nietzsche Wept (Kai Nietzsche'ė verkė), kurioje 
Friedrich'as Nietzsche'ė ir Joseph'as Breuer'is vienu metu (ir slapčia) 
vienas kitam buvo ir terapeutas, ir pacientas. 

Manau, tai įprastas dalykas, kad terapeutams padeda jų pacientai. 
Jung'as dažnai kalbėjo apie padidėjusį pažeisto terapeuto efektyvumą. 
Jis netgi tvirtino, kad terapija geriausiai veikia, kai pacientas atsineša 
tinkamą tepalą terapeuto žaizdai, ir jei tokiu atveju nesikeičia terapeu- 
tas, tai nesikeičia ir pacientas. Galbūt pažeisti terapeutai yra efektyvūs 
todėl, kad jie gali būti empatiškesni paciento žaizdoms; galbūt taip yra 
dėl to, kad jie giliau ir asmeniškiau dalyvauja suteikiant pagalbą. 

Aš žinau, kad daugybę kartų terapijos susitikimą esu pradėjęs 
būdamas susirūpinęs, o baigdavau jausdamasis kur kas geriau, nors 
atvirai ir nekalbėdamas apie savo vidinę būseną. Manau, pagalba 
man ateina daugeliu pavidalų. Kartais tai mano darbo efektyvumo 
rezultatas, jaučiuosi geriau ir naudodamas savo pagalbos kitam ge- 
bėjimus bei kompetenciją. Kartais tai užtikrina nuoširdus kontaktas 
su kitu žmogumi. Artima sąveika visuomet naudinga. 

Ypač dažnai šį fenomeną atrasdavau grupinės terapijos praktiko- 
je. Daug kartų pradėdavau terapinės grupės susitikimą, jausdamasis 
neramiai dėl kokio nors asmeninio dalyko, ir baigdavau jausdamasis 
kur kas geriau. Geros terapinės grupės aplinka yra gydanti ir, vos 
į ją įžengus, nutinka geri dalykai. Scott'as Rutan'as, žymus grupių 
terapeutas, terapinę grupę kartą palygino su tiltu, nutiestu per mūšį. 
Nors tiesiant tiltą gali būti patirta tam tikrų nuostolių (t. y. iš grupės 
pasitraukia nariai), tiltas, kartą nutiestas, daugybę žmonių gali nu- 
vesti į geresnę vietą. 

Atvejai, kai terapeutas slapčia gauna ką nors gera iš terapi- 
jos, - tai šalutiniai jo darbo produktai. Kartais terapeuto darbas yra 
akivaizdesnis ir atviresnis. Nors pacientas čia yra ne tam, kad gydytų 
terapeutą, tačiau kartais gali nutikti taip, jog terapeutą slegia toks liū- 
desys, kurį sunku nuslėpti. Vienas iš sunkiausių dalykų yra netektis 
ir dauguma pacientų stengiasi palaikyti patyrusio netektį terapeuto 
dvasią. Taip buvo ir anksčiau aprašytame pavyzdyje apie grupės 
reakciją į mano mamos mirtį. Aš prisimenu kiekvieną to meto pa- 
cientą, žmoniškai reagavusį į mane - ir ne tik tam, kad padėtų man 
nusiteikti efektyviau dalyvauti jų terapijoje. 

Po mano knygos Loves Executioner (Meilės budelis) publikaci- 
jos pasirodė keletas jos apžvalgų. The New York Times Book Review 
leidinys atspausdino kritišką apžvalgą, o savaite vėliau dienraštyje 
New York Times pasirodė labai teigiama apžvalga. Keletas mano pa- 
cientų paliko man žinutes arba kitą susitikimą pradėjo klausdami, ar 

mačiau teigiamą apžvalgą, ir reikšdami užuojautą dėl neigiamo atsi- 
liepimo. Vieną kartą pacientas, perskaitęs ypač žemo lygio laikraščio 
apžvalgą, pasakė man, kad kitą dieną šį laikraštį panaudos Žuviai 
suvynioti. 

Harry'is Stack'as Sullivan'as, įtakingas Amerikos psichiatrijos 
teoretikas, psichoterapiją aprašė kaip dviejų žmonių, vienas kurių 
yra nerimastingesnis nei kitas, diskusiją apie asmenines problemas. 
Ir jeigu terapeutas yra nerimastingesnis nei pacientas, jis tampa pa- 
cientu, o pacientas tampa terapeutu. Taip pat paciento savęs verti- 
nimas gerokai padidėja, kai jis padeda terapeutui. Aš turėjau keletą 
progų pagelbėti svarbiems mano gyvenime žmonėms. Kartą turėjau 
galimybę paguosti vieną kupiną nevilties vadovą ir tuomet buvau 
pakviestas gydyti jo sūnaus. Kitu atveju teko padėti pagyvenusiam 
buvusiam terapeutui, buvau su juo ilgos ligos metu ir taip pat šalia jo 
mirties akimirką. Nors ši patirtis ir atskleidė man vyresniųjų silpny- 
bes, tai praturtino bei sustiprino mane. 

Padrąsinkite paciento atsiskleidimą 


tsiskleidimas psichoterapijoje yra absoliučiai būtinas. Ne- 

atskleidęs savęs, nė vienas pacientas negauna naudos. Tai 

vienas iš tų savaime vykstančių procesų, kuriuos pastebi- 
me tik tuomet, kai jų nėra. Daugybė dalykų, kuriuos atliekame tera- 
pijoje, - saugios aplinkos ir pasitikėjimo kūrimas, fantazijų ir sapnų 
tyrinėjimas - skatina atsiskleidimą. 

Kai pacientas rizikuoja ir atskleidžia kažką nauja, apie ką ypač 
sunku kalbėti, t. y. kas potencialiai gali kelti nepatogumų, būti gė- 
dinga ar rodyti jo kaltumą, tuomet aš sutelkiu dėmesį tiek į komen- 
tavimo procesą, tiek į turinį. (Nepamirškite, kad procesas nurodo 
santykių tarp žmonių pobūdį.) Kitaip tariant, kokiu nors momentu, 
dažniausiai po to, kai aptariame turinį, aš būtinai atkreipiu dėmesį 
į paciento atsiskleidimą. Jį priimu su švelniu rūpesčiu ir kalbu apie 
jausmus, kuriuos sukėlė paciento noras pasitikėti manimi. Tuomet 
atkreipiu dėmesį į jo sprendimą pasidalyti savo asmeniniais dalykais 
su manimi būtent šiuo momentu. 

Galbūt aiškiau būtų panagrinėjus konstrukciją „vertikalus 
atsiskleidimas/horizontalus atsiskleidimas“. Vertikalus atsiskleidimas 
reiškia giluminę atsiskleidimo turinio analizę. Jei, sakysime, pa- 
cientas pasakoja apie seksualinį susijaudinimą, kylantį persirengiant 
kitos lyties drabužiais, tada terapeutas gali paskatinti vertikalų atsi- 
vėrimą klausdamas apie tai, kaip atsirado ir vystėsi noras persiren- 
ginėti, arba domėdamasis tam tikromis patyrimo detalėmis ir aplin- 

kybėmis, tai yra, ką pacientas dėvi, kokias fantazijas kuria, ar jis būna 
vienas, ar ne, ir taip toliau. 

Horizontalus atsiskleidimas yra kalbėjimas apie patį atsiskleidimo 
veiksmą. Norėdami palengvinti horizontalų atsiskleidimą, mes už- 
duodame tokius klausimus: „Dėl ko šiandien galėjome apie tai kal- 
bėti? Ar sunku tau buvo? Ar norėdavai apie tai kalbėti ankstesniuose 
susitikimuose? Kas tave sulaikydavo? Čia esame tik tu ir aš, tad tau 
tikriausiai svarbi mano reakcija (pacientai paprastai sutinka su šia 
akivaizdžia tiesa)? Kokios mano reakcijos tikėjaisi? Kokią mano 
reakciją pamatei? Ar dėl mano reakcijos turėtum klausimų, kuriuos 
norėtum užduoti?“ 

Grupinėje terapijoje grupės nariai akivaizdžiai skiriasi, todėl at- 
siskleidimo procesas yra ypač svarbus. Grupės nariai vertina vieni 
kitus pagal atvirumo laipsnį. Galiausiai grupėse pradedama ne- 
kantrauti dėl besislapstančių dalyvių, kurių nenoras atsiverti tampa 
svarbiausiu grupės klausimu. 

Dažnai grupės nariai nepakančiai reaguoja į vengimą atsiskleisti. 
Jie sako: „Dabar tu papasakok mums apie romaną, kurį turi pasku- 
tiniuosius trejus metus. Paskutiniuosius šešis mėnesius tu mus visus 
įtraukei į beprasmę vaiduoklių medžioklę. Pažiūrėk, kiek laiko mes 
iššvaistėme - visi tie susitikimai, per kuriuos manėme, jog tavo san- 
tuoka yra vien tik dėl to, kad žmona yra šalta ir nesidomi tavimi.“ 
Čia reikalingas aktyvus terapeuto įsikišimas, nes pacientai neturi 
būti baudžiami už atsiskleidimą, nesvarbu, kiek ilgai jį atidėliojo. Tas 
pats ir individualiosios terapijos atveju. Jei tik pajusite, jog sakote: 
„Po galais, kiek veltui praleistų valandų, kodėl gi tu man anksčiau to 
nepasakei?“ - tai pats laikas prikąsti liežuvį ir atkreipti dėmesį į tai, 
kad pacientas pagaliau pajuto pakankamą pasitikėjimą, kad galėtų 
apie tai kalbėti. 

Atgalinis ryšys psichoterapijoje 


ohari langas, naudojamas mokant grupių vadovus ir narius 
atsiskleidimo ir atgalinio ryšio, yra naudingas ir individualio- 
joje terapijoje. Keistas pavadinimas yra dviejų asmenų - Joe 
Luft'o ir Harry'o Ingram'o, kurie pirmieji aprašė šį langą, vardų 
(Joe + Harry) jungtis. Yra keturi kvadratai: viešasis, aklasis, slaptasis, 


pasąmoningasis. 


E Žinoma Sau Nežinoma Sau 


Žinoma kitiems 1. Viešasis 2. Aklasis 


Nežinoma kitiems 3. Slaptasis 4. Pasąmoningasis 


1 kvadratas (žinoma sau ir kitiems) yra viešasis Aš. 
2 kvadratas (nežinoma sau, bet žinoma kitiems) yra aklasis Aš. 
3 kvadratas (žinoma sau, bet nežinoma kitiems) yra slaptasis Aš. 


4 kvadratas (nežinoma sau ir kitiems) yra pasąmoningasis Aš. 


Kvadratai skiriasi pagal dydį priklausomai nuo asmenybės: kai 
kurie laukeliai kai kuriems individams yra dideli, kitiems sumažėję. 
Terapijoje mes stengiamės pakeisti jų dydžius. Viešajam laukeliui 
bandome padėti išaugti kitų trijų sąskaita, o slaptajam Aš susitrauk- 

ti. Tai vyksta, kai pacientai atsiskleidžia, pasidalija savimi - pirmiau- 
sia su terapeutu, paskui atsargiai su kitais artimesniais gyvenime 
žmonėmis. Ir, žinoma, mažinamas pasąmoningojo Aš dydis, pa- 
cientams padedama tyrinėti ir susipažinti su gilesniais jų savasties 
sluoksniais. 

Tačiau tiek grupinėje, tiek individualiojoje terapijoje labiausiai 
taikomasi į 2 laukelį, akląjį Aš. Terapijos tikslas yra padidinti tik- 
rovės suvokimą ir padėti individams pamatyti save taip, kaip juos 
mato kiti. Būtent dėl atgalinio ryšio aklasis Aš tampa pastebimai 
mažesnis. 

Grupinėje terapijoje atgalinį ryšį dalyviai dažniausiai suteikia 
vieni kitiems. Grupės susitikimuose dalyviai daug bendrauja ir taip 
sukaupia informacijos apie vienas kito asmenybių bendravimo stilių. 
Jei grupei yra tinkamai vadovaujama, dalyviai gauna daug atgalinio 
ryšio apie tai, kaip juos suvokia kiti grupės nariai. Atgalinis ryšys 
yra subtilus dalykas ir grupės nariai greitai išmoksta, kad daugiausia 
naudos jis duoda, jei: 


1. Kyla iš čia ir dabar pastebėjimų; 

2. Eina kaip įmanoma greičiau po įvykio; 

3. Koncentruojasi į konkrečius klausytojo pastebėjimus ir jaus- 
mus, ir tai nėra spėliojimai ar interpretacijos apie kalbėtojo 
motyvaciją; 

4. Gautą atgalinį ryšį gavėjas pasitikrina su grupės dalyviais. 


Individualiojoje terapijoje, kur veikia tik dviejų asmenų sistema, 
atgalinis ryšys yra ne toks įvairiaspalvis ir platus, tačiau nepaisant to, 
jis yra instrumentinė terapijos proceso dalis. Būtent atgalinis ryšys 
padeda pacientams pastebėti savo pačių elgesį ir išmokti vertinti to 


elgesio įtaką kitų jausmams. 

Atgalinį ryšį suteikite 
efektyviai ir švelniai 


ei jums čia ir dabar susidaro aiškus įspūdis, kuris atrodo susijęs 
su esminėmis paciento problemomis, turite rasti būdų, kaip šiuos 
savo pastebėjimus perduoti pacientui jam priimtinu būdu. 

Štai žingsniai, kuriuos manau esant naudingus terapijos proceso 
pradžioje. Pirmiausia pacientą darau savo pagalbininku ir prašau jo 
leidimo pasidalyti savo čia ir dabar pastebėjimais. Tada parodau, kad 
tie pastebėjimai atitinka priežastis, dėl kurių jis atėjo į terapiją. Pa- 
vyzdžiui, viename pirmųjų susitikimų galiu pasakyti: 


„Galbūt aš galiu padėti tau suprasti, kas nesiseka tau 
bendraujant su aplinkiniais, naudodamasis mūsų santy- 
kių analize. Nors mūsų santykiai nėra draugystė, tačiau 
jie turi daug panašumų, ypač tai, jog mūsų pokalbiai 
yra asmeniški. Jei aš pastebėsiu ką nors, kas galėtų duoti 
daugiau šviesos tavo santykiams su kitais, norėčiau tai iš- 
sakyti. Gerai?“ 


Pacientui sunku atmesti tokį pasiūlymą ir jei mums pavyksta su- 
sitarti, duodamas atgalinį ryšį jaučiuosi drąsesnis. Jei dėl atgalinio 


ryšio iškyla keblumų, aš primenu apie mūsų susitarimą. 


Štai, pavyzdžiui, trys pacientai: 

Tedas, kuris mėnesių mėnesius kalba tyliu balsu ir vengia su- 
sitikti žvilgsniais. 

Bobas - produktyvus, įtakingas vykdantysis direktorius, kuris 
ateina su surašyta darbotvarke į kiekvieną susitikimą, per 
kurį viską užsirašinėja ir vis prašo mane pakartoti, kad tik 
nepraleistų nė žodžio. 

Semas, kuris kalba padrikai ir nuolat pasakoja ilgas, mažai su- 
sijusias beprasmes istorijas. 


Kiekvienas iš šių trijų pacientų turėjo didelių sunkumų užmegz- 
damos artimus santykius ir kiekvienu atveju jų čia ir dabar elgesys 
buvo akivaizdžiai susijęs su jų santykių problemomis. Kiekvienu 
atveju mano užduotis buvo surasti tinkamą būdą išsakyti savo įspū- 
džius. 


„Tedai, akivaizdu, kad tu visuomet vengi mano žvilgsnio. 
Aš, žinoma, nežinau, kodėl tu žiūri į šalį, bet aš žinau, 
kad tai skatina mane kalbėti su tavimi labai švelniai, tarsi 
tu būtum silpnas, ir tas tavo silbnumo jausmas skatina 
atsargiai pasverti viską, ką tau sakau. Manau, kad toks 
atsargumas neleidžia man būti spontaniškam ir jaustis 
artimam tau. Ar mano žodžiai tave stebina? Galbūt tu 
jau anksčiau tai girdėjai?“ 


„Bobai, leisk man atskleisti keletą savo jausmų. Tavo už- 
rašai ir darbotvarkės, kurias atsineši į susitikimus, man 
rodo, kaip tu stengiesi, kad šis laikas būtų naudingas. Aš 
vertinu tavo pasiaukojimą ir pasiruošimą, bet kartu visi 
šie veiksmai turi neabejotiną įtaką man. Mums susitikus 
aš jaučiu labiau verslo nei asmeninę atmosferą ir dažnai 
jaučiuosi taip nuodugniai apžiūrimas, kad nebegaliu būti 

spontaniškas. Aš pastebėjau, kad su tavimi esu atsargesnis 
nei norėčiau. Ar gali būti taip, kad tu ir kitus priverti pa- 
našiai jaustis?“ 


„Senai, leisk man tave pertraukti. Tu pasakoji ilgą istoriją 
ir aš pradedu pasimesti, nes nematau šio pasakojimo ryšio 
su mūsų darbu. Daugybė tavo istorijų yra labai įdomios. 
Tu esi labai geras istorijų pasakotojas ir tavo pasakojimai 
mane įtraukia, bet kartu jie yra lyg barjeras tarp mūsų. 
Istorijos tolina mane nuo tavęs ir trukdo artimesniam 
mūsų ryšiui. Ar kas nors anksčiau yra tau ką nors pa- 
našaus sakęs?“ 


Atidžiai pažiūrėkite, kaip parenkami žodžiai. Kiekvienu atveju 
aš kalbu apie stebimą elgesį ir kaip šis elgesys verčia mane jaustis. 
Stengiuosi išvengti spėliojimų apie tai, ką pacientas stengiasi daryti, 
tai yra nesakau, jog, nusukdamas žvilgsnį, pacientas manęs vengia, 
kad mėgina kontroliuoti mane savo dienotvarkėmis ar pralinksmin- 
ti ilgomis istorijomis. Jei susikoncentruoju į savo jausmus, sukeliu 
mažiau gynybiškumo. Galų gale juk tai yra mano jausmai ir jiems 
negalima prieštarauti. Taip pat kiekvienu atveju pasakau, kad noriu 
būti artimesnis pacientams ir geriau juos pažinti, kad tas elgesys, apie 
kurį kalbu, nutolina mane, taigi taip pat gali nutolinti ir kitus. 

Gerinkite atgalinio ryšio priėmimą, 
naudodami „dalis“ 


ar keletas pasiūlymų dėl atgalinio ryšio. Venkite kalbėti 

apibendrintai, geriau tegu atgalinis ryšys būna koncent- 

ruotas ir tikslus. Jei pacientai klausia, ar juos mėgstate, ne- 
apsiribokite trumpu patvirtinančiu atsakymu. Daug naudingiau yra 
performuluoti užduotus klausimus ir aptarti tas paciento savybes, 
kurios jus pritraukia, ir tas, kurios atstumia. 

Gynybiškumą mažina „dalių“ technika. Pagalvokite, pavyzdžiui, 
apie pacientą, kuris beveik visada vėluoja apmokėti savo sąskaitą. 
Aptariant tai, jis būna labai susinervinęs ir nevykusiai atsiprašinėja. 
Man pravertė tokios formuluotės: 


„Deivai, aš suprantu, jog gali būti tikrų priežasčių, dėl 
kurių tu laiku neapmoki sąskaitos. Aš matau, kad te- 
rapijoje tu dirbi sunkiai, kad vertini mane ir manai, jog 
mūsų darbas yra vertingas. Bet man atrodo, kad maža 
besipriešinanti tavo dalis jaučia man stiprius jausmus dėl 
mokėjimo. Aš norėčiau pasikalbėti su ta dalimi.“ 


„Dalių“ naudojimas daugelyje terapijos fazių padeda sumažinti 
neigimą ir pasipriešinimą, tai taip pat yra malonus ir švelnus bū- 
das patyrinėti ambivalentiškumą. Taip pat pacientams, kurie negali 
toleruoti ambivalentiškumo ir yra linkę matyti gyvenimą baltomis 

ir juodomis spalvomis, tai yra efektyvus būdas susipažinti su pilkų 
atspalvių pasauliu. 

Pavyzdžiui, vienas iš mano pacientų gėjų visai nesirūpino dėl 
nesaugaus sekso ir aiškino tai naudodamas daugybę racionalizaci- 
jų. Aš pasakiau: „Džonai, suprantu, kad tu tiki, jog šioje situacijoje 
tavo šansas užsikrėsti AIDS yra tik vienas iš pusantro tūkstančio. Bet 
taip pat žinau, kad čia yra ir kažkokia tavo nerūpestingumo ar ne- 
atsakingumo dalis. Aš noriu susitikti ir pasikalbėti su ta dalimi - ta 
tūkstantis penkišimtąja tavo dalimi.“ 

Arba prislėgtam ar suicidiniam pacientui: „Suprantu, kad tu esi 
labai nusiminęs, kad kartais jautiesi tarsi pasiduotum, kad dabar 
jautiesi išsekintas gyvenimo. Bet nepaisant to, šiandien tu esi čia. 
Kažkuri tavo dalis atvedė likusį tave į mano kabinetą. Dabar aš noriu 
pakalbėti su ta tavo dalimi - ta dalimi, kuri nori gyventi.“ 

Atgalinis ryšys: kalkite, 
kai geležis šalta 


auja pacientė Boni įeina į mano kabinetą. Jai keturiasde- 

šimt metų, ji patraukli ir turi angelišką švytintį veidą. Nors 

Boni yra populiari ir turi daug draugų, ji pasakoja man, 
kad visuomet yra paliekama. Vyrai yra laimingi atsigulti su ja į lovą, 
tačiau visuomet per keletą savaičių pasitraukia iš jos gyvenimo. „Ko- 
dėl? - klausia ji. - Kodėl niekas nepriima manęs rimtai?“ 

Mano kabinete ji visuomet yra kunkuliuojanti ir entuziastinga, 
ji primena man gyvybingą kelionių vadovą arba nuostabų uodegą 
vizginantį šuniuką. Ji panaši į jauną vaiką - švarų, mėgstantį links- 
mybes, nesudėtingą, tačiau beveik netikrovišką ir neįdomų. Nesunku 
suprasti, kodėl kitiems nelengva ją priimti rimtai. 

Esu tikras, kad mano pastebėjimai yra svarbūs ir reikėtų juos pa- 
naudoti terapijoje. Tačiau kaip? Kaip tai padaryti, neįskaudinant jos, 
nesukeliant jos užsidarymo ir gynybiškumo? Vienas principas, kuris 
ir vėl pasirodė naudingas, yra kalti geležį, kai ji šalta, tai yra atgalinį 
ryšį apie šį elgesį duoti tuomet, kai ji elgsis kitaip. 

Pavyzdžiui, vieną dieną mano kabinete ji labai verkė ir kalbėjo 
apie dalyvavimą jaunesnės sesers vestuvėse. Gyvenimas paliko ją 
nuošalyje: visos jos draugės ištekėjo, o ji nedarė nieko, tik ėjo senyn. 
Po to ji greitai nusiramino, nusišypsojo plačia šypsena ir atsiprašė 
už „buvimą vaiku“ ir kad leido sau taip apsiverkti mano kabinete. 
Aš pasinaudojau proga pasakyti, kad atsiprašymai buvo nebūtini 

ir labai svarbu, kad sunkiu metu ji pasidalijo su manimi savo iš- 
gyvenimais. 


„Aš jaučiuosi šiandien tau daug artimesnis. Tu atrodai 
daug tikroviškesnė. Tai tarsi tik dabar aš tikrai tave pa- 
žįstu - geriau nei kada nors iki šiol.“ 

Tyla. 

„Ką tu manai, Boni?“ 

„Negi aš turiu apsiverkti, kad pajustum, jog mane pažįsti?“ 
„Dabar žinau, ką tu apie tai manai. Leisk man paaiškinti. 
Daug kartų tu ateidavai į mano kabinetą švytinti ir links- 
ma, tačiau aš kažkodėl jaučiausi toli nuo tikrosios tavęs. 
Tais momentais tu tarsi kunkuliuoji ir tai mane žavi, bet 
kartu tai veikia ir kaip mus skiriantis barjeras. Šiandien 
yra kitaip. Šiandien aš jaučiu tikrą ryšį su tavimi - ir aš 
įtariu, kad būtent tokio bendravimo tu norėtum. Pasakyk, 
ar mano reakcija yra keista? Ar pažįstama? Ar kas nors 
tau tai yra sakęs? Ar tai, ką aš sakau, gali būti susiję su tuo, 
kas su tavimi vyksta bendraujant su kitais?“ 


Kita technika susijusi su amžiaus tarpsniais. Kartais matau, kad 
pacientas yra tam tikro amžiaus tarpsnio ir bandau rasti priimtiną 
būdą pasidalyti tuo. Paprastai pasakau tai tuomet, kai pastebiu. Kai 
kuriems pacientams tai yra svarbu, jie gali stebėti save ir kalbėti apie 
tai, kokio amžiaus jie jaučiasi per tam tikrą susitikimą. 

Pokalbis apie mirtį 


irties baimė visuomet prasiskverbia į paviršių. Ji per- 

sekioja mus visą gyvenimą ir mes susikuriame gynybas 

(daugelis jų pagrįstos neigimu), kad susidorotume su 
mirties suvokimu. Tačiau mes negalime jos užmiršti. Ji yra mūsų 
fantazijose ir sapnuose. Ji laisvai prasiveržia kiekviename košma- 
re. Kai buvome vaikai, mums rūpėjo mirtis, ir vienas svarbiausių 
brendimo uždavinių buvo susitvarkyti su išnykimo baime. 

Mirtis yra kiekvieno terapijos kurso viešnia. Jei nepaisome jos bu- 
vimo, tai reiškia, jog mirtis yra toks baisus dalykas, apie kurį pernelyg 
siaubinga kalbėti. Vis dėlto dauguma terapeutų vengia tiesioginio 
pokalbio apie mirtį. Kodėl? Kai kurie terapeutai to vengia, nes ne- 
žino, ką su ja daryti. Jie klausia: „Kokia prasmė? Geriau sugrįžkime 
prie neurotinių procesų, čia mes galime kažką padaryti.“ Kiti tera- 
peutai abejoja, ar mirties klausimas yra susijęs su terapijos procesu ir 
vadovaujasi didžiojo Adolph'o Meyer'io patarimu, kad nereikia ka- 
syti ten, kur neniežti. Dar kiti vengia temos, kuri kelia didelį nerimą 
ir taip jau nerimastingam pacientui (taip pat ir terapeutui). 

Tačiau yra keletas svarių priežasčių, dėl kurių terapijos procese 
turėtume kalbėti apie mirtį. Pirmiausia nepamirškite, jog terapija yra 
išsamus ir visapusiškas gyvenimo eigos ir prasmės tyrinėjimas; jeigu 
pripažinsime, kad mirtis mūsų egzistencijoje užima centrinę vietą, 
jeigu pripažinsime, kad gyvenimas ir mirtis vienas nuo kito pri- 
klauso, tai kaip galima ją ignoruoti? Nuo rašytinės minties pradžios 

žmonės suvokė, kad viskas išnyksta, kad mes bijome išnykti ir kad 
nepaisant baimės ir išnykimo turime surasti būdą gyventi. Psicho- 
terapeutai negali sau leisti ignoruoti daugybės didžiųjų mąstytojų, 
kurie padarė išvadą, kad mokytis gerai gyventi reiškia mokytis gerai 


numirti. 

Mirtis ir gyvenimo sustiprinimas 


okant psichiatrinių ligoninių darbuotojus, kurie prižiūri 
mirštančiuosius, dažnai patariama perskaityti Tolstojaus 
apysaką „Ivano Iljičiaus mirtis“. Ivanas Iljičius, bjaurus 
biurokratas, merdi agonijoje. Netikėtai savo gyvenimo pabaigoje jį 
ištinka pribloškianti įžvalga: jis suvokia, kad taip blogai miršta todėl, 
kad taip blogai gyveno. Dėl šios įžvalgos įvyksta dideli asmenybės 
pokyčiai ir paskutinės Ivano Iljičiaus gyvenimo dienos yra užpil- 
dytos susitaikymo ir prasmės, ko anksčiau jam nepavyko pasiekti. 
Panašią idėją galime aptikti ir daugelyje kitų literatūros kūrinių. Pa- 
vyzdžiui, romane „Karas ir taika“ pagrindinis veikėjas Pjeras visiškai 
pasikeičia po to, kai paskutinę akimirką sustabdomas šaulių būrys, 
turėjęs įvykdyti mirties nuosprendį. Skrudžas knygoje Christmas 
Carol* ne dėl kalėdinės nuotaikos tampa nauju žmogumi; jo pasikei- 
timas įvyksta tuomet, kai ateities dvasia leidžia jam būti savo mirties 
liudininku ir matyti, kaip aplinkiniai kivirčijasi dėl jo turto. Idėja 
visuose šiuose kūriniuose yra paprasta ir prasminga: nors mirtis fi- 
ziškai mus sunaikina, pati mirties idėja gali mus išgelbėti. 
Dirbdamas su nepagydomais ligoniais, mačiau daugybę pacientų, 
kurie susidūrę su mirtimi išgyveno žymius ir teigiamus asmenybės 
pokyčius. Jie pajuto tapę išmintingesni, pasikeitė jų vertybių priori- 
tetai, smulkmenos tapo nebereikšmingos. Tarsi vėžys būtų išgydęs 


* C. Dickens'as Kalėdų giesmė (vert. past.). 

neurozę - atrodė, jog išsisklaidė visos fobijos ir asmenybių santykių 
sunkumai. 

Aš visuomet priimdavau studentus, kurie stebėdavo mano veda- 
mas vėžiu sergančių pacientų grupes. Paprastai mokymo institucijos 
grupių nariai leidžia studentams stebėti grupės procesą, tačiau daro 
tai nenoromis ir dažnai ilgai yra jaučiamas tam tikras pasiprie- 
šinimas. Bet tik ne nepagydomų, vėžiu sergančių pacientų grupės! 
Priešingai, jie džiaugiasi galimybe pasidalyti tuo, ką išmoko. Girdė- 
jau, kaip sielojasi daugelis pacientų: „Kaip gaila, kad mes turėjome 
laukti iki dabar, kai mūsų kūnai suardyti vėžio, kad išmoktume, kaip 
gyventi.“ 0 i 

Heidegger'is kalbėjo apie du egzistencijos būdus: kasdienį ir 
ontologinį. Kasdienėje būtyje mus apima ir išblaško daiktinė aplin- 
ka - esame pripildyti nuostabos kaip daiktai yra pasaulyje. Ontolo- 
ginėje būtyje esame susikoncentravę į pačią būtį, tai yra esame pri- 
pildyti nuostabos, kad daiktai yra pasaulyje. Kai esame ontologinėje 
būtyje - už kasdienių rūpesčių ribos, esame tam tikro pasiruošimo 
asmeniniam pasikeitimui būsenos. 

Tačiau kaip mes pereiname iš kasdienės būties į ontologinę? 
Filosofai dažnai kalba apie „ribinius potyrius“ - tai netikėti įvykiai, 
kurie mus išmeta iš „kasdieniškumo“ ir dėmesį prikausto prie pačios 
„būties“. Pats stipriausias ribinis patyrimas yra susidūrimas su savo 
paties mirtimi. O ką galima pasakyti apie ribinius potyrius kasdienė- 
je klinikinėje praktikoje? Kaip terapeutas gali sukelti tik ontologinėje 
būtyje prieinamus pokyčius, jei pacientai tiesiogiai nesusiduria su 
neišvengiama mirtimi? 

Kiekvienoje psichoterapijoje yra gausu potyrių, kurie nors ir nėra 
labai dramatiški, vis dėlto gali efektyviai pakeisti paciento požiūrį. 
Artimųjų netektis ir susitaikymas su kito mirtimi yra ribiniai poty- 
riai, kurių galia pernelyg retai išnaudojama terapijoje. Dirbdami su 
netekusiais artimųjų, mes dažniausiai susikoncentruojame tik į patį 

praradimą, neužbaigtus santykių reikalus, savęs atskyrimą nuo mi- 
rusiojo ir naują pasinėrimą į gyvenimo tėkmę. Nors visi šie žingsniai 
yra svarbūs, turime paisyti faktą, kad kito mirtis kiekvienam iš mūsų 
primena mūsų pačių mirtį. Tai akivaizdus ir skaudus susidūrimas su 
savo pačių mirtimi. Prieš keletą metų tyriau vyrų netekusias moteris. 
Atradau, kad dauguma jų ne tik atsigavo po praradimo ir galėjo gy- 
venti kaip anksčiau: nuo ketvirtadalio iki trečdalio tiriamųjų nuėjo 
dar toliau - tapo brandesnės ir išmintingesnės. 

Per kiekvieną terapiją kyla dar daug kitų galimybių pasikalbėti 
apie susijusius su mirtimi dalykus. Jei tokių temų niekuomet ne- 
iškyla, manau, jog pacientas paprasčiausiai vadovaujasi užmaskuo- 
tomis terapeuto instrukcijomis. Mirtis ir mirtingumas suformuoja 
tokias pokalbių temas kaip senėjimas, kūno pasikeitimai, gyvenimo 
tarpsniai ir daugybė svarbių gyvenimo įvykių, tokių kaip sukaktys, 
vaikų išvykimas mokytis, „tuščio lizdo“ fenomenas, pensija, anūkų 
gimimas. Klasės draugų susitikimas gali būti ypač stiprus kataliza- 
torius. Kiekvienas pacientas vienu ar kitu metu pamini laikraščių 
pranešimus apie nelaimingus atsitikimus, žiaurumus, nekrologus. Ir, 
žinoma, neabejotinas mirties atspaudas yra kiekviename košmare. 

Kaip kalbėti apie mirtį 


pie mirtį kalbu tiesiogiai ir dalykiškai. Jau pačioje terapijos 

kurso pradžioje pasiteirauju, kokia yra paciento susidūri- 

„mų su mirtimi patirtis. Užduodu tokius klausimus: „Kada 
tu pirmą kartą sužinojai apie mirtį? Su kuo apie tai kalbėjai? Kaip 
suaugusieji atsakė į tavo klausimus? Kieno mirtis tau teko išgyventi? 
Ar lankeisi laidotuvėse? Religinis tikėjimas, susijęs su mirtimi? Kaip 
keitėsi tavo požiūris į mirtį per gyvenimą? Ar fantazuoji apie mirtį, 
ar sapnuoji ją?“ 

Taip pat tiesiai kalbuosi ir su pacientais, jaučiančiais stip- 
rų mirties nerimą. Rami, dalykiška nerimo analizė nuramina. 
Dažnai yra naudinga smulkiai išanalizuoti baimę ir ramiai pa- 
sidomėti, kas būtent baugina galvojant apie mirtį. Atsakymuose 
į šį klausimą paprastai skamba tokie dalykai kaip mirties baimė, 
susirūpinimas pasilikusiais, pomirtiniu gyvenimu (pastaruoju at- 
veju mirtis pakeičiama nebaigtiniu įvykiu) ir nerimavimas, kad 
bus užmiršti. 

Jei terapeutai, kalbėdami apie mirtį, demonstruoja ramybę, pa- 
cientai šią temą kels daug dažniau. Pavyzdžiui, Džanisei, trisdešimt 
dvejų metų trijų vaikų mamai, prieš dvejus metus buvo pašalinta 
gimda. Norėdama turėti daugiau vaikų, ji pavydėjo kitoms jaunoms 
mamoms, pykdavo, kai draugai kviesdavo aplankyti jų naujagimius, 
ir dėl didelio pavydo visiškai susipyko su savo geriausia nėščia 
drauge. 

Per mūsų pirmuosius susitikimus visą dėmesį sutelkdavome į jos 
nemažėjantį norą turėti daugiau vaikų ir daugelio jos gyvenimo sfe- 
rų norus. Trečią susitikimą aš paklausiau, ar ji žino, apie ką mąstytų, 
jei netrokštų turėti vaikų. 

„Aš tau parodysiu“, - pasakė Džanisė. Ji atidarė savo rankinę, iš- 
sitraukė mandariną, nulupo jį, pasiūlė dalelę man (aš ją priėmiau) ir 
likusį suvalgė. 

„Vitaminas C, - pasakė ji. - Kasdien suvalgau po keturis manda- 
rinus.“ 

„Ir kodėl gi vitaminas C toks svarbus?“ 

„Apsaugo mane nuo mirties. Mirtis - štai atsakymas į tavo klausi- 
mą, apie ką aš mąstyčiau. Aš visą laiką mąstyčiau apie mirtį.“ 

Mintys apie mirtį nedavė ramybės Džanisei nuo trylikos metų, 
kai mirė jos motina. Ji labai pyko ant savo mamos, kad ši susirgo, 
ir atsisakė lankyti ją ligoninėje paskutinėmis gyvenimo savaitėmis. 
Netrukus po to Džanisė išsigando pamaniusi, kad jos kosulys gali 
reikšti, jog ji serga plaučių vėžiu, ir jokie gydytojai negalėjo jos nu- 
raminti. Kadangi motina mirė nuo krūties vėžio, Džanisė stengėsi 
stabdyti krūtų augimą susiverždama krūtinę ir miegodama ant pil- 
vo. Kaltė, jog paliko motiną, lydėjo ją visą gyvenimą, ir ji tikėjo, kad 
pasiaukodama vaikams išpirks savo kaltę dėl nesirūpinimo motina, 
vaikai taip pat buvo garantija, kad ji nemirs vieniša. 

Nepamirškite, kad mirties nerimas dažnai slepiamas seksualinia- 
me apvalkale. Seksas yra didysis mirties neutralizatorius, absoliuti 
vitalinė mirties antitezė. Kai kuriuos pacientus, patyrusius didelę 
mirties grėsmę, staiga užplūsta seksualinės mintys. (Yra TAT [Te- 
matinės Apercepcijos Testas] tyrimų aprašymų, liudijančių apie 
vėžiu sergančių pacientų vaizdinių seksualesnį turinį.) Prancūziškas 
terminas orgazmui pavadinti la petite mort („mažoji mirtis“) reiškia 
orgazminį savasties praradimą, kuris pašalina atskirtumo skausmą - 


ve 


vienišas „Aš“ ištirpsta susiliejusiame „mes“. 


136 TERAPIJOS DOVANA 


Kartą aš konsultavau pacientę, sergančią piktybiniu pilvo vėžiu. Ji 
beprotiškai įsimylėjo savo chirurgą. Jausmas buvo toks stiprus, kad 
seksualinės fantazijos apie jį išstūmė baimę dėl mirties. Pavyzdžiui, 
kai jai buvo paskirtas svarbus tyrimas, kuriame turėjo dalyvauti ir 
chirurgas, ji nuolat mąstė apie tai, kokiais drabužiais apsivilkti, visiš- 
kai pamiršdama faktą, kad jos gyvenimas kabo ant plauko. 

Kitas pacientas, „amžinas vaikas“, didelių potencinių galimybių 
matematikos vunderkindas netgi suaugęs liko vaikiškas ir artimai 
prisirišęs prie mamos. Išskirtinai gabus, kai reikia sumanyti pra- 
smingų idėjų, ekspromtu dalyvauti „smegenų šturme“, greitai 
pagauti sudėtingų naujų tyrimų esmę, jis niekuomet negalėdavo 
susikaupti užbaigti projektą, kurti karjerą, šeimą ar tvarkyti namų 
ūkį. Mirties nerimas buvo nesuvokiamas, tačiau sapnas davė pradžią 
mūsų pokalbiams: 


„Mudu su mama esame dideliame kambaryje. Jis primena 
kambarį mūsų senajame name, tačiau vietoje vienos iš sie- 
nų čia yra paplūdimys. Mes einame į paplūdimį ir mano 
mama primygtinai siūlo man bristi į vandenį. Aš nenoriu, 
tačiau atnešu jai kėdutę, kad ji galėtų atsisėsti ir įbristi. 
Vanduo yra labai tamsus ir greitai, kai aš įbrendu giliau 
iki pečių, bangos pavirsta granitu. Aš prabundu graibyda- 
mas orą ir permirkęs prakaitu.“ 


Jį dengiančių granitinių bangų įvaizdis - stiprus siaubo, mirties ir 
laidotuvių įvaizdis - padėjo mums suprasti jo nenorą palikti vaikys- 
tę, mamą ir tapti visiškai suaugusiam. 

Pokalbis apie gyvenimo prasmę 


es, žmonės, esame prasmės siekiančios būtybės, kurioms 

nepasisekė, nes jas įmetė į pasaulį, neturintį vidinės pras- 

mės. Vienas iš pagrindinių mūsų uždavinių yra atrasti 
tikrą prasmę, kurios pakaktų gyvenimui palaikyti ir atlikti įmantrų 
manevrą paneigiant mūsų asmeninę šios prasmės autorystę. Tokiu 
būdu mes padarome išvadą, kad tai laukė mūsų „iš ten“. Nuolati- 
niai esminių prasmių ieškojimai pasmerkia mus dažnoms prasmės 
krizėms. m “ ss 

Į terapiją ateinama dėl prasmės klausimų dažniau, nei terapeutai 
įsivaizduoja. Jung'as rašė, kad trečdalis jo pacientų konsultavosi dėl 
šios priežasties. Nusiskundimai gali būti įvairūs, pavyzdžiui: „mano 
gyvenime nėra darnos“; „niekam nejaučiu aistros“; „kodėl aš gy- 
venu? Kokiu tikslu?“; „tikriausiai gyvenimas turi turėti kokią nors 
gilesnę reikšmę“; „aš jaučiuosi toks tuščias - kiekvieną vakarą žiūriu 
televizorių ir tai verčia jaustis tokiam beprasmiam, beverčiam“; „net- 
gi dabar, kai man penkiasdešimt, aš vis dar nežinau, ką noriu veikti, 
kai užaugsiu.“ 

Kartą sapnavau (aprašytas knygoje Momma and the Meaning of 
Life (Mamytė ir gyvenimo prasmė)), kad būdamas arti mirties ligoni- 
nės palatoje, staiga pasijutau beesąs pramogų parke (Siaubo kamba- 
ryje). Kai vežimėlis turėjo įvažiuoti į mirties nasrus, netikėtai stebin- 
čioje minioje pagavau savo mirusios motinos žvilgsnį ir sušukau jai: 
„Mama, mama, ką man daryti?“ 

Sapnas, o ypač mano šūksnis: „Mama, mama, ką man daryti““, 
ilgai nedavė man ramybės, ir ne tiek dėl mirties įvaizdžio, kiek dėl 
poteksčių apie gyvenimo prasmę. Aš mąsčiau, ar galėjo būti taip, kad 
visą savo gyvenimą nugyvenau turėdamas tikslą gauti mamos prita- 
rimą? Kadangi mamai esant gyvai mūsų santykiai buvo sudėtingi ir 
jos pritarimo nevertinau, sapnas buvo dar skaudesnis. 

Sapne atsiskleidusi prasmės krizė paskatino mane panagrinėti 
savo gyvenimą kitokiu būdu. Istorijoje, kurią parašiau iš karto po 
sapno, aš užmezgiau pokalbį su savo mirusia mama, kad sumažin- 
čiau mus skiriančią prarają ir suprasčiau, kaip mūsų gyvenimo pras- 
mės viena su kita ir siejasi, ir konfliktuoja. 

Kai kuriuose patyrimo seminaruose pokalbiui apie gyvenimo 
prasmę skatinti yra naudojamos tam tikros priemonės. Galbūt 
dažniausiai klausiama dalyvių, ką jie norėtų užrašyti ant savo ant- 
kapio. Dauguma tokių klausimų apie gyvenimo prasmę atskleidžia 
tokius gyvenimo tikslus kaip altruizmas, hedonizmas, pasiaukojimas 
reikalui, produktyvumas, kūrybiškumas, saviaktualizacija. Dauguma 
jaučia, kad prasmė tampa gilesnė, stipresnė, jei ji yra peržengianti 
mūsų savastį, tai yra nukreipta į ką nors už mūsų, pavyzdžiui, meilę 
reikalui, asmeniui, dieviškajai esmei. 

Ankstyva jaunų milijonierių sėkmė dažnai sukelia gyvenimo kri- 
zę, kuri gali būti pamokanti kalbant apie savasties neperžengiančias 
gyvenimo prasmes. Dauguma tokių asmenų savo karjeras pradeda 
turėdami aiškią viziją - daryti karjerą, uždirbti krūvą pinigų, gerai 
gyventi, užsitarnauti kolegų pagarbą, anksti išeiti į pensiją. Ir dau- 
gybė jaunų žmonių pasiekia tai būdami trisdešimties. Tačiau tada 
iškyla klausimas: „Kas toliau? Ką veikti likusį gyvenimą - kitus ketu- 
riasdešimt metų?“ 

Dauguma mano sutiktų milijonierių daro beveik tą patį: jie kuria 
naujas įmones, bando pakartoti savo sėkmę. Kodėl? Jie sako sau, kad 
turi įrodyti, jog tai nebuvo laimingas atsitiktinumas, kad jie gali pa- 

daryti tai vieni, be tam tikro partnerio ar patarėjo. Jie pakelia kartelę. 
Kad jaustų, jog jie ir jų šeimos yra saugūs, jiems jau nepakanka turėti 
banke vieną ar du milijonus - jiems reikia penkių, dešimties, netgi 
penkiasdešimties milijonų. Jie suvokia, kad ir taip turi daugiau pinigų, 
nei yra pajėgūs išleisti, kad visa tai yra beprasmiška ir iracionalu, bet 
tai jų nesustabdo. Jie suvokia, kad atima laiką iš savo šeimų, artimų 
širdžiai dalykų, bet negali pasitraukti iš žaidimo. „Pinigai tiesiog guli 
ten, - sako jie man. - Viskas, ką aš turiu padaryti, tai pasiimti juos.“ 
Jie turi sudarinėti sandorius. Vienas nekilnojamojo turto verslinin- 
kas pasakė man, kad jis jaučia, jog išnyktų, jei sustotų. Dauguma bijo 
nuobodulio - net menkiausias nuobodulio kvapas priverčia juos vėl 
greitai grįžti prie žaidimo. Schopenhauer'is sakė, kad pats norėjimas 
niekuomet nėra išpildomas - kai tik vienas noras yra patenkinamas, 
atsiranda kitas. Nors čia gali būti tam tikras labai trumpas atokvėpis, 
tam tikras greitai praeinantis pasisotinimo laikotarpis, jis tuoj pat 
virsta nuoboduliu. „Kiekvieno žmogaus gyvenimas, - teigė jis, - yra 
blaškymasis tarp skausmo ir nuobodulio.“ 

Priešingai nei kitų egzistencinių duotybių atveju (mirties, izolia- 
cijos, laisvės), manau, kad gyvenimo prasmė geriausiai pasiekiama 
netiesiogiai. Viskas, ką mes turime padaryti, tai pasinerti į vieną iš 
daugelio galimų gyvenimo prasmių, ypač jei ji yra peržengianti sa- 
vastį. Svarbus yra pats įsitraukimas, ir mes, terapeutai, daugiausia 
gera padarome atpažindami ir padėdami pašalinti įsitraukimo kliū- 
tis. Gyvenimo prasmės, kaip teigė Buda, išmokti negalima. Kiekvie- 
nas turi pats pasinerti į gyvenimo upę ir leisti klausimui pasitraukti. 

Laisvė 


nksčiau aš aprašiau keturis ribinius rūpesčius, keturis 

svarbiausius egzistencijos faktus - mirtį, izoliaciją, bepras- 

miškumą, laisvę, kuri, kai su ja susiduri, sukelia stiprų neri- 
mą. Sąsaja tarp „laisvės“ ir nerimo nėra intuityviai aiški, nes iš pirmo 
žvilgsnio sąvoka „laisvė“ atrodo turinti tik teigiamas reikšmes. Galų 
gale argi ne laisvės siekėme ir dėl jos kovojome per visą Vakarų ci- 
vilizacijos istoriją? Tačiau laisvė turi ir tamsiąją pusę. Jei žiūrėsime 
iš savikūros, pasirinkimo noro ir veiksmo, laisvė yra psichologiškai 
sudėtinga ir susipynusi su nerimu. 

Mes esame, giliausia prasme, atsakingi už save. Mes esame, kaip 
tai pavadino Sartre'as, savęs pačių autoriai. Nuolat kurdami savo 
norus, savo veiksmus, savo nesėkmes, galiausiai mes kuriame save 
pačius. Mes negalime išvengti šios atsakomybės, šios laisvės. Sartre'o 
žodžiais tariant, „mes esame pasmerkti laisvei“. 

Mūsų laisvė siekia netgi giliau nei mūsų asmeninis gyvenimo pla- 
nas. Beveik prieš du šimtmečius Kant'as mokė mus, kad esame atsa- 
kingi už tai, kad suteiktume formą ir prasmę ne tik vidiniam, bet ir išo- 
riniam pasauliui. Mes susiduriame su išoriniu pasauliu, tik kai jis yra 
perleidžiamas per mūsų neurologinį ir psichologinį aparatą. Tikrovė 
yra visai ne tokia, kokią mes įsivaizdavome vaikystėje, - mes neįžen- 
giame į gerai sukurtą pasaulį (ir galiausiai jo nepaliekame). Negana to, 
mes atliekame pagrindinį vaidmenį tą pasaulį konstruodami - mes jį 
sukuriame taip, tarsi jis atrodytų turintis nepriklausomą egzistenciją. 

O laisvės tamsiosios pusės sąsajos su nerimu ir klinikiniu darbu? 
Vienas iš atsakymų gali būti rastas pažvelgus žemyn. Jei mes esame 
pagrindiniai pasaulio kūrėjai, tai kurgi yra tvirta žemė po mumis? 
Kas yra po mumis? Nebūtis, Das Nichts, kaip tai pavadino vokiečių 
egzistencinės filosofijos atstovai. Laisvės bedugnė, praraja. Ir nebū- 
ties suvokimas būtybės širdyje tampa stipriu nerimu. 

Taigi, nors termino laisvė terapijos susitikimuose ir psichotera- 
pijos vadovėliuose nėra, jo vediniai - atsakomybė, noras, troškimas, 
sprendimas - yra aiškiai matomi visų psichoterapijos pastangų da- 
lyviai. 

Pagalba pacientams 
prisiimti atsakomybę 


erapeutai nedaug tegali padėti pacientams, atkakliai tikin- 

tiems, jog pagrindinės jų problemos yra dėl dalykų, kurių 

jie negali kontroliuoti (kitų žmonių veiksmų, silpnų nervų, 
socialinio neteisingumo, genų). Mes galime pareikšti užuojautą, pa- 
siūlyti tinkamesnių būdų reaguoti į gyvenimo smūgius ir neteisin- 
gumą; galime padėti pacientams pasiekti dvasinę pusiausvyrą arba 
išmokyti juos būti efektyvesnius keičiant savo aplinką. 

Bet jei tikimės reikšmingesnių terapinių pokyčių, turime ska- 
tinti pacientus prisiimti atsakomybę, tai yra suprasti, kaip jie patys 
prisideda prie savo kentėjimo. Pavyzdžiui, pacientė gali papasakoti 
daugybę bauginančių vienišo žmogaus potyrių: vyrai su ja elgiasi 
blogai, draugai išduoda, darbdaviai išnaudoja, meilužiai apgaudi- 
nėja. Net jeigu terapeutas yra įsitikinęs šių įvykių tikrumu, ateina 
laikas, kai reikia atkreipti dėmesį į pačios pacientės vaidmenį jų 
sekoje. Tiesą sakant, terapeutas galėtų pasakyti: „Net jeigu devy- 
niasdešimt devyni procentai blogų dalykų, kurie tau nutiko, yra 
dėl kieno nors kito kaltės, aš norėčiau pažiūrėti į tą vieną procen- 
tą - tą dalį, už kurią esi atsakinga tu. Mes turime pažvelgti į tavo 
vaidmenį, net jei jis labai nereikšmingas, nes būtent čia aš galiu būti 
naudingiausias.“ 

Įvairių pacientų pasirengimas priimti atsakomybę labai skiria- 
si. Kai kurie greitai suvokia savo vaidmenį, kai sutrinka savijauta; 

kitiems atsakomybės prisiėmimas toks sudėtingas, jog tai tampa 
pagrindiniu terapijos tikslu. Ir jei jau kartą šis žingsnis žengtas, tera- 
pinių pokyčių gali atsirasti beveik automatiškai ir be pastangų. 

Kiekvienas terapeutas kuria būdus, palengvinančius atsakomybės 
prisiėmimą. Kartais labai išnaudojamiems pacientams aš pabrėžiu, 
kad kiekvienam išnaudotojui turi būti išnaudojamasis, tai yra, jei 
jie dažnai atsiduria išnaudojamojo vaidmenyje, tada šis vaidmuo 
būtinai turi būti kuo nors patrauklus. Kas tai galėtų būti? Kai kurie 
terapeutai to paties siekia klausdami pacientų: „Kokią naudą gauni 
iš šios situacijos?“ 

Grupinė terapija yra ypač veiksminga padedant pacientams 
suprasti savo asmeninę atsakomybę. Visi pacientai pradeda darbą 
grupėje kartu tomis pačiomis sąlygomis ir per pirmąsias savaites 
ar mėnesius kiekvienas narys susikuria tam tikrą asmenybių vaid- 
menį grupėje, panašų į vaidmenį savo išoriniame gyvenime. Taip 
pat grupė yra susipažinusi su tuo, kaip kiekvienas narys formuoja 
tą asmenybių vaidmenį. Šie žingsniai yra daug aiškesni, kai juos 
matome čia ir dabar situacijoje, negu tada, kai terapeutas bando 
atkurti juos pagal nepatikimą paties paciento pasakojimą. 

Terapinėse grupėse pabrėžiamas atgalinis ryšys pradeda atsako- 
mybės prisiėmimo seką: 


1. Grupės nariai sužino, kaip jų elgesį mato kiti; 

2. Po to jie sužino, kokius jausmus kitiems sukelia jų elgesys; 

3. Jie stebi, kaip jų elgesys formuoja kitų nuomonę apie juos; 

4. Galiausiai jie supranta, kad pirmieji trys žingsniai formuoja jų 


savęs vertinimą. 


Taigi procesas prasideda nuo paciento elgesio ir baigiasi tuo, kaip 
kiekvienas yra kitų ir savęs vertinamas. 

Ši seka yra stiprus grupinės terapijos poveikio pagrindas. Pavyz- 
džiui: „Džo, pažvelkime į tai, kas grupėje vyksta su tavimi. Po dviejų 
mėnesių šioje grupėje tu dar nesijauti gerai ir keletas narių nepaten- 
kinti tavimi (arba bijo, pyksta, vengia, jaučia susierzinimą, jaučiasi 
suvilioti ar išduoti). Kas vyksta? Ar tai tau pažįstama? Ar tu norėtum 
pažvelgti į savo vaidmenį čia ir suvokti, kas vyksta?“ 

Per individualius susitikimus terapeutai taip pat pasinaudoja čia 
ir dabar vykstančiais dalykais, kalbėdami apie paciento atsakomybę 
terapiniame procese, pavyzdžiui, paciento vėlavimą, informacijos ir 
jausmų slėpimą, pamiršimą užrašyti sapnus. 

Atsakomybės prisiėmimas yra terapinio proceso pirmasis esmi- 
nis žingsnis. Kai individai suvokia savo vaidmenį kuriant savo pačių 
gyvenimo keblumus, jie taip pat suvokia, kad jie, ir tik jie, turi galios 
pakeisti tą situaciją. 

Žvilgsnis atgal į savo gyvenimą ir atsakomybės prisiėmimas už 
tai, ką esi padaręs sau, gali sukelti didelį apgailestavimą. Terapeutas 
turi numatyti tą apgailestavimą ir pasistengti jį transformuoti. Aš 
dažnai skatinu pacientus projektuoti save į ateitį ir pasvarstyti, kaip 
jie gali gyventi dabar taip, kad po penkerių metų į savo gyvenimą 
galėtų žiūrėti be apgailestavimo. 

Niekada (beveik niekada) 
nenuspręskite už pacientą 


rieš keletą metų Maiką, trisdešimt trejų metų gydytoją, kon- 

sultavau dėl neatidėliotinos dilemos: jis turėjo namą Kari- 

buose ir planavo šį mėnesį išvykti atostogų. Tačiau atsirado 
problema - didelė problema. Jis pakvietė dvi moteris vykti kartu su 
juo ir abi priėmė kvietimą: Darlena, jo ilgalaikė draugė, ir Patricija, 
žavi nauja moteris, su kuria jis susipažino prieš porą mėnesių. Ką 
jam daryti? Jį sukaustė nerimas. 

Jis papasakojo apie savo santykius su abiem moterimis. Darlena, 
žurnalistė, buvo aukštosios mokyklos šokių vakaro karalienė, kurią 
jis vėl pamatė mokyklos susitikime prieš keletą metų. Ji buvo graži 
ir viliojanti, ir jis iš karto įsimylėjo. Nors Maikas ir Darlena gyveno 
skirtinguose miestuose, jų romanas intensyviai tęsėsi jau trejus me- 
tus, jie kasdien kalbėjosi telefonu ir kartu praleido daugumą savait- 
galių ir atostogų. 

Tačiau per paskutiniuosius keletą mėnesių aistra jų santykiuose 
atvėso. Maiką mažiau traukė prie Darlenos, jų seksualinis gyve- 
nimas nyko, telefoniniai pokalbiai tapo nesistemingi. Taip pat jos 
žurnalistinės pareigos reikalavo tiek daug keliauti, kad jai dažnai 
būdavo sunku ištrūkti savaitgaliais, o persikraustyti gyventi arčiau 
jo ji negalėjo. Tačiau Patricija, jo naujoji draugė, atrodė lyg išsipildęs 
sapnas: vaikų gydytoja, elegantiška, gyvenanti pusės mylios atstumu 
ir trokštanti būti su juo. 

Tai atrodė neprotinga. Aš apibūdinau jam abi jo moteris nu- 
sistebėdamas: „Kur problema?“ Sprendimas atrodė akivaizdus - 
Patricija buvo tokia tinkama jam, o Darlena tokia problemiška, 
be to, apsisprendimo terminas grėsmingai artėjo, ir aš jaučiau 
stiprią pagundą įsikišti ir įgarsinti jo sprendimą, vienintelį pro- 
tingą sprendimą, kuris galėtų būti padarytas. Kokia prasmė gaišti? 
Kam kankinti vargšę Darleną savo beširdiškumu ir vedžioti ją už 
nosies? 

Nors vengiau pagundos tiesiai jam pasakyti, ką daryti, vis dėlto 
perdaviau jam savo požiūrį. Mes, terapeutai, turime savo mažų gud- 
rių būdų - tokius sakinius kaip: „Man įdomu, kas sulaiko tave nuo 
sprendimo, kurį, regis, jau esi padaręs.“ (Ir man įdomu, ką žemėje 
terapeutai darytų be „man įdomu“?) Taigi vienaip ar kitaip aš pada- 
riau jam didelę paslaugą (ir tik per tris susitikimus!), jį mobilizavau 
parašyti neišvengiamą laišką Darlenai ir išplaukti į šviečiantį Karibų 
saulėlydį su Patricija. 

Tačiau jis švietė neilgai. Praėjus keletui mėnesių, atsitiko keistų 
dalykų. Nors Patricija vis dar tebebuvo svajonių moteris, Maikui 
darėsi vis nejaukiau, nes ji primygtinai reikalavo artumo ir įsipa- 
reigojimų. Jam nepatiko tai, kad ji duoda raktus nuo savo buto ir 
reikalauja, kad ir jis taip pat elgtųsi. Ir kai Patricija pasiūlė gyventi 
kartu, Maikas atsisakė. Per mūsų susitikimus jis pradėjo pom- 
pastiškai kalbėti apie tai, kaip jis brangina savo erdvę ir vienatvę. 
Patricija buvo ypatinga moteris, be trūkumų. Tačiau jis jautėsi už- 
grobtas. Jis nenorėjo gyventi su ja ar su kuo nors kitu, ir jie greitai 
nutolo vienas nuo kito. 

Maikui teko ieškoti kitų santykių ir vieną dieną jis parodė man 
savo skelbimą interneto pažinčių svetainėje. Jis smulkiai apibūdino 
moters, kurios norėtų (grožis, ištikimybė, apytikriai jos amžius ir 
išsilavinimas), savybes ir aprašė trokštamus santykius (ištikimybe 
paremti santykiai, tačiau negyvenant kartu, kai jis ir ji išlaiko savo 

erdvę, dažnai kalbasi telefonu ir kartu praleidžia savaitgalius bei 
atostogas). „Žinai ką, daktare, - pasakė jis ilgesingai, - viskas labai 
panašu į Darleną.“ 


Šios pamokomos istorijos MORALAS toks: venkite atlikti sprendi- 
mus už pacientą. Tai visuomet bloga idėja. Kaip rodo šis atvejis, mes 
ne tik neturime krištolinio rutulio, bet turime reikalą su nepatikimais 
duomenimis. Paciento pateikta informacija yra ne tik iškreipta, bet 
ir gali keistis bėgant laikui arba keičiantis santykiams su terapeutu. 
Neišvengiamai kyla naujų ir netikėtų veiksnių. Jei, kaip atsitiko šiuo 
atveju, paciento pateikta informacija labai stipriai palaiko tam tikrą 
veiksmą, tada pacientas dėl kokios nors priežasties ieško pagalbos 
tam tikram sprendimui priimti, kuris gali būti išmintingiausias jo 
situacijoje, bet gali toks ir nebūti. 

Aš tapau ypač skeptiškas pacientų prisipažinimams apie su- 
tuoktinio kaltumą. Vėl nustebdavau susitikęs su sutuoktiniu, kaip 
skiriasi asmuo, kuris yra prieš mane, ir tas, apie kurį girdėjau tiek 
daug mėnesių. Tai, kas paprastai praleidžiama pasakojant apie 
šeimos nesutarimus, yra paties paciento vaidmuo vykstančiame 
procese. 

Daug lengviau pasitikėti patikimesniais duomenimis - neperė- 
jusiais paciento šališkumo filtro. Yra du ypač naudingi objektyvaus 
stebėjimo šaltiniai: poros susitikimai, kur terapeutas gali matyti są- 
veiką tarp partnerių, ir dėmesys čia ir dabar terapijos santykiams, kai 
terapeutai gali matyti, kokie yra pacientų asmenybių santykiai. 

Vienas perspėjimas: kartais paaiškėja, jog pacientą prievartauja 


kitas asmuo, ir čia reikalingi ryžtingi veiksmai. Tuomet terapeutas .- 


turi kaip galėdamas veikti tam tikrų sprendimų priėmimą. Aš darau 
ką tik galiu, kad atkalbėčiau moterį, patyrusią akivaizdžią fizinę prie- 
vartą, grįžti į aplinką, kurioje tikėtina, kad ją ir vėl sumuš. Taigi su 
tuo susijusi šio skyriaus pavadinime išlyga „beveik niekada“. 


— 


48 SKYRIUS 


Sprendimai: Via Regia į pagrindinius 
egzistencinius principus 


eras būdas prarasti savo pacientus - stengtis už juos da- 

ryti sprendimus. Pacientai, gavę užduotis, kurių jie negali 

įvykdyti ar tiesiog nevykdys, yra nelaimingi pacientai. Ar 
pacientai jaučiasi pažaboti kontrolės, ar jaučiasi neadekvačiai, ar bai- 
minasi nuvilti terapeutą, dažnai rezultatas būna vienodas - jie meta 
terapiją. 

Tačiau, be techninės klaidos galimybės, yra dar viena svarbi prie- 
žastis, kodėl nereikia spręsti už pacientus: sprendimų dilemos gali 
būti vertingai panaudojamos. Sprendimai yra via regia, karališkasis 
kelias į turtingas egzistencines valdas - laisvės, atsakomybės, pasi- 
rinkimo, apgailestavimo, norėjimo ir troškimo sritį. Pasitenkinti pa- 
viršutinišku pirmu pasitaikiusiu patarimu, reiškia praleisti galimybę 
patyrinėti šią teritoriją kartu su savo pacientu. 

Kadangi sprendimų dilemos sukelia su laisve susijusį nerimą, 
daugelis stengiasi kaip galima ilgiau vengti aktyvių sprendimų. Bū- 
tent dėl to kai kurie pacientai siekia išsivaduoti nuo sprendimų ir 
gudraudami sugundyti neatsargius terapeutus prisiimti sprendimų 
naštą. 

Arba jie verčia kitus žmones nuspręsti už juos: kiekvienas tera- 
peutas yra sutikęs pacientų, kurie santykius užbaigia taip elgdamiesi 
su savo partneriais, kad šie pasirenka išeiti. Kiti tik laukia atviro 
partnerio nusižengimo: pavyzdžiui, viena mano pacientė, kurios 

santykiai su partneriu buvo visiškai pašliję, sakė: „Aš negaliu prisi- 
versti užbaigti tų santykių, bet meldžiuosi, kad sugaučiau jį lovoje su 
kita moterimi, tuomet galėčiau jį palikti.“ 

Terapijoje pirmiausia stengiuosi padėti pacientams prisiimti at- 
sakomybę už savo veiksmus. Aš mėginu padėti jiems suprasti, kad 
jie priima sprendimą netgi tuomet, kai nieko nesprendžia ar ma- 
nipuliuoja kitais, siekdami, kad šie nuspręstų už juos. Jei pacientai 
priima šią prielaidą ir savo elgesio autorystę, tada vienu ar kitu būdu 
užduodu jiems esminį terapinį klausimą: „Ar tu tuo patenkintas?“ 
(patenkintas tiek sprendimo ištakomis, tiek jo priėmimo būdu). 

Štai, pavyzdžiui, vedęs vyras, turįs romaną su kita moterimi ir 
tokiu būdu tolstąs nuo žmonos, kuri dėl tokio jo elgesio pati nu- 
sprendžia užbaigti santuoką. Aš tiesiai parodau, kaip jis nusišalina 
nuo sprendimų priėmimo, taip sukeldamas jausmą, jog yra kontro- 
liuojamas išorinių įvykių. Kol jis neigia savo indėlį, tikri pokyčiai 
mažai tikėtini, nes dėmesys bus nukreiptas į aplinkos, o ne savęs 
paties keitimą. 

Kai šis pacientas supras savo atsakomybę dėl santuokos iširimo, 
taip pat suvoks, kad tai jis pasirinko ją nutraukti, tuomet jo dėmesį 
atkreipsiu į tai, ar jis yra patenkintas tuo, kaip atliko sprendimą. Ar 
jis elgėsi sąžiningai su savo daugiamete partnere, savo vaikų motina? 
Dėl ko gailėsis ateityje? Kiek gerbs save? 

Sutelkite dėmesį į 
pasipriešinimą sprendimams 


odėl yra sunku apsispręsti? John'as Gardner'is, romano 

„Grendelis“ (Grendel) pagrindinis veikėjas, apstulbintas gy- 

venimo pas-lapčių, konsultuojasi su protingu kunigu, kuris 
pasako dvi paprastas frazes, keturis bauginančius žodžius: „Viskas 
išnyksta ir alternatyvos dingsta.“ 

„Alternatyvos dingsta“ - šis teiginys nusako apsisprendimų 
sunkumus. Kiekvienam „taip“ turi būti savas „ne“. Sprendimai 
brangiai kainuoja, nes reikalauja atsisakymo. Šis fenomenas nuo 
seno traukia didžiųjų mąstytojų dėmesį. Aristotelis kalbėjo apie al- 
kaną šunį, negalintį pasirinkti tarp dviejų lygiai patrauklių maisto 
porcijų, o viduramžių scholastai rašė apie Burridan'o asilą, numi- 
rusį iš bado tarp dviejų vienodai saldžiai kvepiančių šieno ryšulių. 

42 skyriuje aprašiau mirtį kaip ribinį patyrimą, galintį perkelti 
individą iš kasdienės proto būsenos į ontologinę (tai būsena, kai 
įsisąmoniname savo buvimą), kur pasikeitimas yra labiau tikėtinas. 
Apsisprendimas yra kitas ribinis patyrimas. Jis aiškiai parodo ne 
tik tai, kokiu būdu mes patys save kuriame, bet taip pat ir mūsų 
galimybių ribas. Sprendimo priėmimas atskiria mus nuo kitų gali- 
mybių. Vienos moters, karjeros ar mokyklos pasirinkimas reiškia, 
kad atsisakome kitų galimybių. Kuo daugiau mes susiduriame su 
savo ribomis, tuo daugiau turime atsisakyti mito apie asmeninį iš- 
skirtinumą, neribotą potencialą, nesugriaunamumą ir atsparumą 

biologinio likimo dėsniams. Būtent dėl šių priežasčių Heidegger'is 
apie mirtį rašė kaip apie tolesnės galimybės negalimumą. Kelias į 
sprendimą gali būti sunkus, nes veda baigtinumo ir pagrindo pra- 
radimo link - dalykų, persmelktų nerimu. Viskas išnyksta ir alter- 
natyvos dingsta. 

Įsisąmoninti padėkite patarimais 


orėdami padėti pacientams susitvarkyti su sprendimų 

dilemomis, pirmiausia skatiname juos prisiimti atsako- 

mybę ir atskleidžiame giliai slypintį pasipriešinimą pasi- 
rinkimui. Tačiau kiekvienas terapeutas pasitelkia ir kitus šį procesą 
palengvinančius būdus. 

Kartais duodu pacientams patarimą ar siūlau elgtis tam tikru 
būdu, tačiau ne tam, kad nuspręsčiau už pacientą, o tam, kad supur- 
tyčiau įprastas mintis ar elgesio būdą. Pavyzdžiui, Maikas, trisdešimt 
ketverių metų mokslininkas, kankinosi dėl to, ar jam aplankyti savo 
tėvus per artėjančią profesinę kelionę. Per paskutiniųjų keleto metų 
kiekvieną apsilankymą jis būtinai susibardavo su savo tėvu. Jo tėvas 
buvo stačiokiškų manierų darbininkas, kuris kaskart piktindavosi, 
jog Maiką reikia pasitikti aerouoste, ir plūsdavo jį už tai, kad neišsi- 
nuomodavo mašinos. 

Paskutinė kelionė išprovokavo tokią piktą sceną aerouoste, 
kad jis išvyko greičiau nei planavo, daugiau nepakalbėjęs su tėvu. 
Dabar Maikas vėl norėjo pamatyti savo motiną, su kuria buvo arti- 
mas. Motina pritarė jo nuomonei, kad tėvas yra vulgarus, nejautrus 
šykštuolis. 

Aš paskatinau Maiką aplankyti savo tėvus, tačiau tėvui pasakyti, 
kad išsinuomos mašiną. Maikas atrodė šokiruotas mano pasiūlymo. 
Tėvas visuomet pasitikdavo jį aerouoste - tai buvo jo vaidmuo. Gal- 
būt tėvas gali įsižeisti, kad jo nebereikia. Be to, kam švaistyti pinigus? , 

Jam atvykus į tėvų namus, mašinos daugiau nebereikia. Kam mokėti 
už ją, dieną ar dvi stovinčią be naudos? 

Aš priminiau, kad jo, kaip mokslininko tyrinėtojo, atlyginimas 
buvo daugiau negu dvigubai didesnis nei tėvo. Ir jei jam rūpi, kad 
tėvas neįsižeistų, kodėl nepabandyti mandagiai pasikalbėti su juo te- 
lefonu, paaiškinant priežastis, kodėl nusprendė išsinuomoti mašiną. 

„Pokalbis telefonu su mano tėvu? - paklausė Maikas. - Tai ne- 
įmanoma. Mes niekuomet nesikalbame telefonu. Kai skambinu, 
kalbuosi tik su mama.“ 

„Per daug taisyklių. Per daug nusistovėjusių šeimos taisyk- 
lių, - susimąsčiau aš. - Tu sakai norįs, jog pasikeistų santykiai su 
tėvu? Kad tai įvyktų, turi būti pakeistos kai kurios šeimos taisyklės. 
Kuo rizikuoji atvirai pasikalbėdamas apie viską telefonu, asmeniškai, 
laišku?“ 

Pacientas pagaliau pasidavė mano raginimams ir pats ryžosi pa- 
keisti savo santykius su tėvu. Keičiant vieną šeimos sistemos dalį, 
visuomet paveikiamos ir kitos, ir šiuo atveju Maiko motina keletui 
savaičių vietoje tėvo tapo pagrindine šeimos problema. Galiausiai ir 
tai buvo išspręsta; šeima po truputėlį suartėjo, ir Maikas aiškiai su- 
prato, koks jo vaidmuo buvo sukuriant atstumą, egzistavusį tarp jo 


ir tėvo. 


KITAS PACIENTAS, DŽARETAS, negalėjo imtis būtinų veiksmų at- 
naujinant savo žaliąją kortą. Nors žinojau, kad su šiuo atidėliojimu 
yra susijusios potencialiai vaisingos dinaminės problemos, tačiau 
mes neturėjome laiko jų analizei. Kažką daryti jis turėjo nedelsiant, 
nes kitaip būtų priverstas išvykti iš šalies, palikdamas ne tik daug 
žadantį tyrimo projektą ir besiskleidžiančius romantiškus santykius, 
bet taip pat ir terapiją. Aš paklausiau, ar jam reikia mano pagalbos 
rašant prašymą žaliajai kortai gauti. 

Jis atsakė teigiamai ir mes numatėme veiksmų tvarką ir planą. 
Jis pažadėjo, kad per dvidešimt keturias valandas elektroniniu paš- 
tu man atsiųs savo rekomendacinių laiškų iš buvusių profesorių ir 
darbdavių kopijas, o mūsų kitam susitikimui, taigi po septynių die- 
nų, atneš užpildytą prašymą. 

Šito pakako išspręsti žaliosios kortos krizę ir tuomet galėjome 
sutelkti dėmesį į atidėliojimo prasmę, jo jausmus mano veiksmams, 
norą būti mano vadovaujamam ir poreikį, kad jį prižiūrėtų ir jam 
padėtų. 


KITAS PAVYZDYS apie Džėjų, norėjusį nutraukti santykius su 
Mege, su kuria buvo artimas keletą metų. Ji buvo artima jo žmonos 
draugė ir slaugė ją mirtinos ligos metu, o paskui palaikė jį siaubingu 
trejų metų gedėjimo laikotarpiu. Jis prisirišo prie Megės ir tą laiką 
gyveno su ja, tačiau kai atsigavo po netekties, suvokė, kad jie netinka 
vienas kitam, ir po dar vienų skausmingų neapsisprendimo metų 
galiausiai paprašė jos išsikraustyti. 

Nors jis nenorėjo jos kaip žmonos, tačiau buvo labai dėkingas 
jai ir pasiūlė nemokamą butą jam priklausančiame name. Paskui jis 
turėjo keletą trumpalaikių ryšių su moterimis. Kai tik kurie nors iš 
tų santykių pasibaigdavo, jį taip kankindavo vienatvė, kad vėl sugrįž- 
davo pas Megę, kol atsirasdavo kokia nors labiau tinkama moteris. 
Visą laiką jis Megei nežymiai užsimindavo, kad galbūt galiausiai jis ir 
ji vėl galėtų tapti pora. Megės gyvenimas tarsi sustojo, ji gyveno taip, 
kad būtų bet kada jam prieinama. 

Pasakiau, kad tai dėl jo apgaulingų veiksmų ne tik Megė „užstri- 
go“ gyvenime, bet ir jis jaučia nepasitenkinimą ir kaltę. Tačiau Džėjui 
neatrodė, kad jis apgaudinėja, ir kaip įrodymą priminė savo dosnu- 
mą, - pasiūlė Megei nemokamą butą. Jei jis iš tiesų būtų dosnus, pa- 
sakiau jam, tai atsilygintų kokiu nors kitu būdu, kuris nelaikytų jos 
pririštos, pavyzdžiui, duotų pinigų ar buto nuosavybės dokumentus. 

Po dar keleto tokių konfrontacinių susitikimų Džėjus prisipažino 
sau ir man, kad savanaudiškai atsisakė paleisti Megę - jis norėjo pa- 
silaikyti ją kaip atsarginį variantą, t. y. apsidrausti nuo vienatvės. 


KIEKVIENU ATVEJU mano siūlomas patarimas buvo priemonė, 
skatinanti šeimos taisyklių sistemos, atidėliojimo prasmės ir atpildo 
už jį bei su tuo susijusių troškimų, apgaudinėjimo prigimties ir pa- 
darinių tyrinėjimą. 

Dažniau naudingas būna pats patarimo davimo procesas nei jo 
turinys. Pavyzdžiui, aš konsultavau gydytoją, paralyžiuotą atidėlioji- 
mo būsenos. Ligoninėje jis turėjo rimtų problemų, nes nesugebėdavo 
užpildyti medicininių kortelių, kol galiausiai jo kabinete jų susikaupė 
keletas šimtų. 

Išbandžiau viską, kad jį mobilizuočiau. Lankiausi jo kabinete, kad 
įvertinčiau užduoties mastą. Paprašiau atsinešti korteles ir diktavi- 
mo mašinėlę į mano kabinetą, kad galėčiau ką nors patarti dėl jo 
diktavimo technikos. Mes sudarėme savaitinį diktavimo tvarkaraštį 
ir aš skambindavau jam norėdamas įsitikinti, ar jis jo laikosi. 

Savo turiniu nė viena iš šių konkrečių poveikio priemonių nebu- 
vo naudinga, tačiau nepaisant to, viską išjudino pats procesas, tai yra 
mano rūpestis, išeinantis už kabineto ribų. Pagerėję mūsų santykiai 
galiausiai pagerino ir terapinį darbą, kurio metu jis atrado savo pa- 
ties būdus tvarkytis su neatliktais darbais. 


D 

Sprendimų palengvinimas - 
kitos priemonės 


aip ir visi terapeutai, aš turiu savo mėgstamas mobilizuo- 

jančias technikas, sukurtas per daugybę praktikos metų. 

Kartais būna naudinga pabrėžti pasipriešinimo, pagrįsto 
negrįžtamais praeities įvykiais, absurdiškumą. Kartą turėjau besi- 
priešinantį pacientą, labai „įstrigusį gyvenime, kuris vis kaltino 
motiną dėl prieš dešimtmečius buvusių įvykių. Padėjau jam suvokti 
jo pozicijos absurdiškumą, paprašydamas keletą kartų pakartoti šį 
sakinį: „Aš nesikeisiu, mama, kol tu nepradėsi elgtis su manimi ki- 
taip nei tuomet, kai buvau aštuonerių metų.“ Metų metais efektyviai 
naudojau šią priemonę (su skirtingomis žodžių variacijomis, žino- 
ma, kad tiktų tam tikrai paciento situacijai). Kartais tiesiog primin- 
davau pacientams, kad anksčiau ar vėliau jie turės atsisakyti tikslo 
turėti geresnę praeitį. 

Kiti pacientai sako, kad negali imtis veiklos, nes nežino, ko nori. 
Tais atvejais bandau jiems padėti nustatyti ir išgyventi jų norus. Tai 
gali būti sunku, ir galiausiai daugelis terapeutų pavargsta ir nori su- 
šukti: „Ar tu iš viso ko nors nori?!“ Kartais, galbūt su pykčiu, Karen'a 
Horney sakydavo: „Ar tu kada nors paklausei savęs, ko tu nori?“ Kai 
kurie pacientai nesijaučia turintys teisę ko nors norėti, kiti atsisaky- 
dami norų stengiasi išvengti praradimo skausmo („Jei aš niekuomet 


nenorėsiu, tai niekuomet daugiau nenusivilsiu.“). Dar kiti neišgyve- 

na ar neišreiškia savo norų tikėdamiesi, jog juos atspės aplinkiniai 
suaugusieji. 

Kartais tai, ko nori, žmonės atpažįsta tik tada, kai tai yra atimama. 
Jei dirbate su pacientais, kurie susipainioję savo jausmuose kitam 
žmogui, kartais naudinga pasiūlyti įsivaizduoti (ar suvaidinti) tele- 
fono pokalbį, kuriame kitas nutraukia santykius. Ką jie tada jaučia? 
Liūdesį? Skausmą? Palengvėjimą? Pakilią nuotaiką? Kaip šie jausmai 
galėtų veikti elgesį ir sprendimus? 

Kartais pacientus, įstrigusius sprendimų dilemoje, išjudinu cita- 
ta iš Camus'o knygos Kritimas, kuri visuomet mane stipriai veikia: 
„Patikėk manimi, žmogui sunkiausia atsisakyti to, ko iš tikrųjų jam 
nereikia.“ 

Aš išbandžiau daug būdų padėti pacientams pamatyti save objek- 
tyviau. Kartais padeda tokia gudrybė kaip perspektyvos pakeitimas, 
kurios išmokau iš savo vizituotojo Lewis'o Hill'o. Pacientas paver- 
čiamas savęs konsultantu štai tokiu būdu: 


„Mere, esu truputį įstrigęs su vienu iš mano pacientų ir 
man reikėtų tavo konsultacijos; galbūt tu galėsi pasiūlyti 
ką nors naudinga. Aš susitikinėju su protinga, jautria, 
patrauklia keturiasdešimt penkerių metų moterimi, kuri 
pasakoja man, kad jos santuoka visiškai nenusisekusi. 
Metų metus ji planavo palikti savo vyrą, kai duktė išvyks į 
koledžą. Tas laikas seniai atėjo ir praėjo, ir nors ji yra labai 
nelaiminga, jos situacija tebėra ta pati. Ji sako, jog vyras 
jos nemyli ir užgaulioja, tačiau ji nenorinti prašyti jo pra- 
dėti sutuoktinių porų terapiją, nes yra nusprendusi išeiti. 
Jeigu jis po terapijos pasikeistų, jai būtų sunkiau tai pada- 
ryti. Tačiau jau penkeri metai, kaip duktė paliko namus, 
o ji vis dar ten ir niekas nepasikeitė. Ji nei pradeda šeimos 
terapijos, nei išeina. Aš svarstau, ar ji švaisto vienintelį gy- 

venimą, kurį turi, tam, kad nubaustų vyrą? Ji sako norinti, 
kad jis ką nors darytų pirmas. Ji meldžiasi, kad sugautų jį 
lovoje su kita moterimi (ar su vyru - ji turi dėl to įtarimų), 
ir tuomet ji galės jį palikti“. 


Žinoma, Merė greitai suvokia, kad ta pacientė yra ji pati. Girdėda- 
ma savęs apibūdinimą per atstumą trečiuoju asmeniu, ji gali objekty- 
viau pažvelgti į savo situaciją. 

Terapija kaip besitęsiantis 
susitikimas 


rieš daugelį metų buvau Rollo May'aus klientas; terapija tru- 

ko daugiau nei dvejus metus. Jis gyveno ir dirbo Tiburon'e, 

Palo Alto, iki ten važiuodavau septyniasdešimt penkias mi- 
nutes. Pamaniau, kad iš važinėjimo galiu gauti naudos, jei važiuoda- 
mas klausysiuosi prieš tai buvusio terapijos susitikimo įrašo. Rollo'as 
sutiko, kad įrašinėčiau, ir greitai pastebėjau, kad įrašo klausymasis 
sustiprino terapiją, mat daug greičiau ir giliau panirdavau į svarbias 
temas, kurios buvo iškilusios ankstesniame susitikime. Tai buvo 
taip naudinga, kad nuo tada nuolat įrašinėdavau susitikimus savo 
pacientams, kurie ilgai važiuoja iki manęs. Retkarčiais tą patį darau 
ir tiems pacientams, kurie gyvena netoliese, tačiau negali prisiminti 
ankstesnio susitikimo - galbūt dėl didelio emocinio labilumo ar 
trumpų disociacijos epizodų. 

Būtent ši technika iliustruoja svarbų terapijos aspektą - terapija 
geriausiai veikia tuomet, kai tampa nuolat besitęsiančiu susitikimu, 
t. y. tęstiniu procesu. Kai terapijos susitikimai mažai susiję vienas su 
kitu, jie yra daug mažiau efektyvūs. Ypač neefektyvus darbo būdas 
yra naudoti kiekvieną terapijos susitikimą per savaitę kilusioms kri- 
zėms spręsti. Kai atėjau į šią sritį, girdėjau Davidą Hamburg 'ą, Stan- 
fordo psichiatrijos skyriaus vadovą, kalbantį apie „cikloterapiją“. Ir 
iš tikrųjų reikia kai ką pasakyti apie požiūrį, pagal kurį esame nuolat 
įsitraukę į problemų analizavimą. Mes atveriame naujas temas, kurį 

laiką jas tyrinėjame, pereiname prie kitų klausimų, tačiau reguliariai 
ir pasikartodami sugrįžtame prie tų pačių temų, kiekvienąkart pagi- 
lindami analizę. Šis ciklinis psichoterapijos proceso aspektas panašus 
į automobilio padangos keitimą. Mes uždedame veržles ant varžtų, 
kiekvieną paeiliui lygiai priveržiame, po to grįžtame prie pirmosios 
ir kartojame procesą, kol padanga yra gerai pritvirtinama. 

Aš retai pats pradedu susitikimą. Kaip ir dauguma terapeutų, esu 
linkęs palaukti, kol pradės pacientas. Noriu žinoti jo ar jos „didžiau- 
sios skubos tašką“ (kaip tai pavadino Melanie Klein). Tačiau jei kada 
pats pradedu susitikimą, tai nuolatos sugrįžtu atgal prie ankstesniojo 
susitikimo. Taigi, jei tai buvo ypač įsimintinas, emocionalus ar ne- 
baigtas susitikimas, galiu pradėti: „Praeitą savaitę mes aptarėme daug 
svarbių dalykų. Man įdomu, su kokiais jausmais tu išėjai namo.“ 

Mano intencija, žinoma, yra susieti dabartinį susitikimą su praė- 
jusiu. Tokiu pačiu tikslu įpratau rašyti terapinės grupės santraukas ir 
prieš kitą susitikimą elektroniniu paštu išsiuntinėti grupės nariams. 
Kartais grupės susitikimas prasideda nuo santraukos nagrinėjimo. 
Dalyviai pastebi, kad kai ką suprato kitaip arba kad dabar supranta 
kitaip nei terapeutas. Aš priimu jų nesutikimą, nes tai sustiprina su- 
sitikimų tęstinumą. 

Kiekvieną susitikimą užrašykite 


ei terapeutai turi būti terapijos proceso istorikai ir rūpintis su- 

sitikimų tęstinumu, tuomet jie turi rašyti įvykių metraštį. Svei- 

katos priežiūra ir bylinėjimosi baimė, dvi tarpusavyje susijusios 

bėdos, gresiančios šiandieninei psichoterapijai, davė mums 
vieną teigiamą dovaną: jos paskatino terapeutus vesti reguliarius už- 
rašus. 

Senais sekretorių laikais aš reguliariai diktuodavau ir perrašinė- 
davau smulkias kiekvieno susitikimo santraukas. (Dauguma medžia- 
gos šiai ir kitoms knygoms yra paimta iš šių užrašų.) Šiuo metu iš 
karto po susitikimo sugaištu keletą minučių įvesdamas į kompiuterį 
svarbiausius klausimus, aptartus per kiekvieną susitikimą, taip pat 
mano jausmus ir kas liko neužbaigta kiekviename susitikime. Savo 
tvarkaraštį susidėlioju taip, kad visuomet turėčiau keletą minučių 
laiko perskaityti užrašus prieš kitą susitikimą. Jei man atrodo, kad 
nėra nieko svarbaus užsirašyti, tai jau savaime yra svarbu ir galbūt 
reiškia, kad terapija yra sustingusi ir mes su pacientu neatrandame 
nieko nauja. Daugelis terapeutų, kurie susitikinėja su pacientais 
keletą kartų per savaitę, jaučia mažesnį poreikį detaliems užrašams, 
mat susitikimai daug gyviau išlieka atmintyje. 

Skatinkite savistabą 


erapijos nuotykio rizika yra mokymasis tyrinėti save, ir aš 
reikalauju iš pacientų išnaudoti bet kokią galimybę sustip- 
rinti mūsų bendrą tyrinėjimą. Jei pacientas, kuris sociali- 
niuose sambūriuose visuomet jautėsi nepatogiai, pasako, kad gavo 
kvietimą į didelį pobūvį, aš paprastai atsakau: „Nuostabu! Tai puiki 
galimybė pažinti save! Tik šįkart stebėk save - ir būtinai paskui užsi- 
rašyk keletą pastebėjimų, kuriuos galėtume aptarti kitą susitikimą.“ 
Ypač turtingas informacijos šaltinis yra tėvų lankymas. Mano pa- 
siūlymu, dauguma pacientų imdavo ilgiau ir nuoširdžiau nei kada 
nors iki tol kalbėtis su broliais ir seserimis. Bet koks klasės susiti- 
kimas yra tikra aukso kasykla, kaip ir bet kokia galimybė peržiūrėti 
senus santykius. Aš taip pat raginu pacientus stengtis gauti atgalinį 
ryšį apie tai, kaip juos suvokė ar suvokia kiti. Pažįstu vieną pagyve- 
nusį vyrą, susitikusį savo penktos klasės draugę, kuri pasakiusi, kad 
prisimenanti jį kaip „gražų berniuką anglies juodumo plaukais ir 
šelmiška šypsena“. Tai išgirdęs, jis pravirko. Jis visuomet save laikė 
negražiu ir nerangiu. Jei tik kas nors būtų tuomet pasakęs, kad jis 
gražus, tai būtų, kaip jis tikėjo, pakeitę visą jo gyvenimą. 

Kai jūsų pacientas verkia 


ą darote, kai jūsų akivaizdoje verkia draugas? Paprastaiė 

stengiatės paguosti. Galite paguodžiamai pasakyti „na na“ 

arba apkabinti draugą, paieškoti nosinaičių arba kito būdo 
atgauti kontrolę ir nustoti verkti. Tačiau terapijoje reikia kažko dau- 
giau nei paguoda. 

Kadangi verkimas dažnai susijęs su gilesniais jausmais, terapeu- 
tas neturėtų kelti tikslo būti mandagus ar padėti pacientui nustoti 
verkti. Visiškai priešingai - turėtumėte padrąsinti pacientą nerti dar 
giliau. Galima paprasčiausiai paskatinti pasidalyti mintimis: „Nesi- 
stenk palikti šios erdvės. Pasilik čia. Kalbėk su manimi; pamėgink 
žodžiais išreikšti savo jausmus.“ Arba galite užduoti mano dažną 
klausimą: „Jei tavo ašaros turėtų balsą, ką jos pasakytų?“ 

Apie psichoterapiją gali būti manoma, kaip apie pakaitomis 
vykstančią jausmų raiškos ir jausmų analizės seką. Kitaip tariant, jūs 
skatinate emocinę raišką, tačiau visuomet po to turi sekti išreikštų 
emocijų atspindėjimas. Ši seka yra daug akivaizdesnė grupinėje te- 
rapijoje, nes grupėje kyla labai stiprių emocijų, tačiau tai vyksta ir 
individualiojoje terapijoje, ypač kai verkiama. Taigi, kai verkiama, aš 
pirmiausia „panardinu“ pacientą į verkimo turinį ir prasmę, o vėliau 
būtinai analizuoju patį verkimo veiksmą, ypač kiek jis siejasi su čia ir 
dabar situacija. Taigi domiuosi ne tik jausmais verkiant, tačiau ir tuo, 
ką būtent reiškia verkti mano akivaizdoje. 

Leiskite sau pertrauką tarp pacientų 


anau, šį nepopuliarų patarimą praleis dauguma terapeu- 
tų, kurių praktikos tempą lemia ekonominės aplinkybės, 
tačiau vis dėlto rašau apie tai. 

Neapgaudinėkite savęs ir paciento nepalikdami pakankamai lai- 
ko tarp susitikimų. Visuomet vedžiau detalius kiekvieno susitikimo 
užrašus ir niekuomet nepradėdavau susitikimo, nesugrįžęs prie jų. 
Mano užrašai dažnai parodo nepabaigtus dalykus - temas ir klau- 
simus, prie kurių reikia grįžti, arba jausmus tarp manęs ir paciento, 
kurie ne iki galo aptarti. Jei kiekvieną terapijos valandą traktuojate 
rimtai, tuomet tą patį darys ir pacientas. 

Kai kurie terapeutai susidaro tokį tvarkaraštį, kad tarp pacien- 
tų neturi jokių pertraukų. Netgi dešimt minučių, mano požiūriu, 
nepakanka, ypač jei didelė dalis šio laiko eikvojama atsakinėjant į 
skambučius. Tarp pacientų aš visuomet skiriu ne mažiau kaip de- 
šimt minučių, o dar geriau - penkiolika, užsirašymui, skaitymui ir 
pamąstymui. Penkiolikos minučių intervalai sukelia nepatogumų: 
pacientams paskiriamas keistas laikas, pavyzdžiui, dešimt minučių 
iki ar po tam tikros valandos, tačiau visi mano pacientai tai priima 
ramiai. Tai taip pat pailgina darbo dieną ir gali sumažinti pajamas. 
Tačiau tai turi savo vertę. Kalbama, kad Abraham'as Lincoln'as pa- 
sakė, jog jeigu jis turėtų aštuonias valandas medžiui nukirsti, keletą 
iš tų valandų praleistų galąsdamas kirvį. Netapkite medkirčiu, kuris 
pernelyg skuba, kad pasigaląstų kirvį. 

Savo dilemas išreikškite atvirai 


ai būna sunku atsakyti pacientui, tai nutinka dėl to, kad 

esu įstrigęs tarp dviejų ar daugiau prieštaraujančių vienas 

kitam samprotavimų. Esu tikras, kad beveik niekuomet ne- 
suklysite atvirai išsakydami savo dilemą. Štai keletas pavyzdžių. 


„Tedai, leisk tave pertraukti. Šiandien aš jaučiuosi už- 
kluptas dviejų skirtingų jausmų: aš žinau, kad tavo kon- 
flikto su viršininku istorija yra svarbi ir tu dažnai jautiesi 
įžeistas, kai aš pertraukiu tave; tačiau, kita vertus, aiškiai 
jaučiu, kad šiandien tu vengi kažko svarbaus.“ 


„Mere, tu sakai, kad netiki, jog esu visiškai nuoširdus su 
tavimi, kad esu pernelyg taktiškas ir delikatus. Manau, 
tu esi teisi: aš susilaikau. Dažnai jaučiuosi užkluptas 
dilemos: aš noriu būti su tavimi natūralesnis, tačiau, kita 
vertus, jaučiu, jog turiu labai labai rūpestingai apsvarstyti 
savo žodžius, nes žinau, jog tave nesunku įskaudinti ir kad 
tu laikai mano žodžius pernelyg svariais“. 


„Pitai, man iškilo dilema. Aš žinau, kad tu nori pasi- 
kalbėti su manimi apie Eli: jaučiu stiprų tavo spaudimą 
ir nenoriu erzinti tavęs. Tačiau, kita vertus, tu sakai, jog 
žinai, kad tavo santykiai su ja neturi jokios prasmės, kad 

nėra nieko gera ir jie neturi ateities. Man atrodo, kad mes 
turime pažvelgti, kas slypi už Eli, ir pamėginti atrasti, kas 
kursto tavo stiprų susižavėjimą. Per paskutinius susitiki- 
mus tu tiek daug laiko kalbėjai apie santykių su Eli deta- 
les, kad gilesnei analizei liko mažai laiko. Siūlau apriboti 
Eli aptarinėjimo laiką - galbūt iki dešim-ties minučių per 
susitikimą.“ 


„Maikai, aš nenoriu vengti tavo klausimo. Žinau, jog 
jauti, kad aš vengiu tavo asmeniškų klausimų. Nenoriu to 
daryti ir pažadu sugrįžti prie tavo klausimų. Tačiau tikrai 
jaučiu, jog mūsų darbui būtų naudingiau, jei pirmiausia 
pažvelgtume į priežastis, slypinčias už tavo klausimų.“ 


Ir paskutinis pavyzdys. Siuzana kreipėsi į mane, kai buvo prie 
skyrybų su savo vyru ribos. Po keleto mėnesių produktyvios terapi- 
jos ji pasijuto geriau ir jos santykiai su vyru pagerėjo. Per vieną su- 
sitikimą ji papasakojo, kaip mylėdamasi su vyru pamėgdžiojo vieną 
mano sakinį (be to, dar ir iškraipydama), o tai sukėlė jiems didelį 

"juoką. Bendras šaipymasis iš manęs juos suartino. 

„> Kaip reaguoti? Turėjau daugybę galimybių. Pirmiausia šis įvykis 
atspindėjo, kokia artima ji jautėsi vyrui - artimiausia per ilgą laiką, 
galbūt metų metus. Mes sunkiai dirbome, kad tai pasiektume, ir ga- 
lėjau išreikšti pasitenkinimą jos rezultatais. Arba galėjau reaguoti į 
tai, kaip ji vyrui iškraipė mano pastabą. Arba galėjau išsakyti savo 
pastebėjimą apie tai, kaip ji tvarkosi su „trikampiais“ - ji turėjo nu- 
sistovėjusį įprotį susikurti didelę trišalių santykių įtampą, įskaitant 
ir Edipo trikampį - ji, jos vyras ir sūnus; ji ir du draugai; ir dabar ji, 
jos vyras ir aš. Tačiau stipriausiai jaučiau, kad ji mane apgavo, ir man 
tai nepatiko. Žinojau, kad ji jautė man daug dėkingumo ir daug tei- 
giamų jausmų, tačiau, nepaisant to, pasirinko sumenkinti santykius 

su manimi, kad pagerintų santykius su vyru. Tačiau ar šis jausmas 
pagrįstas? O gal tai mano įžeista savimeilė trukdė pamatyti tai, kas 
profesionaliai geriausia pacientui? 

Galiausiai nusprendžiau atskleisti kiekvieną iš šių jausmų ir 
mano abejones dėl jų atskleidimo. Mano atsivėrimas sukėlė vai- 
singą diskusiją apie keletą svarbių problemų. Ji iškart suprato, kad 
mūsų trikampis buvo mikrokosmas ir kad kiti jos draugai turėjo 
jausti panašius į mano jausmus. Taip, tai buvo tiesa, kad jos vyras 
jautė grėsmę iš mano pusės, ir ji norėjo nuraminti jį sumenkindama 
mane. Tačiau galbūt taip pat buvo tiesa, kad ji nesąmoningai kurstė 
jo konkurencinius jausmus? Ir nejaugi nebuvo būdo nuraminti vyrą 
ir kartu nesugadinti santykių su manimi? Tai, kad išsakiau savo jaus- 
mus, atskleidė ir paskatino patyrinėti jos įprotį kurstyti vieną asmenį 
prieš kitą. 

Apsilankykite namuose 


š aplankiau nedaugelį savo pacientų. Pernelyg mažai, nes, 

išskyrus vieną, kiekvienas vizitas buvo naudingas. Per 

kiekvieną apsilankymą sužinodavau tokių paciento gyve- 
nimo aspektų, apie kuriuos nebūčiau sužinojęs niekaip kitaip - jų 
hobius, darbo aplinką, estetinį skonį (tą parodo baldai, apdaila, meno 
dirbiniai), poilsio įpročius, namuose esančias knygas bei žurnalus. 
Vienas pacientas, kuris skundėsi, kad jam trūksta draugų, gyveno 
ypač netvarkinguose namuose, o tai rodė mažą jautrumą lankytojų 
jausmams. Jauna, patraukli, gražiai apsirengusi moteris, kuri ieškojo 
pagalbos dėl negebėjimo kurti gerų santykių su vyrais, namų aplinkai 
rodė labai mažai dėmesio - labai nešvarūs kilimai, begalė kartoninių 
dėžučių, pilnų senų laiškų, apiplyšę baldai, todėl ir man nebuvo nuo- 
stabu, jog tai atgrasindavo ten apsilankiusius vyrus. 

Aplankęs dar vieną pacientę, aš pirmą kartą sužinojau, jog ji laiko 
galybę kačių ir nuo jų šlapimo namas taip dvokia, kad ji niekuomet 
negali nieko vaišinti savo namuose. Apsilankęs pas stačiokišką, ne- 
jautrų vyrą, labai nustebau radęs kiniškais peizažais ir kaligrafijomis 
nukabinėtas sienas. 

Ypač produktyvi gali būti diskusija, vykstanti prieš vizitą į namus. 
Pacientai gali labai nerimauti dėl namų parodymo; jie gali svarsty- 
ti, ar specialiai sutvarkyti namus, ar leisti pamatyti juos au naturel. 
Viena pacientė labai nerimavo ir kurį laiką priešinosi mano vizitui. 
Kai pamačiau jos butą, ji labai sutriko, kai parodė man sieną, nukabi- 

nėtą daiktais, primenančiais buvusius mylimuosius: karnavalinėmis 
lėlėmis, operos bilietų šaknelėmis, Tahiti ir Acapulco momentinėmis 
nuotraukomis. Kodėl sutriko? Ji labai troško pelnyti mano pagar- 
bą dėl intelektinių gebėjimų ir jai buvo gėda, kad pamačiau ją taip 
įkalintą praeityje. Ji žinojo, jog yra kvaila nuolat vaikščioti lyg ap- 
spangusiai dėl buvusių mylimųjų, ir jautė, kad pamatęs, kaip ji save 
apsunkina, nusivilsiu ja. 

Kitas pacientas labai sielvartavo ir dažnai kalbėjo apie savo 
žmonos daiktus ir fotografijas. Pasisiūliau apsilankyti jo namuose 
ir radau daugybę materialių jo žmonos pėdsakų, kartu ir svetainės 
viduryje stovinčią seną, padėvėtą sofą, ant kurios ji mirė. Sienos 
buvo nukabinėtos fotografijomis, kuriose buvo jo žmona arba kurias 
ji pati fotografavo, ir knygų lentynomis, pilnomis jos knygų. Svar- 
biausia: namuose buvo taip mažai jo paties - jo skonio, jo pomėgių, 
jo patogumų! Apsilankymas buvo naudingas pacientui terapijos 
prasme - kad aš taip rūpinausi juo, jog apsilankiau jo namuose - ir 
tai atvedė į ryškius pasikeitimus; jis pareiškė norįs mano pagalbos 
keičiant jo namus. Mes kartu sudarėme tvarkaraštį ir aptarėme po- 
kyčius namuose, kurie palengvino gedėjimą ir atspindėjo jo sėkmin- 
gumą. 

Kai kurie pacientai mažai rūpinasi savimi, tarsi jie nenusipelnę jo- 
kio grožio, patogumo savo gyvenime. Vienas pacientas, didelei mano 
nuostabai, buvo sukaupęs šimtus senų žurnalų ir telefonų knygų, ku- 
riais buvo apkrauti visi namai - šio fakto kitu būdu nebūčiau suži- 
nojęs. Vieno iš mano studentų pacientė, kuri taip pat kaupė daiktus, 
galiausiai po dvejų metų terapijos sutiko su terapeuto vizitu tokiais 
žodžiais: „Tu turi prižadėti nešaukti.“ Leidimas apsilankyti namuose 
buvo ženklas, kad iš tikrųjų prasidėjo jos keitimosi procesas. 

Vizitai į namus yra reikšmingi įvykiai ir aš nenoriu pasakyti, kad 
pradedantys terapeutai lengvai imtųsi tokio žingsnio. Pirmiausia turi 
būti nustatytos ir gerbiamos ribos, tačiau kai situacija to reikalauja, 

mes turime būti lankstūs, kūrybiški ir ieškoti individualių spren- 
dimų terapijoje, kurią siūlome. Kita vertus, kai kurie stebisi, kodėl 
sveikatos priežiūrai reikšmingas lankymas namuose, dabar atrodo 
toks drąsus ir rizikingas. Man malonu matyti dabar vykstančius pa- 
sikeitimus, prasidėjusius nuo šeimos terapeutų, kurie daug dažniau 
susitikimus paskiria savo pacientų namuose. 

Nesureikšminkite paaiškinimų 


o anksčiau aprašyto eksperimento, kai mano pacientė ir 

aš aprašydavome savo požiūrius į kiekvieną terapijos su- 

sitikimą, supratau, kad mes atsimename ir vertiname labai 
skirtingus terapijos proceso aspektus. Man buvo vertingos mano in- 
telektualios interpretacijos, nors pacientei jos turėjo nedaug įtakos, 
o pacientė vertino asmeniškus poelgius, svarbius mūsų santykiams. 
Dauguma paskelbtų psichoterapijos ataskaitų pažymi tą patį ne- 
sutapimą: terapeutai interpretacijas ir įžvalgas vertina daug labiau 
nei pacientai. Mes, terapeutai, pernelyg pervertiname intelektinį 
medžioklės turinį; taip buvo jau nuo pat pradžios, kai Freud'as davė 
blogą pradžią dviem viliojančiomis, tačiau klaidinančiomis metafo- 
romis. 

Pirmoji metafora buvo terapeuto archeologo įvaizdis. Jis nuo pa- 
laidotų prisiminimų kruopščiai valo dulkes, kad atidengtų tiesą - kas 
iš tikrųjų įvyko ankstyvaisiais paciento metais: pirminė trauma, jos 
vieta, pirmapradžiai įvykiai. Antroji metafora buvo apie sudedamąjį 
paveikslėlį. Tik surask paskutinį trūkstamą gabalėlį, siūlė Freud'as, ir 
turėsi visą paveikslėlį. Daugelis jo atvejų yra tarsi detektyvai, ir skai- 
tytojai nekantriai skaito laukdami pikantiškos atomazgos, kurioje 
visos mįslės išsprendžiamos. 

Paprastai mes savo entuziazmą intelektinei medžioklei per- 
duodame savo pacientams ir stebime arba įsivaizduojame pacientų 
„aha“ reakcijas į savo interpretacijas. Nietzsche'ė sakė: „Mes netgi 

sugalvojame išraišką pašnekovo veide, kuri sutampa su ta nuostabia 
mintimi, kurią mes manome išreiškę.“ Freud'as nesistengė nuslėpti 
savo susižavėjimo intelektiniais sprendimais. Ne vienas iš jo pir- 
mųjų pacientų aprašė jo įprotį pasiimti „Pergalės cigarų“ dėžutę, 
kad atšvęstų ypač įžvalgią interpretaciją. Populiari žiniasklaida ilgai 
pristatinėjo šį klaidingą terapijos požiūrį visuomenei. Holivudas 
irgi stereotipiškai vaizduoja psichoterapeutus, besiblaškančius tarp 
daugybės kliūčių, sekančius klaidingais pėdsakais, nugalinčius ais- 
tras ir pavojus, kad galiausiai aptiktų viską paaiškinančią ir atper- 
kančią įžvalgą. 

Aš nenoriu pasakyti, kad intelektinės įžvalgos nėra svarbios. Iš 
tikrųjų jos svarbios, tačiau ne dėl tų priežasčių, apie kurias mes pa- 
prastai manome. Mes trokštame absoliučios tiesos komforto, nes 
negalime pakęsti absoliučiai nepastovios egzistencijos nevilties. 
Nietzsche'ės posakis: „Tiesa yra iliuzija, be kurios tam tikros rūšys 
neišgyventų.“ Būdami pateptaisiais su mums būdingu sprendimų 
siekimu, pilnatvės poreikiu, mes tvirtai įsitikinę, kad visada įmano- 
mas paaiškinimas, bent kažkoks paaiškinimas. Tai gyvenimą daro 
pakenčiamą, suteikia mums kontrolės ir meistriškumo jausmą. 

Tačiau svarbus yra ne intelektinio lobio turinys, bet ieškojimo 
procesas, kuris yra dvigubas idealios terapijos uždavinys, ką nors 
duodantis kiekvienam dalyviui: pacientai mėgaujasi dėmesiu, kuris 
skiriamas pačioms smulkiausioms jų gyvenimo detalėms, o terapeu- 
tams džiaugsmą teikia gyvenimo mįslių sprendimas. Visas grožis tas, 
kad tai tvirtai susaisto pacientą ir terapeutą, kol kuriamas tikrasis 
pokyčių laidininkas - terapiniai santykiai. 

Praktikoje sąsaja tarp intelektinio sumanymo ir terapeuto-pa- 
ciento santykių yra gana sudėtinga. Kuo daugiau terapeutai sužino 
apie pacientų gyvenimą, buvusį ir esamą, tuo daugiau įsitraukia į jį ir 
tampa artimesniais, labiau užjaučiančiais šio gyvenimo liudininkais. 
Taip pat daugelis interpretacijų yra akivaizdžiai nukreiptos į tera- 

peuto-paciento santykių gerinimą - terapeutai nuolat koncentruo- 
jasi ties kliūčių, trukdančių jų suartėjimui su pacientais, atpažinimą 
ir išaiškinimą. 

Pačiu esminiu lygmeniu santykis tarp įžvalgos ir pokyčių lie- 
ka paslaptis. Nors mes laikome savaime suprantamu dalyku, kad 
įžvalga veda į pokyčius, tačiau ši seka jokiu būdu nėra patvirtinta 
empiriškai. Iš tikrųjų yra patyrusių, mąstančių analitikų, kurie iškėlė 
atvirkštinės sekos galimybę, tai yra, kad įžvalga eina po pokyčių, o ne 
juos sukelia. 

Galiausiai prisiminkite Nietzshe'ės posakį: „Nėra jokios tiesos, 
tiktai interpretacijos.“ Taigi netgi jei mes pasiūlome kaip nors ele- 
gantiškai supakuotą ypatingą įžvalgą, turime suvokti, jog tai yra 
konstruktas, aiškinimas, bet ne paaiškinimas. 

Prisiminkime našlę, kuri negali ištverti būti viena, ne poroje, ta- 
čiau besipriešinanti bet kokiems galimiems naujiems santykiams su 
vyru. Kodėl? Po keleto mėnesių analizės mes atradome keletą galimų 
atsakymų: 

+ Ji bijojo, kad kažkada buvo prakeikta. Kiekvienas vyras, kurį ji 
mylėjo, galiausiai mirė. Ji vengė artumo, kad galėtų apsaugoti 
vyrą nuo savo blogos karmos. 

+ Ji bijojo, kad vyras gali tapti jai pernelyg artimas, gali pamatyti 
ir atrasti jos esminį blogį, nepadorumą ir žudantį įniršį. 

e Jei ji iš tiesų leistų sau mylėti kitą, tai būtų galutinis pripažini- 
mas, kad jos vyras iš tikrųjų miręs. 

+ Mylėti kitą vyrą reikštų išdavystę: tai rodytų, kad jos meilė vy- 
rui nebuvo tokia stipri, kaip ji manė. 

+ Ji turėjo pernelyg daug praradimų ir negalėtų išgyventi dar 
vieno. Vyrai pernelyg silpni; kai tik ji pažiūrėdavo į naują vyrą 
savo gyvenime, matydavo po oda šviečiančią kaukolę ir ją ap- 
nikdavo mintys, jog greitai jis taps sausų kaulų maišu. 

e Ji nekentė savo pačios bejėgiškumo. Kartais vyras supykdavo 
ant jos ir jo pyktis galėjo ją sunaikinti. Reikėjo neleisti, kad tai 
kartotųsi, kad kas nors tiek daug ją kontroliuotų. 

+ Gyvenimas su vienu vyru reikštų prarasti bet kokio kito vyro 
galimybę, o ji buvo nelinkusi atsisakyti savo galimybių. 


Kuris iš šių atsakymų teisingas, vienintelis teisingas? Vienas? 
Keletas? Visi? Kiekvienas reiškia skirtingus konstruktus: yra tiek 
aiškinimų, kiek yra aiškinamųjų sistemų. Tuo metu tarp jų nebuvo 
ypatingų skirtumų. Tačiau mes ieškojome paaiškinimo ir galiausiai 
aptikome skirtumą. Ji surizikavo ir pasirinko stiprų ryšį su manimi, 
ir aš nepasitraukiau nuo jos. Manęs nesunaikino jos įniršis, aš pasili- 
kau artimas jai, laikiau jos ranką, kai ji būdavo apimta nevilties, likau 
gyvas ir netapau jos blogos karmos auka. 

Terapiją spartinančios priemonės 


erapijos arba asmeninio augimo grupės dešimtmečiais nau- 

dojo spartinančias arba „atitirpinančias“ technikas. Tarp 

man padėjusių buvo pratimas „Kritimas pasitikint“, kai 
grupė suformuoja ratą aplinkui narį, kuris užmerkęs akis krenta 
atgal, o grupės nariai turi jį pagauti. Pratimo „didžiausia paslap- 
tis - kiekvienas narys ant vienodų popieriaus lapelių užrašo pačią 
didžiausią paslaptį, kurią atskleisdami jaustųsi rizikuoją. Tuomet 
lapeliai perdalijami, kiekvienas narys skaito kažkieno kito įrašą ir 
dalijasi su kitais, kaip jaustųsi, jei turėtų tokią paslaptį. Kita technika 
yra iš naujo suvaidinti pasirinktas ankstesnio susitikimo vaizdo įrašo 
dalis. Arba studentų grupių nariai pakaitomis atlieka grupės vadovo 
vaidmenį ir kritikuoja vienas kito darbą. Arba, norėdamas nutraukti 
ilgai trukusią tylą, pradžioje vadovas gali pasiūlyti greitą „ėjimo ratu“ 
techniką, kurią taikant nariai atskleidžia kai kurias tylos metu pa- 
tirtas asociacijas. 

Visos iš šių „atitirpdančių“ ar spartinančių technikų yra tik pir- 
moji pratimo dalis. Kiekvienu atveju grupės vadovas turi išklausyti 
dalyvių įspūdžius, padėti jiems iš pratimo gauti informaciją: pavyz- 
džiui, apie jų požiūrius į pasitikėjimą, empatiją ir atsiskleidimą. 

Viena iš stipriausių mano naudotų poveikio priemonių (naudo- 
jau tiek vėžiu sergančių pacientų grupėse, tiek didelėse auditorijose 
mokymo tikslais) yra pratimas „Kas aš esu?“. Kiekvienam nariui 
duodamos aštuonios popieriaus juostelės ir liepiama ant kiekvienos 

juostelės parašyti atsakymą į klausimą „Kas aš esu?“ (Keletas tin- 
kamų atsakymų: žmona, moteris, krikščionė, knygų mėgėja, mama, 
gydytoja, sportininkė, seksuali būtybė, finansininkė, aktorė, duktė ir 
kt.). Tuomet kiekvienas narys sudėlioja juosteles į eilę pagal svarbą 
(tai yra artimiausio savojo Aš link). 

Paskui prašoma pagalvoti apie kiekvieną apibūdinimą, pradedant 
nuo mažiausiai svarbaus, ir įsivaizduoti, kaip jaustųsi netekęs tos 
savo asmenybės dalies. Signalas (švelnus skambutis ar varpelis) kas 
dvi minutes „perkelia“ į kitą juostelę. Po to, kai skambutis suskamba 
aštuonis kartus ir visos juostelės peržiūrėtos, procedūra atliekama 
atvirkščia tvarka, ir nariai apžvelgia iš naujo kiekvieną savo identiš- 
kumo aspektą. Po pratimo (šiame pratime, kaip ir visuose kituose, tai 
svarbiausia) grupės nariai aptaria iškilusius klausimus, pavyzdžiui, 
identiškumo ir savasties esmės klausimus, leidimo viskam būti iš- 
gyvenimus, fantazijas apie mirtį. 

Individualiojoje terapijoje tokios spartinančios technikos ne 
tokios būtinos ir naudingos. Kai kurios terapijos mokyklos, pavyz- 
džiui, geštaltinė terapija, naudoja daugybę pratimų, kurie, jei naudo- 
jami protingai, gali palengvinti terapiją. Tačiau tiesa ir tai, kad kai 
kurie jauni terapeutai klysta, susikurdami didelę atsargą pratimų ir 
griebdamiesi jų terapijai pagyvinti kaskart, kai atrodo, jog ji sulėtėjo. 
Pradedantys terapeutai turi išmokti kartais pabūti tyloje, kartais ty- 
liai bendrauti, kartais paprasčiausiai laukti, kol paciento mintys bus 
tinkamai išreikštos. 

Tačiau, kai sakoma, kad kiekvienam pacientui reikia rasti skir- 
tingą terapiją, taip kartais reikia rasti keletą pratimų, kurie atitiktų 
konkretaus paciento poreikius. 

Šioje knygoje aptariu dar keletą priemonių: apsilankymus na- 
muose, vaidmenų žaidimą ar prašymą pacientui sukurti epitafiją sau. 
Aš taip pat prašau pacientų atsinešti senų šeimos nuotraukų. Maty- 
damas kai kurių reikšmingų praeities žmonių veidus ne tik jaučiuosi 

labiau susijęs su pacientu, bet senos nuotraukos taip pat labiau atgai- 
vina prisiminimus apie svarbius praeities įvykius ir jausmus. Kartais 
naudinga paprašyti pacientų parašyti laišką (kuriuo galėtų pasidalyti 
su manimi ir nebūtinai išsiųsti) kam nors, su kuo būna likę svarbių 
neužbaigtų dalykų, pavyzdžiui, nepasiekiamam ar mirusiam tėvui, 
buvusiai žmonai, vaikui. 

Dažniausiai mano naudojama technika yra neformalus vaidmenų 
žaidimas. Pavyzdžiui, jei pacientė kalba apie negebėjimą papriešta- 
rauti partneriui kokiu nors klausimu, tarkime, nerimauja dėl savaitės 
trukmės atostogų prie jūros su draugu, nes jai kasdien reikia pabūti 
vienai, kad galėtų pamedituoti, paskaityti ar pamąstyti. Aš galiu pa- 
siūlyti trumpą vaidmenų žaidimą, kuriame ji vaidina savo draugą, 
o aš atlieku jos vaidmenį, rodydamas, kaip ji galėtų paprašyti šito. 
Kartais galiu daryti priešingai: vaidinti kitą asmenį ir leisti jai pasi- 
treniruoti, ką ji galėtų pasakyti. 

Kartais naudinga Fritz'o Perls'o „tuščios kėdės“ technika. Kai ku- 
riems stipriai save menkinantiems pacientams liepiu savikritiškąją 
savęs dalį „pasodinti į tuščią kėdę“ ir kalbėti su ja, tuomet pasikeisti 
kėdėmis ir sužaisti teisėją, kuris kritikuoja paciento tikrąjį Aš. Dar 
kartą pabrėžiu, kad tokios technikos yra naudingos ne pačios savai- 
me, bet gauti informacijos tolesniam darbui. 

Terapija kaip generalinė 
gyvenimo repeticija 


augeliui terapeutų nepatinka, kai kritikai jų darbą apibū- 

dina kaip paprasčiausią „draugystės pirkimą“. Nors šiuose 

žodžiuose yra dalelė teisybės, nusiminti nereikėtų. Drau- 
gystė tarp terapeuto ir paciento yra būtina terapijos proceso sąlyga- 
būtina, tačiau vis dėlto nepakankama. Psichoterapija nėra gyvenimo 
pakaitalas, o tik generalinė gyvenimo repeticija. Kitaip tariant, nors 
psichoterapija reikalauja artimų tarpusavio santykių, santykiai nėra 
galutinis tikslas - tai tik priemonė jiems pasiekti. 

Terapinių santykių artumas atlieka daugelį funkcijų. Tai suteikia 
saugią erdvę pacientams kiek įmanoma atviriau atsiskleisti. Taip pat 
artimi santykiai leidžia pacientui patirti, ką reiškia būti supras-tam 
ir priimtam po visiško atsivėrimo. Jie moko socialinių įgūdžių: pa- 
cientas sužino, ko reikia artimiems santykiams ir kad artimumas yra 
įmanomas, netgi pasiekiamas. Galiausiai, ir galbūt svarbiausia yra tai, 
ką pastebėjo Carl'as Rogers'as - terapijos santykiai yra kaip vidinis 
atskaitos taškas, prie kurio pacientai gali sugrįžti savo vaizduotėje. 
Vieną kartą pasiekę šį artumo lygį, jie gali įtvirtinti savyje viltį ir net 
panašių santykių laukimą. 

Dažnai girdime apie pacientus (tiek grupinėje, tiek individualio- 
joje terapijoje), kurie yra puikūs pacientai ar grupės nariai, tačiau iš 
esmės nesikeičiantys savo išoriniame gyvenime. Jie gali turėti gerą 
ryšį su savo terapeutu arba būti svarbiausi grupės nariai - atsisklei- 

džiantys, daug dirbantys, skatinantys sąveiką - ir vis dėlto netaikan- 
tys to, ko išmoko, realiame gyvenime. Kitaip tariant, terapija jiems 
yra greičiau gyvenimo pakaitalas, o ne generalinė repeticija. 

Šis ypatumas gali pasirodyti naudingas sprendimams dėl terapijos 
užbaigimo. Elgesio pokyčiai terapijos situacijoje yra akivaizdžiai ne- 
pakankami: pacientai pokyčius turi perkelti į savo gyvenimo aplinką. 
Vėliau aš stengiuosi užtikrinti išmokimo perkėlimą. Jei manau, kad 
tai būtina, pradedu aktyviai vadovauti, spaudžiu pacientą pabandyti 
kitaip elgtis darbe, draugų aplinkoje ir šeimoje. 

Panaudokite pirminį nusiskundimą 
kaip svertą 


epameskite ryšio su pacientų pirminiais nusiskundimais. 

Kaip iliustruoja pateikiamas atvejis, terapijos ieškojimo 

priežastys, pateikiamos pirmą susitikimą, gali padėti sun- 
kiais terapijos momentais. 


PENKIASDEŠIMT PENKERIŲ METŲ MOTERIS terapeutė kon- 
sultavosi su manimi, nes buvo pakliuvusi į aklavietę savo darbe su 
Ronu, keturiasdešimties metų klinikinės psichologijos studentu, su 
kuriuo susitikinėjo keletą mėnesių. Neseniai prieš tai Roną atstūmė 
moteris, su kuria jis turėjo keletą pasimatymų, ir po to terapijoje 
Ronas darėsi vis reiklesnis, reikalavo, kad terapeutė laikytų jo ran- 
ką, apkabintų guosdama. Savo reikalavimams patvirtinti jis atsinešė 
mano knygą Momma and the Meaning of Life (Mamytė ir gyvenimo 
prasmė), kurioje aprašiau, koks naudingas pasirodė sielvartaujančios 
našlės rankos laikymas. Ronas buvo susiraukęs, susitikimų pabaigoje 
nenorėjo paduoti rankos ir parengė terapeutės trūkumų sąrašą. 

Terapeutė jautėsi vis nepatogiau, sumišusi, manipuliuojama ir su- 
sierzinusi dėl infantilaus Rono elgesio. Mėginimai sušvelninti esamą 
padėtį buvo nesėkmingi ir, vis labiau bijodama paciento pykčio, ji 
galvojo apie terapijos užbaigimą. 

Mes apžvelgėme, dėl ko Ronas pradėjo terapiją, - aptarti savo 
santykius su moterimis. Ronas buvo patrauklus vyras, lengvai už- 

mezgantis santykius su moterimis. Daugumą vakarų jis praleisdavo 
bare su savo draugužiais, moteris susirasdavo vienai nakčiai ir greitai 
ieškodavo kitų. Tais keletu atvejų, kai moteris jam pasirodydavo itin 
patraukli ir jis norėdavo tęsti santykius, jį paskubomis palikdavo. 
Ronas nebuvo tikras kodėl, bet spėjo, kad jai pabosdavo jo primyg- 
tinis reikalavimas visuomet gauti tai, ko jis nori. Būtent dėl šių prie- 
žasčių jis ir pasirinko moterį terapeutę. 

Ši informacija įžiebė daugiau šviesos atsidūrus aklavietėje ir su- 
teikė svarbų svertą. Nesutarimai tarp paciento ir terapeuto nebuvo 
jokia terapijos komplikacija, tai buvo neišvengiamas ir būtinas daly- 
kas. Žinoma, Ronas turėjo per daug reikalauti iš terapeuto. Žinoma, 
jis turėjo žeminti ją ir, žinoma, ji turėjo norėti jį palikti. Bet kaip tai 
padaryti naudinga terapijai? 

Prisiminkite 40 skyrių „Atgalinis ryšys: kalkite, kai geležis šalta“. 
Svarbu tinkamas laikas: interpretacijos labiausiai efektyvios tuomet, 
kai paciento afektas yra pakankamai sumažėjęs, kad leistų susidaryti 
labiau nešališką požiūrį apie savo elgesį. Kai ateina tas laikas, pasi- 
naudokite pateiktos problemos suteiktu svertu. Pasiremkite terapi- 
niu aljansu ir užsiminkite, kad terapeutas ir pacientas kartu mėgina 
suprasti įvykių tėkmę. Pavyzdžiui: 


„Ronai, aš manau, jog tai, kas vyko tarp mūsų paskuti- 
niąsias keletą savaičių, yra iš tikrųjų svarbu. Leisk man 
pasakyti, kodėl. Prisimink priežastis, dėl kurių atėjai pas 
mane - dėl problemų, kurios nuolat kildavo tarp tavęs ir 
moterų. Atsižvelgiant į tai, ir tarp mūsų neišvengiamai tu- 
rėjo kilti problemų. Taip ir nutiko. Taigi, netgi jei tai nėra 
malonu nei tau, nei man, mes galime tai laikyti neįprasta 
mokymosi galimybe. Čia nutiko dalykai, kurie atspindi 
tai, kas nutinka tavo socialiniame gyvenime. Tačiau yra 
vienas esminis skirtumas, dėl kurio terapijos situacija yra 

unikali: aš nesiruošiu nutraukti ryšio ir esu pasirengusi 
būti naudinga tau, kad tu galėtum sužinoti ką nors, ko 
niekuomet nežinojai per ankstesnius santykius - kokius 
jausmus kitam žmogui sukelia tavo veiksmai.“ 


Toliau terapeutas gali pasidalyti Rono elgesio keliamais jausmais, 
rūpindamasis reikšti juos švelniai ir palaikomai. 

Nebijokite paliesti pacientą 


sichiatrijos studijų Johns'o Hopkins'o klinikoje pradžioje 

dalyvavau vieno atvejo analitinėje analizėje, kurioje vienas 

aptarimo dalyvis smarkiai kritikavo atvejį, pristačiusį jauną 
terapeutą dėl to, kad jis susitikimo pabaigoje padėjo savo pacientei 
(pagyvenusiai moteriai) užsivilkti paltą. Po to vyko ilga, karšta dis- 
kusija. Kai kurie aptarimo dalyviai sutiko, kad nors ir akivaizdu, jog 
terapeutas suklydo, senyvas pacientės amžius ir smarki pūga lauke 
sumažina nusižengimo sunkumą. 

Aš niekuomet nepamiršau tos analizės, ir netgi dabar, praėjus 
dešimtmečiams, su tuo bendramoksliu likome draugais ir aš vis dar 
pajuokauju apie išdaigą su paltu ir su juo susijusį nehumanišką te- 
rapijos požiūrį. Prireikė daugelio metų praktikos ir koreguojančio 
patyrimo, kad atitaisytume tokio rigidiško mokymo žalą. 

Viena iš tokių koreguojančių patirčių buvo susijusi su paramos 
grupių sergantiems vėžiu pacientams vedimo metodų paieška. Po to, 
kai mano pirmoji grupė susitikinėjo keletą mėnesių, viena narė pa- 
siūlė kitokį būdą susitikimui užbaigti. Ji uždegė žvakę, paprašė mus 
susikibti rankomis ir atliko meditaciją. Aš niekuomet iki tol nebuvau 
laikęs paciento rankos, tačiau šioje situacijoje neturėjau pasirinkimo. 
Prisijungiau ir tuoj pat pajutau, kaip ir visi nariai, kad tai įkvepiantis 
būdas pabaigti mūsų susitikimus, ir keletą metų taip užbaigdavome 
kiekvieną susitikimą. Meditacija buvo raminanti ir grąžinanti jėgas, 
tačiau mane ypač sujaudino lietimasis rankomis. Dirbtinės ribos tarp 

paciento ir terapeuto, sergančio ir sveiko, mirštančio ir gyvenančio 
išnyko, kai mes visi pasijutome susieti bendru žmogiškumu. 

Manau, svarbu paliesti pacientą per kiekvieną susitikimą: pa- 
spausti ranką, patapšnoti per petį, - paprastai tai darau susitikimo 
pabaigoje, palydėdamas pacientą durų link. Jei pacientas nori ilgiau 
palaikyti mano ranką ar nori apsikabinti, aš atsisakau tik tuo atveju, 
jei yra kokia nors įtikinama priežastis, pavyzdžiui, galimas rūpestis 
dėl seksualinių jausmų. Tačiau kad ir koks būtų sąlytis, manau per 
kitą susitikimą yra svarbu paklausti apie jį, kad ir ką nors papra- 
sta, pavyzdžiui: „Mere, mūsų paskutinysis susitikimas pasibaigė 
kitaip - tu ilgai abiem savo rankomis laikei mano ranką (arba „tu 
paprašei apkabinti“). Man atrodė, kad tu jauti kažką stipraus. Gal 
prisimeni tai?“ Aš tikiu, kad dauguma terapeutų turi neįvardytas 
savo pačių taisykles, susijusias su lietimu. Pavyzdžiui, prieš kelis 
dešimtmečius viena pagyvenusi, labai patyrusi terapeutė pasakė 
man, kad daugelį metų jos pacientai susitikimus užbaigdavo, pa- 
bučiuodami ją į žandą. 

Lieskite. Tačiau įsitikinkite, kad tai naudinga. 

Jei pacientas apniktas nevilties dėl, sakysime, atsinaujinusio vė- 
žio ar kokio kito baisaus gyvenimo įvykio ir per susitikimą prašo 
palaikyti mano ranką ar apkabinti, aš neskubėsiu atsisakyti, kaip ir 
padėti senyvai moteriškei, išeinančiai į pūgą, užsivilkti paltą. Jei ne- 
galiu rasti, kaip palengvinti skausmą, galiu paklausti ko jis/ji norėtų 
iš manęs šiandien - tyliai pasėdėti, klausimų ar aktyviau vesti susi- 
tikimą? Prisistumti savo kėdę arčiau? Palaikyti už rankos? Kiek ga- 
lėdamas stengiuosi reaguoti su meile, žmogiškai, tačiau vėliau, kaip 
visada, visa tai aptariu: klausiu apie tai, kokius jausmus sukėlė mano 
veiksmai, taip pat pasidaliju savo jausmais. Jei įtariu, kad mano 
veiksmai gali būti suvokti kaip seksualūs, tuomet atvirai pasidaliju 
šiuo įtarimu ir aiškiai pasakau, kad nors terapijos santykiuose gali 
būti patiriami seksualiniai jausmai ir jie turi būti išreiškiami ir ap- 

tariami, tačiau niekuomet negali būti realizuojami. Aš pabrėžiu, kad 
nieko nėra svarbiau už paciento jautimąsi saugiai terapeuto kabinete 
ir per terapinį susitikimą. 

Žinoma, aš niekuomet nesiekiu sąlyčio prievarta. Jei, pavyzdžiui, 
pacientas išeina piktas, vengdamas paspausti ranką, aš gerbiu jo 
atsitraukimo norą. Nerimastingesni pacientai kartais gali patirti 
stiprius ir išskirtinius jausmus, susijusius su prisilietimu ir, jei dėl to 
man kyla abejonių, tiesiai to paklausiu: „Ar paspausime rankas kaip 
visuomet? Ar šiandien geriau to nedaryti?“ Visais šiais atvejais tokį 
epizodą visuomet aptariu kitą susitikimą. 

Šie esminiai punktai yra tarsi terapijos švyturiai. Abejonės dėl 
prisilietimo terapijoje nėra dažnos, tačiau kai jos iškyla, svarbu, kad 
terapeutai nebūtų sukaustyti rūpinimosi taisyklėmis ir galėtų, kaip 
rodo tolesnis pavyzdys, būti jautrūs, atsakingi ir kūrybingi savo 
darbe. 

Apie metus susitikinėjau su vidutinio amžiaus moterimi, kuriai 
buvo nuslinkę dauguma plaukų dėl smegenų auglio radioterapijos. 
Ji buvo susirūpinusi savo išvaizda ir dažnai primindavo, kokią baisią 
kiti pamatytų ją be peruko. Aš paklausiau, ką ji galvoja apie mano 
reakciją. Ji manė, kad aš taip pat pakeisčiau savo požiūrį į ją ir ji man 
atrodytų tokia atgrasi, jog aš pabėgčiau. Aš pareiškiau, kad neįsivaiz- 
duoju savo pabėgimo nuo jos. 

Keletą savaičių ji mąstė apie peruko nusiėmimą mano kabinete ir 
vieną susitikimą pareiškė, kad atėjo laikas. Ji suvaldė susijaudinimą, 
paprašė mane nusisukti, nusiėmė peruką ir žvelgdama į kišeninį 
veidrodėlį susitvarkė likusias plaukų sruogas. Kai aš atsisukau į ją, 
vieną akimirką, tiktai akimirką, pajutau šoką, kaip greitai ji paseno, 
bet netrukus vėl pajutau mylimo žmogaus, kurį pažinojau, esmę ir 
užsimaniau perbėgti savo pirštais per jos plaukų sruogas. Kai ji pa- 
klausė apie mano jausmus, aš pasidalijau mielai. Jos akys prisipildė 
ašarų ir ji pasiėmė vienkartinių nosinių dėžutę. Aš nutariau ją pa- 

spausti. „Ar pamėginsime*?“ - paklausiau. „Tai būtų nuostabu“, - at- 
sakė ji, ir tada aš atsisėdau arčiau jos ir paglosčiau plaukus ir galvos 
odą. Nors potyris truko tik keletą akimirkų, jis paliko neišdildomą 
įspūdį mums abiem. Ji išgijo ir praėjus metams, kai vėl kreipėsi dėl 
kitos problemos, pasakė, jog, kai tada paliečiau jos galvos odą, tai 
buvo palaima, nepaprastas veiksmas, radikaliai pakeitęs jos negatyvų 
požiūrį į save. 

Panašią dovaną atnešė našlė, kuri jautė tokią neviltį, jog atėjusi į 
mano kabinetą dažnai net negalėdavo kalbėti, tačiau nusiramindavo, 
kai laikydavau jos ranką. Daug vėliau ji prisipažino, kad tai buvo 
posūkio taškas terapijoje: tai padėjo jai nusileisti ant žemės ir leido 
pajusti ryšį su manimi. Ji sakė, jog mano ranka buvo tarsi balastas, 
neleidžiantis jai plaukti tolyn į neviltį. 

Niekuomet nebūkite 
seksualūs su pacientais 


idelis seksualinių nusižengimų paplitimas tapo rimta pa- 

skutiniųjų keleto metų problema ne tik psichoterapijoje, 

bet ir visur, kur egzistuoja jėgos skirtumas: kunigystėje, 
armijoje, korporaciniame ir politiniame gyvenime, medicinoje, mo- 
kymo institucijose ir kitur. Nors kiekvienu atveju tokie nusižengimai 
kuria ne tokias dideles problemas, psichoterapijoje jie turi ypatingą 
reikšmę, nes čia intensyvūs ir artimi santykiai yra būtini, o seksuali- 
niai santykiai yra itin destruktyvūs abiem pusėms, tiek terapeutams, 
tiek ir jų pacientams. 

Dėl tokių nusižengimų psichoterapija nukentėjo dvigubai. Buvo 
ne tik apgauti ir pažeisti atskiri pacientai, bet ir visai psichoterapijai 
panašių faktų sukelta neigiama reakcija buvo labai žalinga. Terapeu- 
tai buvo priversti dirbti, užimdami gynybinę poziciją. Profesinės or- 
ganizacijos skatina ypatingą praktikuojančiųjų atsargumą. Įspėjama 
ne tik dėl bet kokio neįprasto artumo, bet ir dėl bet kokio panašumo 
į artumą, nes teisingumo institucijos daro prielaidą, kad nėra dūmų 
be ugnies. Kitais žodžiais tariant, mums patariama naudoti „mo- 
mentinę“ galvoseną, tai yra vengti bet kokio momento, kuris, išimtas 
iš konteksto, gali atrodyti įtartinas. Terapeutai mokomi vengti ne- 
formalumo; vengti kreipimosi vienas į kitą vardais, nesiūlyti kavos 
ar arbatos, neviršyti keturiasdešimt penkių minučių susitikimo laiko 
ir nesusitikti su priešingos lyties asmeniu paskutinę dienos valandą 

(sutinku su šiais kaltinimais ir prisipažįstu esąs kaltas). Kai kurie 
klinicistai, norėdami užtikrinti pacientų saugumą, daro visų susi- 
tikimų vaizdo įrašus. Pažįstu terapeutą, kuris kartą buvo neteisingai 
apkaltintas ir dabar atsisako bet kokio fizinio sąlyčio su pacientais, 
netgi rankos paspaudimo. 

Tai yra pavojingos tendencijos. Jei neatrasime pusiausvyros šioje 
srityje, paaukosime pačią psichoterapijos esmę. Būtent dėl šios prie- 
žasties aš parašiau ankstesnį skyrių apie prisilietimą. Ir tam, kad 
būčiau tikras, jog studentai nesutapatins terapinio ir seksualinio ar- 
tumo, norėčiau paminėti keletą dalykų apie seksualinį nusižengimą. 

Terapinėje situacijoje dažni stiprūs seksualiniai jausmai. Kaip jų 
galėtų nebūti, turint omeny nepaprastą artumą tarp paciento ir te- 
rapeuto? Pacientams nuolat kyla meilės ir/arba seksualiniai jausmai 
terapeutui. Šis teigiamas perkėlimas dažnai būna nulemtas iš anksto. 
Visų pirma pacientai susiduria su labai reta, nuostabia ir teikiančia 
malonumą situacija. Kiekvienas pokalbis su susidomėjimu analizuo- 
jamas, kiekvienas praeities ir dabartinio gyvenimo įvykis yra išsiaiš- 
kinamas, jie globojami, jais rūpinamasi, jie besąlygiškai priimami ir 
palaikomi. 

Kai kurie žmonės nežino, kaip reaguoti į tokį dosnumą. Ką jie 
gali pasiūlyti mainais? Daugelis moterų, ypač tos, kurių savigarba 
žema, mano, kad vienintelė tikra dovana, kurią jos gali pasiūlyti, yra 
seksualinė dovana. Be sekso - prekės, nuo kurios jos priklausė anks- 
tesniuose santykiuose, - joms gali atrodyti, jog terapeutas praras su- 
sidomėjimą ir paliks jas. Kitos, iškeliančios terapeutą į netikrovišką, 
didingą, didesnę už gyvenimą poziciją, gali trokšti susijungti su kuo 
nors didingesniu nei jos pačios. Dar kitos gali konkuruoti dėl meilės 
su kitais nežinomais terapeuto pacientais. 

Visi šie dalykai turėtų tapti terapinio dialogo dalimi: jie vienu ar 
kitu būdu sukėlė sunkumų pacientui jo/jos gyvenime ir tai laimei, o 
ne nelaimei, kad jie iškyla terapijos čia ir dabar situacijoje. Kadangi 

potraukio terapeutui galima tikėtis, šis fenomenas, kaip ir visi terapi- 
nio susitikimo įvykiai, turi būti aiškiai išreikštas ir suprastas. Jei tera- 
peutai patys pasijunta sujaudinti paciento, šis sujaudinimas suteikia 
žinių apie paciento buvimo būdą (turint omenyje, kad terapeutas 
supranta savo paties reakcijas). 

Terapeutai netenkina mazochistinių pacientų troškimų, mušda- 
mi juos. Taip pat jie neturėtų paklusti pacientams, kurie reikalauja 
sekso. Nors dauguma seksualinių nusižengimų atsiranda tarp vyro 
terapeuto ir moters pacientės (dėl šios priežasties čia aš naudoju 
„jis“ terapeutui apibūdinti), panašių problemų ir pagundų kyla ir 
terapeutams moterims bei gėjams. 

Terapeutus, kurie savo gyvenime jautėsi nepatrauklūs moterims, 
gali pradžiuginti ir destabilizuoti tai, kad jų godžiai siekia moterys 
pacientės. Nepamirškite, kad jausmai, kylantys terapijos situacijo- 
je, paprastai skirti labiau vaidmeniui nei asmeniui: nelaikykite su 
perkėlimu susijusio susižavėjimo savo neatremiamo asmeninio pa- 
trauklumo ar žavumo ženklu. 

Kai kurie terapeutai susiduria su sunkumais, nes jų seksualinis 
gyvenimas yra nepatenkinamas arba jie gyvena pernelyg izoliuotai, 
kad turėtų galimybę tinkamiems ir būtiniems seksualiniams ryšiams. 
Aišku, būtų didelė klaida savo praktiką laikyti galimybe tokiems ry- 
šiams. Terapeutams svarbu daryti tai, kas būtina, siekiant pataisyti 
savo situaciją - tegu tai būna individualioji terapija, šeimos terapija, 
susipažinimo paslaugos, kompiuterinis suderinamumo įvertinimas 
ar kt. Kai per terapiją ar vizitaciją sutinku tokius terapeutus, aš jiems 
noriu pasakyti ir dažnai pasakau, kad bet koks variantas, kartu ir 
apsilankymas pas prostitutę, yra geriau nei pražūtingas seksualinių 
santykių su pacientais pasirinkimas; aš noriu pasakyti jiems ir dažnai 
pasakau, kad susirastų kokį nors būdą patenkinti savo seksualinius 
poreikius su vienu iš bilijono potencialių partnerių pasaulyje: su bet 

kuo, išskyrus jų pacientus. Tiesiog tai nėra profesionalus ar moralus 
variantas. 

Jei galiausiai terapeutas niekaip negali suvaldyti seksualinių im- 
pulsų ir negali ar nenori gauti pagalbą asmeninėje terapijoje, tuomet 
manau, jog jis neturėtų užsiimti psichoterapija. 

Seksualiniai nusižengimai destruktyvūs ir patiems terapeutams. 
Nusižengiantys terapeutai, jei nors kartą sąžiningai pažvelgia į save, 
supranta, jog jie veikia ne paciento naudai, o savo pačių pasitenki- 
nimui. Terapeutai, prisiėmę įsipareigojimus profesiniam gyvenimui, 
labai pakenkia sau ir savo svarbiausiems moraliniams principams. 
Jie galiausiai sumoka itin didelę kainą ne tik susidurdami su aplin- 
kinių pasmerkimu ir bausme, bet ir viduje išgyvendami nuolatinę 
gėdą ir kaltę. 

Atkreipkite dėmesį į 
sukaktis ir gyvenimo datas 


am tikros datos daugumai pacientų gali turėti didelę reikšmę. 

Po daugelio metų darbo su netekusiais artimųjų asmenimis 

pradėjau gerbti reakcijų į sukaktis pastovumą ir jėgą. Dau- 
gelis vyrus praradusių žmonų jaučiasi nublokštos staigių nusivylimo 
bangų, kurios sutampa su svarbiais jų sutuoktinio mirties įvykiais, 
pavyzdžiui, galutinės diagnozės, mirties ar laidotuvių datomis. Ne- 
retai pacientas sąmoningai nesuvokia tikslių datų - tai fenomenas, 
kuris man visuomet atrodė kaip įrodymas, jei tokio reikia, kad eg- 
zistuoja pasąmonės poveikis sąmoningoms mintims ir jausmams. 
Tokių reakcijų į sukaktis jėga nesilpnėja metų metais, netgi dešimt- 
mečiais. Profesinėje literatūroje yra daugybė stulbinančių duomenų, 
patvirtinančių reakcijų į sukaktis, pavyzdžiui, padidėjusio psichiatri- 
nių hospitalizacijų dažnumo per tėvų mirties sukaktis, išlikimo netgi 
praėjus dešimtmečiams nuo įvykio. 

Tam tikros reikšmingos datos teikia daug galimybių terapijai. 
Gimtadieniai, ypač reikšmingi, gali atverti duris egzistenciniams 
klausimams ir paskatinti giliau susimąstyti apie esamą gyvenimo 
laikotarpį. Man atrodo, kad suaugusiesiems gimtadienio šventė yra 
visuomet ir maloni, ir liūdna, slepianti ašaras. Kai kuriuos žmones 
jaudina gimtadienis, žymintis savo tėvų pergyvenimą. Išėjimo į pen- 
siją datos, vestuvių ar skyrybų sukaktys ir daugybė kitų ženklų prime- 
na mums apie negailestingą laiko tėkmę ir gyvenimo laikinumą. 

Niekuomet neignoruokite 
„terapijos nerimo“ 


ors aš pabrėžiu, kad psichoterapija yra kūrybiškas ir spon- 

taniškas procesas, formuojamas unikalaus kiekvieno spe- 

cialisto stiliaus ir pritaikomas kiekvienam pacientui, ta- 
čiau egzistuoja tam tikros universalios taisyklės. Viena tokia taisyklė 
yra visuomet analizuoti nerimą, susijusį su terapiniu susitikimu. Jei 
pacientas patiria nerimą per susitikimą ar po jo (keliaudamas namo 
arba vėliau prisimindamas susitikimą), ar ruošdamasis ateiti į kitą 
susitikimą, aš visuomet atkreipiu dėmesį į šį nerimą. 

Nors nerimas kartais gali kilti dėl terapijos diskusijos turinio, 
daug dažniau jis kyla dėl proceso - dėl jausmų, susijusių su pacien- 
to-terapeuto santykiais. 

Pavyzdžiui, vienas pacientas, įėjęs į mano kabinetą, pasisakė jau- 
čiąs nerimą: 


„Kodėl? Kas tau kelia nerimą atėjus čia?“ - paklausiau. 
„Man baisu. Jaučiuosi, kad čia čiuožinėju ant plono 
ledo.“ 

„Kas mūsų terapijoje tau reikštų ledo įlūžimą?“ 

„Kad tu susirgsi nuo mano skundų ir dejavimų ir nebe- 
norėsi daugiau manęs matyti.“ 

„Tuomet tau turėtų būti ypač sunku. Aš prašiau tavęs iš- 
reikšti visas rūpestį keliančias mintis. Tai ganėtinai sunku, 


Niekuomet neignoruokite „terapijos nerimo“ 193 


tačiau tu dar pasunkini savo užduotį - turi taip pat rūpin- 
tis nepakenkti man ar nenuvilti manęs.“ 


Arba kita pacientė: 


„Šiandien aš nenorėjau ateiti. Visą savaitę buvau nusimi- 
nusi dėl to, ką tu pasakei man, kai paėmiau vienkartinių 
nosinių dėžutę.“ 

„Ką tu išgirdai mane sakant?“ 

„Kad tau jau nusibodo mano skundai ir nenoras priimti 
tavo pagalbą.“ 

„Tai, ką aš prisimenu, yra visai kas kita. Tu verkei, ir, 
norėdamas tave nuraminti, padaviau tau nosinių pakelį. 
Mane pribloškė, kaip greitai tu pati puolei jį paimti - tarsi 
vengtumei paimti ką nors iš manęs - ir pamėginau pa- 
skatinti tave analizuoti savo jausmus priimant mano pa- 
galbą. Tačiau tai jokiu būdu nereiškia kritikos ar to, kad 
įgrisai.“ 

„Tavo pagalbos priėmimas kelia man tokius jausmus. 
Man atrodo, kad tu turi ribotą rūpesčio kiekį - tik kokį 
šimtą taškų - ir aš nenoriu išnaudoti visų savo taškų.“ 


Jei pacientui kyla nerimas per susitikimą, aš tampu detektyvu 
ir prašau paciento pagalbos atidžiai peržvelgiant susitikimą tiksliai 
nustatyti, kada atsirado diskomfortas. Toks klausinėjimo procesas 
reiškia, kad nerimas, ne taip kaip lietus, neužklumpa netikėtai, o yra 
paaiškinamas: jis turi priežastis, kurios gali būti atskleistos (ir todėl 
jų galima išvengti ir jos gali būti kontroliuojamos). 

Kartais, jei aiškiai jaučiu, kad reakcija į susitikimo įvykius gali 
būti pavėluota, susitikimui baigiantis siūlau pratimą, susijusį su pro- 

„Mes dar turime keletą minučių, tačiau galbūt tu galėtum 
atsilošti, užsimerkti ir įsivaizduoti, kad susitikimas baigėsi 
ir tu keliauji namo. Ką tu mąstysi ar jausi? Kaip tu įsi- 
vaizduosi mūsų šiandieninį susitikimą? Kokius jausmus 
tu jausi, prisimindamas mane ir mūsų bendravimą?“ 

Daktare, pašalinkite mano nerimą 


eigu pacientas yra prislėgtas nerimo ir prašo ar maldauja jį su- 

mažinti, paprastai naudinga paklausti: „Pasakyk man, ką tiksliai 

aš turėčiau pasakyti? Ką būtent aš galėčiau pasakyti, kas padėtų 

tau jaustis geriau.“ Žinoma, aš neapeliuoju į racionalųjį pacien- 
to protą, bet kreipiuosi į vaikiškąją jo dalį ir prašau nevaržomai pasi- 
dalyti laisvomis asociacijomis. 

Sureagavusi į tokį prašymą, viena pacientė man pasakė: „Aš no- 
riu, kad tu pasakytum man, jog esu pats gražiausias, nuostabiausias 
kūdikis pasaulyje.“ Tuomet aš jai pasakiau būtent tai, ko ji prašė, ir 
mes kartu panagrinėjome raminamą mano žodžių poveikį bei kitus 
kilusius jausmus: jos drovėjimąsi savo vaikiškų norų ir didelį su- 
sierzinimą, kad ji privalėjo pasakyti man, ką aš turėčiau sakyti. Šis 
savęs nuraminimo pratimas kuria tam tikrą paradoksą: terapeutui 
paklausus, kokie magiški žodžiai galėtų nuraminti pacientę, ši yra 
įmetama į vaikišką priklausomybės būseną, tačiau tuo pat metu yra 
verčiama priimti autonomišką poziciją ir atrasti tuos žodžius, kurie 
galėtų ją nuraminti. 

Buvimas meilės budeliu 


Nemėgstu dirbti su įsimylėjusiais pacientais. Galbūt taip 
yra dėl pavydo - aš taip pat trokštu įsimylėti. Galbūt taip 
yra todėl, kad meilė ir psichoterapija yra iš esmės nesu- 
derinamos. Geras terapeutas kovoja su tamsa ir siekia 
šviesos, o romantiška meilė yra palaikoma paslapties ir 
tyrinėjama subyra. Nekenčiu būti meilės budeliu. 


aradoksas: nors šios pirmosios eilutės iš knygos Loves exe- 

cutioner (Meilės budelis) rodo mano sunkumus dirbant su 

įsimylėjusiais pacientais, vis dėlto jos paskatino daugelį įsi- 
mylėjusių pacientų konsultuotis su manimi. 

Žinoma, meilė ateina daugeliu pavidalų ir šios eilutės susijusios 
tik su vienu ypatingu meilės patyrimo būdu: aklu įsimylėjimu, ap- 
sėdimu, magiška būsena, kuri visiškai užvaldo žmogų. 

Paprastai toks patyrimas yra nuostabus, tačiau būna atvejų, kai 
susižavėjimas sukelia daugiau kančios nei malonumo. 

Kartais meilės pilnatvė yra nepasiekiama, pavyzdžiui, kai viena ar 
abi pusės yra vedę ir nenori nutraukti savo santuokos. Kartais meilė 
būna be atsako - vienas asmuo myli, o kitas vengia ryšio arba nori 
tik seksualinių santykių. Kartais mylimas žmogus yra visiškai ne- 
pasiekiamas - mokytojas, buvęs terapeutas, draugo žmona. Dažnai 
žmogus gali taip pasinerti į meilę, kad paaukoja daug laiko lauk- 
damas kokio nors menko ženklo iš mylimojo ir taip apleidžia visa 

kita - darbą, draugus, šeimą. Nesantuokinė meilė gali atitraukti nuo 
savojo sutuoktinio, skatinti vengti intymumo siekiant nuslėpti pa- 
slaptį, atsisakyti sutuoktinių terapijos, taip pat tyčia palaikyti nesan- 
taiką šeimoje, kad sumažintų savo kaltę ir pateisintų nesantuokinius 
ryšius. 

Kad ir kokios skirtingos būtų aplinkybės, išgyvenimas yra tas 
pats - įsimylėjėlis idealizuoja mylimąją, yra jos apsėstas, dažnai ne- 
nori nieko daugiau, kaip tik praleisti likusį savo gyvenimą mėgau- 
jantis buvimu šalia jos. 

Norėdami su įsimylėjusiais pacientais sukurti empatiškus santy- 
kius, turite nepamiršti, kad jų patiriami išgyvenimai yra nuostabūs: 
ekstatiškas, palaimingas susiliejimas; vienišo „aš“ ištirpimas kerin- 
čiame „mes“ gali būti vienas ryškiausių išgyvenimų paciento gyveni- 
me. Paprastai patartina pripažinti jų būseną ir susilaikyti nuo laimės 
potyrių, gaubiančių mylimąjį, kritikos. 

Niekas šios dilemos neatskleidė geriau nei Nietsche'ė, kuris, ne- 
trukus po to, kai „atsigavo“ po aistringos (tačiau tyros) meilės ryšių 
su Lou Salome, rašė: 


Vieną dieną žvirblis praskrido pro mane; ir... aš pama- 
niau, jog pamačiau erelį. Dabar visas pasaulis užsiėmęs 
tuo, kad įtikinėja mane, koks neteisus aš buvau - apie tai 
europietiškos paskalos. Kam geriau? Man, „suklaidinta- 
jam“, kaip jie sako, kuris dėl to paukščio apsilankymo visą 
vasarą gyveno aukštajame vilčių pasaulyje, ar tiems, kurių 
niekas neapgavo? 


Taigi turime būti delikatūs jausmui, kuris leidžia žmogui gyventi 
„aukštajame vilčių pasaulyje“. Pripažinkite paciento susižavėjimą, 
tačiau taip pat padėkite jam pasiruošti jo pabaigai. O tai visuomet 
pasibaigia. Yra viena tikra romantinės meilės ypatybė: ji niekuomet 

neišlieka ilgam - išnykimas yra pačioje aklos meilės prigimtyje. Ta- 
čiau būkite atsargūs, bandydami priartinti jos baigtį. Nemėginkite 
varžytis su meile, taip pat kaip ir su stipriais religiniais įsitikini- 
mais - tai dvikovos, kurių negalite laimėti (tarp buvimo įsimylėjus ir 
religinės ekstazės patyrimo yra panašumų: vienas pacientas kalbėjo 
apie savo „Siksto koplyčios būseną“, kitas apibūdino savo meilę 
kaip dangišką, amžiną būseną). Būkite kantrūs - palikite klientui 
atskleisti savo jausmų neracionalumą, nusivylimą mylimąja. Kai tai 
atsitinka, aš atidžiai įsimenu paciento žodžius. Kai jis vėl patenka į 
panašią būseną ir ima idealizuoti mylimąją, tuomet galiu priminti 
jam jo paties komentarus. 

Šiuos išgyvenimus analizuoju kaip ir bet kokią kitą ryškią emo- 
cinę būseną. Klientui sakau: „Kaip nuostabu... tai tarsi sugrįžimas 
į gyvenimą vėl, ar ne? Nesunku suprasti, kodėl tu nenori šito atsi- 
sakyti. Pažvelkime, kas leidžia tau patirti tai dabar?.. Papasakok 
man apie savo gyvenimą keletą savaičių prieš tai, kai patyrei šią 
būseną. Kada paskutinį kartą jauteisi panašiai? Kas nutiko su ta 
meile?“ 

Vertingiau sutelkti dėmesį į įsimylėjimo būseną, nes prikausto ne 
kitas asmuo, o išgyvenimas, emocinė įsimylėjimo būsena. Nietsche'ės 
frazė: „Žmogus myli savo troškimą, o ne tai, ko trokšta“ daug kartų 
pasirodė neįkainojama, dirbant su kankinamais meilės pacientais. 

Kadangi dauguma žmonių žino (nors norėtų nežinoti), kad išgy- 
venimas neišliks visam laikui, aš mėginu švelniai parodyti tam tikrą 
ilgalaikę perspektyvą ir apsaugoti pacientą nuo bet kokio negrįžtamo 
sprendimo, greičiausiai pagrįsto išnyksiančiais jausmais. 

Apibrėžkite terapijos tikslus nuo pat pradžių. Kokios pagalbos 
ieškoma? Akivaizdu, kad kažkas yra su paciento išgyvenimais, kitaip 
jis nesikonsultuotų su jumis. Ar pacientas prašo pagalbos, norėda- 
mas nutraukti santykius? Aš dažnai naudoju svarstyklių įvaizdį ir 
teiraujuosi apie santykių teikiamą pasitenkinimo ir nepasitenkinimo 

(arba laimingumo ir nelaimingumo) balansą. Kartais šį balansą ilius- 
truoja skaičiavimo lentelė, kai pacientų prašau keletą kartų per dieną 
užfiksuoti, kiek kartų jie pagalvoja apie mylimą žmogų, ar netgi su- 
skaičiuoti minutes ar valandas, kurias sugaišta tam. Kartais pacientus 
apstulbina, kiek daug laiko jų gyvenime užima nuolat besisukančios, 
pasikartojančios mintys ir kiek mažai laiko jie realiai gyvena. 

Kartais mėginu pasiūlyti pacientui perspektyvą, kalbėdamas apie 
meilės prigimtį ir įvairias jos formas. Tiek terapeutui, tiek pacientui 
vertingas šaltinis gali būti nesenstanti Ericho Fromm'o knyga The 
Art of Loving (Menas mylėti). Dažnai brandžią meilę aš suprantu 
kaip kito asmens būties ir augimo meilę, ir dauguma klientų pri- 
taria šiam požiūriui. Koks tuomet yra konkretus jų meilės pobūdis? 
Ar nėra jie aklai įsimylėję tą, kurio iš tiesų negerbia ar kuris blogai 
su jais elgiasi? Nelaimei, tai būna žmonės, kurių meilę kursto blogas 
elgesys su jais. 

Jeigu jie nori, kad padėtumėte pasitraukti iš tų santykių, galite 
priminti jiems (ir sau), kad išsilaisvinimas reikalauja daug pastangų 
ir vyksta iš lėto. Kartais beveik akimirksniu susižavėjimas išnyksta, 
panašiai kaip pjesės A Midsummer Nights Dream (Vasarvidžio nak- 
ties sapnas) veikėjas išsilaisvina iš kerų, tačiau didžiąja dalimi žmo- 
nes daugelį mėnesių kankina mylimo asmens ilgesys. Kartais praeina 
metai, netgi dešimtmečiai, kol jie gali sutikti ar net pagalvoti apie kitą 
žmogų, nepatirdami troškimo ar nerimo dygulių. 

Išsilaisvinimas taip pat nėra stabilus procesas. Būna atkryčių - ir 
niekas taip stipriai nesukelia atkryčio, kaip susitikimas su mylimu 
žmogumi. Pacientai atranda daug racionalių argumentų tokiam 
naujam ryšiui: jie tvirtina, jog viskas baigta ir kad nuoširdus pokal- 
bis, puodelis kavos ar pietūs su buvusiu mylimuoju padės išsiaiškinti 
kai kuriuos dalykus, padės suprasti, kas buvo blogai, padės užmegzti 
brandžią draugystę ar netgi leis pasakyti „viso gero“ kaip brandžiam 
žmogui. Nė vienas iš šių dalykų nėra tikėtinas. Paprastai sveikstantis 

asmuo atkrenta, taip kaip išgėrimas sugrąžina atgal sveikstantį alko- 
holiką. 

Tenetrikdo atkryčiai - kai kurie įsimylėjimai tęsiasi metų metus. 
Tai ne silpnos valios padarinys; esmė - pats išgyvenimas, kuris labai 
stipriai sujaudina pacientą. Pamėginkite suprasti lemiamą vaidme- 
nį, kurį individo vidiniame gyvenime vaidina įkyrumas. Tikiu, kad 
meilės įkyrumas dažnai tarnauja dėmesiui atitraukti, nukreipia in- 
divido žvilgsnį tolyn nuo dar skaudesnių minčių. Anksčiau ar vėliau 
aš tikiuosi prieiti prie klausimo: „Apie ką tu galvotum, jei nebūtum 
apsėstas įkyraus galvojimo apie?..“ 


69 SKYRIUS 


Anamnezės rinkimas 


tudijų pradžioje psichoterapijos studentai yra mokomi tam 

tikrų sistemiškų paciento anamnezės (žinių apie pacientą) 

rinkimo schemų. Šios schemos visuomet apima tokius da- 
lykus kaip paciento nusiskundimai, liga ir istorija (kartu šeimos, 
mokymosi istorija, fizinė sveikata, buvusi terapija, draugystės ir kt.). 
Toks žingsnis po žingsnio duomenų rinkimo metodas turi akivaiz- 
džių privalumų. Pavyzdžiui, gydytojai mokomi išvengti apsirikti 
renkant anamnezę ir atliekant fizinį tyrimą itin šablonišku būdu, 
susidedančiu iš sistemingo organų sistemų peržiūrėjimo (nervų, 
virškinimo, genitalinės-šalinimo, širdies ir kraujagyslių, raumenų ir 
griaučių sistemos). 

Tam tikros terapijos praktikos situacijos reikalauja tokio pat sis- 
temiško anamnezės rinkimo, pavyzdžiui, pirmais dviem susitikimais, 
kai bandoma greitai susigaudyti paciento gyvenimo kontekste; per 
trumpalaikę konsultaciją; arba tuomet, kai reikia greitai surinkti 
duomenis glaustam atvejui pristatyti kolegoms. Tačiau, kai terapeu- 
tai įgyja patirties, jie retai naudojasi sisteminiu klausimų sąrašu dėl 
didelio psichoterapinio darbo krūvio. Duomenų rinkimas tampa 
intuityvus ir automatiškas. Jis yra ne tiek terapijos pradžia, kiek 
terapijos proceso dalis. Kaip tai apibūdino Erik'as Ericson'as, „susi- 
pažinimas su istorija yra istorijos darymas“. 

Pacientų dienotvarkė 


epaisant mano pasitikėjimo intuityviu duomenų rinkimo 

metodu, yra vienas ypač produktyvus klausimas, kurį 

visuomet užduodu pirmą ar antrą susitikimą: „Prašom 
papasakoti man smulkiai apie savo įprastą dieną.“ 

Aš siekiu, kad būtų kalbama apie viską, kartu apie valgymo ir 
miegojimo įpročius, sapnus, poilsį, diskomforto ir džiaugsmo laiko- 
tarpius, konkrečius darbo uždavinius, alkoholio ir vaistų vartojimą, 
netgi mėgstamas knygas, filmus ir TV programas. Jei ši apklausa 
yra gana smulki, terapeutai gali labai daug sužinoti, atskleisda- 
mi dalykus, kurie dažnai praleidžiami kitose anamnezės rinkimo 
sistemose. 

Aš stengiuosi išgirsti daugelį dalykų: valgymo įpročius, estetinius 
pomėgius, laisvalaikio užsiėmimus. Ypač domiuosi tuo, su kiek 
žmonių bendrauja pacientai. Su kuo jie reguliariai bendrauja? Kieno 
veidus reguliariai mato? Su kuo jie kalbasi telefonu arba tiesiogiai 
per savaitę? Su kuo jie valgo? 

Pavyzdžiui, per pradinius pokalbius šis klausinėjimas leido man 
sužinoti apie užsiėmimus, apie kuriuos kitaip nebūčiau žinojęs ke- 
letą mėnesių: pacientas dvi valandas per dieną kompiuteriu dėlioja 
pasjansą; tris valandas per naktį interneto sekso pokalbių svetainėse 
bendrauja pasivadinęs vis kitu vardu; nuolat atidėlioja darbus ir dėl 
to jaučia gėdą; kasdienė dienotvarkė tokia sunki, kad pavargau jos 
besiklausydamas; vidutinio amžiaus moteris kasdien (kartais kas 

valandą) ilgai kalbasi telefonu su tėvų; ilgi kasdieniai lesbietės mo- 
ters pokalbiai telefonu su buvusia meiluže, kurios ji nemėgo, tačiau 
jautėsi negalinti išsiskirti. 

Kai apie paciento gyvenimą kalbama minučių tikslumu, tai ne tik 
suteikia vertingos informacijos, kuri kitaip būtų praleista, tačiau taip 
pat duoda pradžią santykių procesui. Toks intensyvus pokalbis apie 
kasdienius užsiėmimus greitai padidina terapeuto-paciento artumo 
jausmą, kuris taip būtinas terapinių pokyčių procese. 

Kiek Žmonių paciento gyvenime? 


yrinėdama asmenybių santykius, psichologė Ruthellen'a 

Josselson naudojo „saulės sistemos“ metodą. Tiriamųjų pra- 

šoma lapo viduryje pavaizduoti save kaip tašką, o skirtin- 
guose atstumuose esančiuose apskritimuose pažymėti jų gyvenime 
esančius žmones. Kuo apskritimas yra arčiau centro, tuo svarbesnis 
santykis su tuo žmogumi. Ji keletą metų sekė pozicinius pasikeitimus 
apskritimų išsidėstyme. Nors šis metodas yra pernelyg gremėzdiškas 
kasdieniam naudojimui klinikiniame darbe, tačiau nepaisant to, jis 
puikiai padeda įsivaizduoti asmenybių struktūras. 

Per pirmuosius susitikimus vienas iš svarbiausių mano uždavinių 
yra sužinoti, su kiek žmonių pacientas bendrauja nuolat. Didesnę 
dalį informacijos apie tai galima gauti ir kalbant apie paciento die- 
notvarkę, bet aš būtinai daugiau paklausinėju apie visus pacientui 
svarbius žmones, taip pat ir apie bet kokius tos dienos asmenybių 
ryšius. Taip pat pastebėjau, kad naudinga klausti apie visus paciento 


gyvenime buvusius ir esamus geriausius draugus. 

Pasikalbėkite su pacientui 
reikšmingu žmogumi 


iekuomet nesigailėjau pasikalbėjęs su kokiu nors pa- 

cientui reikšmingu asmeniu - paprastai sutuoktiniu arba 

partneriu. Tiesą pasakius, tokio pokalbio pabaigoje nuolat 
stebiuosi „Kodėl aš taip ilgai laukiau?“ arba „Kodėl dažniau to neda- 
riau?“ Kai girdžiu pacientą pasakojant apie jam reikšmingą žmogų, 
mintyse susikuriu kokį nors to žmogaus vaizdinį, dažnai pamiršda- 
mas, kad mano gauta informacija yra labai iškreipta, nes perėjo pro 
paciento netobulo ir šališko požiūrio filtrą. Tačiau jei susitinku su 
tais reikšmingais asmenimis, jie yra tikroviški, ir tuomet aš artimiau 
įžengiu į paciento gyvenimą. Kadangi su paciento partneriu susi- 
tinku tokioje neįprastoje situacijoje, aš suvokiu, kad nematau jo/jos 
realiai, tačiau ne tai svarbiausia - svarbiausia tai, kad to Žmogaus 
veido ir asmenybės vaizdas leidžia produktyviau bendrauti su pa- 
cientu. Taip pat partneris gali suteikti naują žvilgsnį ir neįkainojamą 
informaciją apie pacientą. 

Žinoma, pacientui reikšmingus asmenis baugina kvietimas su- 
sitikti su jų partnerio terapeutu. Jie supranta, kad terapeutas, kuris 
susidarys nuomonę apie juos, pirmiausia yra įsipareigojęs pacientui. 
Tačiau šiuo atveju tinka viena efektyvi strategija, kuri sumažina 
grėsmę ir įtikina partnerį ateiti į susitikimą. Pacientui duokite tokius 


nurodymus: 

„Džonai, prašom pasakyti X, kad ji galėtų padėti man būti 
naudingesniam tau. Aš norėčiau iš jos kai ką sužinoti apie 
tave - ypač apie tai, kaip ji matytų tavo pasikeitimą. Tai 
nėra kažkoks jos egzaminavimas, o pokalbis apie tai, kaip 


ji mato tave.“ 


Susitikimą patarčiau rengti tokiu būdu: kadangi esu nelinkęs 
žinoti ką nors apie pacientą be jo žinios iš pašalinių šaltinių, su reikš- 
mingu asmeniu visuomet kalbuosi paciento akivaizdoje. Sužinokite 
partnerio nuomonę apie paciento pasikeitimus ir tai bus geriau nei 
asmeninė partnerio konsultacija. Apie partnerį gana daug sužinosite 
vien iš to, kaip jis/ji duoda jums atgalinį ryšį. 

Taip pat patarčiau susitikimo nepaversti poros konsultacija. Kai 
esate įsipareigojęs vienam poros nariui, su kuriuo turite terapinį 
susitarimą, negalite dirbti su pora. Jei mėginate atlikti sutuoktinių 
terapiją ir iš vieno poros nario gaunate papildomos konfidencialios 
informacijos, greitai būsite priverstas kažką slėpti ar elgtis dviveidiš- 
kai. Poros terapijai geriau galėtų vadovauti kitas terapeutas, kurio 
lojalumas abiem dalyviams yra vienodas. 

Panagrinėkite ankstesnę terapiją 


ei mano pacientai anksčiau yra lankęsi terapijoje, aš smulkiai 

išklausinėju apie tą patirtį. Jei pacientai nepatenkinti buvusia 

terapija, jie beveik visada pamini buvusio terapeuto įsitrau- 

kimo stoką. Pacientai sako, kad terapeutas buvo pernelyg 
nutolęs, per mažai įsitraukęs, per mažai palaikantis, pernelyg ne- 
asmeniškas. Aš dar negirdėjau paciento sakant, kad terapeutas 
buvo pernelyg atsiskleidžiantis, palaikantis ar per daug asmeniškas 
(išskyrus, žinoma, tuos atvejus, kai terapeutą ir pacientą sieja sek- 
sualiniai santykiai). 

Kai susipažįstate su ankstesnio terapeuto klaidomis, tuomet galite 
pasistengti išvengti jų pasikartojimo. Tai galima išsiaiškinti retkar- 
čiais užduodant paprastus tiesioginius klausimus. Pavyzdžiui, „Mai- 
kai, mes susitinkame jau ketvirtą kartą ir galbūt derėtų pasitikrinti, 
kaip mums sekasi. Tu kalbėjai apie savo jausmus daktarui X, tavo 
ankstesniam terapeutui. Man įdomu, kaip tau sekasi su manimi. Ar 
buvo atvejų, kai tu panašius jausmus jautei man arba gal tau kada 
nors pasirodė, jog mūsų darbas tampa panašus į buvusią neproduk- 
tyvią terapiją?“ 

Jei buvusi terapija buvo produktyvi (ir dėl kokių nors priežasčių 
pacientas negali tęsti terapijos su tuo pačiu terapeutu), manau, jog 
svarbu panagrinėti, kas toje terapijoje buvo gerai, ir tuos aspektus 
panaudoti esamoje terapijoje. Nesitikėkite, kad sėkmingos ar ne- 

sėkmingos terapijos vertinimai pasiliks statiški: jie paprastai keičiasi, 
kaip keičiasi ir paciento požiūris į kitus praeities įvykius. Laikui 
bėgant, pacientai pradeda prisiminti teigiamus anksčiau menkintų 
terapeutų poveikius. 

Pasidalijimas šešėliu 


ą aš prisimenu iš septynių šimtų valandų, kurias pralei- 

dau per savo pirmąją psichoanalizę? Ryškiausias darbo 

su mano analitike Olive Smith, ta tylia, kantria klausy- 
toja prisiminimas yra apie vieną dieną, kai teisiau save už tai, kad 
godžiai tikėjausi pinigų, kuriuos galėjau paveldėti mirus mano 
tėvams. Man neblogai sekėsi kritikuoti save, kai netikėtai ji pra- 
kalbo ir mano kaltinimus sutriuškino viena fraze: „Tokia jau mūsų 
prigimtis.“ 

Tai nebuvo vien mėginimas nuraminti mane, nors man tai buvo 
malonu. Nei tai, kad ji parodė, jog tokie impulsai yra normalūs. Ne, 
tai buvo kažkas kita: tai buvo žodis mes. Tai išvada, kad mes panašūs, 
kad ir ji taip pat turėjo savo šešėlinę pusę. 

Aš branginau jos dovaną. Ir daug kartų ją perdaviau. Stengiuosi 
normalizuoti tamsiuosius savo pacientų impulsus kaip tik galiu. Aš 
nuraminu, mėgdžioju Olive Smith, naudodamas žodį mes, pabrėžiu 
tam tikrų jausmų ar impulsų visuotinumą, duodu pacientams skai- 
tyti atitinkamos literatūros (pavyzdžiui, kai problema susijusi su sek- 
sualiniais jausmais, siūlau skaityti Kinsey'aus, Masters'o ir Johnson'o 
arba Hite'o darbus). 

Stenkitės kaip nors parodyti, jog normalu turėti šešėlinę pusę. Mes, 
terapeutai, turėtume būti atviri visoms savo pačių tamsioms, gėdin- 
goms pusėms, ir kartais pasidalydami jomis, padėsime pacientams 
nustoti plakti save dėl tikrų ar įsivaizduojamų nusidėjimų. 

Kartą po to, kai pasakiau pacientei komplimentą kaip motinai, 
kuri rūpinasi savo dviem vaikais, ji pasijuto nepatogiai ir sutrikusi 
pareiškė, kad ketina pasakyti man kažką, kuo anksčiau su niekuo 
nesidalijo, būtent, kad po pirmojo vaiko gimimo ji labai norėjo išeiti 
iš ligoninės ir palikti savo naujagimį. Nors ji norėjo būti motina, ne- 
galėjo pakęsti minties apie tiek daugelį metų turėtos laisvės atsisaky- 
mą. Aš pasakiau: „Parodyk man motiną, kuri neturėjo tokių jausmų. 
Arba tėvą. Nors aš myliu savo vaikus, daugybę kartų piktinausi jų 
kėsinimusi į kitus mano gyvenimo darbus ir interesus.“ 

Garsus britų analitikas D. W. Winnicott'as buvo ypač drąsus, 
dalydamasis savo tamsiaisiais impulsais, ir mano kolega, kai gydo 
pacientus, susirūpinusius dėl pykčio ant savo vaikų, dažnai cituoja 
Winnicott'o straipsnį, kuriame yra išvardyta aštuoniolika priežasčių, 
dėl kurių motinos nekenčia savo kūdikių. Winnicott'as taip pat mini 
kūdikiams motinų dainuojamas priešiškas lopšines, ir laimė, kad jie 
nesuvokia žodžių. Pavyzdžiui: 


Čiūčia liū, maželi, viršūnėlėj medžio, 
Kad papūs vėjelis, susiūruos vygelė, 

Kad nulūš šakelė, kris žemyn vygužė, 
Tai nupuls vaikytis, vygė ir mantužė.* 


* Vertė Ugnius Mikučionis. 


75 SKYRIUS 


Freud'as ne visuomet klydo 


apo madinga kritikuoti Freud'ą. Nė vienas šiuolaikinis 

skaitytojas negali išvengti susidūrimo su kandžia kritika, 

smerkiančia psichoanalitinę teoriją kaip pasenusią, kaip ir 
kultūrą, kurioje ji atsirado. Psichoanalizė puolama kaip pseudomok- 
slas, pagrįstas pasenusia moksline paradigma ir praradęs aktualumą 
dėl šiuolaikinių sapnų neurobiologijos ir šizofrenijos bei afektinių 
sutrikimų genetikos laimėjimų. Taip pat kritikai tikina, jog tai vyrų 
dominuojamas fantazavimas apie Žmogaus vystymąsi, perpildytas 
seksizmo, sukurtas iš iškreiptų atvejų istorijų ir netikslių, kartais 
vaizduote paremtų stebėjimų. 

Ši kritika buvo tokia paplitusi ir žalinga, kad prasismelkė netgi į 
terapijos mokymo programas, ir visa psichinės sveikatos specialistų 
karta buvo mokoma remtis kritišku ir visiškai neišmanėlišku po- 
žiūriu į Žmogaus teoriją, kurios idėjos sudarė patį psichoterapijos 
pagrindą. 

Leiskite pasiūlyti vieną eksperimentą. Įsivaizduokite, kad esate 
apimtas nevilties dėl iširusių santykių. Jus apniko neapykantos, ne- 
pagarbos mintys apie moterį, kurią idealizavote. Jūs negalite nustoti 
galvoti apie ją, jaučiatės stipriai, galbūt mirtinai įžeistas ir svarstote 
apie savižudybę - ne tik tam, kad užbaigtumėte savo skausmą, bet 
ir tam, kad nubaustumėte moterį, kuri jį sukėlė. Esate tarsi įstrigęs 
neviltyje, nepaisant didžiausių jūsų draugo pastangų jus nuraminti. 
Koks bus jūsų kitas žingsnis? 

Labiausiai tikėtina, kad konsultuositės su psichoterapeutu. Jūsų 
simptomai - depresija, pyktis, įkyrios mintys - viskas rodo ne tik tai, 
kad jums reikia terapijos, bet ir tai, kad iš jos turėsite daug naudos. 

Dabar pamėginkite kitą šio eksperimento variantą. Įsivaizduoki- 
te, kad turite tokius pat simptomus. Tačiau yra daugiau kaip šimtas 
metų atgal, tarkime, 1882 metai, ir jūs gyvenate centrinėje Europoje. 
Ką jūs darysite? Būtent su šiuo iššūkiu aš susidūriau prieš keletą 
metų, rašydamas savo romaną When Nietzsche wept (Kai Nietzsche'ė 
verkė). Pagal mano siužetą, Nietzsche'ei reikėjo susitikti su terapeutu 
1882 metais (metai, kada jis buvo didelėje neviltyje dėl pasibaigusių 
santykių su Lou Salome). 

Tačiau kas būtų Nietzsche'ės terapeutas? Po daugybės istorinių 
tyrinėjimų buvo akivaizdu, kad tokios būtybės 1882 metais - tik 
prieš 120 metų - nebuvo. Jei Nietzsche'ė būtų kreipęsis pagalbos į 
gydytoją, jam būtų pasakyta, kad meilės kančios nėra medicininė 
problema ir būtų patarta apsilankyti Marienbade ar kurioje nors 
kitoje Europos maudyklėje gydomųjų vandens procedūrų ir poilsio 
kursui. Arba galbūt jis būtų buvęs nukreiptas pas kupiną užuojau- 
tos dvasininką religinei konsultacijai. Praktikuojantys pasaulietiški 
terapeutai? Nebuvo nė vieno! Nors Liebault'as ir Bernheim'as tu- 
rėjo hipnoterapijos mokyklą Nancy mieste, Prancūzijoje, jie nesiūlė 
jokios psichoterapijos kaip tokios, tiktai hipnotinį simptomų pa- 
šalinimą. Pasaulietinė psichoterapija dar turėjo būti išrasta; buvo 
laukiama Freud'o pasirodymo, kuris 1882 metais tebuvo studentas 
medikas, dar neįžengęs į psichiatrijos sritį. 

Freud'as ne tik kad be pašalinės pagalbos išrado psichoterapiją, 
bet ir padarė tai vienu pradėjimu. 1895 metais (knygoje Studies in 
Hysteria (Isterijos studijos), parašytoje kartu su Josef'u Breuer'iu) jis 
parašė apie psichoterapiją nuostabų skyrių, numatantį daugelį di- 
džiųjų šios srities vystymosi krypčių, kurios atsirado per kitus šimtą 
metų. Čia Freud'as postuluoja mūsų srities pagrindus: įžvalgos ir gi- 

lios savianalizės bei saviraiškos vertę; pasipriešinimo, perkėlimo, nu- 
slopintų traumų egzistavimą; sapnų ir fantazijų, vaidmenų žaidimo, 
laisvų asociacijų naudojimą; būtinumą atsižvelgti tiek į charakterio 
problemas, tiek į simptomus; absoliutų pasitikėjimu grindžiamų te- 
rapinių santykių būtinumą. 

Man šie dalykai atrodė tokie reikalingi terapeutų mokymui, kad 
dešimtmečiais Stanforde skaičiau kursą apie Freud'ą, kuriame pa- 
brėždavau du dalykus: paties Freud'o tekstų (o ne antrinių šaltinių) 
skaitymą ir jo istorinio konteksto įvertinimą. | 

Populiarūs tekstų aiškinimai dažnai gali būti naudingi studen- 
tams skaitant darbus tokių mąstytojų, kurie nesugeba rašyti aiškiai 
(arba pasirenka painumą), pavyzdžiui, tokių filosofų kaip Hegel'is, 
Fichte'ė ar netgi Kant'as, arba psichoterapijoje: Sullivan'as, Feni- 
chel'is ar Fairbairn'as. Su Freud'u kitaip. Nors jis negavo Nobelio 
premijos už įnašą į mokslą, tačiau buvo apdovanotas Goethe'ės pre- 
mija už literatūrinius laimėjimus. Freud'o tekstai gyvi, netgi išvertus 
juos į kitas kalbas. Iš tikrųjų daugelis jo klinikinių istorijų primena 
profesionalių rašytojų kūrinius. 

Mokydamas daugiausia dėmesio skiriu pirmosioms Freud'o 
knygoms, Studies in Hysteria (Isterijos studijos), atskiroms dalims iš 
knygų The Interpretation of Dreams (Sapnų interpretacija) ir Three 
Essays on the Theory of Sexuality (Trys esė apie seksualumo teoriją), 
taip pat apžvelgiu jo istorinį kontekstą, tai yra devynioliktojo am- 
žiaus pabaigos psichologinę laiko dvasią - tai leidžia studentams 
suvokti, kokios iš tiesų revoliucinės buvo jo įžvalgos. 

Dar vienas dalykas: mes neturėtume vertinti Freud'o įnašo rem- 
damiesi įvairių froidistinių psichoanalitinių institutų laimėjimais. 
Freud'as turėjo daug pasekėjų, linkusių į ritualizuotą ortodoksalu- 
mą, ir daugelis analitinių institutų priėmė konservatyvų ir statišką 
požiūrį į jo darbus, visiškai ignoruodami jo nuolat kintančias kūry- 
biškas ir naujoviškas pažiūras. 

Mano paties profesinis augimas buvo nepaprastai ambivalen- 
tiškas tradicinių psichoanalitinio mokymo institutų atžvilgiu. Man 
atrodė, kad konservatyvi analitinė pozicija mūsų dienomis perver- 
tina įžvalgos vertę, ypač psichoseksualinės raidos klausimu, o be to, 
nemokšiškai traktuoja žmogiško susitikimo terapiniame procese 
svarbą. (Theodor'as Reik'as parašė: „Daugelio analitikų pats velnias 
nebūtų taip išgąsdinęs kaip žodžio Aš vartojimas.“) Dėl šios prie- 
žasties nusprendžiau nestoti į analitinį institutą ir dabar, žvelgdamas 
atgal į savo karjerą, manau, jog tai vienas geriausių mano gyvenimo 
sprendimų. Nors patyriau didelį profesinės izoliacijos ir netikrumo 
jausmą, buvau laisvas siekti to, kas man pačiam įdomu ir mąstyti 
laisvai, be ribojančių išankstinių nusistatymų. 

Dabar mano jausmai psichoanalitinei tradicijai gerokai pasikei- 
tę. Nors nemėgstu daugelio psichoanalitinių institucijų atributų ir 
ideologinių pozicijų, vis dėlto šios institucijos dažnai yra vienintelė 
vieta, kur rimti techniniai psichodinamikos klausimai yra svarsto- 
mi geriausių ir ryškiausių mūsų srities klinikinių protų. Taip pat, 
mano manymu, neseniai analitinėje galvosenoje ir praktikoje įvyko 
sveikintinų pokyčių, tai yra didėjantis analitikų susidomėjimas ir 
gausėjanti literatūra tarp subjektyvumo ir dviejų žmonių psicholo- 
gijos, o tai atspindi naują požiūrį į esminį žmogiško ryšio vaidmenį 
keitimosi procese. Žymia dalimi progresyvūs analitikų ir jų pacientų 
santykiai linkę būti nuoširdesni ir atviresni. 

Tuo metu, kai sveikatos priežiūros įstaigos skatina trumpesnį 
mokymą (kartu mažindamos jo kainą atpiginant kompensacijas 
terapeutams), pastariesiems labiau nei bet kada reikia papildomo 
klinikinio mokymo magistrantūroje ir doktorantūroje. Psichoa- 
nalitiniai institutai (plačiai apibrėžiant - froidiškieji, jungiškieji, 
asmenybių, egzistenciniai) siūlo nuodugniausią podiplominį dina- 
minės terapijos mokymą. Taip pat institutų „kultūra“ kompensuoja 
būdingą terapinėje praktikoje izoliaciją, suteikdama galimybę būti 

bendraminčių bendruomenėje, kolegų, susiduriančių su panašiais 
intelektiniais ir profesiniais iššūkiais, grupėje. 

Galbūt aš pernelyg panikuoju, tačiau man atrodo, kad mūsų die- 
nomis, kai psichoterapija negailestingai puolama, analitiniai institu- 
tai gali tapti paskutine tvirtove, surinktos psichoterapinės išminties 
saugykla, labai panašiai kaip bažnyčia šimtmečiais buvo filosofinės 
išminties saugykla ir vienintelė sritis, kur buvo aptariami svarbūs 
egzistenciniai klausimai - gyvenimo tikslas, vertybės, dorovė, at- 
sakomybė, laisvė, mirtis, bendruomenė, susietumas. Tarp psichoa- 
nalitinių institutų ir praeities religinių institucijų yra panašumų, 
ir svarbu, kad nekartotume kai kurių religinių institucijų polinkio 
slopinti kitas turiningų diskusijų vietas ir nustatyti, apie ką mąstyto- 
jams leidžiama mąstyti. 

KET nėra tokia gera kaip kalbama... 
Arba nebijokite EPT baisybės 


PT sąvoka (empiriškai pagrįsta terapija) mūsų dienomis 

padarė didžiulę įtaką, išimtinai neigiamą psichoterapijai. 

Daugumoje sveikatos priežiūros įstaigų pripažįstamos tik 
gavusios empirinį pagrindimą terapijos, taigi tik trumpalaikė kog- 
nityvinė elgesio terapija (KET). Aukštosios psichologijos mokyklos, 
suteikiančios psichologijos magistro ar daktaro laipsnį, pakeitė savo 
mokymo planus, susitelkdamos į EPT mokymą; egzaminai licenzijai 
gauti turi užtikrinti psichologų EPT pranašumų išmanymą; didžiau- 
sios federalinės psichoterapijos tyrimų finansavimo agentūros teikia 
išskirtinę pirmenybę EPT tyrimams. 

Visa tai daugumą patyrusių vyresnio amžiaus klinicistų, kasdien 
susiduriančių su sveikatos priežiūros įstaigų administratoriais, daro 
neatitinkančius primygtiniems reikalavimams naudoti EPT. Vyres- 
nio amžiaus klinicistus užgriūva lavina mokslinių tezių, „įrodančių“, 
kad jų požiūris yra ne toks efektyvus nei tas, kurį siūlo jaunesni (ir 
pigesni) terapeutai, taikantys standartizuotą KET ir atliekantys dar- 
bą per stebėtinai trumpą laiką. Intuityviai jie žino, kad tai netiesa, jie 
įtaria kažkokią apgaulę, bet neturi akivaizdžiai pagrįsto atsakymo, 
traukiasi atgal ir mėgina dirbti toliau, tikėdamiesi, kad košmaras 
pasibaigs. 

Nesenos metaanalitinės publikacijos atstatė tam tikrą pu- 
siausvyrą. (Mane itin sužavėjo nuostabi Weston'o ir Morrison'o 


KET nėra tokia gera kaip kalbama... 217 


apžvalga ir analizė.) Pirmiausia aš skatinu klinicistus nepamiršti, 
kad empiriškai nepagrįstos terapijos nėra nevisavertės terapijos. 
Tyrimas, jei jis finansuojamas, turi vykti pagal techniškai šva- 
rų projektą, panašiai kaip vaistų efektyvumo tyrimai. Projektas 
reikalauja „švarių“ pacientų (tai yra pacientų su vieninteliu su- 
trikimu, be kokios nors kitos diagnostinės grupės simptomų - tai 
retas klinikinėje praktikoje pacientų tipas), trumpos terapinės 
intervencijos ir galimo pakartoti, pageidautina standartizuoto 
(pagal aprašomas „žingsnis po žingsnio“ procedūras) gydymo 
būdo. Tokie projekto reikalavimai suteikia ryškų pranašumą KET 
ir atmeta daugumą tradicinių terapijų, kurios remiasi artimais (be 
išankstinio scenarijaus) terapeuto-paciento santykiais, pagrįstais 
nuoširdumu ir sutelkiančiais dėmesį į spontaniškai kylančius čia 
ir dabar įvykius. 

EPT tyrimuose iškelta daugybė klaidingų prielaidų: ilgalaikės 
problemos gali pasiduoti trumpalaikei terapijai; pacientai turi tik 
vieną nustatomą simptomą, kurį jie gali tiksliai nusakyti terapijos 
pradžioje; efektyvios terapijos elementai yra atskiriami vienas nuo 
kito; standartizuota terapijos procedūra gali leisti mažai apmoky- 
tiems asmenims efektyviai atlikti psichoterapiją. 

EPT rezultatų analizė (Weston'o ir Morrison'o) rodo ne tokius 
įspūdingus rezultatus, nei paprastai manoma. Mažai atlikta tyrimų, 
įvertinančių atokiuosius terapijos rezultatus po metų, ir praktiškai 
nėra darbų, įvertinančių rezultatus po dvejų metų. Pradinis teigia- 
mas EPT poveikis (kuris stebimas bet kokios terapinės procedūros 
atveju) iškreipia bendrą efektyvumo vaizdą. Pokyčiai nėra ilgalaikiai, 
ir pacientų, kurių pagerėjimas išliko stabilus, procentas stebėtinai 
mažas. Nėra jokių įrodymų, kad griežtas terapeuto sekimas instruk- 
cijomis teigiamai koreliuoja su pagerėjimu - iš tikrųjų yra priešingų 
įrodymų. EPT tyrimų išvados dažniausiai buvo daug platesnės už 
mokslinius įrodymus. 

EPT klinikinės praktikos tyrimai rodo, kad trumpalaikė terapija 
nėra tokia trumpa: naudodami trumpalaikę EPT, klinicistai dirba su 
pacientais daug daugiau valandų, nei minima tyrimuose. Tyrimai 
rodo (ir tai nieko nestebina), kad aštrus distresas gali būti sumažin- 
tas greitai, tačiau jei jis lėtinis, tuomet reikia daug ilgesnės terapijos, 
o asmenybės pokyčiai reikalauja dar ilgesnės terapijos. 

Turiu paminėti dar vieną žalingą dalyką. Aš turiu stiprią nuojautą 
(kurios negaliu įrodyti), kad praktikuojantys EPT asmeninės psicho- 
terapinės pagalbos nesikreipia į trumpalaikės kognityvinės elgesio 
terapijos specialistus, o ieško gerai parengtų, patyrusių, dinaminių, 
ne pagal instrukcijas dirbančių terapeutų. 

Sapnai - naudokite, naudokite, 
naudokite 


odėl tiek daug jaunų terapeutų vengia dirbti su sapnais? Jie 

pateikia skirtingus atsakymus. Dauguma yra įbauginti lite- 

ratūros apie sapnus - ji tokia gausi, sudėtinga, paslaptinga, 
spekuliatyvi ir prieštaringa. Studentus dažnai supainioja knygos apie 
sapnų simbolius ir sarkastiški Freud'o, Jung'o pasekėjų, geštaltinės 
terapijos atstovų ir mistikų debatai. Taip pat gausėja literatūros 
apie naująją sapnų biologiją, kuri kartais palanki dirbti su sapnais, 
o kartais jį laiko nesvarbiu, apibūdindama sapnus kaip visiškai atsi- 
tiktinius ir beprasmius kūrinius. 

Kitus erzina ir varžo pati sapnų forma - jų trumpalaikiškumas, pa- 
slaptingumas, keistumas bei užmaskuotas pobūdis. Kiti, užsiimdami 
sveikatos priežiūros įstaigose trumpalaike terapija, stokoja laiko dirbti 
su sapnais. Galiausiai, ir galbūt svarbiausia, daug jaunų terapeutų netu- 
rėjo galimybės patirti darbo su sapnais naudą asmeninėje terapijoje. 

Man labai gaila dėl tokio neatidumo sapnams, kuris yra didelis 
šiandienos pacientų praradimas. Efektyvioje terapijoje sapnai gali 
būti neįkainojama priemonė. Jie kitaip performuluoja opias pacien- 
to problemas, ir tai daro kita kalba - regimosios vaizduotės kalba. 
Labai patyrę terapeutai visuomet pasikliaudavo sapnais. Freud'as 
juos laikė „karališku keliu į pasąmonę“. Nors su tuo sutinku, tačiau 
tai ne pagrindinė priežastis, kaip aptarsiu vėliau, kodėl sapnus laikau 
tokiais naudingais. 

Išsami sapno interpretacija? 
Pamirškite tai! 


š visų klaidingų jaunų terapeutų pažiūrų, kurias jie turi apie dar- 

bą su sapnais, daugiausia nerimo kelia nuomonė, kad terapeuto 

tikslas turėtų būti išsamiai ir tiksliai interpretuoti sapną. Ši idėja 
neduoda jokios naudos psichoterapijos praktikai ir aš skatinu savo 
studentus jos atsisakyti. 

Freud'as padarė vieną drąsų ir sveikintiną išsamios interpretaci- 
jos bandymą savo novatoriškoje knygoje Interpretation of Dreams 
(1900) (Sapnų interpretacija), kurioje jis kruopščiai išanalizavo vieną 
iš savo sapnų, susijusių su moterimi, vardu Irma, kurią jis nusiuntė 
operacijai pas savo draugą ir kolegą. Daugelis teoretikų ir klinicistų 
pateikė naujų sapno apie Irmą interpretacijų, ir netgi dabar, praėjus 
šimtui metų, psichoanalitinėje literatūroje vis atsiranda naujų šio 
sapno interpretacijų. 

Netgi jei būtų įmanoma išsamiai interpretuoti sapną, tai nebūti- 
nai būtų geras terapinės valandos panaudojimas. Savo praktikoje į 
sapnus žiūriu pragmatiškai ir naudoju juos tam, kad palengvinčiau 
terapiją. 

Sapnus panaudokite pragmatiškai: 


apiplėšimas ir grobis 


agrindinis principas man dirbant su sapnais - ištraukti iš jų 

viską, kas paspartina terapiją. Apiplėšti sapną, paimti iš jo 

viską, kas atrodo vertinga, ir nesinervinti dėl išmesto kiauto. 
Štai vienas baugus sapnas, kurį pacientas susapnavo po pirmosios 
konsultacijos: 


„Aš vis dar mokiausi teisės mokykloje, tačiau dalyvavau 
bylos nagrinėjime atviroje, didelėje, pilnoje žmonių teis- 
mo salėje. Aš vis dar buvau moteris, tačiau mano plaukai 
buvo nukirpti trumpai ir buvau apsirengusi vyrišku kos- 
tiumu, avėjau aukštais batais. Mano tėvas, vilkintis ilgą 
baltą chalatą, buvo teisiamas dėl išprievartavimo, o aš 
buvau kaltintoja. Aš žinojau, kad tai savižudiška, nes jis 
galiausiai suseks mane ir nužudys dėl to, ką padariau.“ 


Sapnas prižadino ją trečią valandą nakties ir buvo toks bauginan- 
tis ir tikras, kad bijodama galimo įsibrovėlio ji apėjo namus, patikrin- 
dama, ar užrakintos visos durys ir langai. Netgi tuomet, kai po keleto 
valandų susiejo sapną su manimi, ji vis dar jautėsi išsigandusi. 

Kaip mums padaryti šį sapną naudingą terapijai? Pirmiausia pa- 
galvokime apie laiką. Kadangi mes tik ką pradėjome terapiją, mano 
pirmasis uždavinys buvo sudaryti stiprų terapinį aljansą. Taigi mano 

klausimai ir pastabos buvo sutelkti pirmiausia į tuos sapno aspek- 
tus, kurie buvo susiję su įsitraukimu į terapiją ir terapinės situacijos 
saugumu. Uždaviau tokius klausimus: „Ką tu darai, atvesdama savo 
tėvą į teismą? Mąstau, ar tai gali būti susiję su tavo pasakojimu apie 
ji pirmą terapijos susitikimą? Ar tu jauti, jog pavojinga išreikšti save 
laisvai šiame kabinete? O tavo mintys apie teismo salę, kuri yra at- 
vira ir pilna žmonių? Svarstau, ar tu nerimauji, ar turi abejonių dėl 
mūsų susitikimų privatumo ir konfidencialumo?“ 

Atkreipkite dėmesį, kad tai, ką dariau, nebuvo bandymas inter- 
pretuoti sapną. Aš neklausinėjau apie daugelį keistų sapno aspektų: 
painiavą su jos lytimi, jos drabužius, baltą tėvo chalatą, kaltinimus iš- 
prievartavimu. Aš pastebėjau juos ir įsiminiau. Galbūt galėsiu grįžti 
prie šių sapno vaizdinių per būsimus susitikimus, tačiau pirmomis 
terapijos stadijomis teikiu pirmenybę kitkam: turiu pasirūpinti tera- 
pijos aplinka - pasitikėjimu, saugumu ir konfidencialumu. 

Kitas pacientas naktį po pirmojo mūsų susitikimo sapnavo tokį 
sapną: 


„Nuėjau į skyriaus sandėlį pasiimti visų savo daiktų kelionei, 
tačiau kai ko trūko. Jie buvo žemai rūsyje ir aš pradėjau leistis 
laiptais, kurie buvo tamsūs ir išklerę. Buvo baisu. Pamačiau 
driežą. Tai buvo geras ženklas: aš mėgstu driežus - jie yra iš- 
tvermingi ir nepasikeitė per paskutiniuosius šimtą milijonų 
metų. Vėliau užkopiau laiptais ir ieškojau savo mašinos, nu- 
dažytos vaivorykštės spalvomis, tačiau jos nebebuvo - galbūt 
pavogė. Tuomet automobilių stovėjimo aikštelėje pamačiau 
savo žmoną, tačiau mano rankos buvo pernelyg užimtos ry- 
šuliais ir aš pernelyg skubėjau, tad negalėjau prieiti prie jos 
ar padaryti ką nors daugiau, tik mostelėjau jai. Mano tėvai 
taip pat buvo ten, tačiau jie buvo pigmėjai ir automobilių 
stovėjimo aikštelėje mėgino sukurti laužą.“ 

Pacientas, rigidiškas ir nelinkęs į savistabą keturiasdešimties metų 
vyras, ilgai priešinosi terapijai ir sutiko konsultuotis pas mane, kai jo 
žmona pagrasino palikti jį, jei jis nepasikeis. Jo sapnas buvo aiškiai 
paveiktas terapijos pradžios, kuri sapnuose dažnai vaizduojama kaip 
išvyka ar kelionė. Jis jaučiasi nepasirengęs terapijai, nes daiktai, ku- 
rių jam reikia, yra rūsyje (tai yra jo gelmėse, jo pasąmonėje), tačiau 
tai yra sudėtinga ir klaiku (laiptai yra tamsūs, bauginantys ir išklerę). 
Taip pat jis priešinasi terapijai - žavisi driežais, kurie nepasikeitė 
100 milijonų metų. Arba gali būti, kad jo jausmai keitimosi atžvilgiu 
yra ambivalentiški - jo mašina nudažyta dviprasmiška vaivorykštės 
spalva, tačiau jis negali jos rasti. 

Kokie mano pradinių susitikimų uždaviniai? Padėti jam įsitrauk- 
ti į terapiją ir įveikti pasipriešinimą jai. Taigi visą dėmesį sutelkiau 
tiktai į tas sapno dalis, kurios susijusios su terapijos pradžia: kelionės 
simbolį, jo nepasirengimo ir neadekvatumo jausmą, tamsius, iškleru- 
sius laiptus, nusileidimą, driežus. Tyčia neklausinėjau apie kitus sap- 
no aspektus: jo žmoną ir sunkumus bendraujant su ja ir su tėvais, ku- 
rie, pavirtę pigmėjais, automobilių stovėjimo aikštelėje kūrė ugnį. Tai 
nereiškia, kad šie aspektai nėra svarbūs, - per vėlesnius susitikimus 
mes sugaišome gana daug laiko, tyrinėdami jo santykius su žmona ir 
tėvais, - tačiau antrą terapijos susitikimą pirmenybę teikiau kitiems 
svarbiems dalykams. 

Šis sapnas iliustruoja svarbų vieno fenomeno, kurį Freud'as apra- 
šė savo knygoje The Interpretation of Dreams (Sapnų interpretacija), 
supratimo aspektą. Atkreipkite dėmesį, kad sapnas susijęs su keletu 
abstrakčių idėjų - psichoterapijos pradėjimu, baime tyrinėti asme- 
ninę pasąmonę, neadekvatumo, netikrumo jausmais dėl to, keistis 
ar ne. Vis dėlto sapnai (išskyrus labai atsitiktinius klausos potyrius) 
yra vizualinis fenomenas, ir psichikos struktūra, „gaminanti“ sap- 
nus, turi rasti būdą suteikti abstrakčioms idėjoms vizualinę formą 

(kelionė, išklerę į rūsį besileidžiantys laiptai, driežas, vaivorykštės 
spalvomis dažyta mašina). 


KITAS KLINIKINIS PAVYZDYS. Keturiasdešimt penkerių metų 
vyras, kuris jau ketverius metus po žmonos mirties labai sielvartavo, 
daug sapnavo ir per kiekvieną susitikimą pasakodavo ilgus, sudėtin- 
gus ir įspūdingus sapnus. Reikėdavo rūšiuoti: laikas neleido tyrinėti 
visų sapnų, ir aš turėjau pasirinkti tuos, kurie galėtų palengvinti 
mūsų darbą su jo lėtiniu patologiniu sielvartu. Štai du jo sapnai: 


„Aš buvau savo vasarnamyje, tenai buvo mano žmona, 
miglota, lyg šešėlis. Namas turėjo kitokį stogą, apaugusį 
velėna, ir ant jo augo kiparisas - tai buvo gražus medis, 
tačiau jis kėlė grėsmę namui ir aš turėjau jį nupjauti.“ 


„Aš buvau namie ir taisiau namo stogą, dėliojau ant jo 
tam tikrą ornamentą. Staiga pajutau didelį žemės drebėji- 
mą ir tolumoje pamačiau drebančio miesto siluetą ir kaip 
nugriuvo du dangoraižiai dvyniai.“ 


Šie sapnai akivaizdžiai susiję su jo sielvartu - tokios asociaci- 
jos kaip „apžėlęs“ ar stogo „ornamentas“ reiškia jo žmonos kapą 
ir antkapį. Tai nėra neįprasta, kai kieno nors gyvenimas sapnuose 
vaizduojamas kaip namas. Žmonos mirtis ir jo nesibaigiantis siel- 
vartas buvo kiparisas, kuris kėlė grėsmę namui ir kurį dėl to jis tu- 
rėjo nukirsti. Antrajame sapne jo žmonos mirtis buvo kaip žemės 
drebėjimas, kuris nuvertė dangoraižius dvynius - vedusią porą. (Šis 
sapnas atsitiktinai susapnuotas metus prieš teroristų ataką Pasaulio 
Prekybos centre.) Terapijoje svarstėme susitaikymo klausimą. Jis 
turėjo susitaikyti su faktu, kad poros, kurios dalimi jis buvo, daugiau 
nebėra, kad jo žmona iš tiesų mirusi ir kad jis turėjo leisti jai išeiti, 

palaipsniui nutolti nuo savo žmonos ir vėl įsitraukti į gyvenimą. Jo 
sapnų pasiūlytas pastiprinimas labai padėjo terapijai - jie perdavė 
žinią iš jo išminties šaltinio, kad laikas nukirsti medį ir atkreipti dė- 
mesį į gyvuosius. 

Kartais paciento sapnų vaizdiniai tokie stiprūs, tokie apibrėžti, 
turintys tiek daug prasminių sluoksnių, kad įstringa mano mintyse 
ir aš vėl sugrįžtu prie jų tolesnėje terapijoje. 

Pavyzdžiui: 


DT IL 


prie stalo sėdintį tėvą. Įėjau į vidų ir paprašiau jo pinigų 
benzinui. Jis išsitraukė piniginę padavė man daugybę 
sąskaitų ir parodė į mano piniginę. Aš atidariau savo pi- 
niginę. Ji buvo kimšte prikimšta pinigų. Tuomet pasakiau, 
kad mano benzino bakas yra tuščias, jis išėjo į lauką prie 
mano mašinos ir parodė į degalų matuoklį, kuris rodė 
PILNAS.“ 


Pagrindinė šio sapno tema buvo tuštuma prieš pilnumą. Pa- 
cientė norėjo kažko iš savo tėvo (ir iš manęs, nes kambario forma 
sapne buvo labai panaši į mano kabineto), tačiau negalėjo suvokti, 
ko norėjo. Ji prašė pinigų ir benzino, bet jos piniginė buvo prikimšta 
pinigų, o benzino bakas buvo pilnas. Sapnas vaizdavo jos įkyrų tuš- 
tumos jausmą, taip pat ir įsitikinimą, kad aš turiu galią pripildyti ją, 
jei tik ji galėtų užduoti tinkamą klausimą. Taigi ji vis kažko iš manęs 
troško - komplimentų, dievinimo, ypatingo gydymo, gimtadienio 
dovanų - visą laiką žinodama, kad klysta. Mano terapijos uždavinys 
buvo nukreipti jos dėmesį kitur - tolyn nuo gavimo iš kitų jos pačios 
vidinių resursų turtingumo link. 

Kita pacientė sapnavo save kuprotą ir, tyrinėdama savo atvaizdą 
veidrodyje, mėgino nusiplėšti tvirtą kuprą, kuri galiausiai pavirto į 

rėkiantį vaiką su ilgais nagais, griebiančiais ir draskančiais jos nuga- 
rą. Idėja apie jos vidinį, rėkiantį, įkyrų vaiką stipriai paveikė tolesnę 
terapijos eigą. 

Kita pacientė, kuri jautėsi patekusi į spąstus, nes turėjo rūpintis 
pagyvenusia, reiklia mama, sapnavo, kad jos kūnas įgavo invalido 
vežimėlio formą. 

Trečias pacientas, kuris į terapiją kreipėsi dėl pirmųjų dešimties 
gyvenimo metų amnezijos ir akivaizdžiai mažo domėjimosi savo 
praeitimi, sapnavo vaikščiojantis Ramiojo vandenyno pakrante ir 
atrandantis upę, kuri tekėjo atgal, tolyn nuo vandenyno. Jis ėjo palei 
upę ir greitai priėjo mirusį tėvą, apdriskusį benamį vyrą, stovintį prie 
įėjimo į urvą. Truputėlį toliau priekyje jis atrado savo senelį lygiai 
tokiomis pačiomis aplinkybėmis. Pacientą buvo apėmusi mirties 
baimė ir sapno įvaizdis: atgal bėganti upė rodė mėginimą sulaužyti 
negailestingą laiko bėgimą, eiti atgal laike ir atrasti mirusį tėvą ir 
senelį vis dar gyvus. Jam buvo labai gėda dėl jo šeimos silpnumo ir 
nesėkmių, ir sapnas atvedė prie svarbios darbo dalies - jo gėdos dėl 
praeities ir siaubo dėl galimo jos pakartojimo. 

Kitas pacientas patyrė siaubingą košmarą: 


„Mano duktė ir aš iškylavome, ir staiga ji pradėjo skęsti. Ji 
įkrito į slankų smėlį. Aš skubėjau atidaryti savo kuprinę, 
norėjau išsiimti filmavimo kamerą, tačiau man nesisekė 
ją atsegti. Dukters nebebuvo, ji nuskendo. Buvo per vėlu. 
Aš negalėjau jos išgelbėti.“ 


Antras sapnas tą pačią naktį: 
„Mano šeimą ir mane įviliojo į spąstus name keletas pa- 


gyvenusių vyrų, kurie žudė žmones. Mes užvėrėme kažko- 
kius sunkius vartus ir tada aš išėjau pasikalbėti su žudiku, 

kuris turėjo keistai pažįstamą veidą ir buvo apsirengęs pa- 
našiais į karališkus drabužiais. Aš pasakiau: „Aš nenoriu 
tavęs įžeisti, tačiau šiomis aplinkybėmis tu turi įvertinti 
mūsų nenorą tave įsileisti.“ 


Pacientas dalyvavo terapinėje grupėje ir prieš sapną turėjo susi- 
dūrimą su keletu narių, kurie pasakė jam, kad jis elgiasi kaip grupės 
filmavimo kamera, kaip stebėtojas, kuris asmeniškai neįsitraukia ir 
grupėje neatveria savo jausmų. Tarp kitko, nėra neįprasta, kad api- 
bendrinantis sapnas tą pačią naktį išreiškia tą pačią problemą, tik ki- 
tokia, vaizdinių, kalba. (Freud'as apie tokius sapnus kalbėjo kaip apie 
lydinčiuosius sapnus.) Mūsų terapiniame darbe, kaip ir visų kitų pa- 
vyzdžių atvejais, mes sutelkiame dėmesį į tas sapno dalis, kurios su- 
sijusios su esama terapijos stadija - šiuo atveju įsitraukimo trūkumu 
ir suvaržytu afektu - ir nemėginame suprasti sapno visumos. 


80 SKYRIUS 


Išmokite keletą sapno 
tyrinėjimo metodų 


ra nemažai gerai patikrintų priemonių darbui su sapnais. 

Pirmiausia parodykite, kad jus tai domina. Apie sapnus pa- 

sistengiu paklausti jau per pirmąjį susitikimą (dažniausiai 
miego įpročių kontekste). Ypač klausinėju apie pasikartojančius sap- 
nus, košmarus arba kitus ryškius sapnus. Praėjusios ar paskutinių 
keleto naktų sapnai paprastai duoda daugiau produktyvių asociacijų 
nei senesni. 

Pirmojo susitikimo pabaigoje, kai rengiu pacientą terapijai 
(žiūrėkite 27 skyrių), kalbu ir apie sapnų svarbą. Jei pacientas ne- 
sapnuojąs ar neprisimenąs sapnų, duodu standartinius nurodymus: 
„Prie savo lovos laikykite bloknotą. Užrašykite bet kokią sapno dalį, 
kurią prisimenate rytą ar naktį. Ryte peržiūrėkite sapną savo min- 
tyse, dar prieš atsimerkdamas. Nekreipkite dėmesio į apgaulingą 
vidinį balsą, sakantį jums nesivarginti užrašinėjant, nes sapnas toks 
ryškus, jog jo nepamiršite“. Nuolat paraginant, galiausiai (kartais 
praėjus mėnesiams) netgi labiausiai užsispyrę pacientai pradės pri- 
siminti sapnus. 

Nors paprastai per susitikimą neužsirašinėju (išskyrus pirmą ar 
pirmus du susitikimus), visuomet užsirašau pasakojamą sapną - 
dažnai jie yra sudėtingi ir turi daug mažų, tačiau reikšmingų detalių. 
Taip pat svarbūs sapnai gali dar kartą iškilti terapijos metu kalbantis 
ir yra naudinga turėti jų aprašymus. (Kai kurie terapeutai paprašo 

paciento papasakoti sapną antrą kartą, nes nesutapimai tarp dviejų 
pasakojimų gali parodyti, kurios sapno vietos yra svarbiausios.) Man 
atrodo, kad prašymas pakartoti sapną esamuoju laiku dažnai jį at- 
gaivina ir grąžina pacientą į sapną. 

Paprastai pirmasis mano klausimas yra apie sapno poveikį: 
„Kokius jausmus tu patiri įvairiose sapno dalyse? Kas yra emocinis 
sapno centras?“ Toliau aš skatinu pacientus pasirinkti sapno dalis ir 
laisvai asocijuoti pagal turinį. Arba aš galiu parinkti perspektyvias 
sapno dalis, kad jie apie jas pamąstytų. „Tiesiog pagalvok keletą mi- 
nučių apie [tam tikrą sapno dalį] ir leisk savo mintims klajoti laisvai. 
Mąstyk garsiai. Sakyk bet ką, kas ateina tau į galvą. Neatrinkinėk, 
neatmesk minčių, kurios atrodo kvailos ar nereikšmingos.“ 

Ir, žinoma, pasiteirauju apie prieš sapną buvusios dienos įvykius 
(„dienos nuosėdos“). Man visada atrodė naudingas Freud'o teiginys, 
kad sapnas statybos plytas pasiskolina iš dienos nuosėdų, tačiau, kad 
vaizdiniai taptų pakankamai svarbūs, jog įtraukti į sapną, juos turi 
pastiprinti kokie nors senesni, prasmingesni, jausmingi dalykai. 

Kartais naudinga apsvarstyti visus sapno veikėjus kaip sapnuo- 
tojo aspektus. Geštaltinis terapeutas Fritz'as Perls'as, kuris pasiūlė 
daugybę gerų darbo su sapnais technikų, manė, kad viskas sapne 
atstovauja tam tikram sapnuotojo aspektui, ir prašydavo sapnuo- 
tojo kalbėti už kiekvieną objektą sapne. Prisimenu, kaip stebėjau jo 
efektyvų darbą su vyru, kuris sapnavo, kaip dėl blogos žvakės ne- 
užsiveda jo mašina. Fritz'as Perls'as paprašė sapnuotoją suvaidinti 
skirtingas dalis - mašiną, žvakę, keleivius - ir kalbėti už kiekvieną 
jų. Šis būdas padėjo geriau suprasti paciento atidėliojimą ir sudė- 
tingą ambivalentiškumą; jis nebenorėjo toliau gyventi tokio gyveni- 
mo, kokį buvo susikūręs, ir vietoj to Perls'as padėjo jam patyrinėti 
kitus, nepasirinktus kelius ir kitokį, anksčiau ignoruotą, gyvenimo 


pašaukimą. 


81 SKYRIUS 


Apie paciento gyvenimą 
sužinokite iš sapnų 


apnai vertingi ir dėl dar vienos priežasties, kuri yra mažai 

susijusi su pasąmone, sapno iškraipymu ar jo prasmės at- 

skleidimu. Sapnas yra ypač turtingas audinys iš skaudžių ir 
reikšmingų praeities prisiminimų. Dažnai gali būti vertingas papras- 
čiausias tų prisiminimų atrinkimas. Štai vienas sapnas: 


„Aš esu ligoninės palatoje. Seselė įveža lovą, apdengtą 
senais laikraščiais, joje kūdikis ryškiai raudonu veidu. 
„Kieno kūdikis?“ - klausiu jos. „Jis niekieno“, - atsako ji. 
Paimu jį ant rankų ir iš vystyklų viskas išbėga ant manęs. 
Aš šaukiu: „Aš jo nenoriu, aš jo nenoriu!“ 


Pacientės asociacijos apie du emocijų pripildytus šio sapno 
taškus - paraudusį vaiką ir jos rėkimą „aš jo nenoriu!“, buvo la- 
bai informatyvios. Ji pamąstė apie paraudusius kūdikius, o paskui 
pagalvojo apie mėlynai geltonus kūdikius. Paraudęs kūdikis jai 
sukelia mintis apie abortą, kurį jai atliko paauglystėje, ir jos tėvų 
pyktį, atstūmimą ir atsisakymą kalbėti su ja, jų reikalavimą, kad 
po pamokų ji dirbtų ir laikytųsi toliau nuo galimų nemalonumų. 
Po to ji pagalvojo apie mergaitę, kurią pažinojo ketvirtoje klasėje 

ir kuri buvo mėlynas* vaikas, jai buvo daromos širdies operacijos 
ir galiausiai ji dingo, nebesugrįžo į mokyklą. Mergaitė tikriausiai 
mirė, bet kadangi pacientės mokytojai niekuomet daugiau jos ne- 
beminėjo, ji metų metais drebėjo dėl minties apie mirtį kaip apie 
staigų prievartinį išnykimą be pėdsako. „Mėlynas“ taip pat reiškė 
depresiją, ji prisiminė nuolat depresiškus savo jaunesniuosius bro- 
lius. Pacientė niekuomet nenorėjo brolių ir piktinosi, kai reikėjo 
dalytis su jais kambariu. Paskui ji pagalvojo apie „geltoną vaiką“ ir 
sunkų hepatitą, kuriuo sirgo būdama dvylikos metų, ir kaip ilgomis 
buvimo ligoninėje savaitėmis ji jautėsi palikta draugų. Geltonas 
kūdikis taip pat priminė jai jos sūnaus gimimą ir išgąstį, kai gimęs 
jis susirgo gelta. 

Kita emocinė sapno dalis - jos šauksmas: „Aš jo nenoriu!“ - turė- 
jo daug prasmių: jos vyras nenorėjo, kad ji turėtų kūdikį; ji manė, kad 
buvo mamos nelaukiama; tėvas, sėdėdamas prie jos lovos, dešimtis 
kartų pernelyg įkyriai įtikinėjo ją, kad ji buvo trokštamas vaikas; ji 
pati atstūmė savo jaunesniuosius brolius. Pacientė prisiminė, kaip 
ji, dešimties metų amžiaus baltaodė mergaitė, ėjo į neseniai integ- 
ruotą mokyklą Bronkse, kur dauguma moksleivių buvo juodaodžiai, 
ji buvo nepriimama ir puolama kitų mokinių. Netgi nepaisant to, 
kad mokykla buvo pavojinga, jos tėvas, pilietinių teisių patikėtinis, 
stipriai palaikė mokyklos integraciją ir atsisakė perkelti ją į privačią 
mokyklą. Jos nuomone, tai buvo dar vienas pavyzdys, kaip tėvai ne- 
siskaitė su ja ir jos svarbiausiais poreikiais. Ir, kas labiausiai susiję su 
mūsų darbu, ji jautė, jog aš jos nenoriu; jai atrodė, kad ji buvo visiškai 
skurdi savo vidumi ir tai reikia nuslėpti, kad man nenusibostų ir ne- 
pabėgčiau nuo jos. 


* Kūdikiai, kurių oda gimus būna šviesiai mėlynos spalvos, dažniausia turi širdies 
problemų (vert. past. pagal „Cambridge Advanced Learners Dictionary ). 

Jei ne jos sapnas, daugelis iš šių emocionalių prisiminimų galėjo 
niekuomet neiškilti per mūsų terapiją. Sapnas davė medžiagos pro- 
duktyviam ištisų savaičių darbui. 

Asmenys, pasirodantys sapnuose, dažnai gali būti sudėtinės figū- 
ros - jie nėra visiškai panašūs į kokį nors konkretų asmenį, tačiau 
jie turi daugelio žmonių savybių. Aš dažnai prašau pacientų, jei jie 
vis dar mintyse mato sapną ir sapnuojamą asmenį, kad susikoncen- 
truotų į veidą ir laisvai asocijuotų. Arba kartais pasiūlau užsimerkti 
ir leisti matomam veidui keistis į kitus veidus ir prašau apibūdinti 
tai, ką jie mato. Tokiu būdu dažnai sužinau apie įvairius išnykusius 
asmenis - dėdes, tetas, geriausius draugus, buvusius mylimuosius, 
mokytojus, kurie vaidino kažkada reikšmingą, tačiau dabar jau pa- 
mirštą vaidmenį paciento gyvenime. 

Kartais yra naudinga reaguoti spontaniškai, išreikšti kai kurias 
jūsų pačių laisvas asociacijas apie sapną. Žinoma, tai gali turėti 
įtakos darbo krypčiai, nes paciento, o ne jūsų asociacijos leidžia 
teisingiau matyti sapną, tačiau jei man rūpi terapijos pažanga, o ne 
menamai tikra sapno interpretacija, aš tai darau. Pavyzdžiui, pažvel- 
kite į šį sapną: 


„Aš esu tavo kabinete, tačiau jis yra daug didesnis, mūsų 
kėdės atrodo didesnės ir labai toli viena nuo kitos. Aš mė- 
ginu priartėti, tačiau, užuot priėjusi, ridenuosi grindimis 
tavęs link. Tuomet tu taip pat atsisėdi ant grindų ir mes 
tęsiame pokalbį, tu laikai mano kojas. Aš sakau tau, kad 
man nepatinka, jog tu uostai mano kojas. Tada tu pridedi 
mano koją sau prie skruosto. Man tai patinka.“ 


Pacientė mažai ką galėjo pasakyti apie šį sapną. Pasiteiravau 
apie tą sapno vietą, kur uostau jos kojas, ir ji išsakė savo baimes, 
kad aš pamatysiu jos tamsesnę, nemalonią pusę ir atstumsiu ją. Ta- 

čiau likusi sapno dalis jai pasirodė paslaptinga ir neaiški. Tuomet 
išsakiau savo reakciją: „Margaret, tai panašu į labai vaikišką sap- 
ną - didelis kambarys ir baldai, tu ritiesi manęs link, mes abu ant 
grindų, aš uostau tavo kojas, laikau jas prie skruosto. Visa sapno 
atmosfera verčia mane manyti, kad visa tai yra iš labai mažo vaiko 
pasaulio.“ 

Mano komentarai užkliudė kažkokią jautrią stygą, nes po susitiki- 
mo vykstant namo ją užplūdo užmiršti prisiminimai apie tai, kaip ji 
ir jos motina ilgai ir intymiai kalbėdamosi dažnai masažuodavo vie- 
na kitos kojas. Pacientės santykiai su motina buvo labai komplikuoti 
ir daugelį terapijos mėnesių ji laikėsi nuomonės, kad motina buvo 
nepaprastai tolima ir jos patyrė itin mažai fizinio artumo akimir- 
kų. Sapnas sakė mums ką kita ir perkėlė į kitą terapijos stadiją. Ji iš 
naujo pažvelgė į savo praeitį ir savo tėvams suteikė švelnesnį, labiau 
žmogišką atspalvį. 

Kitą sapną, kuris atvedė į naują terapijos fazę, smulkiai papasa- 
kojo pacientas, kuris neprisiminė didesnės dalies savo vaikystės ir ta 


praeitis jo keistai nedomino: 


„Mano tėvas buvo vis dar gyvas. Aš buvau jo namuose ir 
žiūrinėjau senus vokus bei užrašų knygeles, kurių neturė- 
jau atversti, kol jis nemirė. Tačiau tuomet pastebėjau užsi- 
degančią ir užgęstančią žalią šviesą, kurią galėjau matyti 
net pro vieną iš užklijuotų vokų. Atrodė, tarsi mirksėtų 
mano telefono lemputė.“ 


Šiame sapne yra akivaizdus bundantis paciento smalsumas ir 
šauksmas iš jo vidinio Aš (mirksinti žalia šviesa), liepiantis atkreipti 
dėmesį į santykius su tėvu. 

Dar vienas sapnas, atveriantis naujas terapijos galimybes: 

„Rengiausi vestuvėms, tačiau negalėjau rasti savo suk- 
nelės. Man buvo duotas glėbys malkų, kad pastatyčiau 
vestuvinį aukurą, tačiau nežinojau, kaip tai padaryti. Pas- 
kui mano motina pynė mano plaukus į standžias kasas. 
Paskui mes sėdėjome ant sofos ir jos galva buvo labai arti 
mano veido, netgi galėjau jausti jos žandenas, o paskui ji 
išnyko ir aš likau viena.“ 


Pacientė neturėjo jokių reikšmingų asociacijų šiam sapnui, ypač 
keistam įvaizdžiui apie standžiai supintas kasas (kurių ji niekada 
neturėjo), kol kitą vakarą, gulėdama lovoje prieš užmigdama, staiga 
prisiminė, kad Marta, seniai užmiršta geriausia draugė, pirmose tri- 
jose klasėse turėjo standžiai supintas kasas! Ji smulkiai papasakojo 
epizodą trečioje klasėje, kai mokytojas už gerą darbą klasėje jai sutei- 
kė privilegiją išstatyti Halloween'o dekoracijas ir leido pasirinkti kitą 
mokinį jai padėti. Manydama, kad tai bus gera proga susirasti naujų 
draugų, ji pasirinko kitą mergaitę, o ne Martą. 

„Marta niekuomet daugiau su manimi nesikalbėjo, - pasakė ji 
liūdnai, - ir tai buvo paskutinis geriausias draugas, kokį aš kada nors 
turėjau.“ Tada ji tęsė savo pasakojimą ir pasakojo apie visą gyvenimą 
trunkantį vienišumą ir visus potencialiai artimus santykius, kuriems 
ji kažkaip sutrukdydavo būti. Kita asociacija (sapno įvaizdžiui apie 
arti jos esančią galvą) buvo apie jos ketvirtosios klasės mokytoją, 
kuri savo galvą prikišdavo taip arti, tarsi ruoštųsi ką nors meiliai 
pašnibždėti, tačiau vietoj to sušnypšdavo: „Kodėl tu taip padarei?“ 
Žandenos sapne priminė man barzdą ir motinos baimę leisti man 
prisiartinti pernelyg arti. Pacientės grįžimas prie sapno prieš užmie- 
gant kitą naktį yra su būsena susijusių prisiminimų pavyzdys - tai 
gana dažnas fenomenas. 


82 SKYRIUS 


Atkreipkite dėmesį į 
pirmąjį sapną 


uo tada, kai 1911 metais Freud'as paskelbė straipsnį apie 

pirmąjį sapną per psichoanalizę, psichoterapeutai pirma- 

jam paciento sapnui terapijoje skyrė ypatingą dėmesį. Šis 
pradinis sapnas, kaip tikėjo Freud'as, dažnai yra neįkainojamas tuo, 
kad atskleidžia esmines problemas, nes paciento pasąmonėje esantis 
sapnuotojas kol kas dar yra naivus ir negynybiškas. (Kartais Freud'as 
kalbėjo apie psichikos struktūrą, kuriančią sapnus lyg nepriklauso- 
mus homunkulus). Vėliau terapijoje, kai tampa akivaizdūs terapeuto 
sapnų interpretavimo sugebėjimai, mūsų sapnai tampa sudėtingesni 
ir painūs. 

Prisiminkite 79 skyriuje aprašytus pranašavimus pirmuose dvie- 
juose sapnuose. Pirmajame moteris advokatė persekiojo savo tėvą 
dėl išprievartavimo. Antrajame vyras, besiruošiantis į ilgą kelionę, 
būtinas atsargas pirko skyriaus sandėlyje, kur turėjo nusileisti tam- 
siais laiptais. Štai dar keletas pavyzdžių. 

Pacientė, kurios vyras merdėjo dėl smegenų auglio, naktį prieš jos 
pirmąjį terapijos susitikimą sapnavo tokį sapną: 


„Ašvis dar tebesu chirurgė, bet taip pat esu ir anglų kalbos 
magistrantė. Pasiruošimas apima du skirtingus tekstus, 
senovinį ir šiuolaikinį, kiekvienas tuo pačiu pavadinimu. 
Aš esu nepasiruošusi seminarui, nes nesu perskaičiusi nė 

vieno teksto. Visai nebuvau skaičiusi senojo, pirmojo, teks- 
to, kuris paruoštų mane antrajam.“ 


Kai aš paklausiau, ar ji žino tekstų pavadinimus, ji atsakė: „O taip, 
aš juos aiškiai prisimenu. Tiek senoji, tiek naujoji knyga vadinasi Ne- 
kaltybės mirtis.“ 

Šis pranašingas sapnas bendrais bruožais apibūdino didelę mūsų 
būsimo darbo dalį. Senovinis ir šiuolaikinis tekstai? Ji buvo tikra, 
kad žinojo, ką jie vaizdavo. Senasis tekstas buvo jos brolio mirtis per 
eismo avariją prieš dvidešimtį metų. Būsima jos vyro mirtis buvo 
šiuolaikinis tekstas. Sapnas pasakojo mums, kad ji nėra pasiruošusi 
susidoroti su vyro mirtimi tol, kol nesusitaikys su brolio praradimu. 
Šis praradimas paliko žymę jos gyvenime, sugriovė visus nekaltus 
jaunystės mitus apie Dievo apvaizdą, namų saugumą, teisingumo 
visatoje buvimą, tvarkos jausmą, sakantį, jog sena miršta anksčiau 
nei jauna. 

Pirmieji sapnai dažnai išreiškia paciento lūkesčius ar baimes dėl 
artėjančios terapijos. Mano paties analizės pirmasis sapnas vis dar 
tebėra ryškus, nors praėjo keturiasdešimt metų: 


„Aš guliu ant gydytojo apžiūros stalo. Paklodė yra per 
maža, kad tinkamai mane uždengtų. Aš matau seselę, 
duriančią adatą į mano koją - blauzdą. Staiga išgirstu 
šnypščiantį, kliuksintį garsą - VUUUŠ.“ 


Svarbiausios sapno vietos - garsaus vuuuš - prasmė man buvo 
visiškai aiški. Kai buvau vaikas, mane vargino chroniški sinusitai, ir 
kiekvieną žiemą mama vesdavo pas gyd. Davis'ą išsausinti ir pra- 
plauti sinusų. Nekenčiau jo geltonų dantų ir vienos blausios akies, 
spoksančios į mane pro otolaringologų dėvimo apskrito veidrodėlio, 
sujungto su antgalviu, centrą. Prisimenu tuos vizitus: kaip jis įstato 

vamzdelį į mano sinusų kanalus, kaip jaučiu aštrų skausmą, tuomet 
girdžiu kurtinantį vuuuš, kai suleistas druskos tirpalas išbėgdavo iš 
sinusų. Prisimenu save, stebintį liulantį, bjaurų geltoną turinį pusap- 
valiame nešvarumų dubenyje ir manantį, kad kažkuri dalis mano 
smegenų buvo išplauta kartu su pūliais ir gleivėmis. 

Visos mano baimės dėl artėjančios analizės pasireiškė sapne: kad 
aš būsiu atidengtas (pernelyg maža paklodė) ir į mane skausmingai 
skverbsis (adatos dūrimas), kad prarasiu protą, būsiu paveiktas ir 
kentėsiu nuo skausmingo ilgos, tvirtos kūno dalies (pavaizduotos 
kaip blauzdikaulis) sužeidimo. 

Moteris pacientė naktį prieš pirmąjį terapijos susitikimą sapnavo, 
kad aš išdaužysiu visus langus jos namuose ir į širdį suleisiu aneste- 
tikų. Mūsų diskusija apie anestezinę injekciją į širdį atskleidė, kad 
nors ji buvo labai sėkminga mokslininkė, ją labai traukė sugriauti 
savo karjerą ir pamėginti tapti dailininke. Ji bijojo, kad mano terapi- 
ja užmigdys jos menišką širdį ir privers ją tęsti racionalesnę, tačiau 
žlugdančią gyvenimo trajektoriją. 

Šie sapnai primena mums, kokios tvirtos yra klaidingos išanks- 
tinės nuomonės apie terapiją. Nesileiskite suklaidinami regimybės. 
Nauji pacientai bijo ir yra sutrikę dėl terapijos, tad pasistenkime 
kiekvieną pacientą tinkamai parengti psichoterapijai. 


83 SKYRIUS 


Atidžiai pasidomėkite sapnais 
apie terapeutą 


anau, kad iš visų sapnų, kuriuos pasiūlo pacientai, te- 
rapijai patys vertingiausi yra tie, kuriuose yra terapeu- 
tas (ar koks nors simbolinis terapeuto atitikmuo). Šie 
sapnai rodo didelį potencialą terapiniam rezultatui ir, kaip rodo šie 
pavyzdžiai, nusipelno rūpestingo darbo su jais. 
Vienas pacientas sapnavo: 


„Aš esu tavo kabinete ir tu man sakai: „Tu esi keistas paukš- 


tis. Anksčiau aš niekuomet nesu matęs nieko panašaus.“ 


Kaip įprasta, pasiteiravau apie sapno nuotaiką. „Šilta ir jau- 
ku“, - atsakė jis. Šis pacientas turėjo daugybę neįprastų ritualinių 
obsesinių-kompulsinių veiksmų, nepakankamai vertino daugumą 
savo turimų dalykų - intelektą, gausias žinias ir pomėgius, savo pa- 
siaukojimą tarnystei. Jis įtikinėjo save, kad man bus įdomus tik jo 
keistumas. Lygiai taip kaip būtų įdomus apsigimėlis cirko vaidinime. 
Sapnas nuvedė mus į svarbią sritį - visą gyvenimą šis pacientas ugdė 
savo keistumą kaip bendravimo su kitais būdą. Greitai pėdsakai mus 
atvedė prie jo savęs niekinimo ir baimių, kad kiti jį atstums dėl tuš- 
tumo, paviršutiniškumo ir sadistinių fantazijų. 


Kitos pacientės sapnas: 

„Tu ir aš mylimės mano šeštos klasės kabinete. Aš esu 
nusirengusi, tačiau tu vis dar su visais drabužiais. Aš pa- 
klausiau, ar tai pakankamai patenkino tave.“ 


Ši pacientė pradinėje mokykloje buvo seksualiai išnaudojama 
mokytojo ir paskutiniuose susitikimuose kalbėdama apie tai buvo 
nepaprastai prislėgta. Mūsų darbas su sapnu atvėrė daugybę aštrių 
problemų. Ją seksualiai stimuliavo mūsų intymūs pokalbiai apie 
seksą. „Kalbėjimas apie seksą su tavimi yra kažkas panašaus į mylė- 
jimąsi su tavimi“, - pasakė ji ir tikėjosi, kad aš taip pat esu panašiai 
stimuliuojamas ir gaunu vujaristinį pasitenkinimą iš jos atvirumo. Ji 
kalbėjo apie tai, kad jaučiasi nejaukiai dėl atsiskleidimo nevienodu- 
mo - mūsų susitikimuose ji nusirengdavo, o aš likdavau pasislėpęs. 
Sapne iškilęs klausimas apie tai, ar aš buvau seksualiai patenkintas, 
atspindėjo jos baimę, kad vienintelis dalykas, kurį ji gali duoti, yra 
seksas, ir kad aš paliksiu ją, jei ji to neduos. 

Kitas sapnas: 


„Aš buvau dviejų aukštų name. Ten buvo dešimties metų 
mergaitė, bandanti jį sugriauti, ir aš ją įveikiau. Tuomet 
pamačiau geltoną „Goodwill“ („Geranoriškumas“) firmos 
sunkvežimį, kuris važiuodamas vis atsitrenkdavo į mano 
kambario pamatus. Aš girdžiu žodžius: „Pagalbos ranka 
smogia vėl.“ 


Mano vaidmuo šiame sapne kaip „Goodwill“ sunkvežimio, grasi- 
nančio jos namo pamatams, yra neabejotinas. Tačiau tam atvejui, jei 
mes to nepastebėtume, sapnas prideda: „Pagalbos ranka smogia vėl.“ 
Pacientė, užslopinta, suvaržyta moteris, kilusi iš alkoholikų šeimos, 
daug jėgų skyrė tam, kad nuslėptų savo paslaptis nuo kitų. Sapnas 

išreiškė jos atsivėrimo baimę, taip pat perspėjo mane, kad reikia būti 
švelniam ir atsargiam. 


Kitas klinikinis pavyzdys. Baigiantis terapijai pacientė moteris 
kartą susapnavo tokį sapną: 


„Mes kartu dalyvaujame konferencijoje, vykstančioje vieš- 
butyje. Kažkuriuo metu tu pasiūlai man pasiimti kambarį 
greta tavojo, kad mes galėtume miegoti kartu. Taigi aš nu- 
einu įviešbučio registratūrą ir susitariu, kad man pakeistų 
kambarį. Netrukus tu apsigalvoji ir pasakai man, kad vis 
dėlto tai nėra gera mintis. Taigi aš grįžtu į registratūrą, no- 
rėdama atšaukti pakeitimą. Tačiau jau per vėlu: visi mano 
daiktai pernešti į kitą kambarį. Tuomet paaiškėja, kad 
naujasis kambarys yra daug mielesnis - didesnis, aukštes- 
nis, su geresniu vaizdu. Ir to kambario numeris yra 929, o 
tai daug palankesnis skaičius.“ 


Šis sapnas pasirodė tuomet, kai mudu su paciente pradėjome 
kalbėti apie terapijos užbaigimą. Jis išreiškė jos požiūrį, kad iš pra- 
džių aš buvau viliojantis (tai sapno įvaizdis, kur aš siūlau jai ir man 
pasiimti gretimus kambarius ir miegoti kartu) ir ji tapo artimesnė 
man (pasikeitė kambarį), tačiau tuomet, kai aš apsigalvojau dėl my- 
lėjimosi su ja, ji nebegalėjo atgauti savo senojo kambario, tai yra joje 
jau įvyko tam tikrų negrįžtamų pokyčių. Taip pat pasikeitimai buvo į 
gera - naujasis kambarys buvo geresnis, su palankesne skaičių kom- 
binacija. Ši pacientė buvo ypač žavi moteris, trykštanti seksualumu, 
ir anksčiau palaikydavo santykius su visais vyrais akivaizdžiai ar už- 
slėptai išnaudodama seksualumą. Sapnas rodė, kad tarp mūsų esanti 
seksualinė energija galėjo būti svarbi terapiniam ryšiui užmegzti, 
kuris paskatino negrįžtamus pokyčius. 

„Aš esu tavo kabinete. Matau gražią tamsiaakę moterį 
su raudona rože plaukuose, prigulusią ant sofos. Kai 
priartėju, suvokiu, kad moteris nėra tokia kaip atrodė: 
sofa iš tiesų tėra karsto neštuvai, akys tamsios ne grožiu, 
o mirtimi, ir tamsiai raudona rožė yra ne gėlė, o mirtina 
kraujuojanti žaizda.“ 


Ši pacientė (plačiai aprašyta knygoje Momma and the Meaning of 
Life (Mamytė ir gyvenimo prasmė)) dažnai išreikšdavo savo nenorą 
būti su manimi kaip su realiu asmeniu. Mums aptarinėjant sapną, ji 
pasakė: „Aš žinau, kad aš esu ta moteris ir bet kas, kas artėja prie ma- 
nęs, susidurs su mirtimi - tai dar viena priežastis, kad laikyčiausi nuo 
tavęs atokiai, dar viena priežastis, kad tu neprieitum pernelyg arti.“ 

Sapnas nuvedė mus prie jos prakeiktumo temos: tiek daug vyrų, 
kuriuos ji mylėjo, mirė, tad ji tikėjo, jog savimi neša mirtį. Tai buvo 
priežastis, dėl kurios ji vengė leisti man būti realiu asmeniu - ji no- 
rėjo, kad aš būčiau anapus laiko, be gyvenimo istorijos, kuri susideda 
iš trajektorijos su pradžia ir, žinoma, kas svarbiausia, pabaiga. 

Mano užrašų knygelės pilnos daugybės kitų pavyzdžių apie 
mano pasirodymus pacientų sapnuose. Vienas pacientas sapna- 
vo, kaip šlapinasi ant mano laikrodžio, kitas vaikščiojo po mano 
namus, susitikdavo mano žmoną ir tapdavo mano šeimos dali- 
mi. Kai pasenau, pacientai sapnuoja mano nebuvimą arba mirtį. 
Įvade pacitavau vieno paciento sapną, kuris įėjęs į apleistą mano 
kabinetą rado tiktai kepurių kabyklą su pilna voratinklių skrybėle. 
Kita pacientė atėjo į mano kabinetą ir prie mano stalo rado sėdintį 
bibliotekininką, kuris informavo ją, jog mano kabinetas paverstas 
memorialine biblioteka. Kiekvienas terapeutas galėtų papasakoti 
panašių pavyzdžių. 

Saugokitės profesinių pavojų 


auki psichoterapijos aplinka - patogūs krėslai, skoningi baldai, 
švelnūs žodžiai, dalijimasis, šiluma, artimumas - dažnai užtem- 
do profesinius pavojus. Psichoterapija yra daug pastangų rei- 
kalaujanti profesija, ir sėkmingas terapeutas turi sugebėti tole- 
ruoti izoliaciją, nerimą ir frustraciją, kurie darbe yra neišvengiami. 

Koks paradoksas, kad psichoterapeutai, kurie taip brangina savo 
pacientų artimumo siekimą, kaip pagrindinį profesinį pavojų turi 
patirti izoliaciją. Terapeutai vis dar pernelyg dažnai yra vienišos bū- 
tybės, visą savo darbo dieną praleidžiantys atsiskyrę individualiuose 
susitikimuose ir retai susitinkantys su kolegomis, nebent atkakliai 
stengiasi į savo gyvenimą įtraukti profesinį bendravimą Taip, Ži- 
noma, terapeutų susitikimai su klientais yra gana artimi, tačiau ši 
artimumo forma nėra pakankama terapeuto gyvenimui palaikyti, ji 
neteikia dvasinio peno ir atsinaujinimo, kylančio iš glaudžių meilės 
santykių su draugais ir šeima. Viena yra būti dėl kito, bet visai kas 
kita turėti santykių lygiai dėl savęs ir dėl kito. 

Mes, terapeutai, pernelyg dažnai apleidžiame savo asmeninius 
santykius. Mūsų darbas tampa mūsų gyvenimu. Darbo dienai bai- 
giantis, kai esame atidavę tiek daug savęs, jaučiamės išsekę trokšti 
papildomų santykių. Be to, pacientai yra tokie dėkingi, mus garbi- 
nantys, idealizuojantys, kad mes, terapeutai, rizikuojame pernelyg 
mažai įvertinti savo šeimos narius ir draugus, kuriems nepavyksta 
visur įžvelgti mūsų visažinystę ir meistriškumą. 

Terapeuto pasaulėžiūra yra pati savaime izoliuojanti. Patyrę 
terapeutai santykius mato kitaip, kartais jie netenka kantrybės su- 
sidūrę su socialiniais ritualais ar biurokratija, daugelyje socialinių 
situacijų negali pakęsti trumpalaikių paviršutiniškų susitikimų ir 
trumpų pokalbių. Keliaudami kai kurie terapeutai vengia ryšių su 
kitais arba slepia savo profesiją, nes juos atstumia iškreipta viešo- 
ji nuomonė apie juos. Juos vargina ne tik tai, kad jų iracionaliai 
bijomasi ar jie yra nuvertinami, tačiau ir tai, kad jie pervertinami, 
manoma, jog jie gali skaityti mintis ar esminius įvairių problemų 
sprendimus. 

Nors terapeutai turi būti pripratę prie idealizacijos ar nuverti- 
nimo, su kuriais jie susiduria kasdieniame darbe, taip būna retai. 
Jie dažnai patiria nerimą keliančias abejonių savimi ar didingumo 
bangas. Tokius pasitikėjimo savimi poslinkius, o iš tiesų visus vi- 
dinės būsenos pokyčius, terapeutas turi įdėmiai išnagrinėti, kad jie 
netrukdytų terapijos darbui. Trikdantys terapeuto gyvenimo įvy- 
kiai - įtempti santykiai, vaikų gimimas, sunkumai auginant vaikus, 
netektis, nesantaika šeimoje ir skyrybos, nenumatyti pokyčiai, gyve- 
nimo katastrofos, ligos - viskas gali nepaprastai padidinti įtampą ir 
apsunkinti terapijos darbą. 

Visi šie profesiniai pavojai yra labai veikiami terapeuto darbo 
grafiko. Didesnė rizika tų terapeutų, kurie patiria finansinį spaudi- 
mą ir dėl kurio jie dirba nuo keturiasdešimties iki penkiasdešimties 
valandų per savaitę. Aš visuomet psichoterapiją laikiau labiau pašau- 
kimu nei profesija. Jei svarbesnė gyvenimo gerovė, o ne tarnystė, jei 
būtent tai yra pirminė motyvacija, tada psichoterapeuto gyvenimas 
nėra geriausias karjeros pasirinkimas. 

Terapeuto demoralizacija susijusi ir su jo praktika. Riziką pa- 
didina pernelyg didelė specializacija, ypač klinikinėse srityse, kur 
daug didelio skausmo ir vienišumo, pavyzdžiui, darbas su mirštan- 

čiaisiais arba sunkiais lėtinėmis ligomis sergančiais ar psichotiškais 
pacientais; aš manau, kad praktikos pusiausvyra ir įvairovė padeda 
terapeutui nepervargti. 

Anksčiau, kai kalbėjau apie nusižengimus įsitraukiant į seksua- 
linius santykius su pacientais, aš minėjau, kad terapeuto-paciento 
santykiai yra panašūs į bet kokius išnaudotojiškus santykius, ku- 
riuose yra jėgos nelygybė. Tačiau terapijos intensyvumas turi vieną 
išskirtinį bruožą. Terapinis ryšys gali tapti toks stiprus - tiek daug 
yra atskleista, tiek daug paklausta, tiek daug duota, tiek daug supra- 
sta, - kad kyla meilė, ne tik iš paciento, bet ir iš terapeuto, kuris turi 
ją išlaikyti caritas srityje ir neleisti nuslysti į eroso sritį. 

Iš visų psichoterapeuto gyvenimo stresų, du yra ypač katastro- 
fiški: paciento savižudybė ir teisminis ieškinys dėl piktnaudžiavimo 
pacientų pasitikėjimu. 

Dirbdami su sudėtingais pacientais, visuomet turėsime gyventi 
su savižudybės galimybe. Maždaug 50 procentų vyresnių terapeutų 
susidūrė su esamo ar buvusio paciento savižudybe ar rimtu savižu- 
dybės bandymu. Netgi patys brandžiausi ir daugiausiai matę tera- 
peutai kankinsis dėl sukrėtimo, liūdesio, kaltės, nekompetentingumo 
jausmų ir pykčio pacientui. 

Tokias pat skausmingas emocijas patiria ir terapeutas, susidūręs 
su teisminiu ieškiniu dėl piktnaudžiavimo savo darbe. Šių dienų 
mėgstančiame bylinėtis pasaulyje terapeuto neapsaugo kompeten- 
cija ir sąžiningumas: beveik visi mano pažįstami kompetentingi 
terapeutai bent kartą susidūrė su teisminiu ieškiniu ar jo grėsme. Su- 
sidūrę su bylinėjimusi, terapeutai jaučiasi išduoti. Kai terapeutai gy- 
venimą aukoja tarnystei ir visuomet stengiasi skatinti savo pacientų 
augimą, patyrę bylinėjimąsi būna labai sukrėsti ir ta patirtis neretai 
pakeičia juos visam laikui. Darant pirminį paciento įvertinimą, kyla 
nauja ir nemaloni mintis: „Ar šis asmuo pareikš ieškinį man?“ Aš as- 

meniškai pažįstu terapeutų, kuriuos taip paveikė teisminis ieškinys, 
kad jie nusprendė anksčiau išeiti į pensiją. 

Prieš šešiasdešimt metų Freud'as patarė terapeutams kas penke- 
rius metus sugrįžti prie asmeninės analizės, nes darbe dažnai susi- 
duriama su ankstyvaisiais išstumtais dalykais, kuriuos jis prilygino 
pavojingam susidūrimui su rentgeno spinduliais. Nepaisant galimų 
abejonių dėl to, kad gali būti pažadinti išstumti instinktyvūs tera- 
peuto poreikiai, sunku yra nesutikti su jo įsitikinimu, kad vidinis 
terapeuto darbas turi tęstis nuolat. 

Mano asmeninė patirtis rodo, kad galinga apsauga prieš dau- 
gelį išvardytų pavojų gali būti psichoterapeutų paramos grupė. 
Paskutiniuosius dešimt metų lankiau vienuolikos panašaus am- 
žiaus ir patirties terapettų vyrų grupę be vadovo, kuri susitinka 
devyniasdešimčiai minučių kas antrą savaitę. Tačiau nė viena iš 
šių konkrečių grupės savybių nėra esminė: pavyzdžiui, daug metų 
vedžiau sėkmingą kas savaitę susitinkančią terapinę grupę skir- 
tingo amžiaus ir lyties psichoterapeutams. Esminis dalykas yra 
tai, jog grupė užtikrina saugią, pasitikėjimu grindžiamą aplinką, 
kurioje galima pasidalyti asmeninio ir profesinio gyvenimo su- 
krėtimais. Taip pat nėra svarbu, kaip grupė vadinasi, tai yra, ar 
tai „terapinė grupė“, ar „paramos grupė“ (kuri jos nariams tampa 
terapinė). 

Jei tarp narių nėra jokio griaunančio asmenybių nesuderinamu- 
mo, patyrusių klinicistų grupei nereikia jokio profesionalaus vadovo. 
Tiesą sakant, paskirto vadovo nebuvimas gali suteikti galimybę na- 
riams geriau išnaudoti išlavintus savo pačių gebėjimus. Kita vertus, 
mažiau patyrusių terapeutų grupė gali gauti naudos iš patyrusio va- 
dovo, atliekančio tiek darbo proceso palengvintojo, tiek mentoriaus 
vaidmenį. Paramos grupės formavimas yra lengvesnis, nei gali atro- 
dyti. Viskas, ko reikia, yra vieno ar dviejų paskirtų asmenų ryžtas, jie 

sudaro tinkamų kolegų sąrašą, susisiekia su jais ir susitaria dėl laiko 
ir vietos pradiniam susitikimui. 

Mano nuomone, grupės yra galingas variklis pagalbai ir asmeni- 
niam keitimuisi skatinti. Pridėjus patyrusių klinicistų gebėjimus ir 
išteklius, akivaizdu, kodėl aš taip aistringai skatinu terapeutus pasi- 
naudoti šia galimybe. 


85 SKYRIUS 


Branginkite profesines privilegijas 


š retai girdžiu savo kolegas terapeutus skundžiantis, kad 
jų gyvenime trūksta prasmės. Terapeuto gyvenimas yra 
tarnystė, kurioje kasdien peržengiami asmeniniai norai ir 
žvilgsnis nukreipiamas kito žmogaus poreikių ir augimo link. Malo- 
nu ne tik dėl mūsų paciento augimo, bet taip pat ir dėl vilnies efek- 
to - naudingos įtakos, kurią mūsų pacientai daro tiems, su kuriais 
susiduria savo gyvenime. 
Tai yra ypatinga privilegija. Ir taip pat ypatingas pasitenkinimas. 
Ankstesniame skyriuje apie profesinius pavojus aš aprašiau daug 
pastangų reikalaujantį, niekuomet nesibaigiantį savęs tyrinėjimą ir 
vidinį darbą, kurio reikalauja mūsų profesija. Tačiau šis reikalavimas 
yra labiau privilegija nei našta, nes tai yra būtina apsaugos priemonė 
prieš sąstingį. Aktyvus terapeutas yra visuomet besivystantis, nuo- 
latos besistengiantis save pažinti ir įsisąmoninti. Kaip kas nors gali 
vesti kitus, tyrinėjant sudėtingas psichikos ir egzistencijos struktū- 
ras, pats kartu netyrinėdamas savęs? Taip pat neįmanoma prašyti 
pacientą susikoncentruoti į asmenybių ryšį, neanalizuojant savo pa- 
ties ryšio palaikymo su kitais būdų. Iš pacientų gaunu atgalinį ryšį 
(kad aš esu, pavyzdžiui, susilaikantis, nepriimantis, vertinantis, šaltas 
ar atitolęs), kurį turiu priimti rimtai. Aš klausiu savęs, ar tai atitinka 
mano vidinę patirtį ir ar kiti man yra davę panašų atgalinį ryšį. Jei 
nutariu, kad atgalinis ryšys yra tikslus ir atskleidžia mano baltąsias 
dėmes, aš jaučiuosi dėkingas ir padėkoju savo pacientams. Jei to ne- 

daryčiau arba neigčiau tikslaus pastebėjimo tikrumą, tai reikštų pa- 
kirsti paciento tikrovės matymą ir atlikti ne terapiją, o antiterapiją. 

Mes esame paslapčių lobynas. Kasdien pacientai pateikia mums 
savo paslaptis, kuriomis dažnai anksčiau su niekuo nesidalijo. Tokių 
paslapčių gavimas yra privilegija, duota labai nedaugeliui. Šios pa- 
slaptys suteikia galimybę pažvelgti iš užkulisių į žmogiškas sąlygas be 
socialinės laikysenos, vaidmenų žaidimo, bravūros. Kartais paslaptys 
apdegina mane, tuomet parėjęs namo apkabinu savo žmoną ir prisi- 
menu, ką turiu gera. Kitos paslaptys pulsuoja manyje ir atgaivina 
mano paties seniai užmirštus prisiminimus ir impulsus. Dar kitos 
nuliūdina mane, kai esu liudininkas to, kaip visas gyvenimas gali būti 
be reikalo sunaikintas gėdos ir negalėjimo atleisti sau. 

Tie, kurie yra paslapčių lobynas, yra apdovanoti lęšiais, per ku- 
riuos gali aiškiau pamatyti pasaulį - vaizdą su mažiau iškraipymų, 
neigimų ir iliuzijų, vaizdą, kaip viskas yra iš tikrųjų. (Pažvelkite 
į žinomo psichoanalitiko Allen'o Wheelis'o parašytų knygų pa- 
vadinimus: The Way Things Are (Kaip viskas yra iš tikrųjų), The 
Scheme of Things (Dalykų schema), The Illusionless Man (Žmogus 
be iliuzijų)). 

Kai kreipiuosi į kitus žinodamas, jog mus visus (tiek terapeu- 
tą, tiek pacientą) slegia skausmingos paslaptys - kaltė dėl atliktų 
veiksmų, gėda dėl to, kas nepadaryta, troškimai būti mylimiems ir 
branginamiems, gilus pažeidžiamumas, nesaugumas ir baimės - aš 
tampu jiems artimesnis. Bėgant metams buvimas paslapčių lobynu 
padarė mane švelnesnį ir labiau priimantį. Kai sutinku pilnus tuš- 
tybės ar išpuikimo arba apimtus vienos iš daugybės nepasotinamų 
aistrų Žmones, aš nujaučiu jų paslapčių skausmą ir ne teisiu juos, 
o jaučiu jiems užuojautą ir, svarbiausia, sąsają su jais. Kai budistų 
seminare pirmą kartą susidūriau su tikrąja meditacija apie miela- 
širdystę, pasijutau kaip namie. Aš tikiu, kad dauguma terapeutų, 


Branginkite profesines privilegijas 249 


daugiau nei paprastai manoma, yra susipažinę su mielaširdystės 
sritimi. 

Mūsų darbas ne tik suteikia galimybę peržengti save, vystytis ir 
augti, būti išrinktiems aiškiam tikrų ir tragiškų žmogiškųjų sąlygų 
išmanymui, bet mums suteikiama dar daugiau. 

Mes susiduriame su intelektiniu iššūkiu. Mes tampame tyri- 
nėtojais, įsitraukusiais į didžiausią ir sudėtingiausią ieškojimą - 
žmogaus dvasios raidos ir palaikymo ieškojimą. Ranka rankon 
su pacientais mes mėgaujamės didelių atradimų malonumu - tai 
„aha“ patyrimas, kai nesugretinami fragmentai staiga darniai 
susieina. Kartais mes esame lyg pribuvėjos gimstant kažkam 
naujam, išlaisvinančiam ir iškeliančiam. Mes stebime savo pa- 
cientus, išsilaisvinančius iš senų, pasmerktų žlugti elgesio būdų, 
atsikratančius senų nuoskaudų, ugdančius savyje interesą gyveni- 
mui, besimokančius mylėti mus ir dėl šito su meile atsisukančius 
į kitus. Džiaugsminga yra matyti kitus, atrandančius savo pačių 
išminties šaltinius. Kartais jaučiuosi kaip gidas, lydintis pacientus 
po jų pačių namų kambarius. Koks malonumas yra stebėti, kaip 
jie atveria duris tų kambarių, į kuriuos anksčiau nebuvo įėję, 
kaip savo namuose atranda naujus priestatus, kuriuose gyvena 
ištremtos dalys - išmintingos, gražios ir kūrybiškos jų tapatybės 
dalys. Kartais pirmieji šio proceso žingsniai yra žengiami sapne, 
ir mes abu su pacientu žavimės iš tamsos iškylančiomis išmo- 
ningomis konstrukcijomis bei viską nušviečiančiais vaizdiniais. 
Aš įsivaizduoju, kad panašiūs potyriai aplanko kūrybiškus Rašto 
mokytojus. 

Galiausiai mane visuomet įkvėpdavo ta ypatinga privilegija pri- 
klausyti garbingai ir gerbiamai gydančiųjų gildijai. Mes, terapeutai, 
esame dalis tradicijos, siekiančios ne tik mūsų artimiausius psicho- 
terapijos protėvius, pradedant Freud'u ir Jung'u ir visais jų protė- 


250 TERAPIJOS DOVANA 


viais - Nietzsche, Schopenhauer'iu, Kierkegard'u, taip pat siekian- 
čios ir Jėzų, Budą, Platoną, Sokratą, Galeną, Hipokratą ir visus kitus 
didžiuosius religinius mokytojus, filosofus ir gydytojus, kurie nuo 
pačios pradžių pradžios rūpinosi padėti žmogiškajam sielvartui. 

